
Sfânta muceniţă Filofteia a trăit în sec. al XIII-lea, în sudul Dunării, însă nu se ştie 
cu exactitate dacă provenea din neam de români sau de bulgari. 

Pentru că a dovedit milă faţă 
de oamenii sărmani, a fost omorâtă de tatăl său, la vârsta de numai 12 ani. Chiar 
dacă moaştele sale se află la Curtea de Argeş de la sfârşitul sec. al XIV-lea, abia în 
anul 1950, Sinodul BOR a decis generalizarea cultului Sfintei Filofteia. 

Evanghelia şi Apostolul zilei 


Evanghelia 


Zis-a Domnul către ucenicii Săi: 

14. Voi sunteţi lumina lumii; nu poate o cetate aflată pe vârf de munte să se 
ascundă. 

15. Nici nu aprind făclie şi o pun sub obroc, ci în sfeşnic şi luminează tuturor 
celor din casă. 

16. Aşa să lumineze lumina voastră înaintea oamenilor, aşa încât să vadă faptele 
voastre cele bune şi să slăvească pe Tatăl vostru Cel din ceruri. 

17. Să nu socotiți că am venit să stric Legea sau proorocii; n-am venit Să stric, ci 
să împlinesc. 

18. Căci adevărat zic vouă: Înainte de a trece cerul şi pământul, o iotă sau o 
cirtă din Lege nu va trece, până ce se vor face toate. 

19. Deci, cel ce va strica una din aceste porunci, foarte mici şi va învăţa aşa pe 
oameni, foarte mic se va chema în Împărăţia Cerurilor; iar cel ce va face şi va 
învăţa, acesta mare se va chema în Împărăţia Cerurilor. 

Apostol 


Fraţilor, 

23. Iar înainte de venirea credinţei, noi eram păziţi sub Lege, fiind închişi pentru 
credinţa care avea să se descopere. 

24. Astfel că Legea ne-a fost călăuză spre Hristos, pentru ca să ne îndreptăm din 
credinţă. 

25. Iar dacă a venit credinţa, nu mai suntem sub călăuză. 

26. Căci toți sunteţi fii ai lui Dumnezeu prin credinţa în Hristos lisus. 

27. Căci, câţi în Hristos v-aţi botezat, în Hristos v-aţi îmbrăcat. 

28. Nu mai este iudeu, nici elin; nu mai este nici rob, nici liber; nu mai este 
parte bărbătească şi parte femeiască, pentru că voi toţi una Sunteţi în Hristos 
Iisus. 

29. lar dacă voi sunteţi ai lui Hristos, Sunteţi deci urmaşii lui Avraam, 
moştenitori după făgăduinţă. 


1. Zic însă: Câtă vreme moştenitorul este copil, nu se deosebeşte cu nimic de rob, 
deşi este stăpân peste toate; 

2. Ci este sub epitropi şi iconomi, până la vremea rânduită de tatăl său. 

3. Tot aşa şi noi, când eram copii, eram robi înţelesurilor celor slabe ale lumii; 

4. Iar când a venit plinirea vremii, Dumnezeu, a trimis pe Fiul Său, născut din 
femeie, născut sub Lege, 

5. Ca pe cei de sub Lege să-i răscumpere, ca să dobândim înfierea. 


XP PP PP IP IP 3 II II II II E E E XX 
Xp IP IP 5 E II II II 2 2 E E E E XXX 


Ar De Dr de dr De Dr dr dr Dr dr dr dr dr Dr dr dr de de dr dr Ar A A 


Dre Ar Ar dr Dr dr dr Dr Dr dr dr dr Dr dr dr Dr De dr dr Dr de dr dr fr A d 


Intru această zi (7 decembrie) - Pomenirea Sfintei Filofteia fecioara, ale cărei 
sfinte moaşte se află întregi, în Ţara Românească, în Biserica Domnească, din 
Curtea de Argeş (Minei) 


Vezi: Slujba Sfintei Filofteia n-a fost în Mineiele bisericeşti, fără numai în osebită 
broşură; iar cu binecuvântarea înalt prea sfințitului arhiepiscop şi mitropolit al 
Moldovei D. D. Meletie, (1846), s-a pus după slujba Sfântului Ambrozie; ca cei ce 
vor avea evlavie, să-i cânte slujba după cum este de faţă. 


La Vecernia mică 
La Doamne strigat-am..., Stihirile pe 4, glasul al 4-lea: 
Podobie: Ca pe un viteaz... 
Şi cu lemne fiind bătută, şi de sfântul păr trasă şi în tot felul chinuită, n-ai slăbit 
despre alergarea cea prea bună. Până ce prin sfârşit mucenicesc, ai intrat în lăca- 
şurile cereşti; şi acum cu muceniţele fecioare împreună dănţuind, roagă-te să ne 


mântuim Şi noi, cei ce săvârşim cu dragoste sfântă pomenirea ta. (de două ori) 


Nici asuprelile dracilor, nici urâciunea maicii tale vitrege, nici bătăile celui ce te-a 
născut, n-au putut să te împiedice de la fapta bună; ci toate ispitele cu bărbăţie le-ai 

răbdat, până ce cu cunună de biruinţă te-ai încununat. Pentru aceasta în cămara cea 
de nuntă te-ai sălăşluit cu fecioarele cele înțelepte, ca o fecioară prea cuminte. 


Cu platoşa credinţei îmbrăcându-te, fericită Filofteia, cu arma Crucii într-armându- 
te şi cu bărbăţie întărindu-te, ai ieşit la luptă împotriva vrăjmaşilor, şi desăvârşit 
biruindu-i, cu cunună mucenicească te-ai încununat din dreapta lui Hristos Dumne- 
zeu, ca o adevărată muceniță; şi acum stând înaintea Lui, roagă-te pentru sufletele 
noastre. 

Slavă..., glasul al 8-lea 

De Dumnezeu iubitoare Filofteio, tu sălăşluind pe doritul tău mire Hristos în inimă, 
şi către Dânsul neslăbit dor având, plată de la Dânsul ai luat ca să te săvârşeşti prin 
sânge, de mâinile celui ce te-a născut. Pentru aceasta uşile împărăției cereşti 
deschizându-ţi-se, te sălăşluieşti împreună cu cetele muceniţelor; cu care acum 
desfătându-te, roagă-te pentru sufletele noastre. 


Și acum..., a Născătoarei 


Stăpână primeşte rugăciunile robilor tăi, şi ne izbăveşte pe noi, din toată nevoia şi 
necazul. 


La Stihoavnă 
Stihirile, glas al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Când pe cei săraci îi miluiai, şi cu bucate pe cei flămânzi îi hrăneai, atunci cu 
sfârşit mucenicesc, îndată te-ai sfârşit prin mâinile celui ce te-a născut. 


Stih: Minunat este Dumnezeu întru sfinţii Săi, Dumnezeul lui Israil. 


Dacă te-a văzut tatăl tău, tinsă pe pământ moartă fără de suflare, de spaimă cuprin- 
zându-se, de multă jale s-a umplut. 


Stih: Întru adunări binecuvântaţi pe Dumnezeu, pe Domnul din izvoarele lui Israil. 

Dacă au auzit cei din cetate, minune prea slăvită, că trupul tău cu lumină cerească 
este strălucit, toţi cu evlavie la dânsul au alergat. 


Slavă..., glasul al 8-lea 


Din pruncie făcându-te iubitoare de fapte bune, şi întru dânsele bine sporind, te-ai 
făcut neguţătoare de lucruri mari, cumpărând cu cele pământeşti cele cereşti; cu 
cele vremelnice pe cele veşnice; cu viaţa cea stricăcioasă, pe cea nestricăcioasă. În 
care acum desfătându-te, împreună cu fecioarele cele înțelepte, roagă-te lui Hristos 
Dumnezeu, să mântuiască sufletele noastre. 


Și acum..., a Născătoarei 


Eu, Fecioară de Dumnezeu Născătoare, alerg sub acoperământul tău; că ştiu că voi 
dobândi prin tine mântuire, că poţi curată ca să-mi ajuţi. 


Troparul sfintei, glas ai 8-lea: Întru răbdarea ta ţi-ai agonisit plata ta, fericită Fi- 
lofteia, întru ispite neîncetat răbdând, întru bătăi suferind, întru necazuri bine- 
voind, pe săraci miluindu-i, şi pe flămânzi săturând; roagă-te lui Hristos Dumnezeu 
bună fecioară, să se mântuiască sufletele noastre. 


Slavă..., Și acum..., a Născătoarei 

Cel ce pentru noi Te-ai născut din Fecioară şi răstignire ai răbdat, Bunule, care cu 
moartea pe moarte ai prădat şi învierea ai arătat, ca un Dumnezeu, nu trece cu 
vederea pe cei ce i-ai zidit cu mâna Ta. Arată iubirea Ta de oameni, Milostive, 
primeşte pe Născătoarea de Dumnezeu, ceea ce Te-a născut pe Tine, care se roagă 
pentru noi, şi mântuieşte, Mântuitorul nostru, pe poporul cel deznădăjduit. 

Ectenia mică, şi otpustul. 


La Vecernia cea mare 


După Obişnuitul Psalm, citim, Fericit bărbatul.... Starea întâia. La Doamne strigat- 
am... 


Stihirile pe 8, glasul al 8-lea: 


Podobie: O, prea slăvită minune! Izvorul vieţii în mormânt se punc, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 

tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, Cel ce dă lumii prin tine mare milă. 


O, prea slăvită minune! Sprânceana cea înaltă, a celui ce se lăuda să piardă pă- 
mântul şi marea, la pământ o a smerit, o fecioară tânără şi cu totul fără prihană, şi 
măiestriile lui le-a biruit. O, putere a Crucii şi a darului tău, Hristoase! Care nepu- 
tinţa omenească, arătat o a întărit. (de două ori) 


O, prea slăvită minune! Că prea mărita Filofteea, în lăcaşurile cereşti după vred- 
nicie sălăşluindu-se, împreună cu cetele fecioarelor, şi cu oştile mucenicilor, pe cei 
ce săvârşesc cu credință pomenirea, şi cu dragoste se apropie la acoperământul ei, 
îi mântuieşte cu rugăciunile sale; şi iertare de greşeli de la Dumnezeu le cere, 
mântuire şi mare milă. (de două ori) 


O, prea slăvită minune! Pe Filofteea prea lăudata, nici bătăile vitregei sale, nici 
barda cea plugărească a tatălui său, nici desfătările lumești, nici zburdările tine- 
reților, nu o au despărțit de la dragostea faptei bune celei pentru Hristos. Că ea a 
dorit să dobândească frumuseţea Mirelui său cea mai presus de minte; căreia s-a 
învrednicit de Dumnezeu fericita. (de două ori) 


O, prea slăvită minune! În Cer şi pe pământ, bucurie astăzi a strălucit, întru pome- 
nirea fericitei Filofteia, care de la înger cu laude se încununează, şi de la oameni 
primeşte cântări. O! Cum a vieţuit ! Cum de bine s-a nevoit ! Şi lui Dumnezeu bine 
i-a plăcut ! Prin care vrăjmaşul cel viclean a căzut, biruindu-l Hristos. (de două ori) 


Slavă..., glasul al 8-lea 


Risipit-a, dat-a săracilor, a zis David; dreptatea lui rămâne în veacul veacului. 
Acest lucru l-a împlinit Filofteea, că ea fericita cu podoabele sale cele fecioreşti, a 
încălzit spatele săracilor, şi cu bucate a săturat pântecele flămânzilor. Pentru care şi 
prin sfârşit mucenicesc, a trecut la Hristos mirele ei cel dorit, şi în cămara cea de 
taină în veci se veseleşte, cu fecioarele cele înțelepte. Cu care se şi roagă să se 
mântuiască sufletele noastre. 


Și acum..., glas acelaşi. Alcătuire a lui Sofronie al Ierusalimului. 
Betleeme (Vitleeme) găteşte-te, bine te împodobeşte iesle, peşteră primeşte, ade- 


vărul a venit, umbra a trecut şi Dumnezeu oamenilor, din Fecioară S-a arătat, 
închipuindu-Se în firea noastră, şi îndumnezeind luarea. Pentru aceasta Adam se 

înnoieşte, împreună cu Eva strigând: Pe pământ bunăvoirea lui Dumnezeu s-a 
arătat, ca să mântuiască neamul nostru. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, Cel ce dai viaţă, 
pentru aceasta lumea Te slăveşte. 


Prochimenul zilei şi citirile. 


Din proorocia Isaiei citire: 
Cap. 43, Vers. 16. 


Acestea zice Domnul, toate neamurile s-au adunat împreună, şi se vor aduna 
boierii dintre ei. Cine le va vesti acestea întru dânşii ? Sau cele din început, cine 
auzite le va face vouă ? Aducă-şi mărturiile sale şi să se îndrepteze, şi să asculte şi 
să spună adevărul. Fiţi Mie mărturii, şi Eu sunt martor, grăieşte Domnul 
Dumnezeu, şi pruncul pe care am ales; ca să ştiţi şi să credeţi, şi să cunoaşteţi că 
Eu sunt. Mai înainte de Mine n-a fost alt Dumnezeu, şi după Mine nu va fi. Eu sunt 
Dumnezeu, şi nu este afară de Mine Mântuitor; Eu am vestit şi am mântuit, şi am 
defăimat, şi n-a fost întru voi Dumnezeu străin; voi Mie mărturii, şi Eu martor 
Domnul Dumnezeu. Încă din început Eu sunt, şi nu este cine să scoată din mâinile 
Mele; face-voi, şi cine va întoarce aceasta ? Aşa zice Domnul Dumnezeu cel ce ne 
mântuieşte pe noi, Sfântul lui Israil. 


De la înţelepciunea lui Solomon citire: 
Cap. 3, Vers. 1. 


Sufletele drepţilor sunt în mâna lui Dumnezeu, şi nu se va atinge de dânsele mun- 
ca. Părutu-s-a în ochii celor nepricepuţi a muri, şi s-a socotit pedepsire ieşirea lor, 
şi mergerea de la noi sfărâmare; iar ei sunt în pace. Că înaintea feţei oamenilor de 
vor lua şi muncă, nădejdea lor este plină de nemurire; şi puţin fiind pedepsiţi, cu 
mari faceri de bine se vor dărui; că Dumnezeu 1-a ispitit pe dânşii şi i-a aflat luişi 
vrednici. Ca aurul în topitoare i-a lămurit pe ei, şi ca o jertfă de ardere întreagă i-a 
primit. Şi în vremea cercetării Sale vor străluci, şi ca scânteile pe paie vor fugi. 
Judeca-vor limbi, şi vor stăpâni popoare, şi va împărăţi într-înşii Domnul în veci. 
Cei ce nădăjduiesc spre Dânsul vor înţelege adevărul, şi credincioşii în dragoste 
vor petrece cu Dânsul. Că dar şi milă este întru cuvioşii Lui şi cercetare întru aleşii 
Lui. 

De la înţelepciunea lui Solomon citire: 

Cap. 5, Vers. 16. 
Drepţi în veci vor fi vii, şi întru Domnul plata lor, şi purtarea de grijă, pentru dânşii 
de la Cel Preaînalt. Pentru aceasta vor lua împărăţia podoabei, şi stema frumuseţii 
din mâna Domnului; că cu dreapta Sa va acoperi pe ei, şi cu braţul Său îi va apăra. 
Lua-va toată arma dragostea Lui, și va într-arma făptura spre izbânda vrăjmaşilor, 
îmbrăca-se-va în zaua dreptăţii, şi-şi va pune luişi coif judecata cea nefăţarnică. 
Lua-va pavăză nebiruită sfinţenia, şi va ascuţi cumplită mânie întru sabie, şi va da 
război împreună cu dânsul lumea asupra celor fără de minte. Merge-vor drept 
nimeritoare săgețile fulgerelor, şi ca dintr-un arc bine încordat al norilor, la ţintă 
vor lovi. Şi din praştia mâniei cea zvârlitoare de pietre, se vor arunca grindine. 
Întări-se-va asupra lor apa mării, şi râurile îi vor îneca de năprasnă, Sta-va 
împotriva lor Duhul puterii, şi ca un vifor va vântura pe ei, şi va pustii tot pământul 
fărădelegea, şi răutatea va răsturna scaunele puternicilor. Auziţi dar împărați şi 
înţelegeţi, învăţaţi-vă judecătorii marginilor pământului. Luaţi în urechi cei ce 
stăpâniți mulțimi, şi cei ce vă trufiţi întru popoarele neamurilor. Că de la Domnul 
s-a dat vouă stăpânirea şi puterea de la Cel Preaînalt 


La Litie 
Stihirile, glasul 1: 


Bucură-te, Românie întru Domnul, având întru sine-ţi ca o comoară de mult preţ, 
trupul cel fără prihană şi fecioresc al Filofteei nestricat, izvorând tămăduiri tuturor 
celor ce aleargă la dânsa cu credinţă; că această fericită defăimând dezmierdarea 
trupească şi desfătarea tinereţilor, şi cu moarte mucenicească săvârşindu-se, a luat 
de la Dumnezeu însutite pentru ostenelile sale; veselindu-se în cămara cea ce- 
rească, împreună cu fecioarele cele înțelepte; şi acum se roagă lui Hristos, Mirelui 
său, pentru sufletele noastre. 


Veniţi toți iubitorii de praznic, să lăudăm pe Filofteea fecioara şi muceniţa; că ea 
fericită, din pruncie la fapta bună a milosteniei deprinzându-se, cu hainele sale pe 
cei goi i-a îmbrăcat, şi pântecele flămânde ale săracilor le-a săturat; pentru care 
acum cu fecioarele cele înțelepte în sânurile lui Avraam se veseleşte; cu care se 
roagă lui Hristos, Mirelui său, să mântuiască sufletele celor ce cu dragoste 
săvârşesc pomenirea ei. 


Glasul al 2-lea: 

În lăcaşurile cele mai presus de lume, prea cinstită Filofteia, a pus Mirele tău 
Hristos Dumnezeul nostru, sufletul tău cel fără prihană. Că tu bună fecioară, pentru 
dragostea Lui, toate le-ai trecut cu vederea; dezmierdarea tinereţelor, înfru- 
museţarea trupului, dulceţile lumești, le-ai urât ca pe nişte vătămătoare de suflet. 
Pentru aceasta prin mâinile părinteşti ai trecut la cortul lui Dumnezeu, Celui ce 
veseleşte acum tinereţile tale. 


Glasul al 7-lea: 


Veniţi credincioşilor, să lăudăm astăzi pe purtătoarea de biruinţă Filofteea; că pe 
aceasta nici barda plugărească, nici bătăile vitregei sale, nici ocările cele ce le-a 
răbdat pentru fapta bună, nici pândirile mult măiestrului Veliar, nu o au biruit, ci pe 
toate cu bucurie le-a răbdat, ca pe Hristos să-L dobândească; pe care acum şi 
dobândindu-L, se roagă să ne dăruiască nouă mare milă. 


Slavă..., glas acelaşi. 


De-a dreapta Mântuitorului a stătut fecioara Filofteea, îmbrăcată şi înfrumuseţată 
cu podoabele fecioriei, şi cu untuldelemn al milostivirii, strigând către Dânsul cu 
bucurie, având candela luminoasă: La mireasma mirului Tău, Hristoase, am aler- 
gat, că rănită sunt eu cu dragostea Ta; să nu mă desparţi de cămara Ta, Mire 
ceresc! Pentru rugăciunile ei Dumnezeule, trimite nouă mare milă. 


Și acum..., glas acelaşi. Alcătuire a lui Roman Melodul. 


Se apropie Hristos, Vitleeme (Betleeme) mai-nainte găteşte-te, că iată mântuirea 
neamurilor va să strălucească din Fecioară; peşteră împodobeşte, ieslea adună pe 
păstori, cheamă pe magi de la Persia, şi voi oştile minţilor celor fără de trupuri 
strigaţi: Împăratul cerurilor Hristos vine! 


La Stihoavnă 
Stihirile, glasul al 2-lea: 
Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 


îndemnat a săruta, cu inima şi cu buzele, trupul Tău cel nestricat. Insă fiind cuprins 
de frică, se bucura strigând către Tine: Slavă smereniei Tale, iubitorule de oameni! 

Când sufletul tău cel fără prihană cu dumnezeiescul dor s-a aprins, al lui Hristos 
mirelui celui fără de moarte, atunci toate cu bucurie le-ai răbdat, necazurile, 
ispitele, şi bătăile cele pentru faptele bune; pentru aceasta candela ta înfru- 
museţându-ţi, ai intrat la nunta cea veşnică şi nestricăcioasă; de unde acum roagă- 
te Mirelui tău, să mântuiască sufletele noastre. 


Stih: Minunat este Dumnezeu intru sfinţii Săi, Dumnezeul lui Israil. 


Când tu bună fecioară prin faptele bune ale fecioriei şi ale milosteniei, îţi agoniseai 
untdelemn în vasele sufletului tău, şi prin hrănirea flămânzilor, îţi câştigai 
desfătarea Raiului, iar prin îmbrăcarea goilor îți neguţătoreai slava cea cerească, 
atunci şi moarte mucenicească ai răbdat, din mâinile celui ce te-a născut. Pentru 
aceasta acum te desfătezi întru veselia cea cerească, îndulcindu-te de rodul 
ostenelilor tale; roagă-te pentru cei ce săvârşesc prea cinstită pomenirea ta. 


Stih: Sfinţilor care sunt pe pământul Lui, minunate a făcut Domnul toate voile Sale 
într-înşii. 


Când Cuvântul lui Dumnezeu a strălucit în inima ta, Filofteio cu adevărat, atunci 
mireasă lui Hristos te-ai arătat, strălucind cu frumuseţea dumnezeieştilor fapte; şi 
cu darul veştejindu-ţi patimile cele tinereşti, şi zburdările cu înfrânarea potolindu- 
le; pentru aceea te cinstim pe tine, şi prea sfințită pomenirea ta cu dragoste o 
săvârşim, şi sicriul moaştelor tale acum îmbrăţişându-l şi sărutându-l, dar de tămă- 
duiri de la dânsul luăm, 


Slavă..., glasul al 5-lea. 


Strălucit-a ca un soare marginilor prea luminat praznicul Filofteei, şi neîncetat 
luminează pe cei credincioşi, dăruind tămăduiri şi bolile gonind, şi patimile vin- 
decând ale celor ce aleargă la dânsa cu credinţă; şi se roagă de-a pururea lui Hristos 
Dumnezeu, să dăruiască sufletelor noastre mare milă. 


Și acum..., glasul acelaşi. 


Nu te mâhni, o losife ! Văzând pântecele meu; că vei vedea pe Cel ce se va naşte 
din mine şi te vei bucura, şi ca unui Dumnezeu te vei închina; Născătoarea de 
Dumnezeu grăia către logodnicul său când ea era să nască pe Hristos. Pe aceasta să 
o lăudăm zicând: Bucură-te, cea plină de daruri, Domnul este cu tine şi prin tine cu 
noi. 

Tropar, glasul al 8-lea: Întru răbdarea ta ţi-ai agonisit plata ta, fericită Filofteia, 
întru ispite neîncetat răbdând, întru bătăi suferind, întru necazuri binevoind, pe 
săraci miluindu-i, şi pe flămânzi săturând; roagă-te lui Hristos Dumnezeu bună 
fecioară, să se mântuiască sufletele noastre. 


Slavă..., Și acum..., a Născătoarei 


Cel ce pentru noi Te-ai născut din Fecioară şi răstignire ai răbdat, Bunule, care cu 
moartea pe moarte ai prădat şi învierea ai arătat, ca un Dumnezeu, nu trece cu 
vederea pe cei ce i-ai zidit cu mâna Ta. Arată iubirea Ta de oameni, Milostive, 
primeşte pe Născătoarea de Dumnezeu, ceea ce Te-a născut pe Tine, care se roagă 
pentru noi, şi mântuieşte, Mântuitorul nostru, pe poporul cel deznădăjduit. 


La Utrenie 
La Dumnezeu este Domnul..., Troparul sfintei de două ori. 
Slavă..., Și acum..., a Născătoarei 
După întâia Catismă, Sedealna glasul al 4-lea: 


Podobie: Spăimântatu-s-a losif, cea mai presus de fire văzând, şi în minte a luat, 
ploaia cea de pe lână, întru zămislirea ta mai presus de fire, Născătoare de 
Dumnezeu; rugul cel nears în foc, toiagul lui Aaron cel ce a odrăslit; şi mărturisind 
logodnicul tău şi păzitorul, preoților a strigat: Fecioara naşte, şi după naştere iarăşi 
rămâne Fecioară. 


Semănând cu lacrimi seminţie milosteniei, şi pe calea cea strâmtă cu necurmate 
necazuri umblând, ai pus în mâinile săracilor podoabele tale cele fecioreşti, şi cu 
bucate pântecele flămânzilor ai săturat; pentru aceasta la lățimea Raiului cea 
desfătată, şi la bogăţia cea veşnică ai ajuns, unde te îndulceşti de frumuseţea 
Mirelui tău cea negrăită; Căruia roagă-te prea fericită, să mântuiască sufletele 
noastre. (de două ori) 


Slavă..., Și acum..., a Născătoarei 


Spăimântatu-s-a losif, cea mai presus de fire văzând, şi în minte a luat, ploaia cea 
de pe lână, întru zămislirea ta mai presus de fire, Născătoare de Dumnezeu; rugul 
cel nears în foc, toiagul lui Aaron cel ce a odrăslit; şi mărturisind logodnicul tău şi 
păzitorul, preoţilor a strigat: Fecioara naşte, şi după naştere iarăşi rămâne Fecioară. 

După a doua Catismă, Sedealna, glasul al 3-lea: 


Podobie: De frumuseţea fecioriei tale şi de prea luminată curăţia ta, Gavril mi- 
rându-se a strigat ţie, Născătoare de Dumnezeu: Ce laudă vrednică voi aduce ţie ? 
Ce te voi numi pe tine? Nu mă pricep, şi mă minunez. Pentru aceasta precum mi s- 
a poruncit strig ţie: Bucură-te, ceea ce eşti plină de dar. 


Cu fecioria înfrumuseţându-te, şi cu milostenia îmbogăţindu-te, o prea fericită 
Filofteia! Ai intrat în cămara nunţii celei cereşti la fecioarele cele înțelepte, ca o 
înţeleaptă fecioară, cu care stând înaintea lui Hristos, roagă-te Mirelui tău, să ne 
mântuiască pe noi. (de două ori) 


Slavă..., Și acum..., a Născătoarei 


De frumuseţea fecioriei tale şi de prea luminată curăţia ta, Gavriil mirându-se a 
strigat ție, Născătoare de Dumnezeu: Ce laudă vrednică voi aduce ţie ? Ce te voi 
numi pe tine? Nu mă pricep, şi mă minunez. Pentru aceasta precum mi s-a poruncit 
strig ţie: Bucură-te, ceea ce eşti plină de dar. 


Polieleul şi Mărimurile. 


Mărimu-te pe tine Sfântă fecioară Filofteia, şi cinstim chinurile tale, şi durerile, 
care pentru Hristos mirele tău le-ai răbdat. 


Și aceasta: Veniţi toţi iubitorii de mucenici să lăudăm, pe Sfânta fecioară Filofteea, 
şi să-i cinstim luptele şi pătimirile ei, cele ce pentru fapta bună le-a răbdat. 


Caută Stihurile la mucenici. 
După Polieleu, Sedealna glasul al 8-lea: 
Podobie: Pe înţelepciunea... 


Urând pe toate cele pământeşti, şi de cele cereşti cu toată silinţa grijindu-te, ai 
suferit cu bărbăţie toate ispitele cele grele care ţi-a venit asupra de la maica ta cea 
vitregă; şi n-ai băgat seamă de bătăile tatălui tău, aprinsă fiind cu dragostea mirelui 
tău Hristos. Pentru aceasta şi muceniceşte te-ai săvârşit, şi prin mâinile cele părin- 
teşti la Cel dorit te-ai trimis. Pe Care roagă-L cu totul fericită, să lumineze şi să 
mântuiască sufletele, celor ce cu dragoste săvârşesc sfântă pomenirea ta. (de două 
ori.) 

Slavă..., Și acum..., a Născătoarei 


Pe uşa cea cerească, sicriul cel sfânt, muntele cel cu totul sfânt, pe norul cel prea 
luminos să-l lăudăm; scara cea cerească, Chivotul cel cuvântător, mântuirea Evei, 
odorul cel mare a toată lumea; că întru dânsa s-a lucrat mântuirea lumii, şi lăsarea 
greşelilor celor de demult. Pentru aceasta strigăm către dânsa: Roagă-te Fiului tău 
şi Dumnezeu, iertare de greşeli să dăruiască, celor ce cu credinţă se închină prea 
sfintei naşterii tale. 


Apoi Antifonul întâi al glasului al 4-lea. 


Prochimen, glasul al 4-lea: Minunat este Dumnezeu întru Sfinţii Săi, Dumnezeul 
lui Israil. 


Stih: In Biserici binecuvântați pe Dumnezeu. 
Toată suflarea... 


Evanghelia de la Matei: Zis-a Domnul pilda aceasta: Asemăna-se-va Împărăţia 
Cerurilor cu zece fecioare... 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă..., glasul al 2-lea: 


Pentru rugăciunile Sfintei fecioarei și muceniţei Filofteia, Milostive, curățeşte 
mulțimea greşelilor noastre. 


Și acum... 


Pentru rugăciunile Născătoarei de Dumnezeu, Milostive, curățeşte mulţimea 
greşelilor noastre. 


Stih: Miluieşte-mă Dumnezeule după marea mila Ta, şi după mulţimea în- 
durărilor Tale, curăţeşte fărădelegea mea. 


ŞI Stihira glasul al 5-lea: Lucrat-a vrăjmaşul cel prea viclean prin părinţii tăi, şi a 
adus printr-înşii asupra ta ispite şi necazuri de multe feluri, ca să te oprească de la 
fapta bună; dar tu bună fecioară pe toate cu bărbăţie le-ai suferit; pentru aceasta şi 
cu sfârşit mucenicesc te-ai sfârşit, şi cu cunună de biruinţă te-ai încununat, din 
dreapta lui Hristos mirelui tău. Căruia cu dinadinsul roagă-te, să mântuiască su- 
fletele noastre. 


Canoanele Al Născătoarei de Dumnezeu, al Paraclisului cu Irmosul pe 6 Şi al 
Sfintei, pe 8. 


Canonul Sfintei 


Cântarea 1-a, glasul al 8-lea 

Irmos: Pe Faraon cel ce era purtat în carele de război, l-a cufundat toiagul lui 
Moise, cel ce a făcut minuni de demult, lovind în chipul Crucii şi despărțind marea. 
Și pe Israel cel fugărit, care mergea pe picioare, l-a mântuit, pe cel ce cânta cântare 
lui Dumnezeu. 


Mie celui ce voiesc a lăuda nevoinţele tale, cele de biruinţă purtătoare, cere la 
Hristos Mirele tău, să-mi dea darul cuvântului şi luminare, şi lăţime minţii, şi 
iertare de greşeli; ca să laud vitejiile tale, Filofteio de-a pururea pomenită, cu 
rugăciunile tale cele către Domnul. 


Din pruncie la fapta bună urmând, şi cu nevoinţe plăcute lui Dumnezeu deprin- 
zându-te, prin care te-ai îmbogăţit fericită fecioară, cu untuldelemn al facerii de 
bine, şi cu curăţia te-ai strălucit; pentru aceasta ai intrat în cămara nunţii celei 
veşnice şi cu fecioarele cele înțelepte te veseleşti. 


Slavă... 


Socotind vrăjmaşul cel prea maestru că va slăbi tăria răbdării tale, a adus asupra ta, 
râuri de necazuri şi de ispite de multe feluri; dar lovindu-se de turnul răbdării tale 
cel întemeiat pe Piatra cea din capul unghiului, în spume şi-a risipit valurile sale. 


Și acum..., a Născătoarei 


Dă-mi biruinţă Preasfântă ceea ce eşti cu totul neîntinată, mie celui ce alerg sub 
acoperământul tău, scoţându-mă de-a pururea din ispite şi din primejdii cu 
rugăciunile tale; că tu ne-ai născut nouă, pe Cuvântul cel ce este de o Fiinţă cu 
Tatăl, şi cu Duhul, şi împreună de-a pururea vecuitor şi de un scaun. 


Catavasie: Hristos se naşte slăviţi-L, Hristos din ceruri întâmpinaţi-L, Hristos pe 
pământ, înălțați-vă. Cântaţi Domnului tot pământul, şi cu veselie lăudaţi-L. no- 
roade, că S-a proslăvit. 


Cântarea a 3-a 
Irmos: Doamne, Cel ce ai făcut cele de deasupra Crugului Ceresc şi ai zidit 


Biserica, Tu pe mine mă întăreşte întru dragostea Ta, Cel ce eşti marginea doririlor 
şi credincioşilor întărire, unule lubitorule de oameni. 

Cu fapta şi cu viaţa ta cea fără prihană, numirea ta de Dumnezeu iubitoare 
încredinţându-o, daruri împarți celor ce au trebuinţă; că tu primind de la Mirele tău 
darul cel desăvârşit, care de sus se pogoară, îmbogăţeşti pe toţi cei ce te cinstesc. 


Cela ce prin tiranii cei de demult a adus asupra sfinților mucenici, munci şi chinuri 
de multe feluri, acela nesuferind să vadă viaţa ta cea plăcută lui Dumnezeu, a 
pornit pe părinţii tăi să aducă asupra ta ispite, necazuri şi bătăi; mai apoi şi moarte 
mucenicească, prin care ai zburat la cămara cea cerească. 


Slavă... 


Cu tărie de la Dumnezeu din pruncie încingându-te, şi cu priceperea îmbogăţindu- 
te, pe toate plăcerile trupului mai întâi cu bărbăție le-ai supus; iar mai pe urmă şi pe 
semeţia vrăjmaşilor draci, fericită fecioară o ai surpat, şi nebiruită ai rămas, cu 
ajutorul Sfântului Duh. 


Și acum..., a Născătoarei 


Carte nouă mai-nainte te-a văzut proorocul, având scris în sine-ţi pe Cuvântul lui 
Dumnezeu, fără condei omenesc; Care a rupt înscrisul păcatului strămoşilor, şi a 
izbăvit din blestemul cel de demult tot neamul omenesc. 


Catavasie: Fiului Celui născut fără stricare din Tatăl mai înainte de veci, şi mai pe 
urmă din Fecioară întrupat mai presus de fire, lui Hristos Dumnezeu să-i strigăm: 
Cela ce ai înălţat cornul nostru, Sfânt eşti Doamne. 


Sedealna, glasul al 3-lea: 


Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Cu faptele bune ale milostivirii te-ai îmbogățit, şi cu fecioria ai strălucit; patimile 
trupului le-ai biruit, ca o pătimitoare a lui Hristos, şi pâlcul dracilor l-ai ruşinat, 
purtătoare de biruinţă făcându-te, Filofteio prea slăvită, roagă-te lui Hristos 
Dumnezeu, să ne dăruiască nouă mare milă. (de două ori) 


Slavă..., Și acum... a Născătoarei 

Minune prea mare! Cum în braţe ai purtat Maică Fecioară, pe Cela ce ţine toate în 
palma Sa, şi din sânii tăi ai hrănit pe Hrănitorul şi Ziditorul a toată făptura, 
Fecioară prea curată; Aceluia cu dinadinsul roagă-te, să ne dăruiască nouă mare 
milă. 


Cântarea a 4-a 


Irmos: Tu eşti tăria mea, Doamne, Tu, şi puterea mea, Tu, Dumnezeul meu, Tu, 
bucuria mea, Cel ce n-ai părăsit sânurile părinteşti şi a noastră sărăcie ai cercetat-o. 
Pentru aceasta, cu proorocul Avacum strig către Tine: Slavă puterii Tale, lubitorule 
de oameni. 


Tu eşti odrasla Târnovului cea prea frumoasă, lauda României, şi ocrotirea cea tare 
despre toate primejdiile şi către Dumnezeu caldă mijlocitoare; tu părtinitoarea cea 
grabnică, a celor ce aleargă la tine cu credinţă. Pentru aceea toţi te fericim, ca pe o 
mireasă prea de aproape a lui Hristos Dumnezeu, Filofteio, de Dumnezeu primită. 


Înjugând fecioria cu milostenia, cu aceste două fapte bune, ca cu două aripi prea 
uşoare, ai zburat la înălțimea faptelor bune, şi ai ajuns la săvârşirea vârstei lui 
Hristos, pe cât este cu putinţă firii omeneşti. Pentru aceea şi uşile cămării celei de 
nuntă, ca unei fecioare înțelepte, ție s-au deschis; şi la nunta cea nestricăcioasă şi 
veşnică, bucurându-te ai intrat. 


Slavă... 


Ocârmuitoare a vieţii mele, te pun pe tine mireasa lui Hristos, Filofteio prea 
lăudată; ocârmuieşte-mă, cu vetreala rugăciunilor tale, şi îndreptează-mă la limanul 
mântuirii, şi cu dumnezeieştile suflări ale vânturilor celor subțiri ale rugăciunilor 
tale, prea fericită, scapă-mă din învăluirile patimilor. 


Și acum..., a Născătoarei 


Pe Dumnezeu Cel ce S-a întrupat din tine curată, fără schimbare, rămânând ceea ce 
era după fire întocmai cu Tatăl, şi cu tine ceea ce mai presus de fire L-ai născut, 
făcându-Se de o fiinţă, roagă-L să dăruiască iertare de greşeli şi mântuire sufle- 
telor, celor ce cu credinţă te laudă pe tine. 


Catavasie: Toiag din rădăcina lui lesei şi floare dintr-însul, Hristoase, din Fecioară 
ai odrăslit Cel lăudat, din muntele cel cu umbra deasă, venit-ai întrupându-Te din 
cea neispitită de bărbat, Cel fără de trup şi Dumnezeu, slavă puterii Tale, Doamne. 

Cântarea a 5-a 


Irmos: Pentru ce m-ai lepădat de la faţa Ta, Cel ce eşti lumină neapusă? Că m-a 
acoperit întunericul cel vrăjmaş pe mine, ticălosul. Ci, Te rog, întoarce-mă şi la 
lumina poruncilor Tale îndreptează căile mele. 


Cu arma Crucii într-armându-te, ai ieşit la luptă împotriva vrăjmaşului, şi tot pâlcul 
dracilor l-ai înfrânt, cu totul l-ai biruit, şi din cursele lor ai scăpat; şi acum stai 
înaintea lui Hristos mirelui tău, împreună cu muceniţele ca o muceniţă purtătoare 
de biruinţă; cu care roagă-te să mântuiască pe cei ce săvârşesc cu dragoste sfântă 
pomenirea ta. 


Arzând cu dragoste fierbinte după Dumnezeu, ai urât lumea şi pe toate ale ei cele 
frumoase, şi pe toate cele pământeşti gunoaie le-ai socotit, ca să dobândeşti 
bunătăţile cele din ceruri; pentru acesta şi lovitura bardei părintești o ai suferit, şi 
moarte ai primit bucurându-te, din mâinile celui ce te-a născut 


Slavă... 


Sfântă muceniţă Filofteia, ai biruit, dar nu te-ai biruit; că ai biruit pe dracii cei ce se 
sârguiau a te depărta despre fapta bună. Tu însă fericită fecioară, întărită fiind cu 
puterea lui Hristos, departe de la picioarele tale i-ai gonit, şi după Mirele tău ai 
alergat ca să-l ajungi; de a Căruia dragoste te-ai şi aprins, şi acum cu Dânsul 
împărăţeşti. 


Și acum..., a Născătoarei 


Noi cei ce te-am câştigat pe tine zid, şi cu părtinirea ta suntem păziți, şi cu mărirea 
ta cea dumnezeiască ne lăudăm, cu credinţă te fericim pe tine; că tu Preasfântă 
Fecioară, ai născut cu trup pe Ziditorul tuturor făpturilor, care ne-a dăruit nouă 
pace, veselie şi veşnică mântuire. 


Catavasie: Dumnezeu fiind păcii, Tată îndurărilor, pe Îngerul Sfatului Tău celui 
Mare, dăruindu-ne pace L-ai trimis nouă. Deci povăţuiţi fiind la lumina cunoștinței 


de Dumnezeu, de noapte mânecând, Te slăvim lubitorule de oameni. 


Cântarea a 6-a 

Irmos: Curăţeşte-mă, Mântuitorule, că multe sunt fărădelegile mele şi Te rog, 
ridică-mă din adâncul răutăților; căci către Tine am strigat şi mă auzi, Dumnezeul 
mântuirii mele. 


Nici năvălirile dracilor, nici bătăile maicii tale vitrege, nici chinurile ce le-ai răbdat 
de la tatăl tău, nu te-au putut opri despre lucrarea faptei bune, până ce cu sfârşit 
mucenicesc, pentru dânsa te-ai săvârşit, şi la Mirele tău te-ai dus; înaintea Căruia 
stând, fă pomenire, sfântă, de cei ce te laudă pe tine. 


De dulceaţa mirosului mirurilor lui Hristos mirelui tău uimindu-te, ai uitat toate 
cele frumoase ale lumii, desfătarea tinereţilor, săltările trupului, şi pe sine-ţi toată 
lui Hristos te-ai afierosit, şi Împărăției Cerului moştenitoare te-ai făcut. Întru care 
acum desfătându-te, roagă-te pentru cei ce săvârşesc pomenirea ta, şi laudă ne- 
voinţele tale. 


Slavă... 


Porumbiţă curată, cu aripi aurite te-ai arătat, ale fecioriei şi ale milosteniei, cu care 
în cămara cea de nuntă prea uşor ai zburat, şi mireasă de aproape Împăratului 
Ceresc te-ai făcut; Căruia acum stându-i înainte, şi de vederea feţei Lui îndulcindu- 
te, roagă-te să împace lumea în războaie. 


Și acum..., a Născătoarei 


Sălăşluindu-te în Fecioară trupeşte, Doamne, te-ai arătat oamenilor, pe cât puteau 
ei să Te vadă; pe care şi Născătoarea de Dumnezeu şi Maică Fecioară cu adevărat o 
ai arătat, şi ajutătoare credincioşilor, şi sprijinitoare în primejdii, unule lubitorule 
de oameni. 


Catavasie: Din pântece pe Ilona ca pe un prunc l-a lepădat fiara mării, precum l-a 
primit, şi în Fecioară sălăşluindu-Se Cuvântul şi trup luând, a ieşit, păzindu-o 
nestricată. Că Cel ce nu a pătimit stricăciune, pe ceea ce L-a născut, a păzit-o 
nevătămată. 


Condac, glasul al 8-lea: 


Apărătoarei Doamne, pentru biruinţă, mulțumiri, izbă-vindu-ne din nevoi aducem 
ție, Născătoare de Dumnezeu, noi robii tăi. Ci ca ceea ce ai stăpânire nebiruită, 
slobozește-ne din toate nevoile, ca să strigăm ţie: Bucură-te, Mireasă pururea 
Fecioară! 

Ca ceea ce din pruncie jertfă fără prihană te-ai adus lui Dumnezeu prin fapta bună, 
Filofteio prea fericită, Celui ce mai-nainte de a te naşte te ştia pe tine; ceea ce te-ai 
făcut podoabă fecioarelor şi locuitoare cămării celei de nuntă, vrednico de laudă. 
Pentru aceea strigăm ţie: Bucură-te, fecioară, pururea pomenită. 


Icos: lată a strălucit purtătoarea de lumină şi dumnezeiască pomenirea prea lău- 
datei fecioarei Filofteia, care luminează feţele şi luceşte inimile tuturor credin- 
cioşilor, cu lumină neînserată, şi bolnavilor celor ce aleargă la dânsa cu credinţă, 
sănătate le dăruieşte. Veniţi dar, o iubitorilor de praznice, cu bucurie să săvârşim 
dumnezeiescul ei praznic cel de peste an şi cu cuvinte de cântări să încununăm 
creştetul, ei, şi către dânsa să strigăm: Bucură-te, fecioară, pururea lăudată. 


Sinaxar 


Tot în această zi, pomenirea Sfintei muceniţe Filofteia fecioara, ale căreia sfinte 
moaşte se află în Biserica domnească din oraşul Curtea de Argeş, în România. 


Stih: Filofteio, tu milostenia foarte o ai iubit, 
Pentru care cu mucenicească moarte te-ai sfârşit. 


Această frumoasă stâlpare aducătoare de roduri vrednice de Împărăţia Cerurilor, 
Sfânta Filofteea fecioara, s-a născut în marea cetate Târnovul, din părinţi creştini, 
bulgari cu neamul, lucrători de pământ cu meşteşugul şi simpli cu cunoştinţa. 


Maica sa după ce a venit copila în vârsta cea primitoare de învăţăturile faptei bune, 
semănând în inima şi sufletul ei cel bun, seminţele faptelor bune ale fecioriei şi ale 
milosteniei, că din rod se cunoaşte pomul, s-a mutat Către Domnul. 


lar copila rămânând sărmană de maica sa cea firească, şi având în inima sa 
întipărite învăţăturile ei, a început cu osârdie a lucra faptele bune cele începătoare, 
înţelepţindu-o Duhul Sfânt, Adică a merge la biserică, a asculta dumnezeieştile 
Scripturi cu luare aminte, a se posti, păzindu-şi neîntinată fecioria cea trupească şi 
cea sufletească; miluind pe cei săraci, săturând pe cei flămânzi, adăpând pe cei 
însetați, şi îmbrăcând pe cei goi; împodobindu-şi prin aceasta candela sufletului 
său, agonisindu-şi untdelemn în vasele sale, şi gătindu-se către intrarea în cămara 
de Mire cea cerească, ca fecioarele cele înțelepte. Toate faptele bune le săvârşea 
copila, cu mare statornicie şi răbdare, nebăgând în seama ispitele şi necazurile cele 
de la urătorii binelui; după ce face zice: Gătitu-m-am, şi nu m-am tulburat a păzi 
poruncile tale. 

Deci rămânând copila sărmană de maica sa, a început a se îndeletnici la lucrarea 
faptelor bune, urmând povăţuirilor celor bune care îi dăduse maica sa întru 
creştere. Şi fiindcă fapta bună totdeauna este pizmuită de cei răi, n-a fost cu putinţă 
a nu pătimi şi sfânta mii de ispite, până şi moarte mucenicească. 


lată cum: După ce a murit mama sfintei, tatăl ei şi-a luat altă soție, şi fiindcă mai 
totdeauna se întâmpla, că mamele vitrege nu iubesc pe fiastre, aceasta s-a întâmplat 
şi fericitei; că vitrega văzându-i milostivirea şi alte fapte bune ale ei, îndemnată 
fiind de urătorul binelui diavol, îi făcea necazuri neîncetate, bâtându-o şi pârându-o 
tatălui ei, şi pornindu-l spre mânie. 


De multe ori văzând fericita pe săraci şi flămânzi, îşi da însăşi hainele sale, biruită 
fiind de milostivire; şi le împărțea din bucatele care vitrega i le da să le ducă la 
țarină la tatăl ei; pentru care de multe ori o bătea cu nemilostivire, până în cea de 
pe urmă şi moarte a pătimit din mâinile lui. 


Mergând ea după obicei, în toate zilele să ducă bucate tatălui său, fiind el cu plugul 
la țarină, şi ieşindu-i înainte săracii şi flămânzii, că ştiindu-i milostivirea şi 
aşezarea sufletului cea iubitoare de săraci, de-a pururea îi ieşeau înainte cerându-i 
milostenie; şi ea neavând altceva să le dea, le împărțea din bucatele ce le ducea 
tatălui său, şi îi hrănea. Aceasta făcându-o de multe ori, şi tatăl său rămânând 
flămând şi femeii sale cârtindu-i, femeia încredinţându-l că totdeauna îi trimite 
bucate de ajuns, încă şi de prisos, diavolul a pus în mintea lui ca să pândească pe 
fericita ce face cu bucatele? Deci mergând în vremea întru care ştia că vine fericita 
cu bucatele, la un loc îndemânatic de a o pândi, şi văzând cele ce făcea fiica sa, şi 
de mânie biruindu-se uitând dragostea părintească, s-a pornit asupra ei, ca tot- 
deauna, ca să o apuce de cosiţe, şi să o bată până când îşi va stâmpăra fierberea 
mâniei sale celei dobitoceşti; şi fiind în mare aprindere a azvârlit într-însa cu barda 
cea plugărească care o avea la brâu şi lovindu-o a rănit-o la un picior, şi îndată, o 
minune! Şi-a dat sfântul şi fericitul său suflet în mâinile lui Dumnezeu. Iar sfântul 
şi feciorescul ei trup, rămânând pe pământ, şi încă sânge din piciorul cel tăiat 
curgând, cu mărire cerească s-a strălucit cât se lumina şi locul cel dimprejur. 


lar ticălosul tată văzând întâmplarea, s-a cuprins de spaimă şi de cutremur, una 
adică căci s-a făcut ucigaş fiicei sale. lar alta pentru strălucirea măririi celei 
dumnezeieşti, care se vărsase în jurul sfintelor ei moaşte; şi vrând să ridice sfântul 
ei trup, nu putea să se atingă, şi nici să se apropie de dânsul. Deci a alergat în 
cetate şi a spus arhiepiscopului, şi celor mai mari ai cetăţii, toate pe rând precum s- 
au întâmplat, şi cum acum trupul fericitei zace pe pământ, şi că este glorificat de la 
Dumnezeu cu mărire cerească. 

Aceasta auzindu-o arhiepiscopul, împreună cu cei mai mari dintre cetăţeni şi din 
popor, au alergat cu făclii şi cu tămâie, şi cu rugăciuni, şi văzând sfântul trup 
strălucind cu acea dumnezeiască lumină, s-au minunat cu toţii, şi au lăudat pe 
Dumnezeul minunilor care şi acum în vremile noastre cele mai de pe urmă 
proslăveşte, pe robii săi, care împlinesc cu fapta sfintele lui porunci. Apoi vrând să 
ridice afântul ei trup, după porunca arhiepiscopului, şi să-l ducă în cetate, 
nicidecum n-au putut, încă nici să-l mişte din loc; mai mult s-au spăimântat, şi cu 
mai multă evlavie au început a se ruga lui Dumnezeu şi Sfintei Filofteei, şi nici aşa 
nu s-a dat pe sine; că Dumnezeu vrând să prea mărească cu minune pe roaba sa, a 
îngreuiat ca o piatră trupul ei. 


Apoi cunoscând că aiurea voieşte a se duce, au început a pomeni ca către o vie, 
politiile, mânăstirile, bisericile cele de peste Dunăre, şi cele de ceastă parte de 
Dunăre, şi nicăieri aiurea n-a voit; iar cum au pomenit de biserica domnească cea 
din târgul Argeşului, îndată s-a uşurat mai mult decât greutatea cea firească, şi 
înțelegând toţi că acolo este voia lui Dumnezeu şi a sfintei a merge, îndată au 
înştiinţat cu scrisoare pe Radu Vodă, cel poreclit şi Negru (de care şi Biserica este 
zidită) toate pentru sfânta; care cum s-a înştiințat fiind bine credincios şi râvnitor, 
a-şi împodobi ţara şi pe poporul său cu nişte odoare de mult preţ ca acestea, îndată 
cu mult alai, cu făclii şi cu tămâieri, cu multă evlavie mergând la Dunăre, au adus 
sfintele ci moaşte în Ţara Românească, şi le-a aşezat în biserica cea zidită de 
dânsul în oraşul Argeşului, unde şi până în ziua de astăzi se află nestrămutate, prin 
atâtea schimbări de vremi, de robii şi de tulburări. Dând tămăduiri de tot felul de 
boli, celor ce aleargă cu credinţă la sfintele ei moaşte. 


Cu ale căreia sfinte rugăciuni, Dumnezeu să ne miluiască şi să ne mântuiască pe 
NOI, Amin. 


Cântarea a 7-a 

Irmos: Tinerii evreieşti în cuptor... 

Impreună cu cetele cele fără de trupuri, şi cu oştile mucenicilor, stând înaintea 
scaunului lui Dumnezeu, prea lăudată, şi de slavă şi dar, şi de luminare plină fiind, 
dezleagă-mi întunericul greşelilor mele cu rugăciunile tale, ca să cânt: Bine- 


cuvântat eşti Doamne, Dumnezeul părinţilor noştri. 


Lumină neapropiată şi dumnezeiască, a luminat Filofteio după vrednicie sufletul 
tău, şi negrăit te-a strălucit pe tine Mirele tău, şi către viaţa plăcută lui Dumnezeu 

te-a povăţuit, şi a cânta te-a învăţat: Binecuvântat eşti Doamne, Dumnezeul pă- 
rinţilor noştri. 


Ridicatu-te-ai la înălțimea cea cu adevărat dumnezeiască, că înalt ţi-ai avut gândul, 
prea fericită; pentru aceasta şi în cămara de nuntă cea strălucită, împreună cu 
fecioarele cele înțelepte te-ai sălăşluit, strigând: Binecuvântat eşti Doamne, 
Dumnezeul părinților noştri. 


Slavă... 


Mireasă adevărată a Stăpânului te-ai arătat, Filofteio, de Dumnezeu purtătoare, şi 
moarte din mâinile celui ce te-a născut ai suferit, bucurându-te ca o muceniţă 
nebiruită. Pentru aceea împreună cu muceniţele, strigi: Binecuvântat eşti Doamne 
Dumnezeul părinţilor noştri. 


Și acum..., a Născătoarei 


lată acum Domn din luda a lipsit, şi stăpânitor din coapsele lui; că din tine cea 
curată a răsărit Stăpânul a toate, Cela ce este aşteptarea neamurilor, după 
proorocul; pe care bine-L cuvântează toate neamurile, seminţiile şi limbile în veci. 


Catavasie: Tinerii în buna credinţă fiind crescuţi, păgâneasca poruncă nebăgându- 
o în seamă, de groaza focului nu s-au spăimântat, ci în mijlocul văpăii stând au 
cântat: Dumnezeul părinţilor bine eşti cuvântat. 


Cântarea a 8-a 


Irmos: De şapte ori cuptorul, chinuitorul haldeilor, l-a ars nebuneşte, pentru 
cinstitorii de Dumnezeu; dar văzându-i pe aceştia mântuiţi de o putere mai mare, 
Făcătorului şi Izbăvitorului a strigat: Tineri, binecuvântaţi-L, preoți lăudaţi-L, 
popoare prea înălţaţi-L întru toţi vecii. 


Cu fecioria luminându-te şi cu milostenia îmbogăţindu-te, şi cu mucenicia stră- 
lucindu-te, te-ai făcut mireasă de aproape lui Hristos, Împăratului tuturor, Celui ce 
a iubit frumuseţea curăţiei tale; pentru aceasta te-a băgat pe tine în cămara Sa, şi 
împreună cu fecioarele şi cu muceniţele te-a sălăşluit, pe tine ceea ce cântai: Tineri 
binecuvântaţi, preoţi lăudaţi, popoare prea înălţaţi-L întru toţi vecii. 


Văzând popoarele dumnezeiasca strălucire cea vărsată în jurul trupului tău, şi 
îngreunarea cea mai presus de fire, au cunoscut că în străinătate voieşti a te 

sălăşlui, pentru Hristos Mirele tău, Cela ce S-a înstrăinat pentru mântuirea noastră; 
şi au prea mărit pe Dumnezeu cântând: Tineri bine-L cuvântaţi, preoți lăudaţi-L, 
popoare prea înălţaţi-L în veci. 


Necunoscând tatăl tău cel prost la minte, fapta bună a ta cea plăcută lui Dumnezeu 
mai-nainte a chinuit cu bătăi trupul tău cel fecioresc, şi cu ocări şi cu dosădirea 
necăjit sufletul tău; iar mai pe urmă şi prin sfârşit mucenicesc, te-a trimis la Hristos 
mirele tău cel nestricăcios; pe tine ceea ce cântai: Tineri binecuvântaţi, preoţi 
lăudaţi-L., popoare prea înălţați-L în veci. 


Binecuvântăm pe Tatăl, şi pe Fiul şi pe Sfântul Duh, Domnul. 


Dacă s-a înştiințat Stăpânitorul României că voieşti a te sălăşlui împreună cu 
dânşii, cu făclii, şi cu tămâie, şi cu alai dumnezeiesc te-a întâmpinat, şi cu vrednică 
cinste şi evlavie, precum ţi se cădea, ca un binecredicios te-a primit, şi întru ale 
sale, ca pe o adevărată muceniţă, spre folosul poporului său celui drept-credincios 
te-a aşezat, cântând: Tineri bine-L cuvântaţi, preoți lăudaţi-L, popoare prea înălţaţi- 
L pe Hristos în veci. 


Și acum..., a Născătoarei 


Scară gândită, ajungând până la Cer, te cunoaştem pe tine Fecioară; prin care Cel 
Preaînalt pogorându-Se prin trup, cu oamenii împreună a petrecut, şi pe cei smeriţi 
i-a înălţat, şi către înalta petrecere a cerurilor i-a povăţuit. Pentru aceea ca pe cea 
mai înaltă decât cerurile, mai mărită decât îngerii şi mai cinstită decât toată făptura, 
te lăudăm Preasfântă Fecioară întru toţi vecii. 


Catavasie: 


Să lăudăm, bine să cuvântăm şi să ne închinăm Domnului cântăndu-l şi prea 
înălțându-L pe Dânsul întru toţi vecii. 


Cuptorul cel răcorit a închipuit chipul minunii celei mai presus de fire, că nu a ars 
pe tinerii pe care i-a primit, precum nici focul Dumnezeirii pântecele Fecioarei în 
care a intrat. Pentru aceasta cântând să strigăm: Bine să cuvânteze toată făptura pe 
Domnul, şi să-L prea înalțe pe Dânsul întru toţi vecii. 


Cântarea a 9-a 

Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat 
decât cerurile. Pentru aceasta, pe tine, Născătoare de Dumnezeu, începătoriile ce- 
telor îngereşti şi omeneşti, te măresc. 


Mintea şi cuvântul omenesc nu pot povesti, onorurile cele mai presus de fire, şi 
mărirea cerească, muceniţă, pe care acum le-ai luat de la Hristos Mirele tău; 
împreună cu Dânsul împărăţind, şi de vederea feţei Lui negrăit îndulcindu-te. 
Pentru aceasta îndrăzneală multă către Dânsul câştigând, roagă-L pentru cei ce 
săvârşesc sfântă pomenirea ta, să dobândească milă în ziua judecății. 


Scoală, vino cea de aproape a mea, a zis către tine Hristos Mirele tău, frumoasa 
mea, porumbița mea, că iată iarna a trecut, ploaia s-a dus, scârbele, ispitele, bătăile 
cele pentru fapta bună. Acum florile s-au arătat, glas de turturică s-a auzit în 
pământul nostru, via s-a copt şi a dat mirosul său. Deci scoală, vino cea de aproape 
a mea, sălăşluieşte-te întru odihna şi bucuria, care le-am gătit ţie. 


Ca o pătimitoare prea frumoasă, ca o fecioară prea vitează, cununa dreptăţii după 
lege ţi-ai împletit, călcând cu trupul pe cel fără de trup; şi purtătoare de biruinţă 
făcându-te, roagă-te Mirelui tău să ne mântuiască de ispite şi de nevoi, pe noi cei 
ce cu credință şi cu dragoste săvârşim cinstită şi sfântă, şi întrutot lăudată po- 
menirea ta. 


Slavă... 


Pentru rugăciunile fericitei Filofteia fecioarei şi muceniţei Tale, Doamne, împacă 
lumea întru războaie, şi binecredincioşilor împărați şi domni, dă-le biruinţă; 
năvălirile barbarilor opreşte-le, pe poporul Tău cel drepteredincios apără-l, păzeşte 
credința nevătămată de eretici; şi mântuieşte sufletele noastre ca un Bun şi de 
oameni iubitor. 


Și acum..., a Născătoarei 


Cântările şi rugăciunile noastre cele proaste primeşte-le Stăpână, şi risipeşte norul 
primejdiilor celor amare care năvăleşte asupra noastră; viforul Bisericii potoleşte-l 
prea curată, taberele vrăjmaşilor risipeşte-le, şi din munca ceea ce va să fie, scapă 
pe robii tăi, cei ce cu dragoste te slăvim pe tine. 

Catavasie: Taină străină văd şi prea slăvită, Cer fiind peştera, scaun de Heruvimi 
Fecioara, ieslea sălăşluirea, întru care S-a culcat Cel neîncăput, Hristos Dumnezeu, 
pe care lăudându-L Il mărim. 


Luminânda 


Podobie: Cel ce ai împodobit cerul cu stele, ca un Dumnezeu, şi prin îngerii Tăi tot 
pământul luminezi, Făcătorule a toate, mântuieşte pe cei ce Te laudă pe Tine. 


Filofteio, muceniţa Domnului, mireasă şi bună fecioară, apără pe poporul tău şi 
cetatea de toată vătămarea, rugând pe Dumnezeu, ca să scăpăm toţi din stricăciune, 
de urgie şi de primejdii. 


Slavă..., asemenea. 

De cămara Ta, Cuvinte, fecioara Filofteea dorind, toată cercarea bătăilor şi a 1spi- 
telor tare o a răbdat cu ajutorul Tău; pentru ale căreia rugăciuni, Dumnezeule 
miluieşte rogu-mă sufletul meu, şi mă mântuieşte. 


Și acum..., a Născătoarei 


Turnule cel cu aur împletit, şi cetate cu douăsprezece ziduri, scaune cu picături de 
soare, jilţul Impăratului, minune neînţeleasă, cum cu lapte alăptezi pe Stăpânul ? 


La Laude 
Stihirile pe 4, glas 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


În curţile Domnului sălăşluindu-te, prea cinstită Filofteia, împreună cu fecioarele 
cele înțelepte, ca o fecioară înţeleaptă; de acolo ai luat dar ca să tămăduieşti bolile, 
şi să goneşti duhurile cele necurate, de la cei ce cu credinţă te laudă pe tine. (de 
două ori) 


Cu razele cele cereşti strălucindu-te, şi de dar dumnezeiesc umplându-te, tămăduiri 
dai tuturor cu puterea lui Hristos, sufletelor şi trupurilor, celor ce cu credinţă 


Ar Dr De De Dr de De dr Dr De De e Dr Dr dr De de De e de dr fr Ar A 


Xp PP IP IP 3 E e E 30 E 3 2 2 2 2 E 30 E IE IE 2 DE 2 E E E E XX 


Die De de De Dr de De De De De De Dr Dr de De De de De Dr Dr De de de dr dr d 


Xp XP XP IP 3 IP E 2 E 30 E 3 2 2 2 2 E 30 E IE IE 2 E E XX 


săvârşim pomenirea ta, de Dumnezeu fericită fecioară; nu înceta a te ruga pentru 
Nol. 


Fericita Filofteea, astăzi întru sfântă pomenirea ei cea de peste an, pe noi pe toţi ne- 
a adunat; să lăudăm luptele şi nevoinţele ei, care pentru dragostea lui Hristos le-a 
răbdat; că se roagă Domnului să ne mântuim noi. 


Slavă..., glasul al 5-lea 


Veniţi iubitorilor de praznic să fericim pe Sfânta fecioara Filofteea, şi să-i mărim 
nevoinţele ei cele pentru fapta bună. Că ea, fericita, nu şi-a miluit vasul său cel de 
lut, ci cu multe feluri de bătăi l-a chinuit; pălmuirile şi scuipările a răbdat; pândirile 
şi moartea mucenicească, de la cel ce o a născut a suferit. Pentru aceasta acum în 
ceruri cu muceniţele sălăşluindu-se, împreună se roagă Domnului, să se mântuiască 
sufletele noastre. 


Și acum..., glas acelaşi 
Nu te mâhni asupra mea, o logodnicul meu, a zis Fecioara către Iosif, nici mă 
osândi ca pe o fără de rânduială, văzând îngroșarea pântecelui meu; laudă femeilor 
m-am făcut, de ruşinea cea dedemult le-am scăpat, pe Eva o am rechemat; am 
împrumutat pântecele, dar nu am întinat fecioria; când voi naşte pe Făcătorul 
tuturor, atunci vei cunoaşte cine sunt. Căruia cu credinţă închinându-te, mă vei 
socoti fericită. 
Slavoslovia cea mare. Ecteniile şi Otpustul. 

La Liturghie 


La Fericiri se pune: din Canonul sfintei, Cântarea a 3-a şi a 6-a, pe 8. 


Prochimenul, glasul al 4-lea: Daţi slavă lui Dumnezeu în locaşul cel sfânt, 
Dumnezeul părinților noştri. 


Stih: În adunări binecuvântaţi pe Dumnezeu. 


Apostolul din Epistola către Galateni (III, 23-IV, 2): Fraţilor, mai înainte de 
venirea credinţei... 


Aliluia, glasul: Aşteptat-am cu nerăbdare pe Domnul. 

Suh: Picioarele mele le-a pus pe stâncă. 


Evanghelia de la Matei (V, 14-19): Zis-a Domnul către ucenicii Săi: Voi sunteţi 
lumina lumii... (caută la 24 noiembrie). 


Chinonicul: Bucuraţi-vă drepţilor întru Domnul, celor drepţi se cuvine laudă. 

Canonul Sfintei muceniţe Filoteea 


aş i 
+ 
». 


Troparul Sfintei: Întru răbdarea ta ţi-ai agonisit plata ta, Fericită Filofteea, întru 
ispite neîncetat răbdând, în bătăi suferind, în necazuri binevoind, pe săraci 
miluindu-i şi pe flămânzi săturându-i; roagă-te lui Hristos Dumnezeu, bună 
fecioară, să mântuiască sufletele noastre. 


Cântarea 1 


Irmos: Pe Faraon cel ce era purtat în carele de război, l-a cufundat toiagul lui 
Moise, cel ce a făcut minuni de demult, lovind în chipul Crucii şi despărțind marea. 
ŞI pe Israel cel fugărit, care mergea pe picioare, l-a mântuit, pe cel ce cânta cântare 
lui Dumnezeu. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Mie, celui ce voiesc a lăuda nevoinţele tale, cele de biruinţă purtătoare, cere-mi de 
la Hristos, Mirele tău, să-mi dea dar de cuvânt şi luminare, minte cuprinzătoare şi 
iertare de greşeale, ca să laud vitejiile tale, Sfântă Filofteea, de-a pururea pomenită, 
cu rugăciunile tale cele către Domnul. 

Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Din pruncie deprinzându-te cu fapta bună şi cu nevoinţe plăcute lui Dumnezeu, 
prin ele te-ai îmbogăţit, fericită fecioară, cu untdelemnul facerii de bine şi prin 
curăţie ai strălucit. Pentru aceasta în cămara cea veşnică de nuntă ai intrat şi cu 
fecioarele cele înțelepte te veseleşti. 


Slavă Tatălui şi Fiului şi Sfântului Duh 


Socotind vrăjmaşul cel foarte iscusit că va slăbi tăria răbdării tale, a adus asupra ta 
mulțime de necazuri şi multe feluri de ispite. Dar lovindu-se de turnul răbdării tale, 
cel întemeiat pe Piatra din capul unghiului, în spume şi-a risipit valurile sale. 


Şi acum şi pururea şi în vecii vecilor. Amin. (a Născătoarei de Dumnezeu) 


Dă-mi biruinţă, Preasfântă, ceea ce eşti cu totul neîntinată, mie, celui ce alerg sub 
acoperământul tău, scoţându-mă de-a pururea, cu rugăciunile tale, din ispite şi din 
primejdii. Că tu ne-ai născut pe Cuvântul cel de o fiinţă cu Tatăl şi cu Duhul şi de- 
a pururea împreună — vecuitor şi de un scaun. 


Catavasie: Hristos se naşte slăviţi-L, Hristos din ceruri întâmpinaţi-L, Hristos pe 
pământ, înălţaţi-vă. Cântaţi Domnului tot pământul, şi cu veselie lăudați-l. 
noroade, că S-a proslăvit. 


(Cântarea a II-a lipseşte din toate canoanele, căci Sfinţii părinţi au rânduit să ne 
aducem astfel aminte de căderea cetei îngereşti care l-a urmat pe satana) 


Cântarea a 3-a 
Irmos: Doamne, Cel ce ai făcut cele de deasupra Crugului Ceresc şi ai zidit 
Biserica, Tu pe mine mă întăreşte întru dragostea Ta, Cel ce eşti marginea doririlor 


şi credincioşilor întărire, unule lubitorule de oameni. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Cu fapta şi cu viaţa ta cea fără prihană, numele tău, iubitoare de Dumnezeu, 
încărcându-l, daruri împărțeşti celor ce au trebuință; că primind darul cel 

desăvârşit, care se pogoară de sus, de la Mirele tău, îmbogăţeşti pe toţi cei ce te 
cinstesc pe tine. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Cel ce prin tiranii cei de demult a adus asupra sfinților mucenici chinuri şi dureri 
de multe feluri, neputând suferi să vadă viaţa ta cea plăcută lui Dumnezeu, a pornit 
pe părinţii tăi să aducă asupra ta ispite, necazuri şi bătăi, mai pe urmă şi moarte 
mucenicească; prin care ai zburat către cămara cea cerească. 


Slavă Tatălui şi Fiului şi Sfântului Duh 


Încingându-te cu tărie de la Dumnezeu, din pruncie, şi cu pricepere îmbogăţindu- 
te, ai supus mai întâi toate plăcerile trupului cu bărbăție, iar mai pe urmă ai surpat 
şi semeţia vrăjmaşilor demoni, fericită fecioară şi, cu ajutorul Sfântului Duh, 
nebiruită ai rămas. 


Şi acum şi pururea şi în vecii vecilor. Amin. (a Născătoarei de Dumnezeu) 


Carte nouă te-a văzut mai înainte proorocul, având scris, fără condei omenesc, 
întru tine, pe Cuvântul lui Dumnezeu, care a rupt zapisul păcatului strămoşilor, 
Fecioară fără prihană, şi a izbăvit din blestemul cel de demult tot neamul omenesc. 


Catavasie: Fiului Celui născut fără stricare din Tatăl mai înainte de veci, şi mai pe 
urmă din Fecioară întrupat mai presus de fire, lui Hristos Dumnezeu să-i strigăm: 
Cela ce ai înălţat cornul nostru, Sfânt eşti Doamne. 


Cântarea a 4-a 


Irmos: Tu eşti tăria mea, Doamne, Tu, şi puterea mea, Tu, Dumnezeul meu, Tu, 
bucuria mea, Cel ce n-ai părăsit sânurile părinteşti şi a noastră sărăcie ai cercetat-o. 
Pentru aceasta, cu proorocul Avacum strig către Tine: Slavă puterii Tale, lubitorule 
de oameni. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Tu eşti odrasla cea preafrumoasă a Târnovei, lauda României, ocrotirea cea tare 
împotriva tuturor primejdiilor, caldă mijlocitoare către Dumnezeu; tu eşti 

folositoarea cea grabnică a celor ce aleargă la tine cu credinţă. Pentru aceasta toţi te 
fericim, ca pe o mireasă prea de aproape a lui Hristos Dumnezeu, Sfântă Filofteea 
de Dumnezeu primită. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Înjugând fecioria cu milostenia, cu aceste două fapte bune ca şi cu nişte aripi prea 
uşoare ai zburat la înălțimea faptelor bune şi ai ajuns, pe cât este cu putinţă firii 
omeneşti, la măsura vârstei lui Hristos. Pentru aceasta şi uşile cămării celei de 
nuntă, ca unei fecioare înțelepte, ţi s-au deschis şi ai intrat la nunta cea 
nestricăcioasă şi veşnică, bucurându-te. 


Slavă Tatălui şi Fiului şi Sfântului Duh 


Ocârmuitoare vieţii mele te pun pe tine, mireasa lui Hristos, Sfântă Filofteea 
prealăudată. Ocârmuieşte-mă cu vetreala rugăciunilor tale şi îndreptează-mă la 
limanul mântuirii. Și cu dumnezeieştile suflări ale adierilor celor blânde ale 
rugăciunilor tale, preafericită, îzbăveşte-mă din învăluirile patimilor. 


Şi acum şi pururea şi în vecii vecilor. Amin. (a Născătoarei de Dumnezeu) 


Pe Dumnezeu, Cel ce S-a întrupat din tine, fără schimbare, curată, rămânând ceea 
ce era după fire întocmai cu Tatăl, şi cu tine făcându-Se de o ființă, roagă-L să 
dăruască iertare de greşeale şi mântuire sufletelor celor ce te laudă pe tine cu 
credinţă. 


Catavasie: Toiag din rădăcina lui lesei şi floare dintr-însul, Hristoase, din Fecioară 
ai odrăslit Cel lăudat, din muntele cel cu umbra deasă, venit-ai întrupându-Te din 
cea neispitită de bărbat, Cel fără de trup şi Dumnezeu, slavă puterii Tale, Doamne. 


Cântarea a 5-a 
Irmos: Pentru ce m-ai lepădat de la faţa Ta, Cel ce eşti lumină neapusă? Că m-a 
acoperit întunericul cel vrăjmaş pe mine, ticălosul. Ci, Te rog, întoarce-mă şi la 


lumina poruncilor Tale îndreptează căile mele. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 

Întrarmându-te cu arma Sfintei Cruci ai ieşit la luptă împotriva vrăjmaşului şi ai 
înfrânt toată mulțimea demonilor şi cu totul o ai biruit, şi din cursele lor te-ai 
izbăvit. lar acum stai înaintea lui Hristos, Mirele tău, ca o muceniţă purtătoare de 
biruinţă, împreună cu muceniţele; cu care roagă-te să mântuiască pe cei ce 
săvârşesc cu dragoste sfântă pomenirea ta. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Arzând de dragoste fierbinte după Dumnezeu, ai urât lumea şi pe toate ale ei cele 
frumoase şi, ca să dobândeşti bunătăţile cele din ceruri, pe toate cele pământeşti 
deşertăciune le-ai socotit. Pentru aceasta ai suferit şi lovitura bardei părintești şi, 
bucurându-te, moarte ai primit din partea celui ce te-a născut. 


Slavă Tatălui şi Fiului şi Sfântului Duh 


Sfântă muceniţă Filofteea ai biruit, dar nu ai fost biruită; că pe demonii cei ce se 
sârguiau să te împiedice de la fapta cea bună i-ai biruit, întărită fund cu puterea lui 
Hristos, fericită fecioară, departe de picioarele tale i-ai alungat pe ei şi ai alergat 
după Mirele tău, ca să-L ajungi; de a Cărui dragoste te-ai şi aprins şi acum cu 
Dânsul împărăţeşti. 


Şi acum şi pururea şi în vecii vecilor. Amin. (a Născătoarei de Dumnezeu) 


Cei ce te-am câştigat pe tine zid de apărare şi suntem păziţi cu ocrotirea ta şi ne 
lăudăm cu mărirea ta cea dumnezeiască, cu credinţă te fericim pe tine. Că tu, 
Preasfântă Fecioară, ai născut cu trup pe Ziditorul tuturor făpturilor, Care ne-a 
dăruit veselie, bucurie şi veşnică mântuire. 


Catavasie: Dumnezeu fiind păcii, Tată îndurărilor, pe Îngerul Sfatului Tău Celui 
Mare, dăruindu-ne pace L-ai trimis nouă. Deci povăţuiţi fiind la lumina cunoștinței 
de Dumnezeu, de noapte mânecând, Te slăvim lubitorule de oameni. 


Cântarea a 6-a 
Irmos: Curăţeşte-mă, Mântuitorule, că multe sunt fărădelegile mele şi Te rog, 


ridică-mă din adâncul răutăților; căci către Tine am strigat şi mă auzi, Dumnezeul 
mântuirii mele. 

Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Nici năvălirile demonilor, nici bătăile maicii tale celei vitrege, nici chinurile ce le- 
ai răbdat de la tatăl tău, nu te-au putut opri pe tine de la lucrarea faptei bune, până 
ce pentru dânsa cu sfârşit mucenicesc te-ai săvârşit şi la Mirele tău te-ai dus. 
Înaintea Căruia stând, fă pomenire pentru cei ce te laudă pe tine. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Uimită fiind de dulceaţa mirosului mirurilor lui Hristos, Mirele tău, ai uitat toate 
cele frumoase ale lumii, desfătarea tinereților şi săltările trupului, şi te-ai afierosit 
pe tine toată lui Hristos şi moştenitoare împărăției Lui te-ai făcut. Întru care 
desfătându-te, roagă-te pentru cei ce săvârşesc pomenirea ta şi laudă nevoinţele 
tale. 


Slavă Tatălui şi Fiului şi Sfântului Duh 


Arătatu-te-ai porumbiţă curată, cu auritele aripi ale fecioriei şi ale milosteniei, cu 
care uşor ai zburat şi te-ai făcut mireasă de aproape a Împăratului ceresc. Căruia 
acum stându-l înainte şi de vederea feţii Lui îndulcindu-te, roagă-L să împace 
lumea aflată în războaie. 


Şi acum şi pururea şi în vecii vecilor. Amin. (a Născătoarei de Dumnezeu) 


Sălăşluindu-te netrupeşte într-o fecioară, Doamne, Te-ai arătat oamenilor pe cât 
puteau ei să Te vadă pe Tine; şi pe aceasta Născătoare de Dumnezeu şi Maică — 
Fecioară cu adevărat ai arătat-o, ajutătoare credincioşilor şi sprijinitoare întru 
primejdii, Unule, lubitorule de oameni. 


Catavasie: Din pântece pe Ilona ca pe un prunc l-a lepădat fiara mării, precum l-a 
primit, şi în Fecioară sălăşluindu-Se Cuvântul şi trup luând, a ieşit, păzindu-o 
nestricată. Că Cel ce nu a pătimit stricăciune, pe ceea ce L-a născut, a păzit-o 
nevătămată. 


Condac, glasul al 8-lea: 


Podobie: Apărătoarei Doamne, pentru biruinţă, mulţumiri, izbă-vindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire 

nebiruită, slobozeşte-ne din toate nevoile, ca să strigăm ţie: Bucură-te, Mireasă 
pururea Fecioară! 


Sfântă Filofteia, prea fericită, din pruncie te-ai adus prin fapta bună jertfă fără 
prihană lui Dumnezeu, Celui ce mai înainte de a te naşte te ştia pe tine, care te-ai 
făcut podoaba fecioarelor şi locuitoare Cămării celei de nuntă, vrednică de laudă. 
Pentru aceasta strigăm ție: Bucură-te, fecioară, pururea pomenită! 


Icosul sfintei: lată, a strălucit purtătoarea de lumină şi dumnezeiasca pomenire a 
prea lăudatei Sfinte fecioare Filofteea, care luminează feţele şi inimile credin- 
cioşilor cu lumină neînserată şi, bolnavilor, celor ce aleargă la dânsa cu credinţă, 
sănătate le dăruieşte. Veniţi dar, iubitorilor de praznic, pentru a săvârşi cu bucurie 
dumnezeiasca ei pomenire cea de peste an şi, prin cuvinte de cântări, să încununăm 
creştetul ei şi către dânsa să strigăm: Bucură-te, fecioară, pururea lăudată! 


Cântarea a 7-a 
Irmos: Tinerii evreieşti în cuptor... 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Împreună cu cetele cele fără de trup şi cu oştile mucenicilor stând înaintea 
scaunului lui Dumnezeu, prealăudată, şi plină de mărire, de har şi de luminare 
fiind, dezleagă-mi întunericul greşealelor mele, cu rugăciunile tale, ca să cânt: 
Binecuvântat eşti Doamne, Dumnezeul părinţilor noştri. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Lumină neapropiată şi dumnezeiască a luminat Sfântă Filofteea, după vrednicie, 
sufletul tău şi în chip de negrăit te-a strălucit pe tine Mirele tău şi către viaţa cea 
plăcută lui Dumnezeu te-a povăţuit şi te-a învăţat a cânta: Binecuvântat eşt 
Doemne, Dumnezeul părinților noştri. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Ridicatu-te-ai la înălţimea cea cu adevărat dumnezeiască şi minte înaltă ai avut, 
preafericită. Pentru aceasta te-ai şi sălăşluit în strălucita cămară de nuntă, împreună 


Ar Dr De De Dr de De Dr De De De e Dr Dr Dr De de De e de dr fr A A 


Xp XP XP XP 3 2 E e E 30 E 3 2 2 2 2 E 30 3 30 IE 2 DE DP E E E E E XX 


Te De de De Dr De De De De De De Ar Dr De De De dr De Dr Dr de de de dr dr d 


Xp XP XP IP 3 2 E 2 E 30 E 3 2 2 2 2 e 30 E 30 IE 2 E 2 XX 


cu fecioarele cele înțelepte, cântând: Binecuvântat eşti Doamne, Dumnezeul 
părinților noştri. 


Slavă Tatălui şi Fiului şi Sfântului Duh 


Adevărată mireasă a Stăpânului te-ai arătat, Sfântă Filofteea, de Dumnezeu pur- 
tătoare, şi moarte ai suferit din mâinile celui ce te-a născut, bucurându-te ca o mu- 
ceniță nebiruită. Pentru aceasta, împreună cu muceniţele cânţi: Binecuvântat eşti 
Doamne, Dumnezeul părinților noştri. 


Şi acum şi pururea şi în vecii vecilor. Amin. (a Născătoarei de Dumnezeu) 


Iată domn din luda şi povăţuitor din coapsele lui a lipsit de acum; dar din tine, cea 
curată, a răsărit Stăpânul a toate, Cel ce este, după spusa proorocului, aşteptarea 
neamurilor; pe care Îl binecuvântează toate neamurile, seminţiile şi limbile în veci. 


Catavasie: Tinerii în buna credinţă fiind crescuţi, păgâneasca poruncă nebăgându- 
o în seamă, de groaza focului nu s-au spăimântat, ci în mijlocul văpăii stând au 
cântat: Dumnezeul părinţilor bine eşti cuvântat. 


Cântarea a 8-a 


Irmos: De şapte ori cuptorul, chinuitorul haldeilor, l-a ars nebuneşte, pentru 
cinstitorii de Dumnezeu; dar văzându-i pe aceştia mântuiţi de o putere mai mare, 
Făcătorului şi Izbăvitorului a strigat: Tineri, binecuvântaţi-L, preoți lăudaţi-L, po- 
poare prea înălţaţi-L întru toți vecii. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Cu fecioria luminându-te, cu milostenia îmbogăţindu-te şi cu mucenicia stră- 
lucindu-te, te-ai făcut mireasă de aproape a lui Hristos, Împăratul tuturor, Cel ce a 
iubit frumuseţea curăţiei tale. Pentru aceasta te-a chemat pe tine în cămara Lui şi, 
împreună cu fecioarele şi cu muceniţele te-a sălăşluit pe tine, ceea ce cântai: Tineri 
binecuvântaţi-L, preoţi lăudaţi-L, popoare prea înălțaţi-L întru toţi vecii. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Ar Dr De De De de De dr De De De de De Dr dr De de De e de dr fr A A 


Xp XP XP XP 3 ID e E 30 IE 3 2 2 2 E E 30 30 30 IE De DP E IE IE E IE XX 


Tie De de De Dr De de De De De Dr Dr Dr De De De dr De Dr Dr de de de dr dr d 


Xp XP XP IP 3 3 E 2 E 30 E 3 2 2 2 2 E 30 E IE IE 2 E DP XX 


Văzând mulțimile dumnezeiasca strălucire cea revărsată în jurul trupului tău şi 
greutatea cea mai presus de fire, au cunoscut că în loc străin voieşti să te 
sălăşluieşti pentru Hristos, Mirele tău, Cel ce S-a înstrăinat pentru mântuirea 
noastră şi au prea slăvit pe Dumnezeu, cântând: Tineri binecuvântaţi-L, preoţi lău- 
dați-L, popoare prea înălţaţi-L întru toţi vecii. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Tatăl tău, cel întunecat la minte, necunoscând fapta ta cea bună şi bineplăcută lui 
Dumnezeu, a chinuit mai înainte trupul tău cel fecioresc cu bătăi şi cu ocări, şi cu 
dosădiri a necăjit sufletul tău. lar mai pe urmă, te-a şi trimis, prin sfârşit muce- 
nicesc, la Hristos, Mirele tău cel nestricăcios, pe tine, care cântai: Tineri bine- 
cuvântaţi-L, preoți lăudaţi-L, popoare prea înălțaţi-L întru toţi vecii. 


Binecuvântăm pe Tatăl, pe Fiul şi pe Sfântului Duh, Dumnezeu 


Dacă a fost înştiințat domnitorul României că voieşti a te sălăşlui împreună cu 
dânşii, te-a întâmpinat cu făclii şi cu tămâie şi cu alai domnesc. Şi cu vrednică 
cinste şi evlavie, precum ţi se cădea, ca un binecredincios te-a primit întru ale sale 
şi, ca pe o adevărată muceniţă, spre folosul poporului său celui binecredincios te-a 
aşezat, cântând: Tineri binecuvântaţi-L, preoţi lăudaţi-L, popoare prea înălțaţi-L 
întru toţi vecii. 


Şi acum şi pururea şi în vecii vecilor. Amin. (a Născătoarei de Dumnezeu) 


Scară duhovnicească, ajungând până la cer, te cunoaştem pe tine, Fecioară, prin 
care Cel Preaînalt pogorându-Se în trup, împreună cu oamenii a petrecut şi pe cei 
smeriţi i-a înălțat şi către înalta petrecere a cerurilor i-a povăţuit. Pentru aceasta, ca 
pe cea mai înaltă decât cerurile, mai mărită decât îngerii şi mai cinstită decât toată 
făptura, te mărim, Preasfântă Fecioară, întru toţi vecii. 


Catavasie: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L. pe Dânsul întru toţi vecii. 


Cuptorul cel răcorit a închipuit chipul minunii celei mai presus de fire, că nu a ars 
pe tinerii pe care i-a primit, precum nici focul Dumnezeirii pântecele Fecioarei în 

care a intrat. Pentru aceasta cântând să strigăm: Bine să cuvânteze toată făptura pe 
Domnul, şi să-L prea înalțe pe Dânsul întru toţi vecii. 


Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat 
decât cerurile. Pentru aceasta, pe tine, Născătoare de Dumnezeu, începătoriile cete- 
lor îngereşti şi omeneşti, te măresc. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Mintea şi cuvântul omenesc nu poate povesti cinstirile cele mai presus de fire şi 
mărirea cea cerească pe care acum le-ai dobândit de la Hristos, Mirele tău, 
muceniţă, împreună cu Dânsul împărăţind şi de vederea feţii lui negrăit îndulcindu- 
te. Pentru aceasta, îndrăzneală multă către Dânsul având, roagă-L ca, cei ce săvâr- 
şesc pomenirea ta, să dobândească milă în ziua judecății. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Scoală, vino de-aproapea Mea, frumoasa Mea, porumbiţa Mea, a zis către tine 
Hristos, Mirele tău: că iată iarna a trecut şi ploaia, necazurile, ispitele şi bătăile cele 
pentru fapta bună s-au isprăvit. Acum florile s-au vit şi glas de turuturică s-a auzit 
în pământul nostru; via s-a copt şi a dat mirosul său. Deci, scoală, vino de-aproapea 
Mea, sălăşluieşte-te întru odihna şi bucuria pe care am gătit-o pentru tine. 


Stih: Sfântă muceniţă Filofteea roagă-te lui Hristos Dumnezeu pentru noi pă- 
cătoşii! 


Ca o luptătoare preafrumoasă şi ca o fecioară prea vitează împletitu-ţi-a cununa 
dreptăţii, după lege, călcând cu trupul pe cel fără de trup şi purtătoare de biruinţă 
făcându-te, roagă-te Mirelui tău să ne mântuiască de ispite şi de primejdi, pe noi 
cei ce cu credinţă şi cu dragoste săvârşim cinstita şi sfânta şi întru tot lăudata 
pomenire a ta. 


Slavă Tatălui şi Fiului şi Sfântului Duh 

Pentru rugăciunile fericitei Sfinte Filofteea, fecioara şi muceniţa Ta, Doamne, 
împacă lumea care se găseşte întru războaie şi binecredincioşilor creştini dă-le 
biruinţă asupra celui potrivnic; opreşte năvălirile celor rău credincioşi şi pe poporul 
tău cel binecredincios apără-l; păzeşte credinţa nevătămată de eretici şi mântuieşte 
sufletele noastre ca un bun şi de oameni iubitor. 


Şi acum şi pururea şi în vecii vecilor. Amin. (a Născătoarei de Dumnezeu) 


Cântările şi rugăciunile noastre cele nemeşteşugite primeşte-le, Stăpână, şi risipeşte 
norul primejdiilor celor amare care năvălesc asupra noastră. Viforul Bisericii 
potoleşte-l, prea curată, taberele vrăjmaşilor risipeşte-le şi din chinurile ce au să fie 
izbăveşte pe robii tăi, cei ce cu dragoste te măresc. 


Catavasie: Taină străină văd şi prea slăvită, Cer fiind peştera, scaun de Heruvimi 
Fecioara, ieslea sălăşluirea, întru care S-a culcat Cel neîncăput, Hristos Dumnezeu, 
pe care lăudându-L Il mărim. 


Sedealna, glasul al 3-lea. Podobie: De frumuseţea fecioriei tale şi de prea luminată 
curăția ta Gavriil mirându-se, a strigat ţie, Născătoare de Dumnezeu: Ce laudă 
vrednică voi aduce ţie? Sau cum te voi numi pe tine? Nu mă pricep şi mă minunez! 
Pentru aceasta, precum mi s-a poruncit, strig ţie: Bucură-te, ceea ce eşti plină de 
har. 


Cu faptele bune ale milostivirii te-ai îmbogăţit şi cu fecioria ai strălucit; patimile 
trupului le-ai biruit ca o luptătoare a lui Hristos şi mulţimea demonilor ai ruşinat-o, 
purtătoare de biruinţă făcându-te, Sfântă Filofteia prea mărită; roagă-te lui Hristos 
Dumnezeu să ne dăruiască nouă mare milă. 


Sedealna Preasfintei Născătoare de Dumnezeu, glasul al 3-lea. Podobie: De 
frumuseţea fecioriei tale şi de prea luminată curăția ta Gavriil mirându-se, a strigat 
ție, Născătoare de Dumnezeu: Ce laudă vrednică voi aduce ţie? Sau cum te voi nu- 
mi pe tine? Nu mă pricep şi mă minunez! Pentru aceasta, precum mi s-a poruncit, 
strig ție: Bucură-te, ceea ce eşti plină de har. 


Minune prea mare: cum ai purtat în braţe, Maică Fecioară, pe Cel ce pe toate le 
ține în palma Sa şi ai hrănit la sânul tău pe Hrănitorul şi Ziditorul a toată făptura, 
Fecioară prea curată, Aceluia roagă-te cu dinadinsul, să ne dăruiască nouă mare 
milă. 

Acatistul Sfintei muceniţe Filofteia 


Radu Cimpoi: Acatistul Sfintei Mc. Filofteia de la Curtea de Argeş: 
https://www.youtube.com/watch ?v=Ec3qp28YrDQO 


XR 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Ca ceea ce din pruncie jertfă fără prihană te-ai adus lui Dumnezeu, prin fapta bună, 
Filoftea prea fericită, Celui ce din pântecele maicii tale te cunoştea pe tine, ceea ce 
te-ai arătat podoaba fecioarelor şi locuitoarea cămării celei de nuntă, vrednică eşti 
de laudă! Pentru aceasta cântăm ţie: Bucură-te, Filoftee, fecioară prea lăudată! 


Icosul 1 

Plecând acum genunchii înaintea Făcătorului tuturor şi mâinile tinzându-le către 
Cuvântul cel mai înainte de veac, iertare greşealelor noastre cerem, putere de 
cuvânt, luminare şi pricepere minţii noastre, ca să lăudăm nevoinţele şi vitejiile 
fericitei Filofteea şi către dânsa să grăim cu căldură unele ca acestea: 

Bucură-te, Filofteea, cea din rău tată născută; 

Bucură-te, că de mamă credincioasă ai fost crescută; 

Bucură-te, trandafirul răsărit din mărăcine; 

Bucură-te, că tot timpul bun miros reverşi din tine; 

Bucură-te, că în lume ai fost blândă mieluşiţă; 

Bucură-te, că a ta mamă ţi-a fost bună păstoriță; 

Bucură-te, poruncă sfântă, cu desăvârşită minte; 

Bucură-te, că de mică ai mers pe căile sfinte; 

Bucură-te, că în chinuri ţi-a fost totdeauna traiul; 

Bucură-te, că răbdarea te-a făcut să câştigi Raiul; 

Bucură-te, că necazuri suferit-ai multe foarte; 

Bucură-te, că de Domnul te-ai prea mărit după moarte; 

Bucură-te, Filoftee, fecioară prea lăudată! 


Condacul al 2-lea 

Mutându-se din viaţa aceasta vremelnică, binecredincioasa maica ta, te-a lăsat pe 
tine la toată lipsa plinitoare şi moştenitoare faptelor ei celor bune, pe care urmân- 
du-le, ai cântat lui Dumnezeu neîncetata cântare: Aliluia! 


Icosul al 2-lea 

Frică şi cutremur ne cuprinde pe noi, cei întunecaţi la minte, că nu ne pricepem de 
unde vom începe a-ţi aduce ţie laude, fecioară, sau care cântare îţi vom cânta, sau 
cu ce cununi te vom încununa; dar îndrăznind, pentru rugăciunile tale cele către 
Dumnezeu, cu inimă umilită cântăm ţie acestea: 

Bucură-te, odrăslirea cea în Târnov răsărită; 

Bucură-te, cea de Domnul în Rai acum răsădită; 

Bucură-te, auroră cu raze strălucitoare; 

Bucură-te, stea cerească ce luminezi ca un soare; 

Bucură-te, că în lume te-a hrănit cereasca rază; 

Bucură-te, că prin tine creştinii se luminează; 

Bucură-te, că pe tine te-am câştigat bogăţie; 

Bucură-te, că povaţă ne-ai dat cum să urmăm ţie; 

Bucură-te, că prin tine am primit hrană cerească; 

Bucură-te, pilda celor ce vor să se mântuiască; 

Bucură-te, călăuza sufletelor celor drepte; 

Bucură-te, îndreptarul fecioarelor înțelepte; 

Bucură-te, Filoftee, fecioară prea lăudată! 


Condacul al 3-lea 

Auzind tu, fericito, glasul Evangheliei Domnului, care fericeşte pe cei milostivi, 
tare l-ai întipărit în inima ta şi cu atâta credinţă l-ai primit şi atâta l-ai iubit, încât cu 
înfocată şi dumnezeiească râvnă aprinzându-te, cu însutite osteneli şi cu sârguință 
multă ai cântat lui Dumnezeu: Aliluia! 


Icosul al 3-lea 

Multă purtare de grijă ai avut în cugetul tău pentru săraci, fericită Filoftee, pentru 
că râvneai ca să nu rămână nici unul nemiluit din cei ce aşteptau de la tine 
milostenie, nici un flămând să nu se ducă nesăturat, nici un gol neîmbrăcat, nici un 
mâhnit nemângâiat;, pentru care, lăudăndu-te, cântăm ţie acestea: 

Bucură-te, comoara milei, cea-n veci nedeşertată; 

Bucură-te, îmbrăcarea celor goi fără de plată; 

Bucură-te, celor flămânzi pâine bună, hrănitoare; 

Bucură-te, celor străini casă adăpostitoare; 
Bucură-te, izbăvitoare a celor primejduiţi; 
Bucură-te, alinare a rănii celor scârbiţi; 

Bucură-te, celor căzuţi grabnică sprijinitoare; 
Bucură-te, la nevoie fierbinte folositoare; 
Bucură-te, feciorie, cu milostenie-nsoţită; 
Bucură-te, tinereţe, cu viaţă-mbunătăţită; 
Bucură-te, mângâierea celor ce se roagă ţie; 
Bucură-te, că prin moarte ai rămas de-a pururi vie; 
Bucură-te, Filoftee, fecioară prea lăudată! 


Condacul al 4-lea 

Văzându-te pe tine vrăjmaşul firii omeneşti că te-ai apucat de lucrarea ei săvârşirea 
faptei celei bune şi mai vârtos de fapta care fi-va lăudată în ziua Judecăţii, a socotit 
să te împiedice pe tine ca oarecând pe Eva în Rai, dar n-a putut, căci neîncetat 
cântai lui Dumnezeu: Aliluia! 


Icosul al 4-lea 

Ca viforul s-au pornit asupra ta urâţii şi spurcaţii diavoli şi ispitiri fără de număr ţi- 
au adus, ca prin mulțimea şi greutatea ispitelor să te întoarcă pe tine de la o lucrare 
ca aceasta. Dar tu, fericită, fiind întemeiată pe Hristos, Piatra cea din capul 
unghiului, tare i-ai sfărâmat pe ei; drept aceea vrednică eşti a te cinsti cu acestea: 
Bucură-te, fericito, cea de fapte bune plină; 

Bucură-te, că prin chinuri te-ai îmbrăcat cu lumină; 

Bucură-te, desfătarea maicii tale iubitoare; 

Bucură-te, diademă a-nţeleptelor fecioare; 

Bucură-te, pruncă sfântă a Domnului următoare; 

Bucură-te, milostivă, cea de săraci iubitoare; 

Bucură-te, că pe diavol tu l-ai umplut de ruşine; 

Bucură-te, că satana a fost biruit prin tine; 

Bucură-te, că credinţă ai avut în Hristos, tare; 

Bucură-te, că răsplată dobândit-ai prin răbdare; 

Bucură-te, vitejie, în trup de copil lucrată; 

Bucură-te, biruinţă, de Duhul Sfânt insuflată; 

Bucură-te, Filoftee, fecioară prea lăudată! 


Condacul al 5-lea 
Vifor de urgie mare a pornit tatăl tău cel întunecat la minte şi împietrit la inimă, 
suflând cu îngroziri şi cu chinuri asupra ta, fericită Filoftee; dar n-a putut să te 

clintească, pentru că intemeiată erai pe Piatra credinţei, Hristos, pe care tu, prea 
înţeleaptă fecioară, stând, lui Hristos, celui ce te întărea pe tine, ai cântat: Aliluia! 


Icosul al 5-lea 

Cine din pământeni poate să spună cu de-amănuntul chinurile tale câte ai suferit de 
la tatăl tău cel întunecat la cuget, şi de la mama ta vitregă? Şi ce minte poate să 
priceapă răbdarea ta, întru toate câte ai pătimit? Drept aceea, minunându-ne de 
viaţa ta cea mai presus de fire, te lăudăm cu fericiri ca acestea: 

Bucură-te, cea de Domnul pentru milă rânduită; 

Bucură-te, că mult fost-ai de tatăl tău chinuită; 

Bucură-te, că adesea fost-ai şi crunt biciuită; 

Bucură-te, că pe spate şi pe obraz ai fost lovită; 

Bucură-te, căci chinuri grele şi bătăi ai îndurat; 

Bucură-te, că pe toate cu tărie le-ai răbdat; 

Bucură-te, că-n trup răni, ca Hristos ai suferit; 

Bucură-te, că din cale nimica nu te-a clintit; 

Bucură-te, că în toate bucuroasă ai pătimit,; 

Bucură-te, că şi viaţa pentru Domnul ţi-ai jertfit; 

Bucură-te, că de Dânsul eşti acum în cer mărită; 

Bucură-te, că luat-ai cunună neveştejită; 

Bucură-te, Filoftee, fecioară prea lăudată! 


Condacul al 6-lea 

Când tu, prea fericită Filoftee, împărţeai hrană săracilor, atunci satana, ca şi la 
Iuda, a pus în mintea tatălui tău gând rău şi ucigaş; că pândindu-te pe tine din loc 
ascuns şi văzându-te hrănind flămânzi, îndată s-a umplut de drăcească mânie şi a 
zvârlit în tine cu barda cea plugărească; şi rănindu-ţi piciorul îndată ţi-ai dat 
sufletul în mâinile lui Dumnezeu, de care bucurându-te tare, ai cântat: Aliluia! 


Icosul al 6-lea 

Înger s-a trimis atunci din cer ca să lumineze trupul tău cel fecioresc, muceniţă 
Filoftee; şi venind, a stat nevăzut şi a început a grăi către tine: 
Bucură-te, muceniţă, cea de tatăl tău ucisă; 

Bucură-te, că dând milă, către Domnul eşti trimisă; 
Bucură-te, că răbdarea te-a suit la înălțime; 

Bucură-te, că de aproape vezi pe Preasfânta Treime; 
Bucură-te, că de Domnul eşti aleasă şi primită; 

Bucură-te, că de Dânsul eşti în Rai sălăşluită; 

Bucură-te, că de-a pururi porţi luminată cunună; 

Bucură-te, că în ceruri stai cu drepţii împreună; 

Bucură-te, că ai parte între Sfintele fecioare; 
Bucură-te, că de slavă te-ai făcut moştenitoare; 
Bucură-te, că în ceruri eşti de-a pururi desfătată; 
Bucură-te, că-n tot timpul de noi eşti binecuvântată; 
Bucură-te, Filoftee, fecioară prea lăudată! 


Condacul al 7-lea 

Zăcând trupuşorul tău cel curat pe pământ şi încă sânge din piciorul tău cel tăiat 
curgând, cu strălucire cerească a fost înconjurat, încât şi locul cel dimprejur s-a 
umplut de lumină; şi aceasta văzând ticălosul şi ucigaşul tău tată, cu spaimă înfri- 
coşându-se, a alergat în cetate şi a spus cele ce a văzut, că nu ştia întunecatul să 
cânte: Aliluia! 


Icosul al 7-lea 

Alergând fecioarele dimpreună cu mamele lor la locul unde erai ucisă, ca să te 
vadă pe tine, fericită Filoftee, şi văzând cu ochii lor strălucirea luminii care te în- 
conjura, minunându-se întru sine, au început a te lăuda, zicând: 

Bucură-te, Filoftee, înţeleaptă şi prea bună; 

Bucură-te, că eşti nouă soră scumpă şi cunună; 

Bucură-te, că în ceruri s-a proslăvit al tău nume; 

Bucură-te, că lumină eşti fecioarelor în lume; 

Bucură-te, că la Domnul ţi-a fost inima de mică; 

Bucură-te, că iubindu-L, de chinuri nu ţi-a fost frică; 

Bucură-te, că spre bine mult ai fost sârguitoare; 

Bucură-te, că în toate întreci pe alte fecioare; 

Bucură-te, că pe Domnul L-ai câştigat acum mire; 

Bucură-te, că guşti de-acum a Raiului îndulcire; 

Bucură-te, că în ceruri te avem mijlocitoare; 

Bucură-te, că la Domnul ne eşti caldă rugătoare; 

Bucură-te, Filoftee, fecioară prea lăudată! 


Condacul al 8-lea 

Auzind arhiepiscopul Târnovei cele spuse de tatăl tău, îndată, cu dregătorii cetății 
şi cu tot clerul şi poporul a venit la tine; şi văzând trupul tău strălucind de lumină, 
cu frică au cântat lui Dumnezeu: Aliluia! 


Icosul al 8-lea 

Tot oraşul Târnovei şi satele dimprejur au alergat la locul ce strălucea, fecioară 
Filoftee; şi văzând minunea care s-a săvârşit întru tine, dimpreună cu arhiepiscopul 
ți-au împletit cântări, zicând unele ca acestea: 

Bucură-te, a Târnovei laudă nestricăcioasă; 


Bucură-te, sfânt vlăstar din maică binecredincioasă; 


Bucură-te, crinul fraged din grădina lui Hristos; 
Bucură-te, floare albă cu neveştejit miros; 
Bucură-te, chip al milei şi al dragostei creştine; 
Bucură-te, viaţă scurtă înveşnicită prin mult bine; 
Bucură-te, că prin trude eşti mutată între sfinte; 
Bucură-te, că guşti Raiul care l-ai dorit fierbinte; 
Bucură-te, că acolo ţi-ai găsit pe maica bună; 
Bucură-te, că te veseleşti cu dânsa împreună; 
Bucură-te, că podoabă Biserica te câştigă; 
Bucură-te, că tot omul te laudă şi îți strigă: 
Bucură-te, Filoftee, fecioară prea lăudată! 


Condacul al 9-lea 


Strânsă fiind toată mulțimea popoarelor împrejurul tău, cu frică s-au apropiat de 
tine, vrând să te ridice de la pământ; dar văzând greutatea cea mai presus de fire a 
trupului tău, toți s-au umplut de mirare şi cu spaimă au cântat lui Dumnezeu: 


Aliluia! 


Icosul al 9-lea 


Inţelegând popoarele că nu-ţi este voia să te ridice de la pământ, cu nedumerire se 
uitau unii la alţii; apoi, luminaţi fiind de sus, au început să numească toate mă- 
năstirile şi văzând că vrei să mergi la biserica din Curtea de Argeş, au început a 


grăi ţie: 

Bucură-te, că tu însăţi ţi-ai hotărât locuinţa; 
Bucură-te, că prin Domnul ţi s-a împlinit dorinţa; 
Bucură-te, că departe s-a vestit al tău sfânt nume; 
Bucură-te, că viaţa ţi s-a cunoscut în lume; 
Bucură-te, fericito, tu prea scump al nostru rod; 
Bucură-te, că te-aşteaptă Radu Negru voievod; 
Bucură-te, că mergi astăzi să lucrezi în România; 
Bucură-te, că departe ţi-ai întins apostolia; 
Bucură-te, că poporul vine voia să-ţi plinească; 
Bucură-te, iubitoare de Ţara cea Românească; 
Bucură-te, că românii te-au câştigat bogăţie; 
Bucură-te, că de-a pururi şi noi îţi vom cânta ţie: 
Bucură-te, Filoftee, fecioară prea lăudată! 


Condacul al 10-lea 

Dacă s-a dat ştire lui Radu Negru Vodă că vrei să vii în Țara Românească, cu 
lacrimi de bucurie a lăudat pe Dumnezeu şi luând mulţime de popor a alergat către 
Dunăre întru întâmpinarea ta; şi văzându-te de mult popor petrecută, a cântat lui 
Dumnezeu: Aliluia! 


Icosul al 10-lea 

Primit-a Domnul "Țării Româneşti, Radu Negru Vodă, cu mare bucurie şi evlavie 
cinstitele şi sfintele tale moaşte şi lăudând pe Dumnezeu, a grăit către tine aşa: 
Bucură-te, Filoftee, muceniţă prea cinstită; 

Bucură-te, cea de Domnul, ţării noastre dăruită; 

Bucură-te, voitoarea noastră cea de prea mult bine; 

Bucură-te, că pământul ni s-a luminat prin tine; 

Bucură-te, că noi astăzi te primim ca pe un soare; 

Bucură-te, că în juru-ţi verşi raze mângâietoare; 

Bucură-te, că la Argeş ţi-ai ales locaş în lume; 

Bucură-te, că poporul îți cinsteşte al tău nume; 

Bucură-te, că podoabă fi-vei Bisericii veşnic; 

Bucură-te, frumuseţea şi stâlpul cel puternic; 

Bucură-te, păzitoare a credinţei strămoşeşti; 

Bucură-te, mândră floare a grădinii româneşti; 

Bucură-te, Filoftee, fecioară prea lăudată! 


Condacul al 11-lea 

Făclie purtătoare de lumină te avem pe tine, fecioară Filoftee, că luminezi toată 
Biserica din Ţara Românească şi izvorând bună mireasmă, neîncetat reverşi tămă- 
duiri celor ce aleargă cu credinţă la racla sfintelor tale moaşte! Pentru aceasta lui 
Dumnezeu, celui ce Te-a prea mărit pe tine, cu neîncetate mulţumiri cântăm: Ali- 
luia! 


Icosul al 11-lea 

Având noi sfintele tale moaşte pe pământul nostru ca pe o comoară nepreţuită, ne 
umplem de sfinţenie şi privind la dânsele ca la o lumină cerească, cu frică şi cu 
cutremur cântăm ţie acestea: 

Bucură-te, că tu însăţi ţi-ai ales această ţară; 

Bucură-te, că la Argeş moaştele ţi se aşezară; 

Bucură-te, Filoftee, sfânta noastră bogăţie; 

Bucură-te, că mari daruri ţi-a hărăzit Hristos ţie; 

Bucură-te, strălucirea credinţei celei creştine; 

Bucură-te, îndulcirea celor ce vin către tine; 

Bucură-te, lecuirea bolilor nenumărate; 

Bucură-te, dătătoare de puteri şi sănătate; 
Bucură-te, rugătoarea cea pentru noi cu căldură; 
Bucură-te, că prin tine spre noi Domnul se îndură; 
Bucură-te, că tot omul din ajutoru-ţi apucă; 
Bucură-te, că pe nimeni nu-l laşi mâhnit să se ducă; 
Bucură-te, Filoftee, fecioară prea lăudată! 


Condacul al 12-lea 

Auzit-am, fecioară Filoftee, viaţa ta cea dumnezeiască, văzut-am şi minunile tale şi 
îndulcindu-ne de facerile tale de bine ce arăţi nouă în toate zilele, credem şi 
îndrăznirii tale către Dumnezeu. Drept aceea, lui Hristos, Celui ce te-a mărit pe 
tine, din inimă Îi cântăm: Aliluia! 


Icosul al 12-lea 

Lăudăm nevoinţele tale, Filoftee fecioară, cinstim patimile, mărim îndelungă- 
răbdarea ta, fericim sfântul tău sfârşit, cântăm bărbăţia ta cea neînvinsă ce s-a 
arătat în trupul tău cel tinerel şi crud; şi privind toate ostenelile vieţii tale care te-au 
prea mărit pe pământ şi în cer, unde acum locuieşti, te rugăm, fă pomenire şi de 
noi, cei ce alergăm la racla sfintelor tale moaşte, ca, izbăvindu-ne de toată nevoia şi 
Împărăției Cerurilor făcându-ne părtaşi, să te lăudăm pe tine, grăind unele ca 
acestea: 

Bucură-te, cea la Târnov în Bulgaria sfinţită; 

Bucură-te, cea de ceruri românilor dăruită; 

Bucură-te, că acum locuieşti la înălțime; 

Bucură-te, că în lume săvârşeşti minuni mulțime; 

Bucură-te, că stai veşnic între cetele mărite; 

Bucură-te, că prin tine mila Domnul ne trimite; 

Bucură-te, că vezi faţa Ziditorului a toate; 

Bucură-te, că prin tine din primejdii El ne scoate; 

Bucură-te, că solia-ţi are trecere la Domnul; 

Bucură-te, că-ţi ascultă rugile pentru tot omul; 

Bucură-te, că eşti nouă ajutor întru primejdii; 

Bucură-te, că pe tine te avem stâlp al nădejdii; 

Bucură-te, Filoftee, fecioară prea lăudată! 


Condacul al 13-lea (de trei ori) 

O, întru tot lăudată şi mult milostivă muceniţă Filoftee, primind mulţumirea 
noastră cea săracă şi această puţină rugăciune de acum, de toate relele ne păzeşte, 
pace lumii mijloceşte, de vrăjmaşii cei văzuţi şi nevăzuţi ne mântuieşte şi ne apără 

pe noi de veşnica osândă, ca dimpreună cu tine, lui Hristos Dumnezeu să-l cântăm: 
Aliluia! 


Apoi iarăşi se zice: 


Icosul 1 

Plecând acum genunchii înaintea Făcătorului tuturor şi mâinile tinzându-le către 
Cuvântul cel mai înainte de veac, iertare greşealelor noastre cerem, putere de 
cuvânt, luminare şi pricepere minţii noastre, ca să lăudăm nevoinţele şi vitejiile 
fericitei Filofteea şi către dânsa să grăim cu căldură unele ca acestea: 

Bucură-te, Filofteea, cea din rău tată născută; 

Bucură-te, că de mamă credincioasă ai fost crescută; 

Bucură-te, trandafirul răsărit din mărăcine; 

Bucură-te, că tot timpul bun miros reverşi din tine; 

Bucură-te, că în lume ai fost blândă mieluşiţă; 

Bucură-te, că a ta mamă ţi-a fost bună păstoriță; 

Bucură-te, poruncă sfântă, cu desăvârşită minte; 

Bucură-te, că de mică ai mers pe căile sfinte; 

Bucură-te, că în chinuri ţi-a fost totdeauna traiul; 

Bucură-te, că răbdarea te-a făcut să câştigi Raiul; 

Bucură-te, că necazuri suferit-ai multe foarte; 

Bucură-te, că de Domnul te-ai prea mărit după moarte; 

Bucură-te, Filoftee, fecioară prea lăudată! 


Condacul 1 

Ca ceea ce din pruncie jertfă fără prihană te-ai adus lui Dumnezeu, prin fapta bună, 
Filoftea prea fericită, Celui ce din pântecele maicii tale te cunoştea pe tine, ceea ce 
te-ai arătat podoaba fecioarelor şi locuitoarea cămării celei de nuntă, vrednică eşti 
de laudă! Pentru aceasta cântăm ţie: Bucură-te, Filoftee, fecioară prea lăudată! 

Acatistul Sfintei muceniţe Filofteia de la Curtea de Argeş (7 decembrie) 

[Preotul, după ce îşi pune epitrahilul și felonul, deschide dvera şi dă obișnuita bine- 
cuvântare din fața Sfintei Mese, zicând: Binecuvântat este Dumnezeul nostru, 
totdeauna, acum şi pururea şi în vecii vecilor. 

Strana: Amin.] 


Dacă nu este preot de față, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinţilor părinților noştri, Doamne Lisuse 
Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începâtoare: 


Slavă Ţie, Dumnezeul nostru, Slavă Ţie ! 

Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor Părinților noştri, Doamne lisuse Hristoase, Dumnezeul nostru, 


miluieşte-ne pe noi. Amin. 


Apoi se zic troparele de umilinţă: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Doamne, miluieşte ! (de 12 ori) 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm, şi Să cădem la Impăratul nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi Să cădem la însuşi Hristos Împăratul şi Dumnezeul 
nostru. 


Apoi: 


Doamne, auzi rugăciunea mea, ascultă cererea mea, întru credincioşia Ta, auzi- 
mă, întru dreptatea Ta. Să nu intri la judecată cu robul Tău, că nimeni din cei 
vii nu-i drept înaintea Ta. Vrăjmaşul prigoneşte sufletul meu şi viaţa mea o calcă 
în picioare; făcutu-m-a Să locuiesc în întuneric ca morţii cei din veacuri. 
Mâhnit e duhul în mine şi inima mea încremenită înlăuntrul meu. Adusu-mi-am 
aminte de zilele cele de demult; cugetat-am la toate lucrurile Tale, la faptele 
mâinilor Tale m-am gândit. Întins-am către Tine mâinile mele, sufletul meu ca 
un pământ însetoşat. Degrab auzi-mă, Doamne, că a slăbit duhul meu. Nu-ţi 
întoarce faţa Ta de la mine, ca să nu mă asemăn celor ce se coboară în 
mormânt. Fă să aud dimineaţa mila Ta, că la Tine îmi este nădejdea. Arată-mi 
calea pe care voi merge, că la Tine am ridicat sufletul meu. Scapă-mă de 
vrăjmaşii mei, că la Tine alerg, Doamne. Învaţă-mă să fac voia Ta, că Tu eşti 
Dumnezeul meu. Duhul Tău cel bun să mă povăţuiască la pământul dreptăţii. 
Pentru numele Tău, Doamne, dăruieşte-mi viaţă. Întru dreptatea Ta scoate din 
necaz sufletul meu. Fă bunătate de stârpeşte pe vrăjmaşii mei şi pierde pe toţi 
cei ce necăjesc sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă Ţie, Dumnezeule! (de 3 ori). 


Şi îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 


Troparul, glasul al 8-lea: Întru răbdarea ta ţi-ai agonisit plata ta, fericită muceniţă 
Filofteia, întru ispite neîncetat râbdând, întru bătăi suferind, întru necazuri 
binevoind, pe săraci miluind şi pe flămânzi săturând, ceea ce şi i acum pe cei bol- 
navi îi tămăduieşti, roagă-te lui Hristos Dumnezeu, prea bună muceniţă, să mân- 
tuiască sufletele noastre (de două ori). 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. al Născătoarei-Invierii, acelaşi glas: 


Cel ce pentru noi Te-ai născut din Fecioară şi răstignire ai răbdat, Bunule, care cu 
moartea pe moarte ai prădat şi Învierea o ai arătat ca un Dumnezeu, nu trece cu 
vederea pe cei pe care i-ai zidit cu mâna Ta; arată iubirea Ta de oameni, Milostive, 

primeşte pe Născătoarea de Dumnezeu, ceea ce Te-a născut pe Tine, care se roagă 
pentru noi, şi mântuieşte, Mântuitorul nostru, pe poporul cel deznădăjduit. 


Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Miluieşte-mă, Dumnezeule, după mare mila Ta, şi după mulţimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ţie Unuia am greşit, şi rău înaintea Ta am făcut, aşa 
încât drept eşti Tu întru cuvintele Tale şi biruitor când vei judeca Tu. Că iată 
întru fărădelegi m-am zămislit şi în păcate m-a născut maica mea. Că iată 
adevărul ai iubit, cele nearătate şi cele ascunse ale înţelepciunii Tale mi-ai arătat 
mie. Stropi-mă-vei cu isop şi mă voi curăţi, spăla-mă-vei şi mai vârtos decât 
zăpada mă voi albi. Auzului meu vei da bucurie şi veselie; bucura-se-vor oasele 
mele cele smerite. Întoarce faţa Ta de către păcatele mele, şi toate fărădelegile 
mele şterge-le. Inimă curată zideşte întru mine, Dumnezeule, şi Duh drept 
înnoieşte întru cele dinlăuntru ale mele. Nu mă lepăda de la faţa Ta, şi Duhul 
Tau cel Sfânt nu-L lua de la mine. Dă-mi mie bucuria mântuirii Tale, şi cu Duh 
stăpânitor mă întăreşte. Învăţa-voi pe cei fără de lege căile Tale, şi cei 
necredincioşi la Tine se vor întoarce. Izbăveşte-mă de vărsarea de sânge 
Dumnezeule, Dumnezeul mântuirii mele; bucura-se-va limba mea de dreptatea 
Ta. Doamne, buzele mele vei deschide şi gura mea va vesti lauda Ta. Că de-ai fi 
voit jertfă, Ți-aş fi dat; arderile de tot nu le vei binevoi. Jertfa lui Dumnezeu, 
duhul umilit; inima înfrântă şi Smerită Dumnezeu nu o va urgisi. Fă bine, 
Doamne, întru bunăvoirea Ta, Sionului, şi să se zidească zidurile Ierusalimului. 
Atunci vei binevoi jertfa dreptăţii, prinosul şi arderile de tot; atunci vor pune pe 
altarul Tău viței. 


Condacele şi icoasele 

Condacul 1 

Ceea ce din pruncie jertfă neprihânită te-ai adus prin fapta bună lui Dumnezeu, 
Celui ce din pântecele maicii tale te cunoştea pe tine, Filofteia prea fericită, ceea ce 
te-ai arătat podoaba fecioarelor şi locuitoarea cămării celei de nuntă, vrednică ești 
de laudă. Pentru aceasta cântăm ţie: Bucură-te, Sfântă Filofteia, fecioară prea 
lăudată! 


Icosul 1 

Plecând acum genunchii înaintea Făcătorului tuturor şi mâinile tinzându-le câtre 
Cuvântul cel mai înainte de veci, iertare greşelilor noastre cerem, putere de cuvânt, 
luminare şi pricepere minţii noastre, ca să lăudăm nevoinţele şi vitejiile fericitei 
Filofteia şi câtre ea să grăim cu căldură unele ca acestea: 

Bucură-te, Filofteia, cea din râu tată născută; 

Bucură-te, că de mamă credincioasă ai fost crescută; 

Bucură-te, trandafir răsărit din mărâcine; 

Bucură-te, că prea bun miros reverşi din tine; 

Bucură-te, că în lume ai fost blândă mieluşea; 

Bucură-te, că a ta mamă cele bune te învâţa; 

Bucură-te, pruncă sfântă, cu desăvârşită minte; 

Bucură-te, că de mică ai mers pe căile sfinte; 

Bucură-te, că în chinuri ţi-a fost totdeauna traiul; 

Bucură-te, că răbdarea te-a făcut să câştigi Raiul; 

Bucură-te, ceea ce ai suferit necazuri multe foarte; 

Bucură-te, că Domnul te-a prea mărit după moarte; 

Bucurâ-te, Sfântă Filofteia, fecioară prea lăudată! 


Condacul 2 

Mutându-se din viaţa aceasta vremelnică bine credincioasa ta mamă, te-a lăsat pe 
tine plinitoare la toată lipsa şi moștenitoare faptelor ei bune, pe care urmându-le, ai 
înălţat lui Dumnezeu neîncetat cântarea: Aliluia! 


Icosul 2 

Frică şi cutremur ne cuprinde pe noi, cei întunecați la minte, că nu ne pricepem de 
unde vom începe a-ţi aduce ţie laude, fecioară, sau care cântare îți vom cânta, sau 
cu ce cununi te vom încununa; dar îndrăznind, pentru rugăciunile tale cele câtre 
Dumnezeu, cu inimă smerită cântăm ţie acestea: 

Bucură-te, odrăslirea cea în Târnovo răsârită; 

Bucură-te, cea de Domnul în Rai acum râsădită; 

Bucură-te, auroră cu raze strălucitoare; 

Bucură-te, stea cerească ce luminezi ca un soare; 

Bucură-te, că în lume te-a hrânit cereasca rază; 
Bucură-te, că prin tine creştinii se luminează; 
Bucură-te, că pe tine te-am câştigat bogăție; 
Bucură-te, că povaţă ne-ai dat cum să urmăm ţie; 
Bucură-te, că prin tine am primit hrană cerească; 
Bucură-te, pilda celor ce vor să se mântuiască; 
Bucură-te, călăuza sufletelor celor drepte; 
Bucură-te, îndreptarul fecioarelor înțelepte; 
Bucurâ-te, Sfântă Filofteia, fecioară prea lăudată! 


Condacul 3 

Auzind tu glasul Evangheliei Domnului, care fericește pe cei milostivi, tare l-ai 
întipărit în inima ta şi cu atâta credinţă l-ai primit și atât de mult l-ai iubit, încât cu 
înfocată și dumnezeiească râvnă aprinzându-te, cu însutite osteneli şi cu mare sâr- 
guinţă ai cântat lui Dumnezeu: Aliluia? 


Icosul 3 

Multă purtare de grijă ai avut în cugetul tău pentru cei săraci, fericită Filofteia, 
pentru că râvneai să nu rămână nemiluit nici unul din cei care aşteptau de la tine 
milostenie, nici un flămând să nu se ducă nesâturat, nici un gol neîmbrăcat, nici un 
mâhnit nemângâiat; pentru care, lăudându-te, cântăm ţie acestea: 

Bucură-te, comoara milei, cea în veci nedeșertată; 

Bucură-te, îmbrăcarea celor goi fără de plată; 

Bucură-te, celor flămânzi pâine bună, hrănitoare; 

Bucură-te, celor străini casă adăpostitoare; 

Bucură-te, izbăvitoare a celor primejduiţi; 

Bucură-te, alinare a rânii celor scârbiţi; 

Bucură-te, celor căzuţi grabnică sprijinitoare; 

Bucură-te, la nevoie fierbinte folositoare; 

Bucură-te, feciorie, cu milostenie însoțită; 

Bucură-te, tinereţe cu viaţă îmbunătăţită; 

Bucură-te, mângâierea celor ce se roagă ţie; 

Bucură-te, că prin moarte ai rămas pururea vie; 

Bucurâ-te, Sfântă Filofteia, fecioară prea lăudată! 


Condacul 4 

Văzându-te pe tine vrăjmașul firii omeneşti că ai început lucrarea de săvârşire a 
faptelor bune şi mai ales a milosteniei care va fi mult lăudată în ziua Judecâăţiu, a 
socotit să te împiedice ca oarecând pe Eva în Rai, dar n-a putut, întrucât neîncetat 
tu cântai lui Dumnezeu: Aliluia! 

Icosul 4 

Ca viforul s-au pornit asupra ta urâţii şi necuraţii diavoli, și ispitiri fără de număr 
i-au adus, ca prin mulțimea şi greutatea ispitelor să te întoarcă pe tine de la o 
lucrare ca aceasta. Dar tu, fericită, fiind întemeiată pe Hristos, Piatra cea din capul 
unghiului, tare i-ai sfărâmat pe ei; drept aceea, vrednică ești a te cinsti cu acestea: 
Bucură-te, fericită, cea de fapte bune plină; 

Bucură-te, că prin chinuri te-ai îmbrăcat cu lumină; 

Bucură-te, lauda mamei tale iubitoare; 

Bucură-te, diademă a înţeleptelor fecioare; 

Bucură-te, pruncă sfântă, a Domnului următoare; 

Bucură-te, milostivă, cea de săraci iubitoare; 

Bucură-te, că pe diavol tu l-ai umplut de ruşine; 

Bucură-te, că satana a fost biruit de tine; 

Bucură-te, că în Hristos ai avut credinţă tare; 

Bucură-te, că răsplată dobândit-ai prin răbdare; 

Bucură-te, vitejie, în trup de copil lucrată; 

Bucură-te, biruinţă, de Duhul Sfânt insuflată; 

Bucurâ-te, Sfântă Filofteia, fecioară prea lăudată! 


Condacul 5 

Vifor de urgie mare a pornit tatăl tău cel întunecat la minte şi împietrit la inimă, 
suflând cu îngroziri şi cu chinuri asupra ta, fericită Filofteia; dar n-a putut să te 
clintească, pentru că erai întemeiată pe Piatra credinţei, Hristos, pe care tu, prea 
înțeleaptă fecioară stând, lui Hristos, celui ce te întărea, I-ai cântat: Aliluia! 


Icosul 5 

Cine dintre pământeni poate să spună cu de-amânuntul chinurile tale câte ai suferit 
de la tatăl tâu cel întunecat la cuget, şi de la mama ta vitregă? Şi ce minte poate să 
priceapă răbdarea ta, întru toate câte ai pătimit? Drept aceea, minunându-ne de 
viaţa ta cea mai presus de fire, te lăudăm cu fericiri ca acestea: 

Bucură-te, cea de Domnul pentru milă rânduită; 

Bucură-te, ceea ce ai fost de tatăl tău chinuită; 

Bucură-te, cea adesea crunt biciuită; 

Bucură-te, ceea ce pe spate şi pe obraz ai fost lovită; 

Bucură-te, ceea ce chinuri şi bătăi ai îndurat; 

Bucură-te, ceea ce toate cu tărie le-ai râbdat; 

Bucură-te, ceea ce râni, ca Hristos ai suferit; 

Bucură-te, că din cale nimic nu te-a clintit; 

Bucură-te, ceea ce cu chip vesel ai pătimit,; 

Bucură-te, că şi viața pentru Domnul ţi-ai jertfit; 

Bucură-te, că de EI eşti acum în cer prea mărită; 
Bucură-te, că ai primit cunună neveştejită; 
Bucurâ-te, Sfântă Filofteia, fecioară prea lăudată! 


Condacul 6 

Când tu, prea fericită Filofteia, împârțeai hrană săracilor, atunci satana a pus în 
mintea tatălui tău gând rău și ucigaș; că, pândindu-te pe tine din loc ascuns şi 
văzându-te hrânind flămânzii, îndată s-a umplut de drăcească mânie și a zvârlit în 
tine cu barda plugărească; şi rânindu-ţi piciorul îndată ţi-ai dat sufletul în mâinile 
lui Dumnezeu, pe care lăudându-L, ai cântat: Aliluia! 


Icosul 6 

Înger s-a trimis atunci din cer ca să lumineze trupul tău cel fecioresc, muceniţă 
Filofteia; şi venind, a stat nevăzut și a început a grâi câtre tine: 
Bucură-te, muceniţă, cea de tatăl tâu ucisă; 

Bucură-te, că dând milă, câtre Domnul ești trimisă; 

Bucură-te, că răbdarea te-a suit la înălțime; 

Bucură-te, că de aproape vezi pe Preasfânta Treime; 
Bucură-te, că de Domnul eşti aleasă şi primită; 

Bucură-te, că de EI eşti în Rai sălășluită; 

Bucură-te, că de-a pururi porți luminată cunună; 

Bucură-te, că în ceruri stai cu drepții împreună; 

Bucură-te, că ai parte între sfintele fecioare; 

Bucură-te, că de slavă te-ai făcut moștenitoare; 

Bucură-te, că în ceruri eşti de-a pururi luminată; 

Bucură-te, că totdeauna de noi eşti binecuvântată; 

Bucurâ-te, Sfântă Filofteia, fecioară prea lăudată! 


Condacul 7 

Zăcând trupul tău cel curat pe pământ şi încă sânge din piciorul tâu cel tăiat cur- 
gând, cu strălucire cerească a fost înconjurat, încât şi locul cel dimprejur s-a 
umplut de lumină; şi, aceasta văzând ticâlosul şi ucigașul tău tată, cu spaimă înfri- 
coşându-se, a alergat în cetate și a spus cele ce a văzut, că nu ştia întunecatul să 
cânte: Aliluia! 


Icosul 7 

Alergând fecioarele dimpreună cu mamele lor la locul unde erai ucisă, ca să te 
vadă pe tine, fericită Filofteia, şi văzând cu ochii lor strălucirea luminii care te 
înconjura, minunându-se întru sine, au început a te lăuda, zicând: 

Bucură-te, Filofteia, înțeleaptă şi prea bună; 

Bucură-te, că ești nouă soră scumpă şi cunună; 
Bucură-te, că în ceruri s-a proslăvit al tău nume; 
Bucură-te, că lumină eşti fecioarelor în lume; 
Bucură-te, că la Domnul ţi-a fost inima de mică; 
Bucură-te, că iubindu-L, de chinuri nu ţi-a fost frică; 
Bucură-te, că spre bine mult ai fost sârguitoare; 
Bucură-te, că în toate întreci pe alte fecioare; 
Bucură-te, că pe Domnul L-ai câştigat acum Mire; 
Bucură-te, că guşti de-acum a Raiului îndulcire; 
Bucură-te, că în ceruri te avem mijlocitoare; 
Bucură-te, că la Domnul ne eşti caldă rugâtoare; 
Bucurâ-te, Sfântă Filofteia, fecioară prea lăudată! 


Condacul 8 

Auzind arhiepiscopul 'Târnovei cele spuse de tatăl tău, îndată, cu dregătorii cetății 
şi cu tot clerul şi poporul a venit la tine; şi văzând trupul tău strălucind de lumină, 
cu frică au cântat lui Dumnezeu: Aliluia! 


Icosul 8 

Tot orașul Târnovo şi satele dimprejur au alergat la locul care strălucea, Sfântă 
Filofteia; şi văzând minunea care s-a săvârşit întru tine, dimpreună cu arhiepi- 
scopul ți-au adus cântări, zicând unele ca acestea: 

Bucură-te, a cetăţii Târnovo laudă nestricăcioasă; 

Bucură-te, sfânt vlăstar din mamă bine credincioasă; 

Bucură-te, crin fraged din grădina lui Hristos; 

Bucură-te, floare albă cu neveștejit miros; 

Bucură-te, chip al milei și al dragostei creştine; 

Bucură-te, viaţă scurtă înveşnicită prin mult bine; 

Bucură-te, că prin trude eşti mutată între sfinte; 

Bucură-te, că guşti Raiul pe care I-ai dorit fierbinte; 

Bucură-te, că acolo ţi-ai găsit pe maica bună; 

Bucură-te, că te veseleşști cu aceea împreună; 

Bucură-te, că podoabă Biserica te câștigă; 

Bucură-te, că tot omul te laudă şi îţi strigă: 

Bucurâ-te, Sfântă Filofteia, fecioară prea lăudată! 


Condacul 9 

Adunată fiind toată mulțimea împrejurul tău, cu frică s-au apropiat de tine, vrând 
să te ridice de la pământ; dar văzând greutatea cea mai presus de fire a trupului tâu, 
toți s-au umplut de mirare şi cu evlavie au cântat lui Dumnezeu: Aliluia! 

Icosul 9 

Înţelegând toţi că nu-ţi este voia să te ridice de la pământ, cu nedumerire se uitau 
unii la alții; apoi, luminaţi fiind de sus, au început să numească toate sfintele 
locașuri, şi văzând că vrei să mergi la biserica din Curtea de Argeş, au început a 
grăi ție: 

Bucură-te, că tu însăţi ţi-ai hotărât locuinţa; 

Bucură-te, că Dumnezeu ţi-a împlinit dorinţa; 

Bucură-te, că departe s-a vestit al tău sfânt nume; 

Bucură-te, că viaţa ta s-a cunoscut în lume; 

Bucură-te, fericită, al credinţei frumos rod; 

Bucură-te, că te cinstește românul voievod; 

Bucură-te, că de veacuri ocroteşti România; 

Bucură-te, că departe ţi-ai întins apostolia; 

Bucură-te, că poporul vine mereu să te cinstească; 

Bucură-te, mult iubitoare de Ţara Românească; 

Bucură-te, că românii te-au câştigat bogăţie; 

Bucură-te, că de-a pururi şi noi vom cânta ţie: 

Bucurâ-te, Sfântă Filofteia, fecioară prea lăudată! 


Condacul 10 

Dacă s-a dat de ştire că vrei să vii în Ţara Românească, domnitorul cu lacrimi de 
bucurie L-a lăudat pe Dumnezeu şi luând mulțime de popor, a alergat la Dunăre 
întru întâmpinarea ta; şi, văzându-te de mulţi credincioşi petrecută, a cântat lui 
Dumnezeu: Aliluia ! 


Icosul 10 

Primit-a domnul Ţării Româneşti, cu mare bucurie şi evlavie cinstitele şi sfintele 
tale moaște şi lăudând pe Dumnezeu, a grăit câtre tine aşa: 
Bucură-te, Filofteia, muceniţă prea cinstită; 

Bucură-te, cea de Hristos ţării noastre dăruită; 

Bucură-te, voitoarea noastră cea de mult bine; 

Bucură-te, că pământul ni s-a luminat prin tine; 

Bucură-te, că noi astăzi te primim ca pe un soare; 
Bucură-te, că în jur reverşi raze mângâietoare; 

Bucură-te, că la Argeș ţi-ai ales locaş în lume; 

Bucură-te, că poporul îţi cinstește al tău nume; 

Bucură-te, că vei fi podoabă Bisericii veşnic; 

Bucură-te, rugâtoare şi stâlp al ei puternic; 

Bucură-te, păzitoare a credinţei strămoşeşti; 

Bucură-te, mândră floare a grădinii românești; 

Bucurâ-te, Sfântă Filofteia, fecioară prea lăudată! 


Condacul 11 

Făclie purtătoare de lumină te avem pe tine, Sfântă Filofteia, că luminezi toată 
Biserica din Ţara Românească şi izvorând bună mireasmă, neîncetat reverşi 
tămăduiri celor ce aleargă cu credinţă la racla sfintelor tale moaşte. Pentru aceasta 
lui Dumnezeu, celui ce Te-a prea mărit pe tine, cu neîncetate mulţumiri Îi cântăm: 
Aliluia! 


Icosul 11 

Având noi sfintele tale moaște pe pământul românesc ca pe o comoară nepreţuită, 
ne umplem de sfințenie şi privind la ele ca la o lumină cerească, întru bucurie 
cântăm ţie acestea: 

Bucură-te, că tu însâţi ţi-ai ales această ţară; 

Bucură-te, că la Argeş moaștele ţi se aşezară; 

Bucură-te, Filofteia, sfânta noastră bogăţie; 

Bucură-te, că mari daruri ţi-a hărăzit Hristos ţie; 

Bucură-te, strălucirea credinţei celei creştine; 

Bucură-te, îndulcirea celor ce vin câtre tine; 

Bucură-te, lecuirea bolilor nenumărate; 

Bucură-te, dătătoare de puteri şi sănătate; 

Bucură-te, rugâtoare pentru noi toți cu căldură; 

Bucură-te, că prin tine spre noi Domnul se îndură; 

Bucură-te, că fiecare primeşte ajutorul tău neîntârziat; 

Bucură-te, că pe nimeni nu-l laşi neajutorat; 

Bucurâ-te, Sfântă Filofteia, fecioară prea lăudată! 


Condacul 12 

Auzit-am, Sfântă Filofteia, de viaţa ta cea dumnezeiască, văzut-am şi minunile tale 
ȘI, îndulcindu-ne de binefacerile pe care le arăţi nouă în toate zilele, credem şi 
îndrăznirii tale către Dumnezeu. Drept aceea, lui Hristos, celui ce te-a slăvit pe 
tine, din inimă Îi cântăm: Aliluia! 


Icosul 12 

Lăudăm nevoinţele tale, fecioară Filofteia, îți cinstim pâătimirile, slăvim îndelungă 
răbdarea ta, fericim sfântul tău sfârşit, cântăm puterea ta cea nebiruită care s-a 
arătat în trupul tău cel tineresc; şi, privind toate ostenelile vieţii tale de pe pământ, 
care te-au prea mărit în cer, unde locuiești acum, te rugăm: Auzi-ne pe noi, cei ce 
alergăm la racla sfintelor tale moaşte, ca, izbăvindu-ne de toată nevoia şi Împă - 
răției cerurilor făcându-ne părtași, să te lăudăm pe tine, grâind unele ca acestea: 

Bucură-te, cea la Târnovo, în Bulgaria, sfințită; 
Bucură-te, cea de Dumnezeu românilor dăruită; 
Bucură-te, că acum locuieşti, sfântă, la înălțime; 
Bucură-te, că în lume săvârşeşti minuni mulțime; 
Bucură-te, că stai veşnic între cetele slăvite; 
Bucură-te, că prin tine milă Domnul ne trimite; 
Bucură-te, că vezi faţa Ziditorului a toate; 
Bucură-te, că prin tine din primejdii EI ne scoate; 
Bucură-te, că ruga ta are trecere la Domnul; 
Bucură-te, că te rogi necontenit pentru tot omul; 
Bucură-te, că eşti nouă ajutor întru primejdii; 
Bucură-te, că pe tine te avem stâlp al nădejdii; 
Bucurâ-te, Sfântă Filofteia, fecioară prea lăudată! 


Condacul 13 (de trei ori) 

O, întru tot lăudată și mult milostivă muceniţă Filofteia, primind mulţumirea noa- 
stră cea săracă şi această puţină rugăciune de acum, de toate relele ne păzeşte, pace 
lumii mijloceşte, de vrăjmaşii cei văzuţi şi cei nevăzuţi ne izbâăveşte, și ne apără pe 
toți de veşnica osândă, ca dimpreună cu tine, lui Hristos Dumnezeu să-l cântăm: 
Aliluia! 


ŞI se zic iarâși: 


Icosul 1 

Plecând acum genunchii înaintea Făcâtorului tuturor şi mâinile tinzându-le câtre 
Cuvântul cel mai înainte de veci, iertare greşelilor noastre cerem, putere de cuvânt, 
luminare şi pricepere minții noastre, ca să lăudăm nevoinţele şi vitejiile fericitei 
Filofteia şi câtre ea să grâim cu căldură unele ca acestea: 

Bucură-te, Filofteia, cea din râu tată născută; 

Bucură-te, că de mamă credincioasă ai fost crescută; 

Bucură-te, trandafir răsărit din mărâcine; 

Bucură-te, că prea bun miros reverşi din tine; 

Bucură-te, că în lume ai fost blândă mieluşea; 

Bucură-te, că a ta mamă cele bune te învâţa; 

Bucură-te, pruncă sfântă, cu desăvârşită minte; 

Bucură-te, că de mică ai mers pe căile sfinte; 

Bucură-te, că în chinuri ţi-a fost totdeauna traiul; 

Bucură-te, că răbdarea te-a făcut să câştigi Raiul; 

Bucură-te, ceea ce ai suferit necazuri multe foarte; 

Bucură-te, că Domnul te-a prea mărit după moarte; 

Bucurâ-te, Sfântă Filofteia, fecioară prea lăudată! 


Condacul 1 

Ceea ce din pruncie jertfă neprihânită te-ai adus prin fapta bună lui Dumnezeu, 
Celui ce din pântecele maicii tale te cunoştea pe tine, Filofteia prea fericită, ceea ce 
te-ai arătat podoaba fecioarelor şi locuitoarea cămării celei de nuntă, vrednică ești 
de laudă. Pentru aceasta cântăm ţie: Bucură-te, Sfântă Filofteia, fecioară prea 
lăudată! 


După citirea Acatistului, rostim rugăciunea: Cuvine-se, cu adevărat, să te fericim 
pe tine, Născătoare de Dumnezeu, cea pururea fericită şi prea nevinovată şi Maica 
Dumnezeului nostru. Ceea ce eşti mai cinstită decât Heruvimii şi mai slăvită, fără 
de asemănare, decât Serafimii, care, fără stricăciune, pe Dumnezeu-Cuvântul ai 
născut, pe tine, cea cu adevărat Născătoare de Dumnezeu, te mărim. 


[Dacă este preot, acesta rostește Ectenia întreită, după care face otpustul obiş- 
nuit. ] 


In lipsa preotului, după rugăciunea către Maica Domnului, zicem: Pentru rugă- 
ciunile Sfinţilor părinților noștri, Doamne lisuse Hristoase, Dumnezeul nostru, 
miluiește-ne pe noi! Amin! 


o 2 


Viaţa Sfintei muceniţe Filofteia de la Curtea de Argeş 


Sfânta Filofteia s-a născut, potrivit tradiției, în oraşul Târnovo (din Bulgaria), din 
părinți creştini, simpli, fără carte. Aceasta, încă din copilărie, a primit în inima şi în 
sufletul ei sămânţa faptelor bune şi a milosteniei. 


Rămânând orfană, după mutarea la Domnul a mamei sale, însă având întipărite în 
inimă toate învăţăturile primite de la ea şi fiind înţelepțită de Duhul Sfânt, a în- 
ceput a lucra cu osârdie faptele cele bune: mergea la biserică, asculta Sfintele 
Scripturi cu luare aminte, postea, păzindu-și neîntinată fecioria trupească şi 
sufletească, miluia pe cei săraci, sâtura pe cei flămânzi, adăpa pe cei însetaţi și 
îmbrăca pe cei goi. 


Insă, după ce a murit mama ei, tatăl ei şi-a luat altă femeie, care, văzându-i milo- 
stivirea şi faptele cele bune, şi îndemnată fiind de diavolul, îi făcea neîncetat 
necazuri, bătând-o, pârând-o tatălui ei şi pornindu-l cu mânie asupra ei. 

Adesea, se întâmpla că, văzând fericita pe cei săraci și flămânzi şi biruită fiind de 
milostivire, îşi dădea hainele și împărțea din bucatele pe care mama vitregă i le 
dădea ca să le ducă la țarină, tatălui ei. Pentru aceste fapte bune, de multe ori, tatăl 
ei o bătea fără milă. 


În cele din urmă, avea să pătimească şi moarte din mâinile lui, deoarece, mergând 
după obicei să-i ducă bucate în țarină, îi ieşeau înainte săracii şi flămânzii, care, 
cunoscându-i milostivirea şi blândeţea sufletului, îi cereau milostenie, iar fericita, 
neavând altceva ce să le dea, le împărțea din bucatele ce se cuveneau tată lui ei. Şi 
făcând astfel multe zile, și rămânând tatăl ei flămând, acesta o certa pe femeia lui, 
care îl încredința că întotdeauna îi trimite bucate de ajuns, încă şi de prisos. 


Într-una din zile însă, diavolul i-a strecurat în minte tatălui fericitei gândul de a o 
pândi, spre a vedea ce face cu bucatele. Deci, mergând la vremea la care ştia că 
vine Filofteia, s-a aşezat la loc potrivit şi, pândind-o, a văzut ce făcea cu bucatele. 
De aceea, fiind biruit de mânie şi uitând de dragostea părintească, s-a pornit asu- 
pra ei, ca întotdeauna, ca să o apuce de cosiţe şi să o bată până ce își va astâmpâra 
mânia cea peste fire; dar fericita, cuprinsă de spaimă, a început a fugi, însă el, 
azvârlind după ea cu barda ce o avea la brâu şi lovind-o, a rânit-o la un picior; şi 
îndată sfânta şi-a dat sufletul în mâna lui Dumnezeu. 


Atunci, sfântul şi feciorescul ei trup, rămânând pe pământ şi sângerând, a strălucit 
de slavă cerească, încât s-a luminat şi locul dimprejur. Iar ticâlosul ei tată, văzând 
cele întâmplate, a fost cuprins de spaimă şi de cutremur, mai întâi pentru că a ajuns 
ucigașul fiicei sale, apoi din pricina strălucirii dumnezeieşti care se revărsase în 
Jurul sfintelor moaște; că vrând să ridice sfântul ei trup, nu putea să se atingă și nici 
să se apropie de el. 


Deci, a alergat în cetate şi a spus arhiepiscopului şi mai-marilor cetăţii toate cele 
întâmplate şi cum stă pe pământ trupul fericitei, fiind cinstit de Dumnezeu cu stră- 
lucire cerească. 


Auzind aceasta, arhiepiscopul a alergat împreună cu mai-marii cetăţii şi cu popor 
mult, cu făclii aprinse şi cu tămâie, și, văzând neprihânitul ei trup strălucind cu 
acea dumnezeiască lumină, s-au minunat cu toţii şi au lăudat pe Dumnezeu, care şi 
în vremurile cele mai de pe urmă prea mărește pe robii Sâi care împlinesc porun- 
cile Lui. 


Apoi, vrând să ridice sfântul ei trup şi să-l ducă în cetate, n-au putut nicidecum, 
fiindcă Dumnezeu, vrând să proslăvească pe roaba Sa, a îngreunat ca o piatră de 

moară trupul ei. Şi cunoscând că sfânta voieşte să fie dusă în altă parte, au început 
să o întrebe ca şi cum ar fi fost vie, pomenind toate cetăţile, mânăstirile, bisericile 
cele până la Dunăre și de cealaltă parte a Dunării, dar n-a voit nicăieri; însă cum a 
pomenit de Biserica Domnească din Curtea de Argeş, îndată s-a uşurat mai mult 
decât greutatea ei cea firească şi, înțelegând toţi că acolo este voia lui Dumnezeu şi 
a sfintei a merge, au înștiințat îndată, prin scrisori, pe domnitorul Țării Româneşti 
de toate cele despre sfânta. 


La aflarea unei asemenea veşti, domnitorul a alergat îndată cu mult alai, cu făclii şi 
cu tămâie, la Dunăre, fiind binecredincios şi râvnitor a-şi împodobi ţara cu odoare 
de mult preţ ca acestea, şi a adus sfintele ei moaşte în Țara Românească. 


După ridicarea, în anul 1517, a Mânăstirii Curtea de Argeş, de câtre Sfântul voie- 
vod Neagoe Basarab (1512-1521), cinstitele moaşte ale Sfintei Filofteia au fost 
aşezate în mânăstire. Şi, deşi au fost atâtea schimbări de vremuri, de robii şi de 
tulburări, ele au rămas până astăzi acolo, dând tămăduiri la tot felul de boli şi 
ajutând celor ce aleargă cu credinţă la Sfânta Filofteia, cu ale cărei rugăciuni, 
Hristoase Dumnezeule, miluieşte-ne pe noi. Amin. 


Ar Dr De De Dr de De Dr De De De e Dr Dr dr De de De e de dr fr A A 


Xp XP XP XP 3 ID e E 30 IE 3 2 2 2 E E 30 30 30 3 De DE DP E IE IE E E XX 


in 
e 


(! Fi 


„intru răbdarea ta ţi-ai ago- 
nisit plata ta, fericită Muceniţă 
Filofteia, întru ispite neîncetat 
răbdând, întru bătăi suferind, 
întru necazuri binevoind, pe 
săraci miluind și pe flămânzi 
sâturând, ceea ce și acum 
pe cei bolnavi tămăduiești, 
roagă-te lui Hristos Dumnezeu, 
preabună Muceniţă, să mân- 
tuiască sufletele noastre.” 


Troparul Sfintei Muceniţe 
Filofteia de la Curtea de Argeș 


www.editurapatriarhiei.ro 
ISBN 978-973-616-243-5 

Acatistul Sfintei muceniţe Filofteia 


SFANTA za PILOTEIA 
MUCENIȚA, P NA ARGEŞ 


prăznuire la 7 decembrie 


Sfânta Filofteia, nevinovata muceniţă, jertfa fără prihană, este cea mai cunoscută 
sfântă şi cinstită îndeosebi la Curtea de Argeş, unde sunt sfintele sale moaşte, 
întregi şi nestricate. 


Dacă sunt sfinți viteji mucenici, apostoli curajoşi, cuvioşi-asceţi aspri, arhierei, 
clerici şi credincioşi de mare bărbăţie, mai sunt şi sfinţi ca „nevinovaţi - mieluşei, 
jertfele curate închinate Cerului”. Aparent „victime”, aceştia iau asupra lor cele 
mai grave păcate, prin crucificarea lor făcându-se „marea purificare şi înviere la 


499) 


viaţă”. 

Sfânta Filofteia este prin excelenţă „sfânta jertfei nevinovate”, care necontenit 

„curăţeşte lumea” şi o „reînnoieşte”. Este sfânta cea iubită, printre Sfintele mari ale 
i Da uae că Sai A PO ap i | 

Creştinismului. Sunt credincioşi care o au la mare evlavie şi îi citesc Acatistul des 


După obişnuitul început se zice: 


Troparul (glas 8): „Întru răbdarea ta ţi-ai agonisit plata ta, fericită Filoftee, întru 
ispite neîncetat răbdând, întru bătăi suferind, întru necazuri binevoind, pe săraci 

miluindu-i şi pe flămânzi săturându-i. Roagă-te lui Hristos Dumnezeu, bună 
fecioară, să se mântuiască sufletele noastre”. 


Troparul Învierii, al Născătoarei de Dumnezeu: „Cela ce pentru noi Te-ai Născut 
din Fecioară...” (glasul 8) 


Doamne miluieşte (de 3 ori). 
Slavă... Și acum... 
Psalmul 50, apoi: 


Condacul 1 

Negrăită este taina „nevinovăţiei făpturii”, care nu se pierde de nimic, care se 
aduce dar la altarul cel de Sus. În închinarea prea sfântă a acestui chip fiind, cu 
mare cinstire cântăm: Bucură-te, Sfântă muceniţă Filofteia, jertfa nevinovată 
închinată lui Hristos! 


Icosul 1 

Păcatul a întunecat chipul cel de taină al făpturii, dar ca şi aurul în Pământ nu s-a 
stricat şi prin Sfinţii iubitori de Dumnezeu se dezgroapă în toată strălucirea şi tu, 
Sfântă Filofteie, fiind în acest fel, îţi cântăm: 

Bucură-te, taina chipului de sfinţenie al făpturii; 

Bucură-te, taina chipului cel nevinovat şi curat; 

Bucură-te, fiica Lumii cea aleasă; 

Bucură-te, darul cel închinat lui Hristos; 

Bucură-te, comoară din pământ dezgropată; 

Bucură-te, revărsarea Iubirii dumnezeieşti; 

Bucură-te, şi arătarea iubirii de făptură; 

Bucură-te, rod de credincioşie; 

Bucură-te, sămânță crescută şi printre spini; 

Bucură-te, dar dumnezeiesc pentru lume; 

Bucură-te, dar la Altarul Veşniciei; 

Bucură-te, Sfântă muceniţă Filofteia, jertfa nevinovată închinată lui Hristos! 


Condacul al 2-lea 
Născută din mamă credincioasă şi tată necredincios, partea cea bună ai moştenit, şi 


pe cea rea ai înlăturat-o, spre lucrarea cea sfântă, în cântarea de: Aliluia! 


Icosul al 2-lea 

Lumea cea căzută din Rai în nemilostivirea dureroasă s-a prefăcut, iar suferinţa şi 
chinul ca un spin în fire au intrat şi doar milostivirea Ta, Doamne, prin Sfinți Tăi, 
o mai schimbă. 

Bucură-te, aleasă pentru mângâierea lumii; 

Bucură-te, milostivirea lui Dumnezeu pentru durerea păcatului; 

Bucură-te, mila Sfântului Duh; 

Bucură-te, binecuvântarea Tatălui Dumnezeu, cea iertătoare; 

Bucură-te, plâns nevinovat pentru cei răi; 

Bucură-te, lacrimi curate pentru vrăjmăşia ucigaşă; 

Bucură-te, suspin prea sfânt de „copil al lui Dumnezeu”; 

Bucură-te, blândeţe de miei fără prihană; 

Bucură-te, taina firii în luptă cu păcatul; 

Bucură-te, taina firii ieşită din orbire; 

Bucură-te, făptură nemuşcată de „şarpele otrăvitor”; 

Bucură-te, Sfântă muceniţă Filofteia, jertfa nevinovată închinată lui Hristos? 


Condacul al 3-lea 
Orfană de mamă, lăsată în grija tatălui care o altă femeie şi-a luat, suferinţe împo- 
vărătoare peste tine au căzut, pe care le-ai primit în cântarea de: Aliluia! 


Icosul al 3-lea 

Aşa este orânduirea lui Dumnezeu, ca printr-un „suflet mare” micimea lumii să o 
vădească, tu, Sfântă Filofteie, fiind un astfel de chip, prin care aceasta să se să- 
vârşească. 

Bucură-te, odraslă frumos crescută; 

Bucură-te, din credincioşie bună născută; 

Bucură-te, blândă mieluşea; 

Bucură-te, cea luminată la minte; 

Bucură-te, alegerea celor sfinte; 

Bucură-te, lucrarea de taină a lui Hristos; 

Bucură-te, cea aleasă să fii dar Cerului; 

Bucură-te, curatul dar al lumii; 

Bucură-te, prinosul pentru Altarul prea sfânt; 

Bucură-te, nevinovăția însăşi închinată; 

Bucură-te, Sfântă muceniţă Filofteia, jertfa nevinovată închinată lui Hristos? 


Condacul al 4-lea 

Nimic nu poate acoperi păcatul, nimic nu-l poate curăţi de groaznicele vătămări, 
decât milostivirea, taina arătării la faţă a Iubirii ce copleşeşte totul, în cântarea de: 
Aliluia! 

Icosul al 4-lea 

Dreptatea şi mila sunt deodată arătarea lui Dumnezeu în lumea cea căzută, că prin 
dreptate păcatul este pedepsit şi prin milă pedeapsa este iertată şi aşa mântuirea de 
taină se face. 

Bucură-te, vasul milei lui Dumnezeu; 

Bucură-te, dreptatea copleşită de milostivire; 

Bucură-te, milostenie atotiertătoare; 

Bucură-te, că te-ai făcut chipul acesteia; 

Bucură-te, că eşti cea cu sufletul milei pentru toți săracii; 

Bucură-te, inima milei pentru toţi nevoiaşii,; 

Bucură-te, cea cu ochii de milostenie; 

Bucură-te, cea cu mintea de îndurare; 

Bucură-te, icoana milosteniei; 

Bucură-te, chipul izvorâtor de milostuivire; 

Bucură-te, chipul acestui dar fără hotar; 

Bucură-te, Sfântă muceniţă Filofteia, jertfa nevinovată închinată lui Hristos! 


Condacul al 5-lea 

Dumnezeu văzându-ţi sufletul mare, darul milosteniei ţi l-a încredinţat, şi aşa din 
pruncie l-ai crescut şi din copilărie I-ai lucrat, că şi hainele şi mâncarea săracilor o 
dădeai, în cântarea de: Aliluia! 


Icosul al 5-lea 

Mama cea vitregă învârtoşată de cele lumegşti nu înţelegea darul tău cel prea sfânt 
şi aşa la grele chinuri şi suferinţe te-a supus, la bătăi şi la foame, la frig şi alungări 
şi multe alte prigoniri. 

Bucură-te, izvorul milei în veci nedeşertat; 

Bucură-te, pruncă sfântă a Domnului următoare; 

Bucură-te, iubitoarea de toţi săracii; 

Bucură-te, că pe diavolul l-ai ruşinat,; 

Bucură-te, că prin răbdarea ta peste fire te-ai ridicat, 

Bucură-te, vitejie şi în copilărie arătată; 

Bucură-te, tărie de Cer pe Pământ; 

Bucură-te, diamant de nimic vătămat; 

Bucură-te, virtute neclintită; 

Bucură-te, îndrăzneală bună; 

Bucură-te, fecioară-copilă, maica săracilor; 

Bucură-te, Sfântă muceniţă Filofteia, jertfa nevinovată închinată lui Hristos! 


Condacul al 6-lea 

Prin mama ta vitregă, toată „răutatea lumii” s-a strâns, dar şi tu erai plină de 
milostivirea cea de Sus, şi aşa, prin tine, jertfa nevinovată, curăţia cea sfântă în 
lume se descoperă, în cântarea de: Aliluia! 


Icosul al 6-lea 

Ca un miel nevinovat răutatea lumii o priveai cu lacrimi nedumerite şi iertătoare, 
că sufletul tău curat, deşi în suferinţe, tot cu iubire se arăta, fără să poată fi 
schimbat. 

Bucură-te, mieluşeaua lui Hristos cea „albă ca zăpada”; 

Bucură-te, că bătăi multe ai primit; 

Bucură-te, că foame ai suferit; 

Bucură-te, că ocări ţi s-au adus; 

Bucură-te, că la frig şi la alungări ai fost silită; 

Bucură-te, că răni de palme ai avut; 

Bucură-te, că smulgerea părului ai îndurat; 

Bucură-te, că nimic din acestea, de la milostenie nu te-au oprit; 

Bucură-te, că şi mai mult pe nevoiaşi îi ajutai; 

Bucură-te, că şi hainele de pe tine le dădeai; 

Bucură-te, că desculţă iarna adesea ai rămas; 

Bucură-te, Sfântă muceniţă Filofteia, jertfa nevinovată închinată lui Hristos? 


Condacul al 7-lea 

Toţi săracii şi nevoiaşii din ţinutul Târnovei şi din alte împrejurimi, la tine alergau 
ca la o „mamă cerească”, deşi doar o copilă erai, şi toţi primeau darul milosteniei, 
în cântarea de: Aliluia! 


Icosul al 7-lea 

Vestea ta era peste tot, că minuni prin tine se săvârşeau, ce a întărâtat răutatea 
lumii şi pe demonii vicleni, care asupra ta cu prigoană cumplită s-au pornit, să te 
împiedice de la lucrarea cea sfântă. 

Bucură-te, lucrarea sfântă peste răutatea lumii; 

Bucură-te, lucrarea sfântă peste vicleniile demonice; 

Bucură-te, răbdare mai tare decât toate; 

Bucură-te, că ţi-ai făcut scară la Cer; 

Bucură-te, că din suferinţe ţi s-au făcut trepte de urcat; 

Bucură-te, că la Raiul de sus te-ai suit; 

Bucură-te, că la chipul Împărăției lui Hristos ai ajuns; 

Bucură-te, smerenie cu slavă de taină; 

Bucură-te, micime cu mărime ascunsă; 

Bucură-te, că ai trecut peste „hotarul lumesc”; 

Bucură-te, că ai trecut şi „hotarul duhovnicesc”; 
Bucură-te, Sfântă muceniţă Filofteia, jertfa nevinovată închinată lui Hristos! 


Condacul al 8-lea 

Aşa era de mare milostivirea ta pentru săraci şi nevoiaşi, că le dădeai hainele şi 
mâncarea ta, de umblai adesea lipsită şi flămândă, dar în bucuria cântării de: 
Aliluia! 


Icosul al 8-lea 

Cu vifor nepotolit mama ta vitregă şi cei din jur s-au pornit asupra ta, încât din 
toate părțile doar certuri şi bătăi ai primit, dar tu ca o muceniţă pe toate le-ai răbdat 
în nădejdea de taină a lui Hristos: 

Bucură-te, fericită, de fapte bune plină; 

Bucură-te, că chinurile te-au îmbrăcat în lumină; 

Bucură-te, milostivă, de săraci iubitoare; 

Bucură-te, celor flămânzi pâine hrănitoare; 

Bucură-te, alinarea celor scârbiţi; 

Bucură-te, mângâierea celor necăjiţi; 

Bucură-te, în toate nevoile ajutătoare; 

Bucură-te, de toate suferinţele tămăduitoare; 

Bucură-te, alungarea demonilor răi; 

Bucură-te, îmblânzirea duşmanilor ucigași; 

Bucură-te, oprirea a toată răutatea; 

Bucură-te, Sfântă muceniţă Filofteia, jertfa nevinovată închinată lui Hristos? 


Condacul al 9-lea 
Cine poate spune suferinţele şi chinurile tale, că „mucenicie tăcută” 
care Domnului Hristos ai închinat-o, în cântarea de: Aliluia! 


ai îndurat, pe 


Icosul al 9-lea 

„Mucenicia tăcută” tot aşa de mare este ca şi „mucenicia de sânge”, că zi de zi 
bătăi şi lipsuri ai suferit, urgisiri şi alungări ca o lepădată, dar cu străluciri de taină 
printre cei nevoiaşi şi săraci, care în jurul tău se strângeau. 

Bucură-te, că milostenia ta s-a suit până la cele de Sus; 

Bucură-te, că milostenia ta s-a auzit şi în Cer; 

Bucură-te, că de acum porţi luminată cunună; 

Bucură-te, că eşti cu Sfinţii împreună; 

Bucură-te, cu Sfintele fecioare laolaltă; 

Bucură-te, săraca cea prea bogată; 

Bucură-te, sărăcia făcută comoară; 

Bucură-te, cea oropsită, de acum mult cinstită; 

Bucură-te, cea lovită, de acum icoană de închinare; 

Bucură-te, cea batjocorită, de acum lăudată; 

Bucură-te, chip fecioresc, maica iubirii de Dumnezeu; 

Bucură-te, Sfântă muceniţă Filofteia, jertfa nevinovată închinată lui Hristos? 


Condacul al 10-lea 

Când taina muceniciei ţi s-a împlinit, aşa s-a orânduit, ca de însuşi tatăl tău să fii 
„eliberată de pe Pământ”, că neducându-i mâncarea ce săracilor o dădeai, mânios 
cu o bardă te-a lovit, şi aşa sufletul la cele cereşti ţi s-a suit, în cântarea de: Aliluia! 


Icosul al 10-lea 

Și el s-a înspăimântat, văzând uciderea ta, mai ales că lumină peste trupul tău s-a 
coborât, prin care a înţeles ce până acum nu înţelegea, că taină dumnezeiească tu 
săvârşeal. 

Bucură-te, împlinire de taină pe Pământ; 

Bucură-te, cea binecuvântată; 

Bucură-te, copila cea prea înţeleaptă; 

Bucură-te, că la tine de acum cu toţii alergăm; 

Bucură-te, că toate păsurile noastre ţi le spunem; 

Bucură-te, că ne asculți cu nevinovăția ta cea mare; 

Bucură-te, că ne dăruieşti mila ta; 

Bucură-te, că ne mângâi lacrimile amare; 

Bucură-te, că ne întăreşti în slaba noastră credinţă; 

Bucură-te, izvorul tuturor facerilor de bine; 

Bucură-te, Sfântă muceniţă Filofteia, jertfa nevinovată închinată lui Hristos? 


Condacul al 11-lea 

Și mai mult, ca o lucrare sfântă, nimeni nu putea să-ţi ridice trupul tău cel mic şi 
slăbuţ, decât la numirea Bisericii din Curtea de Argeş, unde de acum sfintele tale 
moaşte ţi se odihnesc, comoară de mare preţ, în cântarea de: Aliluia! 


Icosul al 11-lea 

Fiica acestui pământ, ai fost chemată ca încă o lucrare de taină să săvârşeşti, ca 
milostivirea Domnului peste Țara Românească să fie, cea bântuită de multe vicle- 
şuguri vrăjmăşeşti. 

Bucură-te, piatră sfântă neclintită; 

Bucură-te, piatră sfântă în apele tulburi ale vremurilor; 

Bucură-te, chivot de Cer pe Pământ; 

Bucură-te, că te păstrăm ca pe o comoară; 


Ar Dr de De Dr de De Dr De De De de Dr De Dr De De De e de dr fr Ar A 


Xp e PP IP IP IP 3 II II II II IE DE E E E XX 


Te De de De Dr De de De De De De Dr Dr de De De dr De Dr Dr Dr de de dr dr d 


Xp XP XP IP IP IP DE 2 E 30 E 3 2 2 2 E 30 E 30 IE 2 E E XX 


Bucură-te, că te avem ca pe un mărgăritar strălucitor; 

Bucură-te, stâlp al Bisericii; 

Bucură-te, stâncă pe care stă altarul lui Hristos; 

Bucură-te, podoaba noastră, crescută din pământul strămoşesc; 

Bucură-te, rodul veşniciei al Neamului românesc; 

Bucură-te, braţe de maică prea iubitoare; 

Bucură-te, maică, iubirea lui Dumnezeu născută în iubire de făptură; 
Bucură-te, Sfântă muceniţă Filofteia, jertfa nevinovată închinată lui Hristos! 


Condacul al 12-lea 

Făclie de lumină dumnezeiească te avem pe tine, fecioară Filofteie, că luminezi din 
înălțime în sfeşnicul Ţarii Romaneşti, de unde reverşi ca şi odinioară milostiviri 
prin care noi primim cele de folos, în cântarea de: Aliluia? 


Icosul al 12-lea 

Sfintele tale moaşte nestricate şi cu mireasmă duhovnicească sunt mărturia iubirii 
lui Dumnezeu pentru noi, că deşi nevrednici, prin milostivirea ta se revarsă, ca să 
nu pierim în nevoile noastre: 

Bucură-te, aleasă fiică a Ţarii Româneşti; 

Bucură-te, aleasă maică a iubirii pământeşti; 

Bucură-te, sfânta noastră bogăţie; 

Bucură-te, sfânta noastră laudă şi cinste; 

Bucură-te, rugăciune nevinovată urcătoare la Cer; 

Bucură-te, rugăciunea noastră dusă la Scaunul dumnezeiesc; 

Bucură-te, bucuria noastră peste mâhniri; 

Bucură-te, bucuria noastră peste cele vremelnice; 

Bucură-te, icoana noastră de inimă şi suflet; 

Bucură-te, nume de icoană; 

Bucură-te, pomenire de închinare şi rugăciune; 

Bucură-te, Sfântă muceniţă Filofteia, jertfa nevinovată închinată lui Hristos! 


Condacul al 13-lea (de trei ori) 

O, milostivire a lui Dumnezeu peste Țara Românească, o, milostivire necontenită 
peste acest neam şi pământ strămoşesc, aceasta eşti tu, Sfântă Filofteie, că prin tine 
iertarea mereu o primim şi în toate nevoile, cele de folos câştigăm, în cântarea de: 
Aliluia! 


Se citeşte apoi din nou: 


Icosul 1 

Păcatul a întunecat chipul cel de taină al făpturii, dar ca şi aurul în Pământ nu s-a 
stricat şi prin Sfinţii iubitori de Dumnezeu se dezgroapă în toată strălucirea şi tu, 
Sfântă Filofteie, fiind în acest fel, îţi cântăm: 

Bucură-te, taina chipului de sfinţenie al făpturi; 

Bucură-te, taina chipului cel nevinovat şi curat; 

Bucură-te, fiica Lumii cea aleasă; 

Bucură-te, darul cel închinat lui Hristos; 

Bucură-te, comoară din pământ dezgropată; 

Bucură-te, revărsarea Iubirii dumnezeieşti; 

Bucură-te, şi arătarea iubirii de făptură; 

Bucură-te, rod de credincioşie; 

Bucură-te, sămânță crescută şi printre spini; 

Bucură-te, dar dumnezeiesc pentru lume; 

Bucură-te, dar la Altarul Veşniciei; 

Bucură-te, Sfântă muceniţă Filofteia, jertfa nevinovată închinată lui Hristos? 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 

Paraclisul Sfintei muceniţe Filofteia de la Curtea de Argeş 


[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare: 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Doamne, auzi rugăciunea mea, ascultă cererea mea, întru credincioşia Ta, auzi- 
mă, întru dreptatea Ta. Să nu intri la judecată cu robul Tău, că nimeni din cei 
vii nu-i drept înaintea Ta. Vrăjmaşul prigoneşte sufletul meu şi viaţa mea o calcă 
în picioare; făcutu-m-a să locuiesc în întuneric ca morţii cei din veacuri. 
Mâhnit e duhul în mine şi inima mea încremenită înlăuntrul meu. Adusu-mi-am 
aminte de zilele cele de demult; cugetat-am la toate lucrurile Tale, la faptele 
mâinilor Tale m-am gândit. Întins-am către Tine mâinile mele, sufletul meu ca 
un pământ însetoşat. Degrab auzi-mă, Doamne, că a slăbit duhul meu. Nu-ţi 
întoarce fața Ta de la mine, ca Să nu mă asemăn celor ce se coboară în 
mormânt. Fă să aud dimineaţa mila Ta, că la Tine îmi este nădejdea. Arată-mi 
calea pe care voi merge, că la Tine am ridicat sufletul meu. Scapă-mă de 
vrăjmaşii mei, că la Tine alerg, Doamne. Învaţă-mă să fac voia Ta, că Tu eşti 
Dumnezeul meu. Duhul Tău cel bun Să mă povățuiască la pământul 
dreptăţii. Pentru numele Tău, Doamne, dăruieşte-mi viaţă. Întru dreptatea Ta 
scoate din necaz sufletul meu. Fă bunătate de stârpeşte pe vrăjmaşii mei şi 
pierde pe toți cei ce necăjesc sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 

Tropar, glasul al 4-lea: Cel ce Te-ai înălţat pe Cruce de bunăvoie, poporului Tău 
celui nou, numit cu numele Tău, îndurările Tale dăruieşte-i, Hristoase Dumne- 
zeule. Veseleşte cu puterea Ta pe credinciosul nostru popor, dăruindu-i lui biruință 
asupra potriv-nicilor, având ajutorul Tău armă de pace, nebiruită biruinţă. 


Troparul glas 1: Întru răbdarea ta ţi-ai agonisit plata ta, fericită Filofteia, întru 
ispite neîncetat răbdând, bătăi suferind, în necazuri binevoind, pe săraci miluindu-i 
şi pe flămânzi săturându-i; roagă-te lui Hristos Dumnezeu, bună fecioară, să 
mântuiască sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Nu vom tăcea nicicând, de Dumnezeu Născătoare, a spune pururea puterea ta noi, 
nevrednicii, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii, sau cine ne-ar fi păzit pe noi până acum slobozi ? Noi de la tine, 
Stăpână, nu ne vom depărta, că tu mântuieşti pe robii tăi pururea din toate nevoile. 


Miluieşte-mă, Dumnezeule, după mare mila Ta, şi după mulțimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ţie Unuia am greşit, şi rău înaintea Ta am făcut, aşa 
încât drept eşti Tu întru cuvintele Tale şi biruitor când vei judeca Tu. Că iată 
întru fărădelegi m-am zămislit şi în păcate m-a născut maica mea. Că iată 
adevărul ai iubit, cele nearătate şi cele ascunse ale înţelepciunii Tale mi-ai arătat 
mie. Stropi-mă-vei cu isop şi mă voi curăţi, spăla-mă-vei şi mai vârtos decât 
zăpada mă voi albi. Auzului meu vei da bucurie şi veselie; bucura-se-vor oasele 
mele cele smerite. Întoarce faţa Ta de către păcatele mele, şi toate fărădelegile 
mele şterge-le. Inimă curată zideşte întru mine, Dumnezeule, şi Duh drept 
înnoieşte întru cele dinlăuntru ale mele. Nu mă lepăda de la faţa Ta, şi Duhul 
Tau cel Sfânt nu-L lua de la mine. Dă-mi mie bucuria măntuirii Tale, şi cu Duh 
stăpânitor mă întăreşte. Învăţa-voi pe cei fără de lege căile Tale, şi cei 
necredincioşi la Tine se vor întoarce. Izbăveşte-mă de vărsarea de sânge 
Dumnezeule, Dumnezeul mântuirii mele; bucura-se-va limba mea de dreptatea 
Ta. Doamne, buzele mele vei deschide şi gura mea va vesti lauda Ta. Că de-ai fi 
voit jertfă, Ţi-aş fi dat; arderile de tot nu le vei binevoi. Jertfa lui Dumnezeu, 
duhul umilit; inima înfrântă şi smerită Dumnezeu nu o va urgisi. Fă bine, 
Doamne, întru bunăvoirea Ta, Sionului, şi să se zidească zidurile Ierusalimului. 

Atunci vei binevoi jertfa dreptăţii, prinosul şi arderile de tot; atunci vor pune pe 
altarul Tău viței. 


Canonul Sfintei muceniţe Filofteia 


Cântarea | 


Irmos: Apa trecând-o ca pe uscat şi din răutatea egiptenilor scăpând, israeliteanul 
striga: Izbăvitorului şi Dumnezeului nostru să-l cântăm. 


Stih: Sfântă muceniţă Filofteia, roagă-te lui Dumnezeu pentru noi. 

Cu faptele cele bune ca şi cu nişte flori înţelegătoare împodobindu-ţi sufletul, ai 
intrat în cămara cea de nuntă cu îngerii şi ai primit din mâna Cuvântului cununa 
slavei; pe Acesta roagă-L să nu ne lepede pe noi în afara cămării pocăinţei. 

Stih: Sfântă muceniţă Filofteia, roagă-te lui Dumnezeu pentru noi. 

Pe vrăjmaşul cel ce oarecând a înşelat pe Eva în Rai ai biruit cu puterea Noului 
Adam şi din tulburarea veacului acestuia trecător te-ai mutat în grădinile Raiului, 
unde lauzi neîncetat pe Dumnezeu şi te rogi pentru sufletele noastre. 

Slavă Tatălui şi Fiului şi Sfântului Duh. 

Lauda fecioarelor înțelepte şi bucuria celor necăjiţi te arăţi muceniţă Filofteia, ceea 
ce prin viforul pătimirilor ai trecut netulburată şi prin mâna cea mânioasă a 
părintelui tău ai fost dată prin mucenicie în mâna Părintelui ceresc, pe care roagă-l 


să ne deschidă şi nouă braţele milostivirii Sale spre iertare. 


Şi acum şi pururea şi în vecii vecilor. Amin. 

Cunună scumpă a fecioarelor te-ai făcut, Preacurată, ceea ce eşti icoana cea 
luminată a fecioriei, către privirea căreia îndreptează şi gândul meu cel orbit de 
deşertăciunile lumii, ca să te cinstesc totdeauna cu credinţă. 


Cântarea a III-a 


Irmos: Tu eşti tăria celor ce aleargă la Tine, Doamne, Tu eşti lumina celor întu- 
necaţi; şi pe Tine Te laudă duhul meu. 


Stih: Sfântă muceniţă Filofteia, roagă-te lui Dumnezeu pentru noi. 


In toată vremea te osteneai a odihni pe săraci, căci purtând în sufletul tău gândul 
lui Hristos celui Milostiv, te-ai făcut slugă tuturor împlinind legea dumnezeiască a 
iubirii; şi acum arată-te milostivă ascultătoare şi ajutătoare nouă, celor aflați în 
nevoi. 


Stih: Sfântă muceniţă Filofteia, roagă-te lui Dumnezeu pentru noi. 


Deşi în sărăcie şi lhpsuri petreceai, fiind pizmuită de mama cea vitregă şi aspru 
mustrată de tatăl tău, păzit-ai nerăpită de tâlharii înţelegători virtutea milosteniei ca 
pe o comoară moştenită prin testament de la maica ta, împreună cu care roagă-te să 
fim noi miluiţi de Împăratul cel veşnic. 


Slavă Tatălui şi Fiului şi Sfântului Duh. 

Văzând vrăjmaşul mântuirii şi urâtorul a tot binele că săvârşeşti fără clintire faptele 
cele bine plăcute Domnului, furtună de ispite a slobozit asupra ta, dar având 
întemeiat gândul pe piatra Hristos ai rămas nebiruită, iar acum te rogi pentru sufle- 
tele noastre. 

Şi acum şi pururea şi în vecii vecilor. Amin. 

Mai strălucită decât toate fiicele Evei eşti, ceea ce te-ai învrednicit a fi scaun al 
slavei Stăpânului, pe care roagă-L neîncetat pentru noi cei ce ne-am agonisit numai 


ocară prin lucrarea faptelor răutăţii. 


Apoi aceste stihiri: 

Vârsta cea fragedă nu ţi-a fost piedică în calea ta de desăvârşire şi viforul ispitelor 
nu a stins făclia dragostei care lumina în cămara inimii tale. Deci, acum noi, cei 
îmbătrâniţi în păcate, te rugăm să aprinzi făclule gândurilor noastre spre a vedea 
lămurit calea mântuirii noastre aşezată înainte de Hristos. 


Maica Cuvântului, numai din pântecele Tău a răsărit Împăratul vieţii, pe care 
roagă-L să trezească sufletele noastre otrăvite de păcat din somnul morţii şi să ne 
aducă pe toţi în cămara cea de nuntă a slavei Sale. 


Sedealna, glas 2, podobie: Ceea ce eşti rugătoare caldă şi zid nebiruit, izvor de 
milă şi lumii scăpare, cu deadinsul strigăm către tine, Născătoare de Dumnezeu, 
Stăpână: Vino degrab şi ne izbăveşte pe noi din nevoi, ceea ce eşti singură grabnic 
folositoare. 


Cu rugăciuni şi lacrimi ai împletit milosteniile tale, căci Duhul lui Hristos Se 
odihnea în inima Ta şi te îndemna la răbdare pentru dragostea Tatălui, pe care 
roagă-L acum să ne întărească şi pe noi a purta crucea cea grea a necazurilor în 
mijlocul tulburărilor lumi. 


Cântarea a IV-a 


Irmos: Sfatul cel neurmat şi dumnezeiesc al întrupării Tale celei de sus, celei din 
Fecioară, proorocul Avacum socotindu-l a strigat: Slavă puterii Tale, Doamne! 


Stih: Sfântă muceniţă Filofteia, roagă-te lui Dumnezeu pentru noi. 

Cuvintele Evangheliei lui Hristos foarte s-au întipărit în inima ta, fericită Filofteia, 
şi văzând în săracii pe care îi întâlneai chipul Stăpânului pe toţi i-ai cercetat cu 
milostivire şi ai luat din mâinile Impăratului Celui nemincinos, cununa slavei Sale. 
Stih: Sfântă muceniţă Filofteia, roagă-te lui Dumnezeu pentru noi. 

Furtună aspră de bătăi şi ocări ai răbdat de la maica vitregă şi de la tatăl tău, dar 
lumina iubirii lui Hristos strălucea pe pajiştea sufletului tău ca într-o zi de 
primăvară; de aceea, cugetând la frumuseţile Raiului gătit ostenitorilor, potoleai 


valurile întristării, iar acum mângâie-ne pe noi cei asupriţi de necazuri. 


Slavă Tatălui şi Fiului şi Sfântului Duh. 

Înaintea raclei moaştelor tale cădem cr credință Sfântă Filofteia, şi te rugăm, noi, 
cei căzuţi: auzi suspinurile inimilor noastre şi lacrimile noastre nu le trece cu 
vederea, ci cu grabnică rugăciunea ta scoate-ne la lărgimea bucuriei duhov- 
niceşti. 


Şi acum şi pururea şi în vecii vecilor. Amin. 

Întru tine S-a odihnit Cel Neîncăput în palatele cereşti şi pe Adam cel ce zăcea 
cumplit în iad l-a scos la lărgimea Raiului; pe Acesta roagă-L să ne scoată din 
temniţa patimilor la lumina pocăinţei celei mântuitoare. 


Cântarea a V-a 


Irmos: Negura sufletului meu, Mântuitorule, risipeşte-o cu lumina poruncilor Tale 
şi mă luminează ca un singur Împărat al păcii. 


Stih: Sfântă muceniţă Filofteia, roagă-te lui Dumnezeu pentru noi. 

Norii necazurilor alungă-i de la robu tăi, prea lăudată Sfântă muceniţă Filofteia, 
răsărindu-ne nouă bucurie, ca una ce ai băut paharul întristării cel gătit din multe 
necazuri, iar acum la masa cea cerească te veseleşti cu cetele îngereşti. 

Stih: Sfântă muceniţă Filofteia, roagă-te lui Dumnezeu pentru noi. 

Vrăjmaşul mântuirii oamenilor pus-a gând viclean în mintea tatălui tău care te-a 
urmărit îndeaproape, voind a descoperi calea nevoinţelor tale şi de mânie fiind 
înnebunit spre fapta cea cumplită a uciderii s-a pornit, de care păzeşte-ne şi pe noi. 
Slavă Tatălui şi Fiului şi Sfântului Duh. 

Nu a înţeles cel orbit la minte de răutate şi împietrit foarte la inimă faptele tale cele 
bune şi uitând iubirea cea firească, piciorul tău a rănit de moarte cu securea, dar l-a 
ajuns securea judecății lui Dumnezeu, de care izbăveşte-ne pe noi, cei mult greşiţi. 
Şi acum şi pururea şi în vecii vecilor. Amin. 

Veselia îngerilor şi podoaba a toată lumea pe tine te ştim, noi, cei ce în necazuri 


alergăm la ajutorul tău. Indulceşte inima noastră chinuită de amărăciunea patimilor 
cu purtarea ta de grijă neîncetată. 

Cântarea a VI-a 


Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 


Stih: Sfântă muceniţă Filofteia, roagă-te lui Dumnezeu pentru noi. 

Nimic nu a putut să te despartă pe tine de iubirea faptei celei bune şi viaţa 
săvârşindu-ţi-o pe calea muceniciei, te-ai mutat la cele cereşti, de unde te rogi 
neîncetat pentru sufletele noastre. 

Stih: Sfântă muceniţă Filofteia, roagă-te lui Dumnezeu pentru noi. 

Văzând nelegiuitul tată lumină în jurul trupului tău omorât de el s-a înspăimântat 
şi a mers să vestească în cetate cele despre tine; acum până la marginile lumii se 
face pomenire de viaţa ta şi te rogi neîncetat pentru toţi. 

Slavă Tatălui şi Fiului şi Sfântului Duh. 

Adunându-se popor mult în jurul tău şi însuşi arhiepiscopul Târnovei s-au minunat 
căci nu putea ridica de la pământ trupul tău şi, luminaţi de sus, au început a rosti 
nume de biserici şi mănăstiri unde ai fi voit să petreci până la sfârşitul veacurilor. 


Şi acum şi pururea şi în vecii vecilor. Amin. 


Maică prea fericită, întristarea inimilor noastre o potoleşte cu dulceaţa rugă- 
ciunii tale şi adapă-ne din izvorul credinţei, ca să răbdăm până la sfârşit 
mulțimea tulburărilor lumeşti. 


Apoi aceste stihiri: 
Ingeri de sus te înconjurau cu bucurie, iar oamenii se tânguiau pentru moartea ta 
nedreaptă, dar prin aceasta ai îndrăzneală la Dumnezeu şi te rogi neîncetat pentru 


sufletele noastre. 


Preacurată, care, prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 

Condacul: Filofteia prea fericită, din pruncie te-ai adus prin faptă bună jertfă fără 
prihană lui Dumnezeu, Celui ce mai înainte de a te naşte te ştia pe tine, care te-ai 
făcut podoaba fecioarelor şi locuitoare cămării celei de nuntă, vrednică de laudă. 
Pentru această strigăm ție: Bucură-te, fecioară pururea pomenită! 


Glas 2, podobie: Cu sângiurile tale... 


La biserica de la Curtea de Argeş ai voit a merge, ascultând porunca dumezeiască, 
iar noi primindu-te ca pe un dar de mare preţ de la Hristos, cu laude şi cu rugăciuni 
fierbinţi înconjurăm sicriul moaştelor tale, cerând vreme de pocăință, stârpirea ne- 
cazurilor şi mare milă. 


Prochimenul, glas 4: Minunat este Dumnezeu întru Sfinţii Săi, Dumnezeu lui 
Israil. 


Stih: Sfinţilor celor ce sunt în pământul Lui, minunate a făcut Domnul toate voile 
întru dânşii. 


Din Evanghelia de la Luca (21: 12-19) citire: 


Zis-a Domnul: Dar, mai înainte de toate acestea, îşi vor pune mâinile pe voi şi vă 
vor prigoni, dându-vă în sinagogi şi în temnițe, ducându-vă la împărați şi la 
dregători, pentru numele Meu. Și va fi vouă spre mărturie. Puneţi deci în inimile 
voastre să nu gândiţi de mai înainte ce veţi răspunde; Căci Eu vă voi da gură şi 
înțelepciune, căreia nu-i vor putea Sta împotrivă, nici Să-i răspundă toţi 
potrivnicii voştri. Şi veți fi daţi şi de părinţi şi de fraţi şi de neamuri şi de prieteni, 
şi vor ucide dintre voi. Şi veţi fi urâţi de toţi pentru numele Meu. Şi păr din capul 
vostru nu va pieri. Prin răbdarea voastră veţi dobândi sufletele voastre. 


Slavă Tatălui şi Fiului şi Sfântului Duh. glasul al 2-lea 


Pentru rugăciunile muceniţei Tău, Milostive, curăţeşte mulţimea greşelilor 
noastre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 

Apoi stihira glas 6 (forma glasului 2), podobie: “Toată nădejdea mea spre tine o 
pun, Maica lui Dumnezeu, păzeşte-mă sub acoperământul tău.” 


Stih: Miluieşte-ne, Dumnezeule, după mare mila Ta şi după mulțimea îndu- 
rărilor Tale curăţeşte fărădelegile noastre. 


Sfântă Filofteia, fapta bună nu ai părăsit până la capăt şi pe calea muceniciei ţi-ai 
dat sfârşitul ca să înfloreşti în grădina Raiului ca un crin prea frumos plin de 
mireasma iubirii, cu care alungă mirosul cel greu al patimilor noastre, aprinzându- 
ne râvna spre fapte bune. 


[Diaconul (iar în lipsa lui, preotul ) rosteşte rugăciunea: Mântuieşte, Dumnezeule, 
poporul Tău şi binecuvântează moştenirea Ta, cercetează lumea Ta cu milă şi cu 
îndurări, înalţă fruntea creştinilor ortodocşi şi trimite peste noi milele Tale cele 
bogate; pentru rugăciunile prea curatei Stăpânei noastre Născătoarei de Dumne- 
zeu şi pururea Fecioarei Maria; cu puterea cinstitei şi de viaţă făcătoarei Cruci, 
cu ocrotirile cinstitelor, cereştilor netrupeşti Puteri; pentru rugăciunile cinstitului, 
măritului prooroc, Înaintemergătorului şi Botezătorului loan; ale Sfinților, 
măriților şi întru tot lăudaţilor apostoli; ale tuturor sfinţilor sfinţiţilor ierarhi; ale 
sfinților, măriţilor şi bunilor biruitori mucenici; ale prea cuvioşilor şi de Dumne- 
zeu purtătorilor părinţilor noştri, ale sfinților (N), a căror pomenire o săvârşim, 
ale Sfântului ierarh Spiridon, ale Sfinţilor şi drepţilor dumnezeieşti părinţi Ioachim 
şi Ana şi pentru ale tuturor sfinţilor; rugămu-ne, Mult-milostive Doamne, auzi-ne 
pe noi păcătoşii, care ne rugăm Ție, şi ne miluieşte pe noi.] 


[Strana: Doamne, miluieşte (de 12 ori).] 

Cântarea a VII-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinţilor noştri! 

Stih: Sfântă muceniţă Filofteia, roagă-te lui Dumnezeu pentru noi. 

Ceata fecioarelor te-a primit cu bucurie, punând pe capul tău cununa laudelor 
împletite de ele, iar mucenicii cu glasuri vesele au săltat primindu-te pe tine în 


odihna lor. Dar tu, fericită, nu-ţi întoarce privirea dinspre pământ şi nu ne uita pe 
noi, săracii tăi, până în sfârşit. 


Ar Dr De De Dr de De Dr De De De de Dr De dr Dr de De e de dr fr A A 


Xp E PP IP IP IP 3 E II II II II E E E E XX 


Die De de De Dr de De De De De De Dr Dr de De De dr De Dr Dr dr de de dr dr d 


Xp PP IP 3 3 E 2 E 30 E 3 2 2 2 2 E 30 E IE 3 2 E 2 E E XX 


Stih: Sfântă muceniţă Filofteia, roagă-te lui Dumnezeu pentru noi. 


Noi, cei tulburaţi de boli, la nădejdea rugăciunilor tale alergăm şi în necazuri aflăm 
odihnă, preţuindu-te ca pe o comoară bogată de daruri dumnezeieşti. 


Slavă Tatălui şi Fiului şi Sfântului Duh. 

Pământul românesc saltă şi se bucură la prăznuirea ta, căci icoana vieţii tale este 
întărire pentru cei ce rabdă nedreptăţi, mângâiere fecioarelor înțelepte şi izvor de 
luminare celor aflaţi în nevoinţe călugărești. 

Şi acum şi pururea şi în vecii vecilor. Amin. 

Cununa tuturor laudelor ţi s-a dăruit numai ţie, căci ai întrecut cu adevărat toate 
cetele îngereşti şi de oameni eşti prea mărită neîncetat pe pământ cu glasuri ca 
acestea: Bucură-te, Cea plină de dar, acoperământul mântuirii noastre ! 

Cântarea a VIII-a 

Irmos: În văpaie de foc stau Ţie înainte heruvimii şi serafimii, Doamne, şi toată 
zidirea cântare frumoasă cântă Ție: Lăudaţi-L, binecuvântaţi-L şi-L prea înălțaţi 
întru toţi vecii ! 

Stih: Sfântă muceniţă Filofteia, roagă-te lui Dumnezeu pentru noi. 

Prin milostenie ai câştigat comoara milei dumnezeieşti şi în cămările cele de sus ai 
fost primită tu, cea străină pe pământ, dar mult iubită de cetele Sfinţilor şi de 
creştinii care te cinstesc . 

Stih: Sfântă muceniţă Filofteia, roagă-te lui Dumnezeu pentru noi. 

Prin pilda vieţii tale, învaţă-ne şi pe noi a ne împodobi sufletele cu lumina 
faptelor bune, ca să dobândim de la Hristos plata ostenelilor pământeşti şi gră- 


dinile cele minunate ale Raiului. 


Binecuvântăm pe Tatăl, pe Fiul şi pe Sfântului Duh, Dumnezeu 

Și astăzi glasurile săracilor se aud de departe, chemându-te în ajutor, căci neîncetat 
cercetezi pe cei necăjiţi, ca una ce încă din viaţă în ciuda vârstei fragede te-ai arătat 
ca o maică celor sărmani. 


Şi acum şi pururea şi în vecii vecilor. Amin. 

Toate se bucură de tine, Preafericită, căci cu blândeţe asculți glasurile celor din 
nevoi şi nu cruţi nici o osteneală, ca să ne scoţi pe noi din osteneala pătimirilor, 
mângâind pururea inimile robilor tăi. 

Cântarea a IX-a 

Irmos: Eva adică, prin păcatul neascultării, blestem înăuntru a adus, iar tu Fecioară 
de Dumnezeu Născătoare, prin odrasla purtării în pântece, lumii binecuvântare ai 
înflorit; pentru aceasta toţi te slăvim. 

Stih: Sfântă muceniţă Filofteia, roagă-te lui Dumnezeu pentru noi. 

Chemând în ajutor pe Maica Cuvântului, roagă-te să fim noi eliberați din temnița 
necazurilor şi prin osteneala faptelor bune să ne agonisim comoară în cer spre slava 
Domnului şi a noastră mântuire. 

Stih: Sfântă muceniţă Filofteia, roagă-te lui Dumnezeu pentru noi. 

Auzi-ne Sfântă Filofteia, pe noi cei acum cumplit tulburaţi de multe ispite, ci cu 
rugăciunea ta opreşte tot viforul necazurilor şi ne întăreşte a purta crucea noastră 
fără cârtire. 

Slavă Tatălui şi Fiului şi Sfântului Duh. 

Oglindă a înţeleptelor fecioare şi întărirea nevoitorilor eşti, prea nevinovată Sfântă 
Filofteia, cercetează-ne pe noi în dureri şi necazuri şi toate le rânduieşte spre 


mântuire cu starea ta de faţă înaintea tronului Treimi. 


Şi acum şi pururea şi în vecii vecilor. Amin. 


Vindecă patimile inimii mele, Preacurată, ca una ce fără cârtire ai primit străpun- 
gerea inimii la răstignirea Fiului Tău, şi din moartea patimilor mă ridică la 
duhovniceasca înviere. 

Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Apoi aceste stihiri, glas 8, podobie:"Ceea ce eşti mai cinstită...". 


Bucură-te, cununa cea luminată a fecioarelor, porumbiţa cea dulce glăsuitoare de 
rugăciune pentru pământul românesc, scutul cel nebiruit al călugărilor, mângâierea 
maicilor şi odihna tuturor celor prigoniți de necazuri. 


Trup plăpând ai avut, dar pe vrăjmaşul cel fără de trup ai biruit, fiind îmbrăcată de 
Hristos în armura iubirii şi a smereniei, iar acum în strălucirea cea luminoasă a 
slavei Sale. 


S-a ruşinat vrăjmaşul mântuirii, căci cetele mucenicilor şi ale fecioarelor te-au 
primit pe tine cu bucurie, iar noi în ceruri te avem rugătoare neîncetată. 


Privighetoare cu dulce cântare te vedem pe culmile slavei dumnezeieşti, între- 
cându-te întru laude cu serafimii şi vărsând înaintea tronului Treimii durerile 
noastre cele multe. 


Dezleagă neputinţa firii mele, ceea ce fire slabă având de copilă, cu puterea lui 
Hristos ai zdrobit capul şarpelui şi ai luat cununa măririi. 


Stând înaintea Mirelui Tău celui ceresc, pe mine, cel ce m-am făcut slujitor 
păcatelor, mă ridică la frumuseţea cea dintâi a sufletului, ca să ating pragul faptelor 
celor bune. 


Cetele puterilor netrupeşti, cu Botezătorul, cu apostolii lui Hristos, cu Sfânta 
muceniţă Filofteia şi cu Născătoarea de Dumnezeu Maria, faceţi rugăciune ca 
Să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Ar Dr De De Dr de De Dr De De De e Dr Dr Dr De de De de de dr fr A A 


Xp PP IP IP IP 3 E II E II 2 E E E E E XX 


De De de De Dr De e De De De De Dr Dr de De De e De Ar Dr dr de de dr drd 


Xp PP XP IP IP E 2 E 30 E 3 2 2 2 2 e 30 E IE IE 2 E XX 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Și după ecfonis cântăm Troparul, glas 4, podobie: Degrab ne întâmpină pe noi mai 
înainte până ce nu ne robim, când vrăjmaşii Te hulesc pe Tine şi ne îngrozesc pe 
noi, Hristoase Dumnezeul nostru. Pierde cu Crucea Ta pe cei ce se luptă cu noi, ca 
să cunoască cât poate credința dreptmăritorilor creştini, pentru rugăciunile 
Născătoarei de Dumnezeu, Unule, lubitorule de oameni. 


Ca o vrăbioară ai zburat către locaşurile cereşti, izbăvindu-te din toate cursele 
necazurilor, iar acum ne întinzi nouă mână de ajutor, scoţându-ne din cursele 
ispitelor celui rău. 


Apoi cântăm această stihiră glas 2, podobie: Când de pe lemn, mort Te-ai pogorât, 
cel din Arimateea pe Tine, viaţa tuturor, cu smirnă şi cu giulgiu Te-a înfăşurat, 
Hristoase şi cu dragoste s-a îndemnat a săruta, cu inima şi cu buzele, trupul Tău cel 
nestricat. Însă fiind cuprins de frică, se bucura strigând către Tine: Slavă smereniei 
Tale, Iubitorule de oameni! 


Vreme în care ne închinăm icoanei Sfântului: Mângâierea fecioarelor şi răbdarea 
celor prigoniţi, pleacă-ţi prea dulcea privire de porumbiţă şi asupra noastră şi 
cercetând necazurile şi rănile sufletelor noastre, dă-ne grabnică tămăduire cu 
untdelemnul rugăciunilor tale. 

Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Toată nădejdea mea spre tine o pun, Maica lui Dumnezeu, păzeşte-mă sub 
acoperământul tău. 

Rugăciune către Sfânta muceniţă Filofteia 


Sfântă mare muceniţă a lui Hristos, Filoftea, ne rugăm ţie cu genunchii plecaţi şi cu 
lacrimi fierbinţi, adu-ţi aminte de neputinţa firii omeneşti, care cuprinde şi împre- 
soară pe tot muritorul, de la naştere tocmai ca mrejele păianjenului. Întru aceste 
mreje fiind căzuţi şi noi, smeriţii, şi neputând scăpa de ele fără ajutorul lui 
Dumnezeu, te rugăm pe tine să ne fii mijlocitoare către Dânsul. Că EI Însuşi te-a 
prea mărit şi te-a trimis în această ţară ca s-o aperi şi s-o păzeşti de toate răutăţile. 


Aşa Sfântă mare muceniţă a lui Hristos, Filoftea, milostiveşte-te spre lacrimile bă- 
trânilor, spre suspinurile maicilor, spre cererile pruncilor şi spre noi, care cădem cu 
genunchii plecaţi şi cerem, prin rugăciunile tale cele sfinte, ajutor şi mântuire din 
supărările ce ne cuprind. 


Căci ştim, sfântă muceniţă, că pentru păcatele noastre pătimim acestea toate, adică: 
boli, sărăcie, prigoniri de la vrăjmaşi, neploaie la vreme şi alte asemenea rele. 
Pentru aceasta cădem la milostivirea ta ca să nu pătimească şi cei nevinovaţi din 
pricina noastră. Fie-ţi milă şi roagă-te lui Dumnezeu pentru noi, ca să strigăm ţie: 
Bucură-te fecioară, mare muceniţă Filoftea. Amin. 

„Filofteea, muceniţța Domnului, mireasă şi bună fecioară, izbăveşte patria şi 
poporul românesc de toată vătămarea, rugând pe Dumnezeu ca să ne liberăm 
toţi din stricăciune, din urgie şi din primejdii” (Luminânda). 

Rugăciune către Sfânta muceniţă Filofteia de la Curtea de Argeş, împreuna 
însoțitoare pe cale a copilaşilor sărmani şi a celor plecați prematur din această 
viaţă (a episcopului Macarie Drăgoi) 


RUGĂCIUNE CĂTRE 
SFÂNTA MUCENIŢĂ 
FILOFTEIA DE LA 
CURTEA DE ARGEŞ, 
ÎMPREUNA ÎNSOŢITOARE 
PE CALE A COPILAȘILOR 


SĂRMANI ŞI A CELOR 
PLECAŢI PREMATUR 
DIN ACEASTĂ VIAŢĂ 


ALCĂTUITĂ ȘI ROSTITĂ 
DE PS MACARIE DRAGOI 


Sfântă muceniţă Filofteia, pentru dragostea de săraci ai fost ucisă, când erai doar o 
copilă, de necredinciosul şi tiranul tău tată. Pentru aceasta, eşti cinstită de toate 
neamurile şi, mai cu seamă, de neamul românesc ce în prea frumoasă ctitorie 
voievodală se închină sfintelor tale moaşte. 


Te rugăm pe tine, sfântă copilă martiră, să ai milă de părinţii care au pierdut pe 
copilaşii lor şi să îi ajuţi şi să îi mângâi pe ei, împărtăşind cu dragoste covârşitoarea 
lor durere. Uşurează-le cumplita lor întristare, întăreşte-le credința şi nădejdea şi 
mijloceşte înaintea Dumnezeului Celui Viu pentru a-și vedea fiecare copilul pe 
care l-au îngropat cu lacrimi, ridicat în strălucirea slavei, asemenea îngerilor fără 
prihană. Vindecă-i duhovnicește, rispeşte-le întristarea fără margini care îi co- 
pleşeşte şi le întunecă viața, luminează-i şi ajută-i să își găsească pacea. Alină 
inimile lor sângerânde după această amară încercare. 


Te mai rugăm, o Sfântă muceniță Filofteia, ai milă de toți copiii sărmani care sunt 
lipsiţi de bucuriile sănătoase ale copilăriei, neavând hrană şi îmbrăcăminte şi 
mângâieri sufletești. Ai milă şi păzeşte-i nevătămaţi pe inocenţii care în asuprire 
petrec, căzând în mâini tiranicești. Pe toţi aceştia rugăciunilor tale îi încredințăm, 
dar și facerii noastre de bine, pentru care cerem ajutorul tău, ca să fim buni 
samariteni ai aproapelui nostru aflat în nevoie. Amin. 

Notă: Sfânta muceniţă Filofteia de la Curtea de Argeş (sec. XV) este sărbătorită pe 
7 decembrie. Moaştele sale se cinstesc în Catedrala Arhiepiscopală din Curtea de 
Argeş. 

Slujba Sfintei muceniţe Filofteia de la Curtea de Argeş — note 


Slujba Sfintei Muceniţe Filofteia de la Argeş 


Răspunsuri pe 8 glasuri la Sf. Liturghie 
a Sf. loan Gură de Aur 


https://www.academia.edu/43274598/Slujba_Sfintei_muceni f C5% A3e_Filofteia_de_la_C 
urtea_de_Arge% C5%9F_note 

Imnografie 


Troparul Sfintei Muceniţe Filofteia 
de la Curtea de Argeş 


7 Decembrie - Glasul 8 


Întru răbdarea ta ţi-ai 
agonisit plata ta, Fericită 
Filofteia, întru ispite 
neîncetat răbdând, bătăi 
suferind, în necazuri 
binevoind, pe săraci 
miluindu-i şi pe flămânzi 
săturându-i; roagă-te lui 
Hristos Dumnezeu, bună 
fecioară, să mântuiască 
sufletele noastre. 


Condacul Sfintei muceniţe Filofteia de la Curtea de Argeş: Sfântă Filofteia, prea 
fericită, din pruncie te-ai adus prin fapta bună jertfă fără prihană lui Dumnezeu, 
celui ce mai înainte de a te naşte te ştia pe tine, care te-ai făcut podoaba fecioarelor 
şi locuitoare Cămării celei de nuntă, vrednică de laudă. Pentru aceasta strigăm ţie: 
Bucură-te, fecioară, pururea pomenită! 


Troparul Sfintei muceniţe Filofteia de la Curtea de Argeş: Întru răbdarea ta ţi-ai 
agonisit plata ta, fericită Filofteia, întru ispite neîncetat răbdând, bătăi suferind, în 
necazuri binevoind, pe săraci miluindu-i şi pe flămânzi săturându-i; roagă-te lui 
Hristos Dumnezeu, bună fecioară, să mântuiască sufletele noastre. 

Viaţa şi pătimirea Sfintei muceniţe Filofteia de la Curtea de Argeş 


SF Ata Tu siiță FIBOT Ela 


Fecioria şi milostenia sunt două fapte bune prea mari, care fac fecioară înţe- 
leaptă pe ceea ce le are, îi umple vasele sufletului cu untdelemnul facerii de bine, 
îi înfrumuseţează candela, o umple cu untdelemn, o luminează, îi deschide uşa 
cămării celei de nuntă, o duce înăuntru la nunta cea veşnică, o uneşte cu mirele 
cel fără de moarte, cu unire nestricăcioasă. Însă numai când amândouă sunt 
împreună legate. Căci fecioria singură, neunită cu milostenia, deşi este o mare 
faptă mai presus de fire şi îngerească, dar dacă nu va avea milostenia însoțită cu ea, 
nu numai că nu poate agonisi untdelemn în vasele sufletului celei ce o are, nu 
numai că nu poate a-i lumina candela, a-i deschide uşa cămării celei de nuntă, ci tot 
neînţeleaptă se numeşte; iar vasele le deşertează, candela o stinge, uşa cămării o 
închide, apoi o face să audă: Nu te ştiu pe tine. După cum au auzit despre 
neînţeleptele fecioare din Evanghelie, care, deşi au avut fecioria, dar de vreme ce 
n-aveau şi milostivire către aproapele, pentru aceea uşa cămării li s-a închis şi au 
auzit: Nu vă ştiu pe voi. 


Acestea auzindu-le Sfânta fecioară Filoteia în Sfânta Evanghelie, a unit fecioria 
cu milostenia şi cu osârdie pe amândouă le-a împlinit, în care prea bine a şi 
sporit. Ea şi-a agonisit untdelemn în vasul sufletului său, prin ele bine şi-a 
înfrumusețat candela sa, pentru ele şi-a pus Sufletul, a răbdat moarte chiar din 
mâinile aceluia ce a născut-o şi a intrat în cămara cea de nuntă cu fecioarele 

cele înțelepte. Acum împreună cu dânsele se veseleşte, îndulcindu-se de fru- 
museţea vederii Mirelui său celui nestricăcios. Pentru aceasta este cu cuviinţă şi 
cu cale a istorisi după putere, viaţa, pătimirea, petrecerea ei şi aducerea sfintelor 
moaşte în Ţara Românească, cum şi aşezarea lor în biserica domnească din oraşul 
Curtea de Argeş. 


Deci această fiică a luminii celei neînserate, moştenitoare a cămării celei de 
nuntă, împreună petrecătoare cu fecioarele cele înțelepte, împreună dănţuitoare 
cu Sfintele muceniţe şi mirese ale lui Hristos, adică sfânta fecioară şi muceniţă a 
lui Hristos Filofteia, s-a născut în marea cetate Târnov, din părinţi cu credinţă 
creştină şi de neam bulgari, iar cu meseria plugari. Maica sa, după ce a născut pe 
această stâlpare a Raiului aducătoare de bune roade, puţină vreme a mai trăit în 
această viaţă vremelnică, numai până când a deprins pe prea iubita sa fucă la 
lucrarea faptelor bune. Căci cum este pomul, aşa este şi rodul, cum este rădăcina, 
aşa şi odrasla; apoi fiicele vor fi cum sunt maicele şi aceleaşi fapte pe care le au 
maicile pe acelea le deprind şi fiicele. 


Deci, după ce a deprins bine pe fiica sa în fapta cea bună a fecioriei şi a 
milosteniei, după învăţătura cea bună, a început a o învăţa credinţa creştinească. 
Adică despre lucrarea tuturor faptelor celor bune, despre veşnicia Împărăției 
Cerurilor, despre deşertăciunea şi vremelnicia vieţii celei trecătoare şi stricăcioase; 
şi astfel a tipărit-o adânc în inima şi în sufletul copilei cel moale ca ceara. Apoi s-a 
mutat la viaţa cea veşnică şi nepieritoare, lăsând-o moştenitoare a faptelor ei celor 
bune şi împlinitoare a lipselor ei pe prea iubita ei fiică şi odraslă, care n-a greşit 
întru nimic. Căci fericită a împlinit hpsa faptelor bune a maicii sale şi s-a suit la 
vârful desăvârşirii, pe cât este cu putinţă firii omeneşti; apoi cu moarte muce- 
nicească s-a săvârşit, după cum se va arăta mai jos. 


Rămânând copila orfană de maică şi având semănate sămânţa faptelor bune de 
maica sa în pământul inimii sale, apoi şi ea fiind din fire pământ bun evanghelicesc 
şi roditor, nu s-a dat la jocuri copilăreşti, împreună cu cele de vârsta ei, nu s-a dat 
la cântări lumești, nici la iubirea hainelor cele scumpe şi frumoase, nici la 
împletiturile părului, nici la împodobirea cosiţelor (tâmplelor), nici la sulimenirea 
feţii şi la dresul sprâncenelor, nici la mâncări şi băuturi alese, nici la priviri de hore 
şi dansuri, care pot moleşi sufletul. Nu s-a lipit de inima ei nici una din cele 
lumești, îndulcitoare şi amăgitoare ale tinerelor iubitoare de unele ca acestea, după 
cum obişnuiesc fetele vremii de acum, ci ea avea bună voire, fiind plecată către 
lucrarea faptelor bune şi se pricepea la lucrurile cele înțelepte. Cwroscărorul de 
inimi Dumnezeu, trimiţându-i dar de sus, a întărit-o, a luminat-o şi a îndemnat-o 

către neguţătoria cea duhovnicească, spre a cumpăra cu cele pământeşti şi 
stricăcioase, pe cele cereşti şi veşnice. 


4 Ea a început încă din vârsta copilăriei a călători pe calea evan- 
ghelicească, cea strâmtă şi cu necazuri, care duce la viaţă, după cuvântul 
Domnului. 

4 A început a se iscusi şi a-şi subția trupuşorul său cel crud şi copilăresc cu 
postul, potolind şi domolind poftele şi jocurile cele tinereşti. 

4 A început a merge la biserică adeseori, a sta cu evlavie la Sfintele slujbe 
bisericeşti, a asculta cu luare-aminte cele ce se citeau, pe care le sădea în 
inima Sa şi se ruga lui Dumnezeu cu lacrimi, ca să-i dea dar şi putere 
spre a împlini cu fapta cuvintele cele auzite. 


Astfel Sfânta Filofteia, mergând adeseori la biserică şi ascultând cu luare-aminte 
Sfintele Scripturi şi adăpându-se cu învăţăturile ce se citeau acolo, apoi punându-le 
în inima sa, s-a întâmplat odată a auzi citindu-se acea Sfânta Evanghelie, în care 
Domnul fericeşte pe cei milostivi: Fericiţi cei milostivi, că aceia se vor milui. 
Cuvântul acesta atât de mult a intrat în inima sa şi atât de bine s-a prins în cele 
dinăuntru ale ei, căci cu atâta credinţă l-a primit, ca şi cum din însăşi gura 
Domnului l-a luat, ca şi cum ar fi fost Domnul de faţă şi Însuşi i-a grăit aşa: 


Pe acestea primindu-le cu astfel de credinţă şi aprinzându-se cu râvnă înfocată şi 
dumnezeiască, multă sârguinţă a pus în gândul ei şi cu multă purtare de grijă şi-a 
pus în cugetul său, cum i-ar fi cu putinţă a face, să nu rămână nici unul nemiluit, 
din cei ce ar fi cerut de la dânsa milostenie, nici flămândul să se ducă nesăturat şi 
nici cel gol neîmbrăcat. Acestea făcându-le, voia să-şi ascundă fapta sa cea bună, 
ca să n-o vadă sau să o ştie cineva dintre oameni. Căci foarte mult se temea fericita 
de slava oamenilor, care poate pierde toate ostenelile faptelor bune ale creștinului, 
care le face pe faţă ca să fie slăvit de oameni; deci fericita aşa urma poruncii 
Domnului, care zice: Luaţi aminte să nu faceţi milostenia voastră înaintea 
oamenilor, ca Să fiţi văzuţi de dânşii; iar de nu, plată nu aveţi înaintea Tatălui 
vostru cel din ceruri. Și tu când faci milostenie, să nu trâmbiţezi înaintea ta, 
precum fac făţarnicii în adunări şi în uliţe, ca să se slăvească de oameni; amin 
zic vouă, că şi-au luat plata lor. lar tu făcând milostenie, să nu ştie Stânga ce 

face dreapta ta, ca să fie milostenia ta într-ascuns şi Părintele tău cel ce vede 
într-ascuns, va da ţie la arătare. 


Astfel de cale sau mai bine să zic suişuri, după David, punând în inima sa şi 
afierosându-se cu totul faptei bune şi pironindu-şi toată mintea şi cugetul la 
dânsele, şi pornindu-se cu toată pregătirea cea duhovnicească către lucrarea lor, a 
început a hrăni pe cei flămânzi, a îmbrăca pe cei goi cu hainele sale, a milui pe cei 
săraci cu cele ce avea şi cu cele ce-i da mâna, având dragoste fierbinte din tot 
sufletul către Dumnezeu şi către aproapele ca pentru sine, iar mai vârtos pot zice că 
avea acea dragoste şi mai mult decât către sine. Milostivire către cei din nevoi şi în 
lipsă, răbdare nebiruită în ispite şi în necazuri, mărime de suflet în supărările ce 
i se aduceau asupră-i de mama vitregă şi de la tatăl său, pentru lucrarea faptelor 
bune, necovârşită neîmpuţinare în osârdia sa către săvârşirea acestora şi ne- 
contenita şi Smerita cugetare desăvârşită, care a întărit-o pe dânsa spre 
săvârşirea faptelor bune, chiar la sfârşitul ei cel fericit şi mucenicesc, după cum 
se va arăta mai jos. Acestea le lucra în toate zilele după cum zice Scriptura: Toată 
ziua miluieşte şi împrumută dreptul. 


Dar oare fericita, lucrând acestea, a scăpat de ispitele vrăjmaşului mântuirii 
omului? Oare pe ea, copilă tânără şi neispitită în lucrurile şi întâmplările 
lumeşti, au cruţat-o ispitele? Căci, cu dânsa s-au împlinit cuvintele Eclesiastului 
care zice: Fiule, dacă te-ai apropiat să slujeşti Domnului tău, găteşte-ţi inima 
pentru ispite! Nicidecum, iubite cititor, căci fapta bună care nu are ispite şi care se 
lucrează fără osteneală şi fără greutăţi şi împiedicări, zic sfinţii că nu este lămurită 
şi nici lui Dumnezeu bine primită. Drept aceea, văzând vrăjmaşul firii omeneşti că 
a început lucrarea faptelor bune mai sus arătate şi mai vârtos a acelei fapte bune 
care se laudă la judecată, după cum zice cuvântul: Că se laudă mila la judecată; şi 
pe aceea pe care şi Mântuitorul Hristos o voieşte mai mult decât jertfele, zicând: 
Milă voiesc, iar nu jertfă, umplându-se de zavistie, a zis către diavolii săi: "Vedeţi 
prieteni că şi această slabă şi neputincioasă copilă, strănepoată a Evei cea de 
demult, pe care cu înlesnire am amăgit-o noi, s-a ridicat asupra noastră? Vedeţi 
cum nu se teme de noi şi întru nimic socoteşte puterea noastră? Noi pe Eva am 
amăgit-o şi am scos din Rai şi prin ea, pe strămoşul neamului omenesc l-am 
pogorât în stricăciune, cu moarte l-am osândit şi în iad l-am sălăşluit; iar aceasta nu 
bagă în seamă puterea noastră cea mare. Deci, veniţi să năvălim asupra ei cu ispite, 
ca prin mulțimea şi răutatea ispitelor s-o împiedicăm de la o lucrare ca aceasta". 


Acestea sfătuindu-se diavolii, ca şi asupra lui lov, au năvălit asupra fericitei 
Filofteia. 

Să vedeţi viclenie şi măiestrie a răilor şi viclenilor diavoli. Știind ei că, fireşte, 
mamele vitrege au ură asupra copiilor - căci tatăl său după moartea mamei sale şi-a 
luat altă femeie, şi aflând-o pe aceasta aşa după cum o arăta cuvântul, ca şi pe tatăl 
fericitei Filofteia, groşi la minte şi simpli - pe amândoi i-au făcut muncitori ai 
fericitei. Pe vitregă, înăuntru, adică în casă, iar pe tatăl său în cele dinafară, ca 
nicăieri sfânta să nu afle răsuflare de necazuri şi de ispite; ca astfel biruindu-se de 
acestea şi cu sufletul împuţinându-se, să se lase de lucrarea faptelor bune. Deci, 
mama cea vitregă pornindu-se asupra fiicei sale cu ură şi cu pizmă, o ocăra şi o 
bătea, o chinuia cu diferite munci, o pâra tatălui său, îi făcea fel de fel de necazuri 
şi de schingiuiri. Ştiu acestea toţi, iar mai vârtos copiii care sunt ajunşi într-acest 
fel şi care au pătimit şi pătimesc unele ca acestea. Jar Sfânta fecioară Filofteia 
toate le răbda cu bucurie, mulţumind lui Dumnezeu, Căruia se şi ruga, să-i dea 
putere, ca pe toate să le rabde până la sfârşit. Acestea şi mai multe decât acestea, 
în toate zilele pătimea fericita de la mama sa cea vitregă. 


lar tatăl ei cel gros la minte, întunecat la judecată şi mai întunecat la cunoştinţă, vă- 
zând pe fiica sa că socoteşte toate cele pământeşti gunoaie, după cum zice 
apostolul, şi n-are nici o purtare de grijă pentru trupul său, a-l îngriji şi a-l 
împodobi după obiceiul tinerelor, nici de hainele bune şi frumoase, pe care 1 le 
făcea şi la praznice o îmbrăca - deşi era adeseori cu mânie pornit asupra ei, dar 
fiind biruit câteodată de părinteştile milostiviri, îi făcea haine de acest fel şi i le da. 
Cu toate acestea ea, neîngrijindu-se de nici unele dintre acestea, pe toate le dădea 
în mâinile săracilor. Căci hainele cele bune, atât numai le purta până când întâlnea 
vreun sărac şi îndată se dezbrăca de dânsele aşa de uşor, precum alţii s-ar dezbrăca 
de nişte zdrenţe şi le da săracilor. Aşa era, fără patimă de bani, aşa era cu 
bucatele, aşa era cu trupuşorul său, aşa cu desfătarea tinereţilor; şi atât era de 
robită şi uimită de dragostea lui Hristos, Mirele ei, atât de biruită de dorul 
bunătăţilor din ceruri, încât petrecerea ei, după cum zice apostolul, era în ceruri. 
Era cu totul răsădită în casa Domnului, înflorită în curțile Dumnezeului nostru. 
Dar să întoarcem cuvântul iarăşi la începutul său. 


Văzând-o tatăl său într-o aplecare ca aceasta, după cum arată cuvântul, în loc să se 
bucure şi să mulțumească lui Dumnezeu că l-a învrednicit a se face tată al unei 
fecioare ca aceea, de care toată lumea nu era vrednică, în loc să se folosească 
sufleteşte şi să urmeze faptei bune a fiicei sale, cea înţeleaptă şi de Dumnezeu 
luminată, şi să facă aceleaşi fapte bune şi el ca şi fiica sa, ca împreună cu dânsa să 
moştenească Împărăţia Cerurilor, pe care ea acum o moşteneşte, el nu numai că n-a 
voit acestea să le facă şi să le urmeze, ci mai vârtos o muncea cu multe feluri de 
bătăi şi chinuri. Pentru ce? Ca să o oprească. O! grosime de minte şi întunecare de 
la lucrarea unor fapte bune ca acestea, pricinuitoare de viaţă veşnică. Căci 

îmbrăcând-o cu haine noi şi frumoase, după cum se spuse, pe la praznice, iar ea 
dându-le săracilor şi mergând fără dânsele acasă, tatăl ei întrebând-o de haine, 
fericita tăcea şi nu răspundea nimic. Atunci el o chinuia pe dânsa cu multe feluri de 
bătăi, o târa de păr, o lovea cu biciul şi cu lemne, o bătea cu pumnul în spate, cu 
palma peste obraz, ca pentru nişte greşeli prea mari şi cu altele mai multe decât 
acestea, o chinuia şi o muncea în toate zilele, până a ajuns la vârsta de doisprezece 
ani. lar fericita le răbda pe toate acestea cu duh umilit, cu mărime de suflet şi cu 
osârdie, mulţumind lui Dumnezeu că a învrednicit-o a pătimi acestea, pentru 
dragostea şi sfintele Lui porunci. Pentru aceasta, pe cele dinapoi le uita, după cum 
zice Sfântul apostol Pavel şi la cele dinainte privea. 


Acestea săvârşindu-se astfel, a sosit vremea de semănături, în care tot omul se 
sârguieşte a arunca în pământ seminţele pentru trebuinţa hranei celei trupeşti. Deci 
a ieşit şi tatăl fericitei cu plugul la câmp, că această meserie avea, şi a poruncit 
femeii sale să-i gătească bucate, apoi să 1 le trimită la câmp prin Filofteia. Mergând 
Filofteia cu bucatele la câmp ca să le ducă tatălui său, în fiecare zi săracii, ştiind-o 
pe dânsa aşa de milostivă, îi ieşeau înainte şi-i cereau milostenie. lar ea, fiind 
biruită de milostenie şi cu altceva neavând să-i miluiască, îi hrănea cu bucate din 
ceea ce-i ducea tatălui său. 


Aceasta făcând-o mai multe zile, neaducând bucate de ajuns tatălui său, ci 
rămânând tatăl său flămând, neştiind ceea ce făcea fiica sa, apoi neputând a mai 
suferi, mergând odată acasă, a zis către femeia sa: "Pentru ce nu trimiți bucate de 
ajuns şi rămân totdeauna flămând?" 


Dar femeia, ştiind că totdeauna a trimis bucate destule, i-a răspuns făcând imputare 
pentru fiica sa: "Eu totdeauna ţi-am trimis bucate destule, dar ştiu eu ce face fiica 
ta pe cale cu dânsele? Poate, după obiceiul ei, le dă săracilor”. Acestea auzindu-le 
el, a tăcut. 


Iar diavolul i-a băgat în inima lui gând rău şi ucigaş. A pus în mintea lui să pân- 

Mare eşti Doamne şi minunate sunt lucrurile Tale şi nici un cuvânt nu este de 
ajuns a povesti minunile Tale! Cât sunt de neurmate căile Tale, neajunse 
judecăţile Tale şi neînţelese rânduielile Tale! 


Nu era prigoană asupra creştinilor ca de demult, pe vremile tiranilor împărați, nu 
erau tirani ca să poruncească, nu erau muncitori care să chinuiască. Ci, ea a fost 
chinuită în vreme de pace, în vreme de creştinătate, nu de cei străini, ci chiar de 
cel ce a născut-o şi de vitrega sa mamă, care erau creştini cu credinţă. Apoi, prin 
răbdarea ispitelor celor aduse de la dânşii asupră-i, prin dragostea cea către 
Dumnezeu şi prin râvna către lucrarea faptelor bune, s-a făcut muceniţă, nu mai 
prejos decât cele de demult, care au mărturisit pe Dumnezeu înaintea tiranilor şi 
au pătimit de la dânşii. Și aşa, cum am Spus, cu cunună mucenicească s-a 
încununat, după cuviinţă. Aceasta s-a făgăduit prin proorocul, ce zice: Întru ce te 
voi afla, într-aceea te voi judeca. Căci a văzut-o pe dânsa Domnul, Care vede 
toate cele ascunse ale tuturor oamenilor, că este mare la suflet, vitează la minte, 
tare în credinţa către EI, în răbdarea ispitelor şi a necazurilor celor aduse asupra 
ei de la diavol şi de la oameni, având nebiruită voinţă către lucrarea faptelor 
bune, fiind bătrână cu vârsta cea duhovnicească şi întru fapta cea bună a ajuns 
la desăvârşire şi la măsura vârstei lui Hristos. De aceea a iconomisit prin acest 
sfârşit grabnic şi lesnicios, ca să treacă de la cele pământeşti, vremelnice şi pline de 
necazuri, la odihna cea veşnică şi la veselia cea neîncetată. 


În acest chip săvârşindu-se Sfânta Filofteia, sfântul ei suflet, suindu-se la 
Dumnezeu strălucind cu negrăită Slavă cerească şi dumnezeiască, înconjurat de 
sfinţii îngeri şi de cetele sfinţilor, a fost petrecut la Împărăţia Cerurilor şi aşezat 
împreună cu fecioarele cele înțelepte; iar acum se veseleşte şi se îndulceşte de 
frumuseţile cele negrăite ale Mirelui ei celui veşnic şi nemuritor. Acest lucru 
văzându-l ceata diavolilor - care mai înainte se lăudau şi nădăjduiau că precum pe 
strămoaşa, aşa şi pe strănepoată o vor amăgi prin măiestriile lor şi o vor împiedica 
de la lucrarea faptelor bune, că o vor birui şi o vor face vânat al lor, fiind ei singuri 
biruiţi şi ruşinaţi, s-au dus tânguindu-şi neputinţa şi nehărnicia lor, căci n-au putut 
birui pe o copilă simplă. Aşa au lucrat neputincioşii contra fericitei prin meşte- 
şugurile lor şi au îndelungat asupra ei fărădelegea lor. Dar Domnul cel drept a tăiat 
grumazul lor şi n-a lăsat toiagul păcătoşilor peste soarta fericitei, ca să nu-şi întindă 
fericitele sale mâini la vreo fărădelege. Sufletul ei s-a dus ca o pasăre din cursa 
vânătorilor, căci cursele care le întinseseră ei s-au zdrobit, iar ea s-a izbăvit. 


Ar Dr De De De de De Dr De De De e Dr De dr Dr de De e de dr fr Ar A 


Xp XP XP XP 3 ID e E 30 30 3 2 2 2 E E 30 E 30 3 De DE DP E IE IE E E XX 


Dr Ar Ar dr Dr dr dr Dr De dr dr dr Dr dr dr Dr De dr dr Dr de dr dr fr A d 


XP PP PP IP IP 3 E II II E E E E XX 


Sfântul ei trup rămânând pe pământ şi încă curgând sânge din piciorul cel tăiat, 
a strălucit cu Slava cerească, încât lumina şi locul dimprejur. Acest lucru 
auzindu-l ticălosul, sau mai bine zis ucigaşul tată, a fost cuprins de spaimă şi 
cutremur. Pe de o parte, pentru că s-a făcut ucigaş al singurei sale fiice; iar pe de 
alta, pentru strălucirea slavei celei dimprejurul sfintelor moaşte. Mergând să apuce 
şi să ridice sfântul ei trup, nu putea nici Să se apropie, nici să se atingă de 
dânsul, poate pentru strălucirea slavei celei dimprejurul lui, sau poate şi pentru 
nevrednicia sa. 


Această minune dacă a văzut-o, a alergat în cetate şi mergând la arhiepiscopul şi 
la cei mai mari ai cetăţii le-a spus toată pricina cum S-a întâmplat şi cum Sfântul 
ei trup acum zace pe pământ şi cum este proslăvit de Dumnezeu, cu slavă 
cerească. 


Iar arhiepiscopul, împreună cu toţi arhiereii, cu tot clerul său şi cu toţi cei mai 
mari ai cetăţii şi mulţime de popor, auzind lucrul acela minunat, au alergat cu 
făclii şi tămâie, cu Slujbe şi cu rugăciuni; şi, ajungând, au văzut Sfântul ei trup 
strălucind cu acea dumnezeiască lumină şi S-au minunat cu toții. Apoi au prea 
mărit pe Dumnezeul minunilor, Care şi acum în vremile noastre prea măreşte nu 
numai pe robii Săi, ci şi pe roabele sale cele care împlinesc cu fapta poruncile 
Lui cele sfinte şi fac voia lui cea dumnezeiască. 


Făcând rugăciuni şi psalmodii multă vreme, au voit să ridice sfântul ei trup; dar, 
apropiindu-se îngropătorii, după porunca arhiepiscopului şi a arhiereilor, ca să-l 
ridice şi să-l ducă în cetate, nicidecum n-au putut să-l ridice şi nici măcar să-l 
mişte sau să-l clatine. Atunci, mai mult spăimântându-se şi minunându-se, cu 
mai multă sârguinţă şi evlavie au început a se ruga lui Dumnezeu şi Sfintei 
Filofteia, ca să binevoiască a merge cu ei în cetate. Apoi, apropiindu-se 
arhiepiscopul singur, împreună cu ceilalţi arhierei şi încercând a ridica sfintele 
moaşte, n-au putut nicidecum. Căci Dumnezeu, vrând să prea mărească cu 
minuni pe roaba sa, a îngreuiat trupuşorul cel fecioresc, ca o stâncă de piatră 
neclintită. Văzând arhiereii acest lucru şi tot poporul, S-au spăimântat foarte. 


Cunoscând toţi că nu este voia lui Dumnezeu şi a sfintei a merge cu dânşii în 
cetatea care era patria ei, au început a se ruga către dânsa şi a zice astfel: 

munţii aceştia”. Dar nicidecum nu s-a urnit din locul unde zăcea. Apoi au 
început a-i spune pe nume locuri de dincoace de Dunăre. l-a pomenit 
Bucureştiul, i-a pomenit Craiova şi alte târguri mai mici; i-a pomenit mănăstirile 


În acea vreme domnea în Ţara Românească binecredinciosul domn Radu voievod, 
poate acela care se poreclea Negrul, care zidise din temelie biserica mai sus 
amintită, de care domn s-a făcut oraşul acela şi multe alte târguri şi mănăstiri care 
şi până acum se văd, fiind foarte iubitor de Dumnezeu şi fierbinte râvnitor al bunei 
credinţe. Deci arhiereii şi cei mai mari ai cetăţii Târnova, văzând voia sfintei, şi 
mai vârtos a lui Dumnezeu, ca să mângâie cu credinţa cea dreaptă pe poporul 
românesc, unde nu demult venise Apichie din Italia şi se aşezase în locurile acestea 
- apoi să-l îmbogăţească cu facerile de minuni ale sfintei - au hotărât să înştiinţeze 
mai întâi prin scrisoare pe binecredinciosul şi iubitorul de Hristos, Radu voievod, 
despre toată viaţa sfintei, pătimirile, lucrarea faptelor bune, moartea şi îngreuierea 
trupului ei cel cu neputinţă de ridicat şi că toate cetăţile şi mănăstirile cele 
dimprejur şi cele din Valahia, i le-au pomenit şi că la nici una dintre acestea n-a 
voit; iar cum i-am pomenit biserica domnească din Curtea de Argeş, îndată s-a 


Radu voievod, după ce a primit scrisoarea aceasta şi a înţeles cele scrise, foarte 
mult s-a bucurat şi cu lacrimi a mulţumit lui Dumnezeu şi sfintei. Şi îndată, cu 
mare sârguinţă, luând arhiereii cu tot clerul cel bisericesc şi pe toată boierimea, 
cum şi mulțime de popor, care covârşeau cu râvnă către Dumnezeu, cu dragostea, 
evlavia şi credinţa către sfântă, cu tămâie şi cu făclii au ieşit înainte la Dunăre în 
întâmpinarea sfintei. Cu mare cinste, slavă şi alai primindu-i sfintele moaşte şi 
aducându-le cu cântări de psalmi şi cu doxologii, le-au aşezat în biserica 
domnească. De atunci până acum se află nestrămutate din acel oraş, cu toate 
Schimbările vremilor, stăpânilor şi răscoalelor, ce adeseori s-au întâmplat în 
țările acestea. 

Aceasta dă multă şi tare încredințare celor cunoscători şi drepteredincioşi că acest 
lucru nu este al puterii şi al grijii omeneşti, ci al facerilor de minuni şi al voii sale 
de a petrece în acelaşi oraş, unde s-a aşezat. Ea dă tuturor, celor ce aleargă la 
dânsa cu credinţă, tămăduiri de multe feluri de boli: orbilor vedere, bolnavilor 
însănătoşire, izbăvire celor supăraţi de duhuri necurate şi, în Scurt, oricine 
aleargă la dânsa cu credinţă fierbinte, cu sârguinţă şi cu lacrimi se roagă ei, îşi 
dobândeşte cererea sa. 


Aceasta a fost viaţa şi petrecerea Sfintei Filofteia, aşa 1-a fost râvna pentru faptele 
bune, aşa a fost din pruncie, cu totul afierosită faptelor bune, încât însăşi pe sine s- 
a făcut faptă bună. Cum am zis, ea era de neam bulgăresc, născută din părinţi 
creştini din marea cetate Târnovo, crescută de maica sa cea firească în învă- 
țături dreptcredincioase şi, din vârsta cea tânără, a început cu osârdie a lucra 
faptele cele bune, a merge adesea la biserică, a ascultat dumnezeieştile Scripturi 
cu luare-aminte, a postit şi a păzit fecioria cu dinadinsul, nu numai cea 
trupească, dar şi cea sufletească; a milui pe cei săraci, a sătura pe cei flămânzi, 
a adăpa pe cei însetaţi, a îmbrăca pe cei goi, a-şi înfrumuseţa prin acestea 
candela sufletului său, a-şi agonisi untdelemn în vasele sale, a se pregăti pentru 
intrarea în cămara cea de nuntă. 


Deci ea răbda toate ispitele, necazurile şi strâmtorările. După cum Sfânta Scriptură 
zice: Fiule, dacă te-ai apropiat să Slujeşti lui Dumnezeu, găteşte-ţi inima spre 
ispite. Fericita, făcând acestea, a răbdat toate pentru fapta bună. Bătăile de la mama 
sa cea vitregă; ocările, dosădirile, pălmuirile, schingiuirile, pâra către tatăl său, 
cum şi tot felul de necazuri şi ispite. Şi nu numai acestea, ci şi pe cele de la tatăl ei 
le-a răbdat cu osârdie, până la moarte, încât nu avea nici zi, nici ceas în care să aibă 
răsuflare şi să nu se afle într-unele ca acestea. Adică, înăuntru ispite, tulburări, 
îngroziri, mâhniri; în afară prigoniri, necazuri, bătăi, schingiuiri. Pentru că diavolul 
năvălise asupra ei cu toată puterea, ca asupra lui lov cu ispitele, ca obosind-o cu 
răbdarea, s-o oprească de la lucrarea faptelor bune. Iar fericita, nu numai că nu 
obosea, ci încă stăruia, după cum zice apostolul Pavel: "În ispite şi necazuri, pe 
cele dinapoi le uită şi către cele dinainte se întindea", până când ea a răbdat şi 
moarte din mâinile celui ce a născut-o şi cu sfârşit mucenicesc s-a încununat, 
primind cunună de biruinţă de la începătorul de nevoinţă Hristos, Mirele ei cel fără 
de moarte, şi în cămările cele cereşti s-a aşezat cu fecioarele cele înțelepte şi cu 
muceniţele, ea care a murit pentru dragostea lui Dumnezeu, ca muceniţele şi pentru 
poruncile Lui sufletul şi-a pus. 


Acum Sufletul ei cel fără prihană şi sfânt se odihneşte şi se veseleşte în ceruri în 
împărăţia lui Dumnezeu, în locaşurile drepţilor şi de îngeri se slăveşte veşnic. lar 

sfântul ei trup se păzeşte nestricat şi întreg, ca a celorlalți sfinţi şi se cinsteşte de 
poporul cel creştinesc şi izvorăşte de-a pururea tămăduiri, celor ce cu credinţă şi 
cu evlavie năzuiesc cu rugăciuni către ea. 


Acesta este, o, Sfântă Filofteia, cuvântul care ţi-am făgăduit când m-ai învrednicit 
de binecuvântarea ta. lată am împlinit făgăduinţa, nu după cât se cădea, ci după 
putere. Plătind astfel şi pentru mine datoria şi mulțumindu-ţi pentru patrioţii mei, 
care s-au îndulcit atâta vreme de facerile tale de bine şi s-au învrednicit de 
tămăduiri şi de darurile tale; iar patria s-a apărat de tine cu multe ocrotiri şi nici 
unul nu s-a aflat să-ţi aducă mulţumirea şi lauda cea datorată. 

Sfânta Filofteia de la Curtea de Argeş - drumul spre sfințenie 


"IUCCHITA FILOTEIA 


Se îngrijea ca nimeni dintre cei flămânzi să nu rămână nesăturat şi nimeni dintre 
cei goi neîmbrăcat, iar acestea fără ca cineva să ştie, temându-se de slava 
oamenilor. Nu doar că era milostivă, ci răbda nebiruit în ispite şi necazuri, 
întărindu-se spre lucrarea faptelor bune. Căci, din invidia diavolilor, mama cea 
vitregă o ocăra şi o bătea, chinuind-o cu diferite munci. lar tatăl fecioarei, văzând 
că nu se îngrijeşte de trupul ei, îi făcea haine frumoase şi i le dădea, dar tânăra nu 
le păstra, ci pe toate le dăruia săracilor. 


SR 5 e 


Sfânta Filofteia s-a născut în marea cetate Târnov, mama ei trăind doar încă puţină 
vreme după aceea, cât să o înveţe pe copilă credinţa creştinească. Unind fecioria cu 
milostenia, fericita Filofteia nu s-a dat la jocurile copilăreşti şi nici nu s-a 
împodobit asemeni tinerelor, Domnul trimiţându-i dar de sus spre a cumpăra cele 
cereşti cu cele pământeşti. Postind şi mergând deseori la Biserică, s-a lipit de 
cuvântul Sfintei Evanghelii, care spune: „/Fericiţi cei milostivi, că aceia se vor 
milui”, de parcă Însuşi Domnul i l-ar fi grăit. 

Se îngrijea ca nimeni dintre cei flămânzi să nu rămână nesăturat şi nimeni dintre 
cei goi neîmbrăcat, iar acestea fără ca cineva să ştie, temându-se de slava 
oamenilor. Nu doar că era milostivă, ci răbda nebiruit în ispite şi necazuri, 
întărindu-se spre lucrarea faptelor bune. Căci, din invidia diavolilor, mama cea 
vitregă o ocăra şi o bătea, chinuind-o cu diferite munci. lar tatăl fecioarei, văzând 
că nu se îngrijeşte de trupul ei, îi făcea haine frumoase şi i le dădea, dar tânăra nu 
le păstra, ci pe toate le dăruia săracilor. Mâniindu-se, tatăl o bătea cu biciul şi cu 
lemne, cu pumnii şi palmele, şi o târâia de păr, până când a împlinit 12 ani. 


Fiind trimisă sfânta cu bucate la câmp, pentru tatăl ei, aceasta a dat o parte din ele 
pe drum săracilor, astfel că tatăl ei, rămas flămând, a hotărât, cu gând ucigaş şi la 
îndemnul soției sale, să o urmărească data viitoare. Pândind-o şi văzând cum 
hrănea săracii din bucatele lui, a aruncat în ea cu barda cea plugărească, rănind-o la 
un picior. Atunci şi-a dat copila sfântul şi fericitul său suflet în mâinile Domnului, 
iar trupul ei rămânând pe pământ şi încă curgând sânge din piciorul cel tăiat, a 
strălucit cu slavă cerească, încât lumina şi locul dimprejur. Spăimântu-se tatăl 
fecioarei, a vrut să ridice sfântul ei trup, dar nici că se putea apropia. 


Alergând în cetate, a spus arhiepiscopului cele întâmplate, încât toţi arhierei şi mai 
marii cetăţii au mers cu tămâie şi făclii pentru a face slujbe şi rugăciuni. Văzând 
trupul ei cel sfânt strălucit, s-au minunat cu toţii, dar nu puteau nicidecum să îl 
mişte, încât s-au rugat Sfintei Filoteia să meargă cu ei în cetate, dar nici aşa trupul 
ei nu s-a clinut, nefiind aceasta voia Domnului. Au început atunci a-i pomeni 
locuri, pentru a vedea unde doreşte sfânta să fie dus trupul ei, spunându-i, fără 
nădejde, şi de biserica domnească din Curtea de Argeş. Îndată trupul ei s-a uşurat, 
chiar mai mult decât greutatea firească. 


Fiind înştiinţat Radu Voievod despre acestea, a mers dimpreună cu tot clerul 
bisericesc, boierii şi mulțime de popor pentru a aduce trupul cu cinstea cuvenită, 
aşezându-l în biserica domnească. De atunci şi până acum, cinstitele moaşte ale 
Sfintei Filofteia se află nestrămutate din acel oraş. 


Ea dă tuturor celor ce aleargă la dânsa tămăduiri de multe feluri de boli şi izbăvire 
celor supăraţi de duhuri necurate şi oricine aleargă la dânsa cu credinţă fierbinte, cu 
sârguinţă şi cu lacrimi se roagă ei, dobândeşte împlinirea cererii sale. 

Sinaxar - Pomenirea Sfintei muceniţe Filofteia, fecioara 


Tot în această zi, pomenirea Sfintei muceniţe Filofteia fecioara, ale cărei sfinte 
moaşte se află în Paraclisul Sfintei Mănăstiri Curtea de Argeş. 


Această frumoasă stâlpare, aducătoare de roade vrednice de Împărăţia Cerurilor, 
Sfânta Filofteia fecioara, s-a născut în marea cetate Târnova, din părinţi creştini, 
bulgari cu neamul, lucrători de pământ cu meşteşugul şi simpli cu cunoştinţa. 
Mama sa s-a mutat la Domnul după ce copila a ajuns în vârsta cea primitoare de 
învăţăturile faptei bune şi după ce a semănat în inima şi în sufletul ei cel bun 
seminţele faptelor bune ale fecioriei şi ale milosteniei, că din rod se cunoaşte 
pomul. 


lar copila rămânând orfană de maica ei cea firească şi având în inima ei întipărite 
învăţăturile ei, a început a lucra cu osârdie faptele bune cele începătoare, 
înțelepțind-o Duhul Sfânt, adică: 

aja git Îşi împodobea cu acestea candela sufletului ei, îşi 


agonisea untdelemn în vasele ei şi se gătea către intrarea în cămara de Mire cea 
cerească, ca fecioarele cele înțelepte. 'Toate faptele bune le săvârşea copila cu 
statornicie şi cu răbdare, nebăgând în seamă ispitele şi necazurile cele de la urâtorii 
binelui, aşa precum grăieşte Scriptura: “Gătitu-m-am şi nu m-am tulburat a păzi 
poruncile Tale”. Dar, fiindcă fapta bună totdeauna este pizmuită de cei răi, n-a fost 
cu putinţă să nu pătimească şi sfânta mii de ispite, până şi moarte mucenicească. 


Şi iată cum: după ce a murit mama Sfintei, tatăl ei şi-a luat altă soţie şi fiindcă 
mai totdeauna se întâmplă că mamele vitrege nu iubesc pe fiicele ce nu sunt ale 
lor, aceasta s-a întâmplat şi fericitei. Că mama vitregă văzându-i milostivirea şi 
alte fapte bune ale ei, îndemnată fiind de diavolul, urâtorul binelui, îi făcea 
necazuri neîncetate, bătând-o şi pârând-o tatălui ei şi pornindu-l spre mânie. De 
multe ori văzând fericita pe săraci şi pe flămânzi, biruită de milostivire îşi da 
hainele ei şi le împărțea din bucatele pe care mama vitregă i le da să le ducă la 
țarină, tatălui ei. 


Pentru fapta aceasta a ei de multe ori el o bătea fără milă până ce, în cele din 
urmă şi moarte a pătimit din mâinile tatălui ei. 


Mergând ea după obicei în toate zilele să ducă bucate tatălui, care era cu plugul 
la țarină, şi ieşindu-i înainte săracii şi flămânzii, că ştiindu-i milostivirea şi 
aşezarea sufletului cea iubitoare de săraci, de-a pururea îi ieşeau înainte 
cerându-i milostenie, şi ea neavând altceva să le dea, le împărțea din bucatele ce 
le ducea tatălui său, şi îi hrănea. Aceasta făcând-o de multe ori, şi tatăl ei 
rămânând flămând, a certat pe femeia sa, care l-a încredinţat că trimite 
totdeauna bucate de ajuns, încă şi de prisos. Și diavolul a pus în mintea lui să 
pândească pe fericita ca să vadă ce face cu bucatele. 


Deci mergând la vremea la care ştia că vine fericita cu bucatele, s-a aşezat la loc 
potrivit şi, pândind-o, a văzut ce făcea fiică-sa cu bucatele, fiind de mânie biruit 
şi uitând dragostea părintească, s-a pornit asupra ei, ca totdeauna, să o apuce de 
cosițe şi să o bată până ce îşi va astâmpăra fierberea mâniei sale dobitoceşti; şi 
fiind în mare aprindere a azvârlit în ea cu barda ce o avea la brâu şi lovind-o a 
rănit-o la un picior, şi îndată, o, minune! şi-a dat sfântul şi fericitul ei suflet în 
mâinile lui Dumnezeu. 


Iar Sfântul şi feciorescul ei trup rămânând pe pământ şi încă sânge din piciorul 
cel tăiat curgând, cu Slavă cerească a strălucit că se lumina şi locul dimprejur. 

Iar ticălosul tată văzând întâmplarea, a fost cuprins de spaimă şi de cutremur, 
întâi pentru că a ajuns ucigaşul fiicei sale, apoi din pricina Strălucirii celei 
dumnezeieşti care se revărsase în jurul sfintelor ei moaşte. Și vrând să ridice 
sfântul ei trup, nu putea să se atingă şi nici să se apropie de el. 


Deci a alergat în cetate şi a spus arhiepiscopului şi mai-marilor cetăţii toate pe 
rând cum S-au întâmplat şi cum acum trupul fericitei zace pe pământ, şi că este 
cinstit de Dumnezeu cu strălucire cerească. Aceasta auzind arhiepiscopul 
împreună cu cei mai mari ai cetăţii şi cu popor, au alergat cu făclii şi cu tămâie 
şi cu rugăciuni, şi văzând Sfântul trup strălucind cu acea dumnezeiască lumină, 
S-au minunat cu toţii şi au lăudat pe Dumnezeul minunilor, Care şi acum, în 
vremurile noastre cele mai de pe urmă, preamăreşte pe robii Săi, care împlinesc 
cu fapta sfintele Lui porunci. 


Apoi vrând să ridice sfântul ei trup, după porunca arhiepiscopului şi să-l ducă în 
cetate, nicidecum n-au putut, nici chiar să-l mişte din loc. Deci, mai mult s-au 
spăimântat. Și cu multă evlavie au început a se ruga lui Dumnezeu şi Sfintei 
Filofteia, dar nici aşa nu au putut s-o ridice. Că vrând Dumnezeu să 
preamărească cu minune pe roaba Sa, a îngreuiat ca o piatră trupul ei. 


Apoi, înțelegând că nu voieşte să fie dusă au început a-i pomeni ca unei fiinţe vii 
țările, mănăstirile, bisericile de peste Dunăre şi cele de această parte de Dunăre şi 
nicăieri n-a voit. Dar cum a pomenit de Biserica Domnească cea din Târgul 
Argeşului, îndată s-a uşurat mai mult decât greutatea cea firească şi înțelegând 
toţi că acolo este voia lui Dumnezeu şi a sfintei a merge, îndată a înştiințat cu 
scrisoare pe Radu Vodă, cel poreclit Negru (de care şi biserica este zidită) de 
toate cele despre sfântă. 


Acesta cum a fost înştiinţat, fiind binecredincios şi râvnitor a-şi împodobi ţara şi 
poporul său cu odoare de mult preţ ca acestea, îndată cu mult alai, cu făclii şi cu 
tămâieri, cu multă evlavie mergând la Dunăre, a adus sfintele ei moaşte în Țara 
Românească şi le-a aşezat în Biserica Domnească, cea zidită de el în oraşul 
Argeş. Acolo au stat sfintele ei moaşte până la zidirea Mănăstirii Curtea de 
Argeş, de către Neagoe Basarab. 

Viaţa şi nevoinţele Sfintei muceniţe Filofteia de la Curtea de Argeş 


In salba de mărgăritare a numelor sfinţilor din fiecare zi, la 7 decembrie, se face 
pomenirea Sfintei muceniţe Filofteia - Fecioara. 


Această frumoasă stâlpare aducătoare de roduri vrednice de împărăţia cerurilor 
s-a născut pe la 1206 în marea cetate a Târnovei, capitala împărăției românilor şi 
bulgarilor, din sudul Dunării. Părinţii sfintei erau creştini şi se ocupau cu agri- 
cultura. 


Mama fecioarei, de neam valah, fire evlavioasă şi temătoare de Dumnezeu, urma 
pilda Sfintelor femei, ca: Emilia - mama Sfântului Vasile cel mare; Antuza - mama 
Sfântului loan Gură de Aur; Monica - mama fericitului Augustin şi altele. Mergea 
adesea la sfintele slujbe bisericeşti, ascultând cu luare aminte dumnezeieştile 
Scripturi, străduindu-se să fie împlinitoare a lor. Rugăciunile făcute cu multă 
căldură sufletească şi posturile ţinute cu multă grijă erau podoabele ei 
duhovniceşti. Pe lângă buna chivernisire a gospodăriei nu uita să-şi păzească de 
gânduri tulburătoare curată cămara cea lăuntrică a inimii. Milosteniile şi alte fapte 
bune erau lucrarea ei din fiecare zi. 


Copila Filofteia, trup din trupul mamei sale şi fire din firea ei, era nelipsită de 
lângă dânsa la biserică, la rugăciune, la postiri, la milostenii şi la faceri de bine. 

Când ea a ajuns la vârsta deprinderii învăţăturii creştineşti, a frumuseţii fecioriei, a 
iubirii de străini şi a altor virtuţi, care fac pe om plăcut lui Dumnezeu, mama ei 
scumpă s-a mutat la cele cereşti, lăsând-o în grija tatălui. Rămânând orfană de 
mamă, fetiţa s-a arătat un pământ bogat în rodiri de fapte bune. Ea nu s-a dedat la 
pierzătoare cântece lumeşti, nici la iubirea hainelor scumpe, nici la împodobirea 
părului, fapte care moleşesc sufletul. Urmând învăţătura Sfântului apostol Petru, ea 
căuta să împodobească „omul cel tainic al inimii, întru nestricăcioasa podoabă a 
duhului blând şi liniştit, care este de mare preţ înaintea lui Dumnezeu ” (I Petru 
3, 3-4). 


După pilda mamei sale, tânăra fecioară se îndeletnicea îndeosebi cu lucrarea 
milosteniei, ştiind că Mântuitorul lisus Hristos nu numai că fericeşte pe cei darnici, 
dar Sc şi face una cu cei suferinzi. Sădind în inima ei această poruncă, buna 


Filofteia nu mai trăia pentru ea, ci pentru mirele ei, lisus Hristos, după cum o 
arată şi numele: pa tei Hainele ei încălzeau trupurile 
săracilor şi hrana ei îndestula pe cei flămânzi. Toate acestea le săvârşea fericita în 
taină, că foarte se temea de slava oamenilor, care pierde toate ostenelile făcătorului 
de bine. De aceea şi Mântuitorul zice: „Deci, când faci milostenie, nu trâmbiţa 
înaintea ta, cum fac făţarnicii în sinagogi şi pe uliţe, ca sa fie slăviţi de oameni; 
adevărat grăiesc vouă: şi-au luat răsplata lor. Tu, însă, când faci milostenie, să 
nu ştie stânga ta ce face dreapta ta, ca milostenia ta să fie într-ascuns şi Tatăl 
tău, Care vede în ascuns, îţi va răsplăti ţie” (Matei 6, 2-4). 


Îndeletnicindu-se cu plugăria, tatăl fericitei avea şi el credinţă creştină, dar nelu- 
crătoare. Grijile acestei lumi şi deşertăciunile vieţii înăbuşiseră îndemnurile 
evanghelice, care se ofileau înainte de rodire. De aceea, binefacerile şi milosteniile 
fiicei sale le socotea o pagubă, se mânia, adesea o certa şi chiar o bătea, în loc să ia 
aminte la psalmistul care zice: „Bun este bărbatul care se îndură şi împrumută, 
îşi rânduieşte vorbele sale cu judecată, că în veac nu se va clinti” (Ps. 111, 5). 


După ce a trecut la cele veşnice mama fetei, tatăl ei şi-a luat după o vreme, o 
femeie străină de vieţuirea creştină, nemilostivă şi plină de zavistie. De aceea ura 
de moarte pe fericita copilă, deşi aceasta o ajuta în gospodărie şi o asculta, însă nu 
mai mult ca pe Dumnezeu. Mergerea la biserică a tinerei 1 se părea mamei vitrege 
o pierdere de timp, postirile şi rugăciunile ei o porneau spre mânie la îndemnul 
celui urâtor de oameni şi al firii ei pline de răutate. S-a pornit, aşadar, cu ură 
neîmpăcată asupra bunei fecioare, pe care o bătea, chinuind-o cu felurite munci, şi 
căuta, ca o altă lrodiadă, vreme potrivită să învrăjbească şi mai mult pe tată asupra 
propriei sale fiice, însă nici ispitirile diavoleşti, nici bătăile părintelui său, nici 
chinurile pe care le răbda de la vitrega mamă n-au putut să o oprească de la 

milostenii şi de la lucrarea faptelor bune, după cum zice proorocul David: „Gara 
am fost şi nu m-am tulburat să păzesc poruncile Tale” (Ps. 118, 60). 


Între multele ascultări pe care i le dăduse mama vitregă bunei Filofteia era şi aceea 
de a duce tatălui hrană la câmp. Mergând ea cu bucate în fiecare zi la țarina unde 
lucra acesta, unii oameni sărmani ştiind-o milostivă, îi ieşeau înainte, cerându-i cu 
multă stăruință să-i miluiască. Fericita, văzându-i atât de lipsiţi, se înduioşa şi, 
neavând altceva să le dea, le punea înainte din bucatele pe care le ducea tatălui său. 
Făcând în mai multe zile astfel de fapte, părintele său era hrănit neîndestulător. De 
aceea el îi reproşează soției: „- Pentru ce nu-mi trimiţi bucate îndeajuns?”. lar 
femeia i-a răspuns, învinovăţind-o pe fată: „- Eu totdeauna ţi-am trimis bucate 
destule. Dar ştiu eu ce face fiica ta cu ele? Poate, după obiceiul ei, le împarte la 
săraci”. Auzind acestea, tatăl copilei a tăcut, punându-și în gând să o urmărească. 


Mergând într-o zi la țarină ca să lucreze, când s-a apropiat vremea să vină fericita 
cu hrana obişnuită, s-a aşezat la pândă, să vadă ce face fiica lui cu bucatele. După 
obiceiul lor, săracii 1-au ieşit înainte şi, cu mai multă sârguinţă, i-au cerut să le 
împartă din cele ce ducea tatălui ei. Neavând altceva, aceasta a început să le 
împartă mâncarea pe care 1-o dăduse mama vitregă. 


Din locul în care se ascunsese, tatăl vedea cum fiica lui miluia din bucatele pe 
care le aştepta. În loc să se bucure de buna deprindere şi de o faptă ca aceasta, 
pornit fiind pe fericită de învinuirile mamei vitrege şi orbit de urâtorul binelui, el 
s-a aprins într-atât de mânia cea dobitocească, încât n-a mai avut răbdare şi, 
scoțând de la brâu barda pe care o purta de obicei, a aruncat-o asupra ei. 
Rănind-o grav la picior, sângele a început să curgă şiroaie. Fericita Filofteia, la 
vârsta de 12 ani, dându-şi în mâinile lui Dumnezeu feciorescul ei suflet, a 
adormit pentru viaţa cea veşnică. O seninătate a luminat atunci faţa ci îngerească, 
după cuvântul proorocului: „nu fe teme de ocara oamenilor şi de batjocura lor să 
nu te înfricoşezi” (Isaia 51, 7). 


Nevrednicul ei tată a fost cuprins pe loc de spaimă şi cutremur. El se făcuse 
ucigaşul fiicei sale pe care o vedea acum strălucind de mărirea lui Dumnezeu care 
se revărsase asupra ei. Venindu-şi întru părintească milă, s-a gândit să o ridice spre 
a o înmormânta în mod obişnuit. Dar Dumnezeu, preamărind-o cu darul facerii de 
minuni, a îngreuiat trupul ei cel tânăr şi fecioresc ca pe o stâncă de piatră şi nimeni 
n-a putut să o ridice. Nedumerindu-se de cele întâmplate, mâniosul ucigaş a alergat 
în cetate la arhiepiscop, unde a istorisit toată întâmplarea şi cum trupul fecioarei se 
află pe pământ proslăvit de Dumnezeu cu cerească lumină. 

Acesta, împreună cu mai marii cetăţii, cu clerici şi cu mulțime de credincioşi, au 
venit cu făclii şi tămâie la locul unde se afla sfânta. Văzând trupul ei strălucind de 
o lumină mai presus de fire, au preamărit pe Dumnezeu, Care Se arată minunat 
întru Sfinţii Săi. După ce au înălțat cu toţii rugăciuni fierbinţi către Dumnezeu, 
au Slăvit pe prea-plăcuta cerului cu imne ca acesta: „Veniţi, iubitorilor de 
praznic, Să fericim pe preasfânta fecioară Filofteia şi să-i mărim nevoinţele cele 
pentru fapta bună. Că ea, Fericita, nu şi-a miluit vasul cel de lut, ci cu multe 
feluri de bătăi l-a chinuit; pălmuiri şi Scuipări a răbdat, pândiri şi moarte 
mucenicească de la cel ce a născut-o a suferit” (Mineiul pe luna decembrie, în 
şapte zile.). După îndelungată slujire, membrii soborului au voit să ridice sfintele ei 
moaşte şi să le aşeze cu cinste în catedrala cetăţii Târnovo, dar n-au putut să o 
clintească din loc. Arhiepiscopul şi toți ceilalți clerici, spăimântându-se şi mai 
mult, au făcut rugăciuni cu toată evlavia către Dumnezeu, dar moaştele nu se lăsau 
nicidecum ridicate. 


Înţelegând că nu este voia sfintei să fie dusă în cetatea aceasta, au început 
slujitorii să enumere numele diferitelor oraşe, biserici şi mănăstiri din dreapta şi 
din stânga Dunării. Dar, minune, când au rostit numele bisericii cu hramul 
Sfântul Nicolae de la Curtea de Argeş, din ţara noastră, trupul sfintei s-a arătat 
mai uşor decât era firesc. Înştiinţând şi pe voievodul Radu Negru despre vrerea 
Sfintei Muceniţe Filofteia-Fecioara, el a venit în grabă cu mare evlavie la 
Dunăre, înconjurat de vlădici, clerici şi nu puţin popor dreptmăritor. Cu 
slavoslovii, cu tămâieri şi cu făclii au fost întâmpinate sfintele ei moaşte. Şi a 
„mers aşa măreţu alai prin târguri şi sate, zile şi nopţi de-a rândul. Şi pe unde 
trecea, bolile celor ce o primeau cu credinţă se tămăduiau. Și ducând-o, au 


299 


aşezat-o în „Biserica Domnească ”, din vechea cetate a Argeşului”. 


În anul 1517, domnitorul Neagoe Basarab ctitoreşte mânăstirea Curtea de Argeş, 
unde se mută şi moaştele Sfintei, rămânând acolo până astăzi, ca loc de pelerinaj şi 
de închinare. Astfel, 


Multe locaşuri măreţe s-au ridicat întru pomenirea Sfintei muceniţe. Icoana ei se 
află la loc de cinste în casele creştinilor. Nenumărate drepteredincioase îi poartă 
numele. De aceea, ea a devenit izvor tămăduitor de multe suferinţe, celor lipsiţi, 
ajutătoare, celor întristaţi, mângâietoare către Domnul lisus Hristos - tuturor 
mijlocitoare (Îndrumătorul pastoral al Bisericii Ortodoxe Române, vol. II, 
Bucureşti, 1951, p. 373). 

Această sfântă fecioară şi mieluşea iubită a lui Hristos era de neam româno- 
bulgar, născându-se pe la începutul secolului XIII (circa 1206), în oraşul 
Târnovo, vechea capitală a Bulgariei. "Tatăl său era lucrător de pământ, iar mama 
sa, de origine valahă, era casnică. 


După ce dădu fiicei sale o aleasă creştere duhovnicească şi o legă cu inima de 
dragostea lui Hristos, mama se mută la viaţa veşnică, lăsând copila orfană în grija 
tatălui ei. Apoi el, recăsătorindu-se, a lăsat pe fericita Filoteia în grija mamei 
vitrege. Dar, ca de obicei, copila era adeseori asuprită, pedepsită şi chiar pârâtă la 
tatăl ei, pe motiv că n-o ascultă, ci merge prea des la biserică şi că risipeşte averea 
casei, dând-o milostenie la copiii orfani şi săraci. Pentru aceasta era certată de tatăl 
ei. 


Însă fecioara Filoteia nu se tulbura, nici nu punea la inimă aceste ispite ce i le făcea 
satana prin invidia mamei vitrege, pentru a o îndepărta de la faptele cele bune, pe 
care le învățase de la buna ei mamă. Ci dimpotrivă, pe măsură ce creştea, Filoteia 
mergea continuu la Slujbele bisericii, împărțea hainele ei bune şi mâncarea la 

copiii săraci care îi ieşeau în cale, iar acasă se ruga şi postea mereu. Căci trei 
erau faptele ei bune care o încununau: rugăciunea, fecioria şi milostenia. 


Când avea numai 12 ani, a binevoit Dumnezeu s-o învrednicească pe fericita 
Filoteia de cununa muceniciei şi de bucuria împărăției cereşti, într-un chip ca 
acesta. 


Fiind toamnă şi tatăl ei lucrând la câmp, Filoteia era trimisă zilnic de mama 
vitregă să-i ducă de mâncare pe ogor. Dar fericita obişnuia să împartă câte puţin 
din mâncare la copiii săraci, care îi ieşeau în cale. Observând tatăl ei că 
mâncarea nu-i ajunge, şi-a certat femeia pentru aceasta, iar ea i-a zis: 

- Întreabă pe fiica ta ce face cu mâncarea, că eu îţi trimit mâncare destulă la 
câmp! 

Atunci, ticălosul tată, mâniindu-se pe fericita Filoteia, şi-a pus în minte s-o 
pândească pe cale şi să afle ce face cu mâncarea de nu-i ajunge. Într-o zi, la 
amiază, pe când el o pândea dintr-un desiş, a văzut pe Filoteia cum împarte 
mâncarea la copiii săraci care îi ieşeau înainte. Atunci, pornindu-se cu mânie de 
fiară, din îndemnul diavolului, a aruncat cu barda ce o purta la brâu asupra 
Sfintei Filoteia şi, tăind-o la picior, în puţină vreme, din cauza rănii, fericita şi-a 
dat sufletul în mâinile preadulcelui ei mire, lisus Hristos. Astfel, tatăl ei după 
trup a devenit prigonitorul şi ucigaşul ei pentru credinţă, după cuvântul 
Evangheliei, care zice: "Şi va da frate pe frate la moarte şi tată pe fiu” (Matei 
10,21). 


Cuprins de frică şi mustrare, a încercat să ridice de jos sfântul ei trup, dar n-a 
putut, căci trupul Sfintei Filoteia, devenind făcător de minuni, se îngreuiase ca o 
piatră. Atunci nefericitul tată a alergat la arhiepiscopul Târnovei şi, 
mărturisindu-şi păcatul, i-a spus toate cele întâmplate. Arhiepiscopul cu tot 
clerul şi mulțime de popor au ieşit afară din oraş, cu tămâie şi lumânări în 
mâini, să ridice trupul cel proslăvit al Sfintei Muceniţe Filoteia şi să-l ducă în 
catedrala din cetate. Dar cu rânduială divină, trupul ei nu se lăsa nicidecum 
ridicat de la pământ. 


Văzând că nu este voia Sfintei Filoteia să rămână în patria ei, arhiepiscopul cu 
slujitorii săi au făcut multe rugăciuni către Dumnezeu şi către muceniţă, numind 
numeroase mănăstiri, biserici şi catedrale din sudul şi nordul Dunării, să vadă unde 
anume doreşte să rămână sfintele ei moaşte. Dar trupul ei nu se uşura. La urmă au 
numit şi Mănăstirea Curtea de Argeş şi, prin minune dumnezeiască, moaştele 
Sfintei Filoteia s-au uşurat şi au putut fi ridicate şi aşezate în sicriu spre 
închinare. 

Ele se bucură de mare cinste în Biserica Ortodoxă Română, alături de ale celorlalți 
sfinți care au moaşte pe pământ românesc. Dar mai ales în judeţele Argeş, 
Dâmboviţa şi Prahova, Sfânta Filoteia este cinstită în mod deosebit cu pelerinaje 
locale la moaştele ei şi cu rugăciuni pentru cei bolnavi, dintre care mulţi capătă 
sănătate şi ajutor. Cel mai mare pelerinaj la moaştele Sfintei Filoteia se face, însă, 
la 7 decembrie, când are loc prăznuirea ei anuală. Atunci iau parte numeroşi 
credincioşi din multe zone ale ţării şi se face procesiune în curtea mănăstirii cu 
sfintele ei moaşte. 


În trecut se făceau vara, pe timp de secetă, procesiuni pentru ploaie prin satele 
Munteniei, iar Dumnezeu, cu rugăciunile ei, binecuvânta pământul cu ploaie şi 
mângâiere. Procesiunea se făcea astfel: preoţii şi enoriaşii satelor îşi trimiteau 
câte o delegaţie de ţărani la Mănăstirea Curtea de Argeş pentru a solicita 
moaştele Sfintei Muceniţe Filoteia în satele lor. După ce obțineau de la episcop 
şi Stareţ cuvenita binecuvântare, se stabilea ziua procesiunii şi traseul ce urma Să 
fie parcurs. Apoi se amenaja o maşină specială pentru transportul sfintei racle şi 
al preoţilor călugări delegaţi. Până nu demult, sfintele moaşte se transportau în 
trăsură cu cai albi. 


Credincioşii, în port naţional, împreună cu preotul, în veşminte şi cu Sfânta 
Evanghelie, aşteptau sfintele moaşte la hotarul satului, având în mâini flori, 
busuioc şi lumânări aprinse. De aici, în Sunetul clopotelor, procesiunea se 
îndrepta spre biserica din centrul satului. În fruntea procesiunii mergeau 
bătrânii purtând în mâini cruci, prapuri, felinare şi steagul tricolor. După ce se 
făcea slujbă în biserică şi se cânta acatistul Sfintei muceniţe Filoteia, toţi sătenii, 
bătrânii, văduvele, bolnavii, mamele şi copiii se închinau şi sărutau sfintele ei 
moaşte. Apoi, procesiunea se continua pe câmp, în vatra Satului, unde se făceau 
rugăciuni Stăruitoare pentru ploaie, cu toţi credincioşii în genunchi. După 
Slujbă, sfintele moaşte erau duse mai departe în satele vecine. 

Sfânta muceniţă Filoteia se prăznuieşte în ziua de 7 decembrie. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 68-71) 

În calendarul sfinţeniei creştine, la 7 decembrie, este pomenită Sfânta Muceniţă 
Filofteia, ale cărei moaşte se găsesc de şapte veacuri la Curtea de Argeş. După 
anumite ştiri privitoare la viaţa ei, aflăm că s-a născut pe la începutul veacului al 
XIII-lea în oraşul Târnovo, care pe atunci era capitala „imperiului româno-bulgar“ 
întemeiat şi condus o vreme de fraţii Petru şi Asan, români de neam. 


E A 


Se 
Îr Asa a ăia Si act 
spune că şi mama viitoarei sfinte era româncă de neam din sudul Dunării şi o 
_ . . y . . . 
Șr femeie foarte evlavioasă. De la ea a deprins prunca Filofteia dragostea de 
Jr Dumnezeu şi de aproapele, faptele de milostenie, rugăciunile şi postul şi alte 
| virtuţi care trebuie să împodobească sufletul unui adevărat creştin. Fiind copilă 
A încă, Dumnezeu a chemat la Sine pe vrednica sa mamă, rămânând astfel orfană. Cu 

id Dar după o vreme, tatăl ei s-a recăsătorit, luându-şi o femeie cu o viaţă cu totul 

iubească pe Filofteia, obisnuită cu rugăciunea, cu postul şi cu mila față de 
aproapele. Drept aceea, s-a pornit cu multă ură împotriva acesteia, mai ales când se 
ducea la biserică sau când se ruga şi făcea fapte de milostenie. În acelaşi timp, 
căuta să întărâte şi pe tatăl blândei copile împotriva ei. Dar toate vorbele de ocară, 
bătăile şi muncile la care o punea tatăl şi mai ales mama ei vitregă, n-au putut s-o 
abată de la virtuțile care îi împodobeau sufetul, mai ales de la faptele milostenie. 


În inima ei se întipăriseră cuvintele Mântuitorului: „Fericiţi cei milostivi, că 
aceia se vor milui“ (Matei 5, 7), dar mai ales cuvintele pe care le va spune EI la 
dreapta judecată: „Veniţi, binecuvântaţii Tatălui Meu şi moşteniţi Împărăţia cea 
pregătită vouă de la întemeierea lumii. Căci flămând am fost şi Mi-aţi dat să 
mănânc, însetat am fost şi Mi-aţi dat să beau, străin am fost şi M-aţi primit, gol 
am fost şi M-aţi îmbrăcat, bolnav am fost şi M-aţi cercetat, în temniţă am fost şi 
ați venit la Mine“ (Matei 25, 34-36). 


Între altele, de multe ori, când ducea mâncare tatălui ei la câmp, o parte din ea o 
dădea unor oameni săraci. Într-una din zile, pe cand avea 12 ani, tatăl a urmărit- 
0 ca să vadă ce face cu mâncarea pe care trebuia să i-o aducă la câmp. 
Încredinţându-se că o dădea celor lipsiţi, s-a înfuriat atât de tare, încât a scos 
securea pe care o purta la brâu şi a aruncat-o asupra fetei. A rănit-o grav la un 
picior, încât după puţină vreme şi-a dat sufletul în mâna Ziditorului a toată 
făptura. 


Nevrednicul tată, înspăimântat de uciderea propriei sale copile, a încercat să-i 
ridice trupul spre a-l înmormânta. Dar Dumnezeu a îngreuiat în aşa fel cinstitul 
ei trup, încât nici tatăl ucigaş, nici alți oameni n-au putut să-l ridice. Îngrozit, a 
alergat la arhiepiscopul cetăţii Târnovo, istorisindu-i toate cele întâmplate. 
Acesta, împreună cu mai marii cetăţii, cu preoţi, călugări şi mulțime de 
credincioşi, s-au îndreptat spre locul în care se află trupul neînsufleţit al tinerei 
Filofteia. Toţi s-au încredinţat că erau în faţa unei minuni dumnezeieşti. lerarhii 
şi preoții aflaţi acolo, au săvârşit slujba prohodirii ei, după care au încercat să-i 
ridice cinstitul trup, spre a-l duce în catedrala arhiepiscopală din Târnovo. Nici 


Sinaxarul ei arată că sfinţii slujitori au început să spună numele unor oraşe, biserici 
şi mănăstiri din dreapta şi stânga Dunării, spre a vedea dacă nu se uşurează trupul 
sfintei la rostirea vreunuia din ele. Când s-a rostit numele oraşului Curtea de 
Argeş, deodată trupul s-a uşurat şi a putut Să fie ridicat. 

A fost înştiinţat de îndată domnitorul român de la Argeş de dorinţa Sfintei 
Filofteia, ca cinstitul ei trup sa fie adus în ţara sa. A fost întâmpinat la Dunăre 
de domnitor, ierarhi, preoţi, călugări şi credincioşi, cu rugăciuni, cântări 
duhovniceşti, lumânări şi tămâie. Sicriul cu trupul ei a fost dus apoi la Curtea de 
Argeş. 


Adevărul este că moaştele ei au rămas la Târnovo şi au fost aduse în Țara 
Românească numai după anul 1393, când ţaratul bulgar de la Târnovo a fost 
ocupat de turci. Se pare că de aici au fost duse pentru scurt timp la Vidin, probabil 
până în 1396. Pentru a nu fi profanate, au fost oferite domnitorului Mircea cel 
Bătrân (1386-1418), care le-a aşezat în Biserica Sfântul Nicolae (domnească) din 
Curtea de Argeş, pe atunci catedrală mitropolitană, ctitorie a domnitorilor 
Basarab 1 Întemeietorul şi Nicolae Alexandru, fiul său. 


Moaştele Sfintei au rămas acolo până în 1893, când — datorită stării de degradare 
în care a ajuns biserica — au fost mutate în Biserica Sfantul Gheorghe, apoi în 
Biserica Adormirea Maicii Domnului-Olari, din aceeaşi localitate. În timpul 
primului război mondial, când o bună parte din ţară era ocupată de trupe străine — 
au fost duse în paraclisul mănăstirii Antim din Bucureşti. După încheierea 
războiului au fost readuse la Curtea de Argeş, dar de data aceasta în măreaţa 
biserică ctitorită de Neagoe Vodă Basarab. Din 1949 au fost mutate în paraclisul 
din încinta acestei biserici, unde se găsesc şi azi. 


În felul acesta, Sfânta Filofteia a devenit o adevărată ocrotitoare a Ţării Româneşti. 
Moaştele ei sunt venerate atât de credincioşii din partea locului cât şi de alți 
creştini, din alte zone ale ţării, care îşi îndreaptă paşii spre prima capitală a Ţării 
Româneşti. În mai multe rânduri s-au făcut procesiuni în ţară cu sfintele ei moaşte, 
mai ales în vreme de secetă. De la aducerea moaştelor sale în ţară şi până azi, în 
numeroase biserici s-au zugrăvit fie chipul ei, fie scene din viaţa ei (ca în bisericile 
Dobroteasa şi Sfântul Gheorghe din Bucureşti, Sfânta Filofteia şi Sfânta Vineri din 
Ploieşti, Adormirea Maicii Domnului din Mizil şi altele). Icoane cu chipul său 
împodobesc casele credincioşilor. Unii părinţi dau numele Filofteia fiicelor lor la 
botez, iar unele credincioase care iau îngerescul chip al călugăriei, de asemenea 
poartă acest nume. Pomenirea ei cu laudă se face în fiecare an în ziua de 7 
decembrie. A fost aleasă această zi ca dată de praznuire, îndată după ziua 
Sfântului Nicolae, întrucat moaştele ei au stat secole în şir în biserica 
domnească din Curtea de Argeş, care are hramul Sfântului Nicolae, deci la 6 
decembrie. 

Viaţa Sfintei Filofteia este trecută în Mineiul pe decembrie şi în Vieţile de sfinți pe 
această lună, tipărite la noi în ţară, iar însemnările de călătorie ale unor străini care 
au trecut prin Curtea de Arges menţionează prezența moaştelor ei în acest oraş, 
precum şi cinstirea de care se bucură din partea credincioşilor români. 


La 28 februarie 1950, Sfântul Sinod al Bisericii noastre a hotărât generalizarea 
cultului unor sfinţi ale căror moaşte se găsesc în ţara noastra, între care şi 
Sfânta Filofteia de la Argeş. Slujba specială închinată acestei generalizări a avut 
loc în ocotombrie 1955, la Curtea de Argeş, în prezenţa patriarhului Justinian 
Marina şi a numeroşi ierarhi români şi străini, invitaţi acolo, precum şi a numeroşi 
clerici şi credincioşi. Să cinstim şi noi prin cântări duhovniceşti pe această sfântă 
ocrotitoare a Ţării Româneşti, zicând: Lăudăm nevoinţele tale, Filofteie fecioară, 
cinstim patimile, mărim îndelungă-răbdarea ta, fericim Sfântul tău Sfarşit, 
cântăm bărbăţia ta cea neînvinsă ce s-a arătat în trupul tău cel tinerel şi crud şi 
privind toate ostenelile vieţii tale care te-au preamărit pe pământ şi în cer, unde 
acum locuieşti, te rugăm fă pomenire şi de noi, cei ce alergăm la racla sfintelor 
tale moaşte, ca izbăvindu-ne de toată nevoia şi Împărăției Cerurilor făcându-ne 
părtaşi, să te lăudăm pe tine, grăind unele ca acestea: 

Bucură-te, cea din ceruri dăruită românilor; 

Bucură-te, că acum locuieşti la înălțime; 

Bucură-te, că Stai veşnic între cetele mărite; 

Bucură-te, că prin tine Domnul milă ne trimite; 

Bucură-te că-ţi ascultă rugile pentru tot omul; 

Bucură-te, că eşti nouă ajutor întru primejdii; 

Bucură-te, că pe tine te avem stâlp al nădejdii; 

Bucură-te, Filofteie, fecioară prea lăudată!” 


(Din Acatistul Sfintei Filofteia, icosul 12). 

Neavând fericita altceva ce să le dea, le împărțea din bucatele ce se cuveneau 
tatălui ei. Văzând el lucrul acesta, a aruncat după ea cu barda ce o avea la brâu şi, 
lovind-o la un picior, sfânta şi-a dat sufletul în mâinile lui Dumnezeu. 


Sfântul ei trup a fost aşezat în Biserica Domnească din Curtea de Argeş, prin 
purtarea de grijă a domnitorului Ţării Româneşti, Radu, cel numit şi Negru Vodă. 


Ro e 


Tot astăzi este pomenit şi Sfântul ierarh Ambrozie, ales episcop al Mediolanului pe 
vremea împăratului Valentinian 1 (364-375). Acesta s-a născut la Treveri, în Galia 
(astăzi, Trier, oraş în Germania), iar tatăl său era dregător roman. A propovăduit 
Evanghelia la marcomani, a scris cărți împotriva ereziei lui Arie şi l-a avut ca 
ucenic pe Fericitul Augustin. 


Sfântul Ambrozie l-a oprit chiar şi pe împăratul Teodosie cel mare (379-395) să 
intre în biserică, deoarece împăratul poruncise un măcel mare în Tesalonic. De 
aceea, în faţa tuturor oamenilor, sfântul i-a dat canon de pocăință. 


A trecut la Domnul în anul 397 şi a fost înmormântat la Mediolan, în biserica ce îi 
poartă numele până astăzi. 

Iulian Dumitraşcu - Calendar Ortodox - Sfânta muceniţă Filofteia de la 
Curtea de Argeş; Sfântul ierarh Ambrozie, episcop al Mediolanului 


MAN. 


—— 


Sfânta Filofteia s-a născut, potrivit tradiţiei, în oraşul Târnovo (din Bulgaria), din 
părinţi creştini, simpli, fără carte. Aceasta, încă din copilărie, a primit în inima şi în 
sufletul ei sămânţa faptelor bune şi a milosteniei. 


Rămânând orfană, după mutarea la Domnul a mamei sale, însă având întipărite în 
inimă toate învăţăturile primite de la ea şi fiind înţelepţită de Duhul Sfânt, a 
început a lucra cu osârdie faptele cele bune: mergea la biserică, asculta Sfintele 
Scripturi cu luare aminte, postea, păzindu-şi neîntinată fecioria trupească şi 
sufletească, miluia pe cei săraci, sătura pe cei flămânzi, adăpa pe cei însetaţi şi îm- 
brăca pe cei gol. 


Însă, după ce a murit mama ei, tatăl ei şi-a luat altă femeie, care, văzându-i 
milostivirea şi faptele cele bune, şi îndemnată fiind de diavolul, îi făcea neîncetat 
necazuri, bătând-o, pârând-o tatălui ei şi pornindu-l cu mânie asupra ei. Adesea, se 
întâmpla că, văzând fericita pe cei săraci şi flămânzi şi biruită fiind de milostivire, 
îşi dădea hainele şi împărțea din bucatele pe care mama vitregă i le dădea ca să le 
ducă la țarină, tatălui ei. Pentru aceste fapte bune, de multe ori, tatăl ei o bătea fără 
milă. 

În cele din urmă, avea să pătimească şi moarte din mâinile lui, deoarece, mergând 
după obicei să-i ducă bucate în țarină, îi ieşeau înainte săracii şi flămânzii, care, 
cunoscându-i milostivirea şi blândeţea sufletului, îi cereau milostenie, iar fericita, 
neavând altceva ce să le dea, le împărțea din bucatele ce se cuveneau tatălui ei. 


Și făcând astfel multe zile, şi rămânând tatăl ei flămând, acesta o certa pe femeia 
lui, care îl încredința că întotdeauna îi trimite bucate de ajuns, încă şi de prisos. 
Într-una din zile însă, diavolul i-a strecurat în minte tatălui fericitei gândul de a o 
pândi, spre a vedea ce face cu bucatele. Deci, mergând la vremea la care ştia că 
vine Filofteia, s-a aşezat la loc potrivit şi, pândind-o, a văzut ce făcea cu bucatele. 


De aceea, fiind biruit de mânie şi uitând de dragostea părintească, s-a pornit asupra 
ei, ca întotdeauna, ca să o apuce de cosiţe şi să o bată până ce îşi va astâmpăra 
mânia cea peste fire; dar fericita, cuprinsă de spaimă, a început a fugi, însă el, 
azvârlind după ea cu barda ce o avea la brâu şi lovind-o, a rănit-o la un picior; şi 
îndată sfânta şi-a dat sufletul în mâna lui Dumnezeu. 


Atunci, sfântul şi feciorescul ei trup, rămânând pe pământ şi sângerând, a strălucit 
de slavă cerească, încât s-a luminat şi locul dimprejur. lar ticălosul ei tată, văzând 
cele întâmplate, a fost cuprins de spaimă şi de cutremur, mai întâi pentru că a ajuns 
ucigaşul fiicei sale, apoi din pricina strălucirii dumnezeieşti care se revărsase în 
jurul sfintelor moaşte; că vrând să ridice sfântul ei trup, nu putea să se atingă şi nici 
să se apropie de el. 


Deci, a alergat în cetate şi a spus arhiepiscopului şi mai marilor cetăţii toate cele 
întâmplate şi cum stă pe pământ trupul fericitei, fund cinstit de Dumnezeu cu 
strălucire cerească. 


Auzind aceasta, arhiepiscopul a alergat împreună cu mai marii cetăţii şi cu popor 
mult, cu făclii aprinse şi cu tămâie, şi, văzând neprihănitul ei trup strălucind cu 
acea dumnezeiască lumină, s-au minunat cu toţii şi au lăudat pe Dumnezeu, care şi 
în vremurile cele mai de pe urmă prea măreşte pe robii Săi care împlinesc 
poruncile Lui. Apoi, vrând să ridice sfântul ei trup şi să-l ducă în cetate, n-au putut 
nicidecum, fiindcă Dumnezeu, vrând să proslăvească pe roaba Sa, a îngreunat ca o 
piatră de moară trupul ei. 


Și cunoscând că sfânta voieşte să fie dusă în altă parte, au început să o întrebe ca şi 
cum ar fi fost vie, pomenind toate cetățile, mânăstirile, bisericile cele până la 
Dunăre şi de cealaltă parte a Dunării, dar n-a voit nicăieri; însă cum a pomenit de 
Biserica Domnească din Curtea de Argeş, îndată s-a ușurat mai mult decât 

greutatea cei cea firească şi, înțelegând toţi că acolo este voia lui Dumnezeu şi a 
Sfintei a merge, au înştiinţat îndată, prin scrisori, pe domnitorul Țării Româneşti de 
toate cele despre sfânta. 


La aflarea unei asemenea veşti, domnitorul a alergat îndată cu mult alai, cu făclii şi 
cu tămâie, la Dunăre, fiind binecredincios şi râvnitor a-şi împodobi ţara cu odoare 
de mult preţ ca acestea, şi a adus sfintele ei moaşte în Ţara Românească. După 
ridicarea, în anul 1517, a Mănăstirii Curtea de Argeş, de către Sfântul voievod 
Neagoe Basarab (1512-1521), cinstitele moaşte ale Sfintei Filofteia au fost aşezate 
în mănăstire. Și, deşi au fost atâtea schimbări de vremuri, de robii şi de tulburări, 
ele au rămas până astăzi acolo, dând tămăduiri la tot felul de boli şi ajutând celor 
ce aleargă cu credinţă la Sfânta Filofteia. 


SR 5 e 


Sfântul Ambrozie s-a născut pe la anul 339, la Treveri (astăzi Trier, oraş în 
Germania), unde tatăl său, Uranius Ambrosius, avea înalta dregătorie de prefect, 
iar mama sa provenea din nobila şi bogata familie Aurelia, dar era împodobită şi cu 
virtuțile vieţii creştine. 


Pe aceştia, Dumnezeu i-a binecuvântat cu trei copii: Satir, Marcelina şi Ambrozie. 
Ambrozie creştea şi îi uimea pe toţi cu înţelepciunea sa. 


Odată, fiind el prunc înfăşat şi dormind cu gura deschisă, deodată, zburând un roi 
de albine, a venit asupra lui şi se vedeau albinele intrând şi ieşind din gura 
pruncului, unde puneau miere pe limba lui. După puţin timp albinele, ridicându-se, 
au zburat. 


lar tatăl lui, înspăimântându-se, a zis: „De va trăi pruncul acesta, va fi mare în 
popor”. 


După moartea tatălui lor, mama, împreună cu cei trei copii ai săi, s-a mutat la 
Roma, pentru a-i da să studieze la înaltele şcoli romane. 


Marcelina a intrat în monahism, iar Satir a ajuns înalt funcţionar de stat. Ambrozie 
a făcut studii de retorică şi de drept şi s-a deprins cu oratoria, apărând pe cei 
nedreptățiţi la judecăţi, ajutând celor năpăstuiți şi mustrând pe cei ce făceau 
nedreptăţi. El făcea judecăţi drepte pe vremea lui Prov, cel dintâi conducător al 
Cetăţii, care l-a făcut sfetnic pentru buna lui pricepere. 

Ambrozie a fost trimis ca avocat la Sirmium şi Mediolanum, iar în anul 370, 
împăratul Valentinian 1 (364-375) l-a numit guvernator al provinciilor Emilia şi 
Liguria, cu reşedinţa la Mediolan (Milano de astăzi). 


În acea vreme, a murit episcopul Auxenţiu arianul, din cetatea Mediolan, care 
ocupa scaunul după drepteredinciosul episcop Dionisie, cel ce răposase în 
surghiun. Moartea lui Auxentiu a creat mare tulburare între creştinii drept- 
credincioşi şi cei arieni, fiecare din ei voind să ridice în scaun un episcop de cre- 
dinţa sa. 


De acest lucru înştiințându-se împăratul, a trimis la Mediolan pe Ambrozie, ca 
degrabă să potolească tulburarea poporului. Deci, ajungând Ambrozie la Mediolan, 
a intrat în biserică în mijlocul poporului celui învrăjbit şi cu vorba sa cea dulce- 
grăitoare, îi sfătuia şi-i îndemna către unire şi pace. 


Atunci un prunc, care încă nu putea vorbi bine, deodată, a strigat din popor: 
„Ambrozie să ne fie episcop!”. Auzind aceasta, tot poporul care era în biserică a 
repetat cuvântul pruncului şi a început a striga cu mare glas: „Ambrozie să ne fie 
episcop!”. Astfel, cu bunăvoința lui Dumnezeu, a vorbit pruncul mai înainte de 
vremea grăirii sale şi amândouă părțile cele potrivnice, adică şi a celor 
drepteredincioşi şi a celor arieni, împăcându-se şi unindu-se, voiau pe Ambrozie a- 
| avea episcop, deşi nu era încă luminat cu sfântul botez, ci numai catehumen. 


Deşi a căutat să fugă de arhierie, în cele din urmă, cunoscând Ambrozie bunăvoința 
lui Dumnezeu, s-a supus dorinţei poporului. Însă n-a voit să fie botezat de un 
episcop arian, ci de un episcop ortodox, cu dinadinsul păzindu-se de credinţa cea 
rea. Astfel, Ambrozie s-a botezat la 30 noiembrie 374, iar la 7 decembrie, în 
acelaşi an, a fost hirotonit episcop, fiind de faţă însuşi împăratul. 


Fiind mare Părinte şi învăţător al Bisericii lui Hristos, a propovăduit mult şi a scris 
cărți împotriva ereziei lui Arie şi a întors prin cuvântul său pe mulți la dreapta 
credinţă, luminând poporul şi dând pace Bisericii sale. 


Sfântul Ambrozie I-a oprit chiar şi pe împăratul Teodosie cel mare (379-395), ca să 
intre în biserică, după măcelul pe care acesta îl poruncise în Tesalonic, dându-i 
canon de pocăință în faţa tuturor credincioşilor. 


Sfântul a făcut şi multe minuni. A descoperit, în chip minunat, moaştele Sfinților 
mucenici: Protasie, Ghervasie, Vitalie, Agricola, Nazarie şi Chelsie. 

O dată, un eretic, intrând în biserică, a văzut cum un înger îi şoptea la ureche 
Sfântului Ambrozie ce să vorbească mulțimii, iar un ucigaş, vrând să-l omoare cu 
sabia, i s-a uscat mâna, dar sfântul, fiind fără de răutate, i-a vindecat-o. 


Altă dată Sfântul Ambrozie a înviat un tânăr pe care, mai înainte, îl tămăduise de 
un duh necurat. 


Sfântul Ambrozie a luminat, a păstorit, a vindecat, a îndrumat sufletele, a apărat 
dreptatea celor nedreptăţiți, a propovăduit Evanghelia la un întreg popor păgân, cel 
al marcomanilor, a primit la credinţă, ca ucenic al său, pe marele predicator al lui 
Hristos, Fericitul Augustin; toate acestea lucrându-le ca un desăvârşit arhiereu al 
Domnului. 


Ajungând la bătrâneţe, Sfântul Ambrozie a cunoscut mai înainte ziua sfârşitului 
său, zicându-le celor apropiaţi lui: „Numai până la Paşti voi fi cu voi!” Aşa a fost, 
pentru că şi-a dat duhul pe când se lumina de ziua Sfintelor Paşti, la data de 4 
aprilie 397, iar trupul său a fost înmormântat în biserica din Mediolan, care îi 
poarta numele până astăzi. Biserica Ortodoxă îl prăznuieşte la 7 decembrie, ziua 
hirotoniei sale întru arhiereu. 


Sfântul Ambrozie este ocrotitorul crescătorilor de albine, iar, pentru înalta sa 
învăţătură, este considerat şi ocrotitor al elevilor şi al studenţilor. 


Fragmente din moaştele Sfântului Ambrozie se găsesc, începând cu data de 6 
decembrie 2004, în biserica Parohiei Apărătorii Patriei II din Bucureşti. 

Părticele din moaştele Sfintei se află la: 
» Mănăstirea Recea, comuna Dumbrăveni, județul Vrancea, la 21 km SV de 
Focşani şi la 17 km nord de Râmnicu Sărat; 
» Mănăstirea Săraca, este aşezată în plină câmpie bănăţeană, în localitatea 
Șemlacul mic, comuna Gătaia, la 67 km sud de Timişoara, pe drumul care 
leagă cele două localităţi. 


Sfânta muceniţă Filoteia de la Mănăstirea Curtea de Argeş 
(sec. XII-XIII) - Scurt istoric 


Sfânta muceniţă Filoteia s-a născut în cetatea Târnovo, din părinți simpli şi 
neînvăţaţi. Rămânând orfană de mamă din fragedă copilărie, tânăra fecioară se 

îndeletnicea cu lucrarea faptelor bune, aşa cum o învățase mama ei. Fra nelipsiră 
de la biserică, tăcută şi foarte iubitoare de săraci şi de Hristos, acestea fiind 
bunătăţile duhovniceşti care împodobeau sufletul ei. Apoi, multe pătimind de la 
mama sa vitregă, nevinovata fecioară a răbdat toate pentru Dumnezeu. Ocară, bătăi 
şi tot felul de năpăstuiri. 


Odată, pe când ducea mâncare tatălui său la plug, fecioara Filoteia, fiind foarte 
iubitoare şi iubită de săraci, a început a împărţi din mâncare copiilor flămânzi 
care îi ieşeau în cale. Deci, urmărind-o tatăl său şi văzând milostenia ei, s-a 
pornit cu mânie dobitocească împotriva Sfintei fecioare şi a aruncat cu barda 
plugărească asupra ei, rănind-o tare la picior. În ceasul acela, cu rânduiala lui 
Dumnezeu, Sfânta muceniţă Filoteia şi-a dat sufletul în mâinile Domnului, fiind 
în vârstă doar de 12 ani. Deci încercând ucigaşul tată să ridice trupul sfintei, n-a 
putut, că trupul ei se lăsa foarte greu. Atunci a anunţat pe mitropolitul din 
cetatea Târnovo, care a ieşit înaintea muceniţei cu tot clerul şi cu făclii aprinse. 


Înţelegând că voia Sfintei muceniţe Filoteia este să fie dusă în altă parte, au 
început a numi toate mănăstirile şi bisericile de pe pământul Bulgariei, unde 
anume ar voi să fie dusă. Dar trupul sfintei nu se lăsa mişcat din loc. Apoi au 
început a numi bisericile din Țara Românească. Și când au ajuns la biserica 
domnească din Curtea de Argeş, îndată trupul sfintei s-a uşurat mai mult decât 
era după fire. Atunci au cunoscut toţi că acolo este voia Sfintei Muceniţe 
Filoteia să fie dusă. 


Deci, tămâind trupul sfintei, care strălucea de oarecare lumină dumnezeiască, l- 
au ridicat şi l-au ţinut în biserica mare din Târnovo până au anunţat pe domnul 
Țării Româneşti, Radu Negru, cum că Sfânta muceniţă Filoteia doreşte să 
meargă în pământul românesc. 


Auzind de aceasta, voievodul Radu a ieşit îndată cu tot clerul, cu boieri şi 
mulţime de popor la Dunăre de au primit acest sfânt odor şi l-au dus în biserica 
domnească din oraşul Curtea de Argeş. Aici au Stat nestrămutate până în ziua de 
astăzi, făcând nenumărate minuni de tămăduiri a tot felul de boli şi dureri 
omeneşti. 

ani în frumoasa catedrală domnească a lui Neagoe Basarab de la Curtea de Argeş, 
unde a fost şi mănăstire cu mulți călugări. Dar în ultimele decenii, zidindu-se la 
Argeş noi clădiri, sfintele sale moaşte au fost mutate în paraclisul de iarnă, aşa cum 
se văd şi astăzi. 


Aceste sfinte moaşte constituie încă un odor dumnezeiesc, încă un protector al 
pământului şi neamului românesc. Căci, părăsind de bună voie neamul său, 
Sfânta muceniţă Filoteia s-a făcut rugătoare şi mijlocitoare a Bisericii Româneşti şi 
a întregii Ortodoxii, dorind să rămână cu noi şi să vegheze peste secole pentru 
poporul nostru credincios, înaintea tronului Preasfintei Treimi. 


Dintre minunile Sfintei muceniţe Filoteia 


Moaştele Sfintei muceniţe Filoteia Sunt încă un izvor nesecat de tămăduiri 
miraculoase, încă un doctor fără de argint al poporului şi Bisericii Româneşti. 
Asemenea celorlalte moaşte din ţara noastră, moaştele Sfintei muceniţe Filoteia s- 
au dovedit de la început ajutătoare în nevoi credincioşilor şi vindecătoare de toată 
boala şi neputinţa. 


Cine poate spune câte feluri de boli, paralizii, epilepsii, umflături şi dureri ale 
trupurilor omeneşti s-au vindecat aici? Din moşi-strămoşi se păstrează tradiția ca să 
vină credincioşii, mai ales cei din părțile Argeşului şi Muşcelului, la moaştele 
Sfintei Filoteia, ori de câte ori se simțeau bolnavi, loviți de grele suferințe, 
ameninţaţi de primejdii şi de moarte. Şi, după râvna şi credinţa lor, cei mai mulți 
căpătau sănătate prin minune, uşurare de dureri şi mângâiere sufletească. 


Mai ales cei bolnavi de epilepsie şi de boli interne, greu de tămăduit sau 
nevindecabile, alergau la moaştele sfintei muceniţe, se rugau cu credinţă, treceau 
pe sub sfânta raclă, li se făcea Sfântul Maslu şi se întorceau acasă uşuraţi sau cu 
totul vindecaţi. Mare păcat că niciuna din vindecările acestea miraculoase făcute la 
moaştele Sfintei muceniţe Filoteia nu s-au scris. Fiecare s-a bucurat când s-a 
vindecat, când a găsit un asemenea doctor minunat, dar toți au uitat să 
mărturisească aceste minuni prin scris şi viu grai, generaţiilor viitoare, spre lauda 
lui Dumnezeu şi a Sfintei muceniţe Filoteia. 


AStăzi, ca şi altădată, aleargă credincioşii la aceste sfinte moaşte şi capătă multă 
mângâiere şi uşurare de suferinţele trupeşti şi sufleteşti, prin harul Sfântului 
Duh. 

Curtea de Argeş - Mănăstirea Curtea de Argeş în parfum de magnolii! 

Curtea de Argeş - capela-paraclis unde sunt moaştele Sfintei Filofteia, flancată 
de magnolii roz 

pd A fost sfinţită o „casă nouă” pentru moaștele Sfintei Filofteia: Catedrala Ar 

e Sorin loniţe - 07.12.2018 
dr Noua Catedrală Arhiepiscopală din Curtea de Argeș a fost sfințită de arhiepiscopul 
Jr Calinic vineri, 7 decembrie 2018, în ziua sărbătorii Sfintei Filofteia, în prezența a si 
3 mii de credincioşi. 
5 A fa S 
% „Noua casă” pentru moaştele sfintei, aşa cum este numită catedrala în Actul de 
Îr sfințire, va avea hramurile „ Sfânta muceniţă Filofteia” şi „Sfinţii Arhangheli 


e Mihail şi Gavriil”. 

Pr Muscelului, a fost scoasă joi seară din paraclisul mănăstirii Curtea de Argeş şi 
Ar însoţită către noua catedrală de un sobor de preoţi. 

La procesiune au participat aproape o mie de credincioşi cu lumânări aprinse în 
mâini, în timp ce câteva sute de oameni aşteptau în faţa noului lăcaş de cult. 


După slujba de sfințire a fost oficiată pentru prima dată Sfânta Liturghie în noua 
catedrală. 
Sfânta Filofteia 


Numită de argeșeni „Sfântulița”, Sfânta muceniţă Filofteia se află la Curtea de 
Argeş din 1396. 


Sfânta Filofteia s-a născut la Târnovo, Bulgaria. Ea a fost orfană de mamă și a avut 
mult de suferit din pricina mamei vitrege şi a tatălui ei. 


Fiind educată creştineşte de mama ei naturală, Sfânta Filofteia era foarte milostivă, 
mergea la biserică, asculta Sfintele Scripturi şi avea grijă de cei săraci. 


Fiind surprinsă de tatăl ei pe când împărțea săracilor hrana pe care trebuia să i-o lui 
aducă la câmp, acesta s-a mâniat şi a lovit-o la picior cu o bardă. Acest lucru i-a 
cauzat moartea sfintei de numai 12 ani. 

A Potrivit sinaxarelor, trupul ei s-a făcut nefiresc de greu şi nu a putut fi ridicat decât 
A la rostirea numelui capitalei de atunci a Valahiei, Curtea de Argeş. 


Noua Catedrală Arhiepiscopală din Curtea de Argeș 

Pentru mai multe informaţii şi fotografii de la eveniment accesaţi site-ul oficial al 
Eparhiei. 

A fost sfinţită noua raclă pentru moaştele Sfintei Filofteia 


Publicat de Gheorghe Anghel 
25.04.2019 
https://www.youtube.com/watch?v=zaA EpOckCVs 


ie se ste 


Preafericitul părinte patriarh Daniel a sfinţit joi, 25 aprilie 2019, racla pentru 
moaştele Sfintei muceniţe Filofteia de la Curtea de Argeş. 


Slujba a fost oficiată, înainte de Liturghie, în Salonul Sfinţilor Români din Reşe- 
dinţa patriarhală. 


Alături de patriarhul României au fost prezenţi membrii Sfântului Sinod aflați în 
Capitală pentru sfinţirea Sfântului şi marelui Mir. 


Sfânta Filofteia - martiră la 12 ani 


Sfânta Filofteia s-a născut în oraşul Târnovo, Bulgaria, din părinţi creştini, oameni 
simpli. 

Intr-o zi, mergând ea după obicei să ducă tatălui ei mâncare la câmp, i-au ieşit în 
cale niște săraci şi flămânzi, ştiind că este o fire milostivă. Neavând altceva ce să le 
ofere, sfânta le-a împărțit mâncarea pe care trebuia să o ducă tatălui ei. 


Pete 
A 


Intr-una din zile, tatăl a urmărit-o şi văzând că împarte mâncarea săracilor a lovit-o 
cu toporul, cauzându-i astfel moartea. 


Moaştele Sfintei Filofteia se află la Curtea de Argeş, fiind aduse în vremea 
domniei lui Radu (Negru) Vodă. 

Foto credit: Basilica.ro/Mircea Florescu 


Mutarea Sfintei Filofteia în noua Catedrală a Mânăstirii Argeşului: 
https://www.youtube.com/watch?v=txbslyCrLZE 

Predica Părintelui Sofian Boghiu (Mănăstirea Antim) la Sfântul ierarh 
Nicolae şi Sfânta muceniţă Filoftea 


Fraţi creştini, ne întâlnim astăzi şi mâine în pomenirea cea de peste ani a celor 
două făpturi dumnezeieşti, Sfântul ierarh Niculae şi Sfânta muceniţă Filof- 
teia. Diferenţa de timp şi de loc este mare între aceşti sfinţi ai lui Dumnezeu, 
pentru că Sfântul Nicolae trăieşte pe la trei sute şi patruzeci, atunci îşi încheie viaţa 
pământească, iar Sfânta Filofteia pe la o mie trei sute treizeci, treizeci şi cinci, 
patruzeci. Deci, o mie de ani distanţă de timp între aceşti doi. 


=> Bunul Sfântul Nicolae era un mare ierarh, un arhiereu al lui Dumnezeu 
care avea legături directe cu împăratul Constantin, [la] primul Sinod de la 
Niceea, un om cu multe relaţii în lumea aceasta pământească. 

= Sfânta Filofteia, o fetiţă, o ţărancă săracă, poate nu ştia nici să se iscă- 
lească, cu nişte părinţi modeşti, săraci, plugari, trăind într-o localitate din 
Bulgaria. Sfântul Nicolae, [după cum] s-a vorbit în Viaţa lui, el însuşi 
făcând minuni în viaţa lui pământească; iar [pe] sfânta Filofteia nimeni n-a 
cunoscut-o în viaţa ei, decât în momentul martiriului ei. 


Și totuşi, ne întâlnim cu amândoi aceşti sfinţi ai lui Dumnezeu în aceste zile, astăzi 
şi mâine, şi astăzi şi în şapte decembrie. 


A AAA pe Ar dr dr Ar dr Ar Ar dr Ar dr dr Ar de Ar 7 


Sa XP 0 XP XX 3 3 3 3 3 3 3 3 5 IE IE IE IE IE 3 IE 3 IE IE E E E E A 


Tie De de De Dr De De De De De De Ar Dr De De De dr De Ar Dr dr de de dr drd 


Xp XP XP IP 3 3 DE 2 e 30 E 3 2 2 2 2 E 30 E IE IE 2 E E IP XX 


Ce-i uneşte pe dânşii şi ce-i face lăudaţi şi neuitaţi de memoria lumii? Bunătatea 
inimii lor. Sfântul Nicolae a fost un om foarte milostiv, la dimensiunile lui şi 
Sfânta Filofteia de asemenea, la sărăcia ei. Amândoi erau plini de har, plini de 
putere dumnezeiească. Dragostea de Dumnezeu luase legătură cu şuvoiul dra- 
gostei din inima lor. De aceea au ajuns de neuitat. 


Cu Sfântul Nicolae, noi avem o socoteală mai personală la mănăstire aici. 
Adică Sfântul Nicolae a fost patronul bisericii de lemn care a fost cândva pe 
acest loc unde fericitul Antim Ivireanul, căutând loc pentru o biserică de 
piatră, negăsind în altă parte, a primit acea ofertă a ctitorilor de la vechea 
mănăstire, vechea bisericuţă de lemn, să facă în locul ei această biserică de piatră 
şi, ca recunoştinţă sau ca plată, să fie socotit şi Sfântul Nicolae patronul acestei 
sfinte mănăstiri - el find patronul bisericuţei din lemn care a fost înainte 
aici. Fericitul Antim a fost de aceeaşi înţelegere cu ei şi a păstrat pe Sfântul 
Nicolae patron acestei sfinte biserici. În această icoană cu patru sfinţi care sunt 
patronii lui Antim şi patronii mănăstirii, al doilea e Sfântul Nicolae (Icoana 
„ctitoricească ” din 1715, păstrată lângă catapeteasma biserici mănăstirii Antim, 
menţionată de ctitor în Aşezământul dat mănăstirii sale: Arhim. Sofian Bo- 
ghiu, Sfântul Antim Ivireanul şi Mănăstirea Tuturor Sfinţilor, Bucureşti 2005, 
p.129, 135, 159. Sub figura stând în picioare a Sfântului Nicolae este pictată 
minunea miluirii fetelor sărace.) Întâiul este Alexie omul lui Dumnezeu, al doilea 
Sfântul Nicolae, al treilea Sfântul Antim, patronul lui Antim Ivireanul şi a patra 
Sfânta Agata. Toţi au legături cu această mănăstire şi cu fericitul Antim Ivireanul. 
Deci Sfântul Nicolae are legături directe cu această mănăstire; azi a fost şi hramul 
mănăstirii. 

Sfântul Nicolae, aşa cum ştiţi de fapt - din an în an se repetă multe lucruri din viaţa 
lui pământească, din milosteniile lui - a făcut multe lucruri înalte în viaţa lui 
pământească şi după aceea. Sfânta Filofteia a făcut numai după moartea ei multe 
lucruri minunate... şi multe vindecări. 


La Sfântul Nicolae se povesteşte cu detalii şi ca stăruinţă, între minuni, acea fapră 
de milostenie a lui făcută către o familie în care erau trei fete sărace. 


Tatăl lor era dispus să le lase să-şi trăiască viaţa de lume, o viaţă în păcate, ca să 
poată să-şi ducă viaţa lor mai departe. Aflând Sfântul Nicolae acest lucru, a 
făcut, aşa cum făcea el de obicei, un gest care a fost salvator pentru acea familie, 
ca şi pentru multe altele. Adică ştiţi, în timpul nopții S-a dus cu o pungă de bani 
de aur şi i-a aruncat pe fereastră unde ştia că dorm acele trei fete. Dimineaţa s- 
au trezit cu această bogăţie neaşteptată de nicăieri. În noaptea următoare a făcut 
acelaşi lucru; tatăl fetelor care a aflat de acest fapt, fără îndoială că a rămas 
uimit şi era dornic să ştie cine e acest mare binefăcător. A stat la pândă şi, în 
noaptea următoare, când a fost din nou Sfântul Nicolae cu darul lui, l-a 
observat. Și a căzut în genunchi mulțumindu-i, aşa cum putea Să mulțumească 
un tată disperat în asemenea ocazii, că salva cinstea celor trei fete ale lui. Aici 
jos, sub icoana Sfântului Nicolae, e această minune, acest moment din viaţa 
lui: cele trei fete care dorm aici, Sfântul Nicolae la fereastră aruncă bănuţii. De 
aceea Sfântul Nicolae a rămas patronul fetelor sărace şi al fetelor care vor să se 
mărite şi nu pot. Pentru că de obicei în lume e acest schimb de bunuri pământeşti. 

Dacă ai zestre bună te iau, dacă nu, te lasă şi nu interesează. Cele care se roagă cu 
adevărat la Sfântul Nicolae au acest răspuns binefăcător de la el. 


De asemenea, Sfântul Nicolae ştiţi că este patronul copiilor, cu darurile. Acest 
obicei este izvorât dintr-o minune a Sfântului Nicolae. Adică, într-o călătorie a 
Sfântului Nicolae, a trecut pe la un han şi (...) hangiul, un om rău, un criminal 
am putea spune, a luat trei copii, i-a prins el de unde i-a prins, i-a adus şi i-a 
junghiat în pivniţa lui ca să facă mâncare la călători. Sfântul Nicolae trecând pe 
acolo a aflat. A întrebat: „De ce ai făcut fapta aceasta?” - „N-am făcut-o!” - 
»Coboară cu mine în pivniţă!” A coborât, bieţii copii erau junghiaţi, curgea 
sângele din ei. Sfântul Nicolae a făcut rugăciune, i-a binecuvântat şi copiii au 
săltat vii. Această minune a rămas de neuitat, din ea s-a născut acest obicei, 
ca în ajunul Sfântului Nicolae să primească copilaşii ghetuţe sau alte obiecte la 
măsura, la vârsta lor: daruri de la Sfântul Nicolae. 


Şi alte multe minuni a făcut Sfântul Nicolae în viaţa lui pământească. A luat parte 
la sinodul de la Niceea, cum ştiţi, primul sinod ecumenic, când s-au făcut primele 
şapte articole din Crezul nostru creştin: „Cred întru Unul Dumnezeu, Tatăl 
atotțiitorul...” şi celelalte articole. Și aici era o dispută, cum ştiţi, o dispută cu un 
mare eretic, Arie, care tăgăduia că lisus Hristos e de aceeaşi fiinţă cu Tatăl 
ceresc. Adică spunea acest Arie că a fost cândva un timp, în depărtată veşnicie, 
când Fiul nu era: lisus Hristos, Cuvânt al lui Dumnezeu, Logosul cum spun 
teologii, n-a fost. Or, EI era Cuvântul Tatălui şi Evanghelia Sfântului loan de la 
început spune aşa: „La început era Cuvântul“, acest lisus Hristos; la început, şi n- 
a fost vreme când El n-a existat. Această discuţie a fost la sinod şi era şi 

Spiridon, pe care îl sărbătorim săptămâna cealaltă. Oameni care nu erau mari 
cărturari, însă erau nişte oameni plini de duhul lui Dumnezeu. Şi Sfântul 
Spiridon a făcut acea minune cu cărămida: luând o cărămidă în mână, cum ştiţi, a 
binecuvântat-o şi a strâns-o în mână. A ţâşnit focul în sus, a curs apa în jos şi a 
rămas cu lutul în mână. Şi a spus: „Această cărămidă este un singur obiect, însă 
are în ea trei elemente: focul, apa şi lutul. Aşa e şi Sfânta Treime, sunt trei şi 
formează una“, unitatea aceasta a Sfintei Treimi. Şi a convins foarte mult Sfân- 
tul Spiridon. 


Iar WR, cât era de blând şi de bun, văzând încăpăţânarea lui Arie, i- 
a tras o palmă la sinod care l-a durut poate mai puţin, însă l-a ruşinat foarte 
mult, pentru că din râvnă fac şi sfinţii asemenea gesturi care pentru unii oameni 
sunt de scandal. Însă... a fost necesară această palmă acelui bârfitor de 
Dumnezeu, Arie ereticul pe care Sfinţii Părinţi îl înfierează cu cuvinte grele, 
pentru că a atacat dumnezeirea Fiului lui Dumnezeu care ne-a mântuit pe noi 
toți. 


Sfânta Filofteia, cum ştiţi, a avut o viaţă simplă. Dacă aţi ascultat acatistul din 
seara aceasta, în acatist e povestită viaţa ei care e foarte simplă. Copilă crescută 
foarte frumos de mama ei care a învăţat-o să fie cuminte, să meargă la biserică, 
să se roage, să fie bună, să ajute pe toţi care au nevoie de ajutorul ei. Şi ea, cu 

sufletul curat, a primit tot ce i-a dat buna sa mamă ca învăţătură, ca hrană de 
toată viaţa ei. Însă... mama ei bună a murit, lăsând-o de tânără orfană. Tatăl ei 
s-a recăsătorit, luând o altă femeie. Și acea femeie, soția tatălui Sfintei Filofteia, 
se purta foarte rău cu această copilă. Și adeseori o bătea, mai ales atunci când o 
simțea că risipeşte avutul familiei lor. Că aşa se socoteşte, a face milostenie 
însemnează a risipi! 


Ține pentru tine, să mănânci până crapi! Şi fără îndoială, era foarte supărată că 
dădea câte ceva, aşa, din puţinul care îl aveau şi ei. Şi erau discuţii în familie, că 
tatăl său, un plugar, mergea la câmp şi nu-i ajungea mâncarea şi soţia lui îi spunea: 
„trimit mâncare, îţi trimit câtă ştiu că ţi-e de folos“. Însă el spunea că nu-i ajunge 
şi fără îndoială i-a părut rău, dar era prea târziu. Aşa cum facem şi noi nişte 
prostii, jionim pe cineva, spunem un cuvânt greu Sau facem un rău, după aceea 
ne pare rău. Dar rana ai făcut-o, foarte greu să o vindeci. S-a întâmplat aşa şi la 
acest tată al Sfintei Filofteia. S-a apropiat de ea, însă o lumină foarte puternică a 
apărut învăluind trupul ei, în timp ce sângele curgea. A încercat s-o mişte de acolo, 
s-o aducă unde era el, unde lucra, unde erau plugul şi carul, însă n-a putut-o 
ridica. Era foarte grea, şi era micuță! Și atunci, speriat, s-a dus la Târnovo - de 
acolo era - şi a vestit pe arhiepiscopul şi pe cei care erau acolo, spunându-le 
fapta lui, în primul rând, căindu-se că a fost ucigaşul propriei sale fiice (...) 


[Pentru aşezarea moaştelor s-au pomenit] multe nume de mănăstiri şi când a 
ajuns pomenirea până la Curtea de Argeş, s-a făcut mai uşoară decât era, decât 
putea să fie un asemenea trup. Şi şi-au dat seama că acesta era un răspuns - 
acolo vrea să meargă. Şi bineînţeles, au ridicat-o cu cinste de la catedrala din 
Târnovo, au prohodit, au cântat cântări cum se cântă în asemenea împrejurări 
fericite, şi a fost adusă la Curtea de Argeş. 


Și era Radu Vodă, Radu Negru, care e ctitorul bisericii domneşti de la Curtea de 
Argeş... au făcut corespondenţa între cele două ţări, au adus-o până la Dunăre, la 
Dunăre a ieşit domnul împreună cu sfatul ţării şi cu mitropolitul de atunci, cu toţi 
preoţii şi călugării care erau pe vremea aceea, a fost o primire nespus de 
măreaţă. Și au adus-o în cântării până la Curtea de Argeş. Și acolo a stat într-o 
raclă frumoasă în biserica Sfântul Nicolae domnesc, în partea de nord. Şi acolo 

dacă vă duceţi, la biserica domnească din Curtea de Argeş, să vă uitaţi pe stâlpul 
care merge către altar - stâlpii au acolo patru suprafeţe pictate toate — pe un stâlp 
de către altar este viaţa Sfintei Filofteia, zugrăvită acolo (...). O să vedeţi pe taică- 
său arând, o vedeţi pe Sfântă venind cu mâncare, vedeți momentul când aruncă cu 
barda, şi o vedeţi înconjurată de soborul acesta de clerici aducând-o la Curtea de 
Argeş şi instalând-o în acea biserică frumoasă de la curtea domnească. 


d di | 


După aceea, mai târziu, când Neagoe Basarab construieşte biserica [mănăstirii] 
de acolo, [azi] catedrala de la Curtea de Argeş, biserică frumoasă cu turle 
răsucite, ea a fost adusă acolo şi aşezată în biserica [lui Neagoe] de la Curtea de 
Argeş. 


După aceea şi în timpul de acum, Sfânta Filofteia se află în paraclisul mănăstirii 
Curtea de Argeş, în partea de răsărit a mănăstirii şi acolo e mereu cinstită, mereu 
vizitată de foarte multă lume şi îndeosebi de lume necăjită. Şi pe cărările acestea 
către Sfânta Filofteia merge multă lume necăjită şi mulți se întorc foarte bucuroşi 
înapoi, primind un dar de la ea, de la Sfânta Filofteia, dar de mângâieri duhov- 
niceşti. 


Și în încheiere am să vă spun o întâmplare [care] a avut loc aici, în această 
mănăstire, în timpul războiului, primului război mondial. Ştiţi că la un moment 
dat, ţara noastră era ocupată - Muntenia - de nemți. $i Brewreştiul era sub 
Stăpânire Străină, conducerea noastră era în Moldova. Şi bisericile erau închise. 
Sfânta Filofteia era mutată de la Argeş aici, în această biserică [a Mănăstirii 
Antim, n.n.]. Nu ştia nimeni însă că este aici, pentru că pe vremea aceea 
mănăstirea Antim era metocul mănăstirii Curtea de Argeş. Metoc, adică Curtea 
de Argeş avea o casă şi o biserică în Bucureşti, şi aici era ca şi casa ei. Acesta era 

metocul mănăstirii Curtea de Argeş. Sfânta Filofteia era aici, însă păstrată în 
taină. 


Se RICCI PROPRIA 


E, 
L 


dungi 


ie e se 


O biată mamă care avea patru copii pe front, se ruga lui Dumnezeu, Maicii 
Sfinte şi Sfinţilor lui Dumnezeu ca să-i ocrotească copiii, Să vină sănătoşi acasă 
de pe front. Într-o noapte, după rugăciune îndelungă, a aţipit şi a văzut 
interiorul bisericii mănăstirii Antim, cum era atunci, şi pe Sfânta Filofteia. A 
văzut-o stând deasupra raclei ei, vie şi [Sfânta] i-a spus: „dacă vrei să-ţi salvezi 
copiii, intră aici, fă o slujbă aici, la racla moaştelor mele“. 


S-a trezit imediat, a doua zi a venit aici şi [biserica] era închisă, încuiată. 
Întâlneşte preotul şi îl roagă să-i dea voie să vină la Sfânta Filofteia. El a spus: 
„nu e, nu e Sfânta Filofteia aici!” - „Părinte! Am văzut toată această curte“, aşa 
cum era curtea aici, „şi interiorul bisericii. Aici, părinte, pridvorul, uşa asta am 
văzut-o. Vreau să intru înăuntru, ştiu în care parte e Sfânta Filofteia!” Văzând 
preotul că nu se poate tăinui acest adevăr, i-a deschis. Într-adevăr, aşa era cum 
i-a Spus. A venit, a căzut în genunchi, a făcut un acatist la Sfânta Filofteia, la 
racla ei, şi a plecat biata femeie foarte mulțumită şi convinsă că fiii ei se vor 
întoarce sănătoşi. 


Şi aşa a fost, toţi patru S-au întors acasă sănătoşi, deci - o minune! Ea, ca 
recunoştinţă, a comandat o icoană, era atunci un părinte monah Gavriil, zugrav 
de icoane. 


Și i-a spus ea cum a văzut-o pe Sfânta Filofteia în vedenia ei, şi cu detalii - aşa, 
aşa, aşa îmbrăcată... Şi icoana care este acolo, la racla cu sfintele moaşte, icoana 

Sfintei Filofteia (Arhim. Sofian Boghiu, Sfântul Antim Ivireanul., p. 143-144. Astăzi 
a fost înlocuită cu icoana celor 40 de mucenici.) este după dictarea acestei femei. 
Această ţărăncuţă îmbrăcată foarte simplu care s-a arătat aşa cum era ea, aşa 1 s-a 
arătat şi acestei fericite mame care, ca recunoştinţă, a poruncit să-i facă icoana. Şi a 
rămas de atunci în acest sfânt locaş... A fost mai înainte aici, în acest colţ, unde-i 
sfeşnicul acum - s-a mutat între timp acolo. Şi aşa s-a petrecut cu acest semn de 
dragoste al Sfintei Filofteia către o mamă care s-a rugat pentru salvarea copiilor săi 
din război. 


Fraţi creştini, am aici în mână o carte, un paragraf scurt din Didahiile fericitului 
Antim Ivireanul în care vorbeşte mai pe larg de Sfântul Nicolae, episcopul de la 
Mira Lichiei şi am să vă citesc această încheiere [în] care sunt nişte sfaturi, ce 
trebuie să facem ca să putem merge şi noi pe calea aceasta a lui Dumnezeu, pe 
calea poruncilor Lui. Să putem şi noi să ne prindem în această mulțime de oameni 
îmbunătăţiţi care merg către Împărăţia lui Dumnezeu. 


Însă am să vă spun înainte, în legătură cu Evanghelia citită în seara aceasta, cele 
zece fecioare (Matei 25,1-12.), această observaţie care se poate constata din citirea 
Sfintei Evanghelii, că fecioarele neinţelepte sau nebune, cum scrie în Evanghelie, 
în momentul când vine Mirele Hristos şi e sfârşitul vieţii, se pomenesc că n-au 
untdelemn în candele - cele înțelepte aveau untdelemn, au alimentat candelele, 
le-au aprins - ele însă constată că nu au untdelemn. [...]. Şi atunci ele cer 
împrumut de la cele care aveau untdelemn şi [acelea le] spun: „nu cumva să nu ne 
ajungă nici nouă, nici vouă. Mai bine mergeţi la cei ce vând şi vă cumpăraţi. 


Ce însemnează aceasta? 
Cele înțelepte au făcut fapte bune în 

viața lor, şi-au cumpărat untdelemn, l-au avut la îndemână atunci când se face 
socoteala pentru faptele noastre bune. Cele care erau neinţelepte, n-au avut fapte 
bune [fapte de milă autentică şi care să aducă roada Duhului Sfânt, potrivit 
fâlcuirii Sfântului Serafim de Sarov, n.n.]. Au avut numai această feciorie tru- 
pească, această curăţie, această uscăciune de duh. Poţi să păstrezi curăţia 
trupească, însă îţi trebuie şi cealaltă, sufletească. Și această bunătate din inimă, 
această nevinovăție şi această dragoste trebuie să cuprindă întreaga ta fiinţă. N- 
au avut aceste fapte bune, nu le-au putut împrumuta, aşa încât în viaţa pămân- 
tească trebuie să avem grijă cu aceste fapte bune care ne vor deschide uşile 
Împărăției lui Dumnezeu. Fără ele nu putem intra la Dumnezeu. Nu putem intra 
în această Împărăţie a binelui şi a dragostei dumnezeieşti, Dumnezeu fiind 
dragostea însăşi... 


De aceea să ţineţi minte acest lucru, acest amănunt care este esenţial: că acești doi 
sărbătoriţi, Sfântul Nicolae şi Sfânta Filofteia, au fost nişte oameni simpli, nu 
erau mari cărturari, însă au avut această esenţă duhovnicească a vieţii lor, 
această bogăţie duhovnicească, fapta bună: erau generoşi, nu erau egoişti, erau 
darnici şi buni. Să învăţăm şi noi acest lucru, acest bagaj duhovnicesc pentru 
Împărăţia lui Dumnezeu, pentru veşnicie, şi că atunci nu se pot împrumuta faptele 
bune: merge fiecare exact ca la examen, cu tot ceea ce are în el, cu atâta 
merge. Ştu, bine - nu ştii, te elimină sau te amână pe altă dată, în viaţa 
pământească, însă acolo, nu! Te amână sau te elimină pentru veşnicie, în focul 
acela de care vorbeşte Evanghelia. 


Şi acum am să vă citesc aceste câteva cuvinte din POD, 

în legătură cu Sfântul Nicolae (Antim Ivireanul, „Cazanie la Sfântul Nicolae “, 
în Opere, Bucureşti 1972, p.55-56.), şi cu Sfânta Filofteia, fără îndoială: „Jubiţii 
mei fii duhovniceşti, câţi v-aţi adunat astăzi ca Să prăznuiţi, să vă bucuraţi de 
pomenirea Sfântului Nicolae şi Sfintei Filofteia, spunem noi, „trebuie după cât 
va fi cu putinţă fiecăruia, luând pildă de la faptele lor bune, să ne asemănăm lor 
şi Să iubim întâi pe Dumnezeu, după cum este scris în porunca cea dintâi” a 
Decalogului „şi pe aproapele nostru. Să iubim vrăjmaşii noştri, să le facem bine. 
[Să cinstim] pe părinţii noştri trupeşti şi părinţii sufleteşti (...). Să ne ferim pe 
cât ne va fi cu putinţă de desfrânare, de beţie, de zavistii, de vânzări, de apucări, 
de năpăşti şi de alte multe ca acestea, că sunt aflări ale (...) diavolului acestea, 
pentru ca să ne despartă de Hristos Domnul nostru şi să-şi bată joc de noi, după 
pofta lui. Și dacă vom păzi acestea câte am zis, atunci vom fi creştinii buni şi 
adevăraţi ucenici ai Mântuitorului Hristos şi fără de nici o îndoială, să avem 
nădejde bună că aici în această lume vom petrece viaţă paşnică şi fără tulburare, 
iar în cea viitoare ne vom veseli împreună cu Sfântul Nicolae şi Sfânta Filofteia 
şi cu toţi Sfinţii în Împărăţia Cerului, care cu toţii au dobândit harul lui 
Dumnezeu în veci“, 


Amin. 


(în: Părintele Sofian, Editura Bizantină, 2007, Bucureşti) 

Pr. Dr. Dorin Octavian Picioruş - Predică la pomenirea Sfintei muceniţe 
Filoteea/Filofteia 


lubiţii mei, am ţinut să vorbesc astăzi despre dumnezeiasca Filoteea (,„iubitoarea de 
Dumnezeu”, Filofteia fiind o românizare a numelui grecesc, chiar dacă ea e de 
naţionalitate bulgară, din Târnovo), pentru ca să-i mulțumesc în mod special, iarăşi 
şi iarăşi, şi să mă bucur dumnezeieşte în această zi. 


Pentru că, dacă dumnezeiescul Arhiepiscop Nicolae al Mirei Lichiei este patronul 
spiritual al onlineului nostru, dumnezeiasca muceniţă Filofteia (prefer românizarea 
numelui ei) e primul Sfânt căruia i-am sărutat Sfintele Moaşte, pe la 12-13 ani, 
înainte ca să merg la Seminar şi care mi-a dat să simt în străfundul fiinţei mele ce 
înseamnă. ..curăţia dumnezeiască. 


Pentru că atunci când i-am sărutat Sfintele Moaşte...darul ei pentru mine...ea: 
copilă, eu: copil...a fost acela de a simţi harul curăției ei dumnezeieşti lucrând în 
mine şi îndemnându-mă şi pe mine la feciorie şi la curăţie dumnezeiască, lucru 
care a marcat (în mod fundamental. ..aveam să îmi dau seama mai târziu) întreaga 
mea viaţă. 


Gura mi s-a umplut de dulceaţă dumnezeiască...iar inima mi-a fost răpită de 
sfiiciunea, delicateţea, frumuseţea duhovnicească care a ţâşnit din trupul e1...în 


Ar Dr De De Dr de De Dr De De De de Dr De dr Dr de De e de dr fr A A 


Xp E PP 0 IP IP 3 E II II II 2 E E E XXX 


De De de De Dr De e De De De De Dr Dr De De De De De Dr Dr De de de dr dr d 


Xp XP XP IP 3 IE E 2 E 30 E 3 2 2 2 2 E 30 E IE IE 2 E E XX 


trupul meu, ea devenind o Maică pentru mine şi o Prietenă plină de cuviinţă şi de 
înţelepciune. 


Și oricât am păcătuit şi am greşit după aceea, după acest sărut sfânt, când mi-am 
adus aminte de lecţia ei practică de sfinţenie, făcută în trupul şi în sufletul meu, mi- 
am venit în fire şi mi-am adus aminte de cel care trebuie să fiu. 


Pentru că chemarea Domnului prin aceasta, prin curata Filofteia, a fost la curăţie, 
la gingăşie sufletească şi la bucurie dumnezeiască. lar ea m-a învăţat în mod 
practic toate aceste sentimente şi stări dumnezeieşti doar printr-un sărut, fără ca să 
le citesc undeva şi fără ca să le aflu printr-o asceză îndelungată. 


Pentru că, atunci când am ajuns să îi cunosc scurta ei viață dar plină de frumuseţe 
dumnezeiască, şi atunci când am început să mă intimizez cu ea, cu roaba lui 
Dumnezeu Filofteia, am înţeles că cele trei harisme: curăția, gingăşia/delicateţea şi 
bucuria erau în ea din destul şi de aceea mi le-a dat şi mie să le simt. 


O, nu, nu am făcut nimic special pentru asta! 


Am călătorit aproape toată noaptea cu trenul: Roşiori, Piteşti, Curtea de Argeş, am 
ajuns în zori, într-o zi răcoroasă...după care a ţâşnit soarele în spatele impozantei 
gări din Curtea de Argeş, am ajuns prin întrebări la Mănăstire, am intrat, mai întâi, 
în paraclis...şi pe la ora 10-11 dimineaţa am fost umplut de teologie practică de 
Sfânta Filofteia... 


ŞI am fost umplut de teologie practică (pentru ca să nu o uit uşor...şi să înţeleg că 
această cale a credinţei e plină de dureri...dar dublată de har)...pentru că m-a 
pregătit pentru ceea ce avea să urmeze. Şi ceea ce avea să urmeze...a avut şi are în 
comun multe cu viaţa ei. 


Pentru că, acelaşi tată, ca şi în cazul e1...de mai multe ori, fie cu toporul, fie cu 
securea (din cauza nenorocitei necredinţe şi a blestematei de beţii) era să mă 
omoare. Şi acum îmi aduc aminte de un topor, cu coadă lungă, care a trecut la o 
palmă de capul meu (tatăl meu l-a aruncat direct în mine!) şi de a cărui moarte am 
scăpat. ..doar pentru că bunica mea a ţipat cu putere! 


Și când a ţipat, eu am întors capul...şi aşa am ratat, ca şi cu alte oca- 


ZII...mucenicia...plănuită însă, atât de josnic, chiar de către cei doi, care, într-un 
început de viaţă conjugală...m-au conceput din dragoste. 

Însă dragostea trupească (maternă, paternă, fihală, frăţească etc.)...când luptă 
împotriva dragostei de Dumnezeu devine josnică, monstruoasă. Pentru că, prin 
negarea credinţei din cel pe care îl iubeşti trupeşte dar orbit de necredinţă, lupţi în 
primul rând cu Dumnezeu şi cu mântuirea sufletului tău. 


Dumnezeiasca Filofteia, pe scurt, de atunci şi până astăzi, m-a învăţat teologie 
practică, alături de mulţi Sfinți şi Îngeri ai lui Dumnezeu, fapt pentru care mă simt 
dator, în conştiinţa mea, să mărturisesc şi să mulțumesc pentru harurile bunătăţii 
lor, a fiecăruia în parte şi a tuturora la un loc, pentru atâta condescendenţă faţă de 
mine. 


Și dacă priviți adânc înlăuntrul dumneavoastră, cu siguranţă, că fiecare dintre 
dumneavoastră puteţi mărturisi multe astfel de minuni tacite sau pline de măreție, 
pe care Dumnezeul nostru, prin Sfinţii Săi, le-a făcut în viaţa dumneavoastră şi pe 
care sunteţi datori să le mărturisiți intimilor dumneavoastră sau la cât mai mulţi, 
pentru că prin asta Îl lăudăm şi Îi mulţumim lui Dumnezeu, Care lucrează prin 
Sfinţii Săi minuni fără număr şi fără seamăn. 


Sfânta Filofteia, fecioara, copila Domnului...rămânând orfană de mică, dar cu 
exemplul bun al mamei ei în inimă, îmbina fecioria cu milostenia... fapt pentru care 
era bătută de tatăl ei şi de noua mamă, pentru că îşi împărțea hainele copiilor 
săraci. 


Curăţia, delicateţea şi iubirea ei pentru Domnul şi pentru oameni erau aşadar 
lucruri rele, pentru nişte părinţi răi, invidioşi pe ea şi înguşti la minte şi la inimă. 


Fapt pentru care, Sfânta Filofteia moare muceniceşte, fiind ucisă de propriul ei tată 
în bătaie şi prin lovire cu barda în picior, pentru că împărțea săracilor din hrana pe 


care trebuia să i-o aducă lui la câmp. 


O mânie drăcească, dai cu palma...arunci o bardă/un topor în propriul tău copil...şi 
apoi realizezi ce nenorocire ai făcut. 


Totul se întâmplă extrem de repede...şi începe o puşcărie lungă...în care îţi 
blestemi toate zilele. 


Și Sfânta...din bătaia tatălui şi din lovirea cu care el a lovit-o cu tăişul în picior...a 
adormit imediat... 


O moarte lină...dar plină de minuni! 

Pentru că încă curgându-i sânge din picior, trupul ei s-a umplut de lumină 
dumnezeiască...şi tatăl, ucigaşul intempestiv/degrab omorâtorul s-a îngrozit. Nu 
putea nici să se apropie de ea... 


Și, se pare, că a fost şi el, cumva, învăţat de Dumnezeu ce să facă, măcar acum, 
după...ascultând de Dumnezeu...pentru că s-a dus şi a mărturisit arhiepiscopului 
de Târnovo ce a făcut...şi ce s-a întâmplat cu fiica lui martirizată. 


Însă minunile au continuat! Pentru că nici alaiul bisericesc nu a putut să mişte din 
loc micul său trup mucenicit. Şi numai când s-au numit cetăţile pentru ea, unde să 
ducă Sfintele ei Moaşte...şi s-a numit şi Curtea de Argeş, atunci, îndată, trupul ei 
îngreunat în mod minunat... .a putut fi ridicat de la pământ. 


Și ortodocşii bulgari au trebuit să consimtă voinţei Sfintei Filofteia, care a vrut să 
vină în Ţara Românească, aici, la românii ortodocşi, plecând din ţara sa, unde e şi 
până astăzi. 


lar dacă ea a venit la noi şi face minuni nenumărate... .iar pe lângă capul meu a 
trecut de multe ori barda, şi Dumnezeu m-a ridicat din multe pericole de moarte şi 
din morţi imediate, înseamnă că Dumnezeu, cu fiecare dintre noi are un drum de 
parcurs...şi fiecare dintre noi trebuie să consimţim voii lui Dumnezeu. 


Și dacă, uneori, credem că nu înţelegem care e voia lui Dumnezeu...şi Dumnezeu 
parcă tace în ceea ce ne priveşte şi nu ne spune ce să facem...asta nu înseamnă că 
tăcerea Lui sau rămânerea noastră pe loc nu înseamnă un pas mai mult, mai departe 
în viaţă cu Dumnezeu, atâta timp cât şi răbdarea, cât şi umilinţa, cât şi necazul, cât 
şi pericolul de moarte, chinul şi suferința pentru Domnul sunt tot mai mulți 
kilometri duhovniceşti făcuţi în intimitatea Lui. 


Şi mărturia mea pentru dumneavoastră e aceasta: nimic nu e la întâmplare în 
viața noastră, ci totul e providenţiat! 


Dumnezeu ne conduce, pe fiecare în parte în locul care ne mântuie, care ne 
întăreşte, care ne sfinţeşte...însă marele pericol e să nu sesizăm ce trebuie să 
facem în fiecare moment, şi în fiecare loc, şi în fiecare demnitate pe care o 
primim de la E. 


Dacă credem că am ajuns cineva în lumea aceasta...pentru ca Să trăim în 
indiferenţă faţă de EI, atunci vom pierde tot! 

Dacă credem că avem sănătate, prieteni, bani, poziţii publice, demnități şi stări în 
Biserică şi societate pentru ca să ne manifestăm discreţionar, ranchiunos, 
bădăran...vom pierde tot...şi mai mult decât atât! 


Pentru că ceea ce nu înmulţim cu Dumnezeu pierdem definitiv. Şi ceea ce părem să 
avem...de fapt nu avem, pentru că a avea înseamnă a fi, a creşte în har şi în 
bunătate şi în cunoaştere dumnezeiască prin tot ceea ce facem. 


lar o copilă prea frumoasă, Filofteia bulgarilor, care a vrut să fie româncă, să se 
românizeze la noi (de aceea o numesc Filofteia, aşa cum i-au greşit numele 
românii...şi l-au pronunţat pe limba lor...şi nu pe limba grecilor) ne învaţă că şi 
Copiii, aceia care au primit...sau nu au primit astăzi, de Sfântul Nicolae un 
cadou...pot fi Teologi ai Bisericii, pentru că pot să ne înveţe ce face Dumnezeu din 
nişte copii şi din nişte tineri plini de poruncile lui Dumnezeu. 


Căci Dumnezeu Cel viu, Care îi umple pe toţi de bucuria şi de mila şi de curăţia şi 
de sfinţenia Lui, îi umple şi pe copii şi pe tineri de teologie dumnezeiască, de o 
teologie atât de tulburătoare prin curăţia şi delicateţea ei. 


Și fie ca şi noi, pruncii, copiii, tinerii, maturii, vârstnici, bătrânii, cei vechi de zile 
să învăţăm de la fiecare Sfânt al lui Dumnezeu diversitatea darurilor şi a harismelor 


Prea Sfintei Treimi, cu care Dumnezeu i-a umplut şi ne umple pe toţi cu iubirea Sa. 


Amin! 

Arhiepiscopul Calinic — Editorial - Sfânta muceniţă Filofteia cea mai tânără 
sfântă din lume 


Tot mereu mă gândesc la ceea ce a dorit Duhul Sfânt, să ne spună nouă prin 
cuvintele lăsate prin versetul biblic: "Mari şi minunate sunt lucrurile Tale, 
Doamne, toate cu înţelepciune le-ai făcut!" (Psalmul 103, 32) Şi tot meditând, 
gândul inimii mi-a mers la ceea ce tot Duhul Sfânt ne-a arătat, atunci când a zis: 
"Minunat este Dumnezeu întru Sfinţii Săi!" (Psalmul 67, 36) Mule şi milioanele 
de sfinţi proslăviţi, mai ales de la venirea lui lisus Hristos pe acest pământ au fost, 

decembrie, în fiecare an, până la vârste care au ajuns la sute de ani. Ne amintim, că 
de pe plaiurile acestea româneşti s-a proslăvit de Dumnezeu întru sfinţenie, loan 
Valahul sau Românul, care este prăznuit la 12 mai, sfânt din neamul nostru 
doar la vârsta de 15 ani, care a fost spânzurat de turci, nevrând să se lepede de 
credinţă, în anul de la Hristos 1662. Chiar atunci, loan Cariofil, un mare dregător 
bisericesc de la Patriarhia din Constantinopol, fiind de faţă şi văzând martiriul lui 
loan Valahul, i-a scris Viaţa, document de primă importanţă, mărturia unui străin 
despre un sfânt român. Coborând spre frageda vârstă, credem că Sfânta Filoteea 
este cea mai tânără martiră din lume, la vârsta de doar 12 ani! 


Sunt sigur că Pruncuţa - Sfântuliţa, cum i se spune aşa de frumos şi cu dragoste de 
argeşeni, a cunoscut viața Sfântului Nicolae şi a înţeles de la el ce înseamnă 
bunătatea şi bucuria de a dărui, din inima copleșită de iubirea lui lisus, şi celor care 
duceau lipsă ca şi în zilele noastre. 


De aceea cred că inspirat i s-a aşezat, de Biserică, cinstirea pe 7 decembrie, imediat 
după prăznuirea Sfântului Ierarh Nicolae. Ei, ca şi toți sfinții preamăriți de 
Dumnezeu, sunt mari făcători de minuni, zi de zi aducând mângâiere îndureraţilor. 


Aşadar, 


Să ne bucurăm şi să fim încrezători în ziua de mâine, rugându-ne lui Dumnezeu să 
ne binecuvânteze, iar rugăciunile adresate Sfintei Filoteea, cea iubitoare de 
Dumnezeu, să ne ajute tuturor ca şi până acum. 


Întru buni şi bogaţi ani şi acelora care poartă numele de Filoteea, în traducere 
Iubitoare de Dumnezeu! 


(Calinic Arhiepiscop al Argeşului şi Muscelului) 

Cuvinte de trezire de la stareţul Mănăstirii Putna, părintele Melchisedec: 
“Creştinii sunt prigoniţi., parcă s-a luat de pe pământ, ispitele s-au înmulţit 
mai mult ca oricând. Să fim uniţi în faţa potrivnicului!” 


12.12.2014 
“Să ne rugăm pentru creştinii din Siria, mulţi dintre ei sunt mucenici!” 


“Pentru a ieşi din această stare în care ne aflăm, şi în care se află omenirea, 
îndemnul nostru nu este altul decât acela de a ne curăţi prin Taina Spovedaniei şi a 
Sfintei Împărtăşanii dar, mai întâi de toate, printr-o întoarcere înlăuntrul nostru, 
prin venirea în sine - atât cei mari, cât şi cei mici. Atât cler [cât] şi popor, 
indiferent de rang, să îşi vină în sine, să se trezească...“ 


Predica Arhim. Melchisedec, stareţul Măn. Putna, la Duminica a 27-a după 
Rusalii (a femeii gârbove) (8 decembrie 2013): 


“Poate, mai mult ca niciodată asistăm astăzi la o criză de discernământ... Creştinii 
noştri nu mai sunt atenţi la aceste ispite, şi se lasă foarte uşor prinşi“ 


Preacuvioşi părinţi şi fraţi, iubiţi credincioşi, se cuvine să mulţumim Preabunului 
Dumnezeu că iată, ne-a dat sănătate şi putere, ca să ne apropiem cu paşi grăbiţi de 
praznicul cel mare al Naşterii Domnului lisus Hristos. Şi ne-a dat sănătate şi putere 

ca să participăm la Sfânta şi Dumnezeiasca Liturghie din ziua de astăzi. E o zi de 
duminică, am spune noi, deosebită. Nu că ar fi ceva mai deosebit ca în celelalte 
duminici din cursul anului, dar totuşi astăzi, Mântuitorul Hristos ne-a grăit nouă 
prin cuvântul Evangheliei, ce s-a rostit astăzi aici, şi cuvântul Apostolului, despre 
gârbovirea aceea, despre neputinţa trupească, dar noi, creştinii, trebuie să ne ducem 
cu gândul la gârbovirea cea duhovnicească. Gârbovire duhovnicească este atunci 
când omul robit de patimi, robit de păcate, nemailuând armele pe care Hristos i le-a 
dat, pe care Hristos i le-a dat la îndemână, se lasă biruit şi se gârboveşte mai mult. 


Și am zis - mai sunt două săptămâni şi jumătate până la praznicul Naşterii 
[Domnului] - e vremea ca întreaga creştinătate să iasă din această gârbovire 
sufletească, căci, vedeţi dumneavoastră, necazurile şi ispitele s-au înmulţit parcă 
mai mult ca oricând. Oriunde te-ai uita pe faţa pământului, parcă nu mai găseşti 
pace şi linişte. Creştinii sunt prigoniţi, creştinii care ţin cu adevărat buna rânduială 
şi buna vieţuire nu mai sunt văzuţi cu ochi buni.mănăstire Clerul este şi el, mereu, 
de la o zi la alta, parcă tot mai împins deoparte. lată, mănăstiri distruse, cum se 
întâmplă în Siria în ziua de astăzi, Mănăstirea Sfintei Tecla din Siria, care a fost 
distrusă aproape în întregime. Maicile de acolo, în jur de vreo şaisprezece, maici, 
împreună cu stareţa lor, au de suferit. Au fost luate, închise, persecutate. lată, parcă 
pacea s-a luat de pe pământ. 


Și, vedeţi dumneavoastră, parcă în ultimii ani, ispite tot mai mari sunt în perioada 
de pregătire fie pentru Postul mare, fie pentru Postul Naşterii Domnului nostru 
lisus Hristos; în perioada de pregătire pentru marile sărbători. Noi înţelegem, noi 
creştinii ne dăm seama foarte bine de ispitele şi încercările pe care potrivnicul le 
seamănă şi le aduce dar cred eu că, parcă în mod deosebit, creştinii noştri nu mai 
sunt atenţi la aceste ispite, şi se lasă foarte uşor prinşi de unele şi de altele. Şi, în 
felul acesta se ajunge la acea gârbovire sufletească - nu numai la o gârbovire 
trupească, nu numai la o urâţire a vieţii şi a chipului pe care Dumnezeu ni l-a dat, 
ci la o urâţire a sufletului, de acum, prin patimi şi păcate. Şi omul nu mai are 
discernământ. Căci, poate, mai mult ca niciodată asistăm astăzi la o criză de 
discernământ. Parcă din întreaga lume s-a luat discernământul, adică dreapta 
socoteală, buna chibzuire, buna rânduială, buna vieţuire, de care avem atâta nevoie. 


De aceea, pentru a ieşi din această stare în care ne aflăm, şi în care se află 
omenirea, indemnul nostru nu este altul decât acela de a ne curăţi prin Taina 
Spovedaniei şi a Sfintei Împărtăşanii dar, mai întâi de toate, printr-o întoarcere 
înlăuntrul nostru, prin venirea în sine - atât cei mari, cât şi cei mici. Atât cler [cât] 
şi popor, indiferent de rang, să îşi vină în sine, să se trezească, să îşi dea seama 
fiecare de locul pe care îl ocupă, de rangul pe care îl are, de misiunea pe care o are, 

ŞI să se aşeze în propria-i matcă, să se aşeze în făgaşul acela al normalităţii, al 
dragostei faţă de valori, al dragostei faţă de valorile sfinte, bune şi curate. 


L-am auzit pe Mântuitorul Hristos grăind prin apostolii săi cuvânt deosebit de 
întărire: “Priviţi la înaintaşii voştri cum şi-au încheiat viaţa şi urmaţi-le credinţa“. 


De ce în Biserica noastră, în sinaxarul Bisericii noastre, sunt pomeniţi atâţia sfinţi? 
lată, astăzi, un Sfânt cuvios părinte, Patapie, ale cărui sfinte moaşte se păstrează 
undeva în sudul Greciei - într-o peşteră a trăit el. eri am avut-o pe Sfânta Filoteea 
de la Curtea de Argeş. Cu o zi mai înainte pe bunul Nicolae, pe Sfântul Nicolae, 
cel din Mira Lichiei, care a ştiut să facă daruri şi care a ştiut să apere dreapta 
credinţă. Ei bine, peste câteva zile, în ziua de doisprezece, vom avea pomenirea 
Sfântului ierarh Spiridon, un alt apărător al adevărului şi al dreptei credinţe, un alt 
apărător al valorilor, al valorilor credinţei noastre sfinte. De ce fac referire la 
aceştia? Pentru că ei sunt ca nişte stâlpi, şi la ei trebuie să alergăm. Ei sunt modele, 
şi când cineva nu mai are model în viaţa lui, acela nu merge bine pe calea cea 
bună. 


Mai întâi de toate Evanghelia ne stă nouă ca îndemn şi povaţă, cuvintele părinţilor, 
vieţile sfinţilor, cuvintele înaintaşilor noștri. lată, vom intra în anul care urmează 
[s-a spus în 2013, n.n.] în Anul Sfinților Brâncoveni, care au ştiut să mărturisească 
şi să păzească credinţa cea dreaptă. Ei bine, aceştia toţi ne sunt nouă modele şi la 
aceste modele trebuie să tindem. Un model este atunci când el străluceşte, când 
cineva străluceşte prin viaţă, prin virtuțile, prin tot ceea ce a făcut şi a lăsat el. 
Pentru că valoarea unui om constă în cuvântul şi fapta sa, valoarea unui om stă în 
ceea ce a lăsat el urmaşilor pozitiv. Căci vedeţi, în ziua de astăzi sunt şi multe 
exemple rele, sunt şi multe exemple negative de care trebuie să ne păzim. 


Ei bine, pentru a ieşi la lumină şi pentru a trăi pentru lumină, am auzit astăzi foarte 
frumos cuvântul Apostolului de la Efeseni, capitolul 6, versetele zece până la 
şaptesprezece, cum trebuie să luăm toate armele lui Dumnezeu. Şi acolo au fost 
menţionate armele care ne sunt nouă date, pentru că fiecare armă de acolo are 
simbolismul şi puterea ei, şi coiful mărturisirii, al mărturisirii adevărului, şi puterea 
de a propovădui cuvântul lui Dumnezeu. Veţi spune: “dar nu-mi este dat mie“. 
Fiecare dintre noi trebuie să fim nişte misionari, şi fiecare dintre noi suntem nişte 
misionari prin fapta şi cuvântul pe care noi îl rostim. 


O dată, un episcop al Romei, îi spune ucenicului său - dacă nu mă înşel Papa 
Silvestru - îi spune ucenicului său: “Astăzi să mergi la propovăduire!“ 

- “Cum, eu, ce să spun cetăţii?“ 
- “Mergi dintr-un capăt în altul al cetăţii, cu viaţa ta, cu paşii tăi“. 
Și a mers dintr-o parte într-alta. 


ŞI numai prin gesturile noastre, prin faptele noastre, prin comportamentul nostru, 
putem să ridicăm sau putem să dărâmăm, putem să sprijinim sau putem să nimicim 
pe cineva. Un simplu gest al nostru, o simplă privire a noastră, un gest de dragoste, 
este mai mult decât oricare altă fapta a noastră, căci dragostea biruieşte. 


De aceea, fiind în această perioadă a Postului Crăciunului, când iată, vor răsuna şi 
au început deja să răsune în bisericile noastre colindele, vestea Naşterii [Domnului] 
- şi mai înainte, acum câteva minute în urmă, am auzit aici cântându-se “ Veseleşte- 
te, găteşte-te Betleeme, veseleşte-te, împodobeşte-te iesle, adevărul a venit, umbra 
a trecut“. Oare a trecut cu adevărat umbra, a trecut oare umbra din sufletele 
creştinilor noştri? Sau umbra regimului de tristă amintire încă mai persistă în 
sufletele multora, căci faptele o dovedesc pe deplin, căci din visteria inimii grăieşte 
omul şi săvârşeşte omul. De aceea să luăm aminte, să ne păzim viaţa noastră curată 
şi întreagă, să ştim să fim lumină pentru cei din Jur, să ştim să fim exemple bune 
pentru ce din jur, pentru că viaţa trece, se duce, dar faptele rămân. 


Ce a rămas de la Măria Sa Ştefan? Cetăți, câteva pe ici, pe colo. A zidit atâtea 
biserici şi mănăstiri, a zidit atâtea cetăţi, dar din cetăţile şi casele domneşti ale 
Măriei Sale pe ici, pe colo, găsim câteva ruine. Dar Casele lui Dumnezeu au rămas, 
ceea ce a dăruit lui Dumnezeu a rămas. Crucea rămâne, pentru că este semn al 
biruinţei, pentru că noi pe cruce îl avem pe Hristos. Crucea noastră nu este goală, 
ci este împodobită cu sângele şi cununa de spini a lui Hristos. Noi nu ne închinăm 
şi nu venerăm un semn gol. De aceea crucile rămân, crucile de pe bisericile 
noastre, de pe lăcaşurile sfinte, rămân. Şi acestea toate vor dăinui, pentru că 
Dumnezeu este cu noi, Hristos este cu noi şi a făgăduit că este cu noi până la 
sfârşitul veacurilor. De aceea, dragii mei, să ne îmbărbătăm, să ne încurajăm unii 
pe alţii, să ne sprijinim unii pe alţii, să fim uniţi spre cele bune, să fim uniţi şi să ne 
sprijinim pe calea ceea bună, bătătorită de sfinții noştri strămoşi, de înaintaşii 
noştri. 


Cât de frumos Măria Sa Ştefan a ştiut să împodobească întreaga-i ţară cu lăcaşuri 
sfinte, pe care noi trebuie să ştim să le păzim şi să mergem de la una la alta, 
închinându-ne şi chemând numele lui Dumnezeu. Căci aceasta înseamnă viaţa: a 
avea viaţă înlăuntrul nostru. A avea viaţă înseamnă a avea pe Hristos. Şi nu ne este 

teamă atunci când îl avem pe Hristos. Cu Hristos vom birui şi cu Hristos ne vom 
arăta biruitori asupra păcatului, şi vom ieşi din gârbovirea aceasta în care parcă 
satana ne atrage de la o zi la alta. 


Frumos a spus Părintele [Hrisostom] în cuvântul său despre gârbovire, că diavolul 
se bucură, asta este bucuria diavolului, când îl vede pe om dărâmat, când îl vede pe 
om aşezat la pământ, când îl vede pe om adus către cele de jos şi nu către cele de 
sus, când îl vede pe om biruit. Aceasta-i bucuria satanei, căci păcatul, şi slujirea 
păcatului, este hrana şi slujba a diavolului - aşa cum am mai spus aici, şi cum 
lucrul acesta este arătat limpede, clar, în canoanele şi rânduielile, în pravila bise- 
ricească. 


De aceea, dragii mei, timpul vieţii noastre este timp sfânt. Să ştim să-l preţuim, să 
ştim să-l dăm lui Dumnezeu, să ştim să-l oferim lui Dumnezeu ceea ce este mai 
bun. Mintea şi inima noastră, sunt lăcaşuri ale lui Dumnezeu. Să nu le facem vase 
pline de necurăţie, să nu ne lăsăm robiţi de păcat, care nu înseamnă altceva decât 
gârbovire sufletească. 


Facă Bunul Dumnezeu ca perioada aceasta în care noi trăim, să ne fie nouă de 
trezire a conştiinţei noastre, a conştiinţei şi a vieţii noastre celei întru Hristos lisus, 
Domnul nostru! Şi, dacă vom fi treji, limpezi, atunci vom şti ce avem de făcut, 
atunci viaţa noastră va urma un curs limpede şi clar. Şi cât de bine este când îl 
avem pe Hristos Domnul! 


În felul acesta, pregătiţi, vom ajunge la praznicul Naşterii Domnului nostru lisus 
Hristos şi atunci şi mintea şi inima noastră va fi pregătită, aşa cum îndemna 
cântarea: ca un Bethleem. Bethleem nu înseamnă altceva decât casă a pâinii, casă a 
binefacerii. Ei bine, ce frumos este ca să ai mintea şi inima ta, ca să faci din mintea 
şi din inima ta o casă a pâinii. Adică, acolo, să fie permanent, să se sălăşluiască 
bunătatea şi blândeţea, dragostea, care, acestea, nu sunt altceva decât gândirea şi 
dorirea lui Dumnezeu! Dumnezeu gândeşte binele şi doreşte binele. Noi, 
înfăptuindu-l, nu facem nimic altceva decât să împlinim această dorinţă a lui 
Dumnezeu. 


Să ne ajute Bunul Dumnezeu ca dorirea Lui să fie şi dorirea noastră, ca simţirea 
Lui să fie şi simţirea noastră! Şi va fi, de vom şti să ne smerim, de vom şti să ne 
mărturisim, şi de vom şti cum să primim Sfintele şi Dumnezeieştile Taine! Căci 
spune Sfântul Nicolae Cabasila, atunci când ne împărtăşim cu Trupul şi Sângele lui 
Hrisos, trupul meu se face una cu Trupul Lui, sângele meu se face una cu Sângele 

lui, şi atunci, dacă îl am pe EI, nu vom avea nici o teamă, căci Dumnezeu este cu 
noi până la sfârşitul veacurilor. Amin! 


Ro 2 


lubiţii mei, întrucât am anunţat acum cu, dacă nu mă înşel, vreo săptămână 
jumătate, două, în urmă, - pentru că sunt vreo câteva cazuri de creştini care au 
diferite probleme de sănătate - în zilele acestea ce urmează, în toată săptămâna 
aceasta ce urmează, de mâine, de luni, şi până sâmbătă inclusiv, vom săvârşi Taina 
Sfântului Maslu după Sfânta Liturghie, aici, la noi. În jur de ora nouă va începe, în 
fiecare zi, mai devreme sau mai târziu, imediat cum se va încheia Sfânta Liturghie, 
iar Părinţii slujitori ai Mănăstirii s-au organizat în aşa fel încât în fiecare zi să fie 
câte şapte preoţi, aşa cum cer şi rânduielile şi canoanele Bisericii noastre. 


Deci dacă dintre dumneavoastră cineva doreşte să participe, are un bolnav, are pe 
cineva, are un copil, are pe tata, pe mama, pe cineva, dacă poate să participe este 
foarte bine, iar dacă nu, poate să trimită acolo un pomelnic pentru rugăciune ca să 
fie pomenit la Taina Sfântului Maslu. 


Iar la Taina Sfântului Maslu, atunci când mergeţi, luaţi şi un pic de untdelemn şi un 
pic de făină, şi la sfârşit, după Taina Sfântului Maslu, să le luaţi înapoi la casa 
dumneavoastră, dacă veţi binevoi, şi acolo să pui şi în candelă, şi să îţi faci acolo şi 
o bucată de pâine, o turtită din făina respectivă, cu untdelemnul de la Sfântul 
Maslu, căci prin acestea ne sfinţim şi ne hrănim, şi primim sănătate de la Dumne- 
zeu, Mântuitorul Nostru. 


Am văzut pe mulţi care au primit vindecare, şi mulţi s-au folosit de rugăciunile 
preoţilor şi slujitorilor sfintelor noastre biserici şi mănăstiri, doar numai atât, să ştii 
cum să iei, să ştii cum să ceri de la Dumnezeu, căci Dumnezeu dă celor care cer de 
la EI. Deci cine doreşte ca să participe este binevenit. Înger de pace la toată lumea 
şi bucuria mânturii! 


Vă mai amintesc, am spus de Sfântul Spiridon, pomenirea Sfântului Spiridon este 
pe doisprezece. De aceea vă mai rețin şi cu aceasta un pic. Moaştele lui, ale 
Sfântului ierarh Spiridon, sunt întregi, în insula Kerkyra. Papuci Sfântului 
Spiridon sunt schimbaţi în fiecare an, ştiţi asta o parte dintre dumneavoastră. De 
ce? Pentru că, aşa spune în viaţa lui, atunci când cineva îl cheamă, sfântul pleacă şi 
îl ajută şi de aceea 1 se rod tălpile papucilor lui. Şi în fiecare an papucii din 
picioarele Sfântului Spiridon sunt schimbaţi. 

Eu am văzut cu ochii mei, şi am primit şi eu o bucăţică din veşmântul din care se 
confecționează papucii Sfântului Spiridon. Am spus aceasta ca să vă câştig, pentru 
a citi acatistul Sfântului ierarh Spiridon. Care va putea să participe, noi cred că 
avem priveghere aici la noi, cine va putea să participe la biserică este foarte bine, 
cine nu a putut, acolo, un pic de timp, zece minute, cincisprezece minute, douăzeci 
minute, cât îţi ia Acatistul Sfântului Spiridon, citeşte-l, căci va veni şi te va sprijini 
şi nu te va uita! Amin!” 


SR 5 e 


Cuvânt al părintelui Melchisedec Velnic, stareţul Mănăstirii Putna, la 
Duminica a XXVII-a după Rusalii şi praznicul Sfintei muceniţe Filoteea (7 
decembrie 2014): “Să ne întărim cu toţii în râvnă și în dragoste, şi să fim 
uniţi!” 


Preacuvioşi părinți şi fraţi, iubiţi credincioşi, a trecut şi sărbătoarea Sfântului ierarh 
Nicolae, iată-ne în această Duminică, numită a XXVII-a după Rusalii, când 
Evanghelia ne-a pus nouă în fața ochilor acea minune săvârşită de Mântuitorul 
nostru lisus Hristos cu acea femeie care era plină de o neputinţă a ei trupească. 


Astăzi este şi pomenirea Sfântului ierarh Ambrozie, episcopul Mediolanului, un 
ierarh deosebit al Bisericii noastre, care a fost ales din rândul credincioşilor. Nu era 
până în momentul când a fost ales episcop, el nu intrase încă în cler, nu era nici 
diacon, nici preot. Şi a fost ales direct episcop datorită virtuţilor sale şi calităților 
sale pe care el le avea. 


Aşa cum şi Sfânta muceniţă Filoteea, o copilă de doisprezece ani, cum se arată în 
viaţa ei, din fragedă copilărie, şi într-un moment, aş zice eu, de taină şi de dăruire a 
lui Dumnezeu, a primit cununa muceniciei din mâna tatălui ei. 


lar apostolul care s-a citit astăzi ne-a îndemnat pe noi “să ne îmbrăcăm cu toate 
armele dreptăţii lui Dumnezeu, pentru a putea sta în picioare“. Foarte frumos, şi 
expresia aceasta spune foarte mult, “pentru a putea sta în picioare în vremea cea 
rea“ şi se încheie Apostolul de la Efeseni, lucrând înăuntrul nostru cuvântul lui 
Dumnezeu. 


Dragii mei, gândindu-ne şi la minunea Mântuitorului, și la viaţa Sfântului 
Ambrozie, și la viaţa Sfintei Filoteia, şi ținând cont şi de minunea, cuvântul pe care 
l-a spus Mântuitorul Hristos prin gura apostolului Pavel de a sta drepţi pentru frica 
lui Dumnezeu, având mijloacele noastre încinse cu puterea adevărului, și având 
cuvântul lui Dumnezeu în inimile noastre - ținând cont de toate acestea - se cuvine 

ca şi noi să ne întărim sufletește și să ne silim în a pregăti inimile noastre pentru 
primirea cuvântului lui Dumnezeu. Și o cântare din aceste zile care s-a rostit şi aici 
la noi, la slujba de aseară, şi se va rosti până în ajunul Naşterii | Domnului], spune 
în felul acesta: “Găteşte-te Betleeme, împodobeşte-te iesle“. Cred cu că în această 
zi se cuvine ca noi toți să ne îndreptăm cu mintea și inima noastră spre ceea ce 
suntem noi, să ne vedem, să ne cunoaştem, şi să încercăm să devenim mai buni, și 
să pregătim cu adevărat inima noastră, făcând-o iesle cu adevărat pentru primirea 
cuvântului lui Dumnezeu. 


Canoanele, rânduielile bisericeșţi, spun că postul Nașterii Domnului este pentru 
primirea Dumnezeiescului prunc. Aşa cum poporul iudeu s-a pregătit pentru a 
primi Tablele Legii, şi acelea scrise pe piatră, noi trebuie să ne pregătim pentru 
primirea cuvântului lui Dumnezeu, prin înscrierea Numelui Său în inimile noastre. 
Și dacă reuşim în viaţa noastră să facem lucrul acesta, acesta e cel mai de preţ 
lucru, să înscrii în inima ta numele Domnului Hristos. Şi va spune cineva că e greu. 
E greu, într-adevăr, când omul nu vrea, şi când omul nu nu se smereşte. Dar într-o 
inimă înfrântă şi smerită, Hristos, îndrăznesc să spun, rapid îşi face loc pentru că EI 
vede că noi vrem. E ca şi atunci când un copil întinde mâinile către părintele său, 
către mama sau către tata, ca să îl ia în braţe, și mama, şi tata, se grăbesc pentru a îl 
prinde şi a îl lua în braţe. Aşa este Dumnezeu cu noi, când ne întindem mâinile 
către EI, EI se grăbeşte în a ne ieşi nouă în întâmpinare. 


Aşa a făcut cu Sfânta muceniță Filoteia, şi sfânta muceniţă s-a grăbit să facă şi ea 
aşa cu neamul nostru. Că știți foarte bine - a amintit şi părintele despre viaţa sa în 
cuvântul său - ştiţi foarte bine cum nu s-a lăsat ridicată de la pământ, până ce nu a 
fost pronunţat numele Ţării Româneşți și cetatea Curtea de Argeş. Și cum s-au 
pronunţat acestea, ea s-a lăsat ridicată de Jos, şi au ieșit părinţii noștri împreună cu 
Domnul Ţării, şi sfetnicii, şi au întâmpinat-o. Aş zice iată, şi aici o grabă, sfânta se 
grăbeşte să vină spre noi, dar şi noi, românii, valahii, ne grăbim să îi ieşim în 
întâmpinare. Şi iată o fericită întâlnire, şi împreună locuire, şi împreună sălășluire, 
căci de atunci şi până acum, fericita Filoteia rămâne ca maică ocrotitoare. Ea, o 
copilă, rămâne maică ocrotitoare a tuturor acelora care aleargă către ea şi în 
nevinovăția şi curăţenia ei îl primește și îl întâmpină pe tot cel care aleargă și 
cheamă numele ei întru ajutor. Sfânta Filoteia este grabnic ajutătoare. 


În troparul ei, pe care îl cântă părinţii de la Mănăstirea Curtea de Argeş până în 
ziua de astăzi, se spune: “care şi acum pe cei bolnavi tămăduindu-i“. Am văzut de 
multe ori la Sfânta Filoteia, în anii din urmă, cum foarte mulţi bolnavi alergau la 
Sfânta Filoteia, mame cu pruncii lor, şi acolo găseau alinare, pentru că ea s-a grăbit 
să vină în întâmpinarea noastră, dar iarăşi spun, şi noi ca popor, ca neam, ne-am 

grăbit să îi ieşim în întâmpinare. Ei bine, dragii mei, această grabă să nu o lepădăm 
niciodată, în a ieşi înaintea lui Dumnezeu şi a îi spune lui Dumnezeu păsul, 
necazul, bucuria, frământarea noastră, şi Dumnezeu va ieşi și El în întâmpinarea 
noastră şi va asculta şi necazul şi păsul şi problemele noastre pe care le avem. Dar 
pentru aceasta trebuie să ne silim. 


In viaţa noastră monahicească se spune că monah este cel ce se sileşte, adică în 
fiecare zi se sileşte pe sine să fie mai bun și să facă, să îşi împlinească pravila, 
canonul pe care îl are de făcut. 


lată, Mănăstirea noastră s-a îmbogăţit, la această sărbătoare, la praznicul acesta al 
Sfântului Nicolae şi al Sfintei Filoteia, la îngemănarea aceasta, întâlnirea dintre 
sărbătorile acestea, s-a împodobit biserica noastră, mănăstirea noastră, cu nouă 
vieţuitori, cu nouă monahi. Fi bine, aceştia datori sunt să aibă mereu înaintea 
ochilor pe Hristos, Cuvântul. Cuvintele Sfintelor Evanghelii trebuie să devină 
cuvintele lor. De aceea au primit în mâini Sfânta Evanghelie, Noul Testament, căci 
cuvintele Noului Testament trebuie să fie permanent pe buzele lor, aşișderea şi 
chemarea Numelui Domnului lisus, căci a chema numele Domnului lisus este o 
bucurie, şi trebuie să fie bucurie pentru fiecare. Şi nu numai pentru ei, ci absolut 
pentru toți, a chema numele Domnului, a te desfăta cu această cunoaștere a 
cuvântului lui Dumnezeu, este un izvor de multă bucurie pentru noi, creştinii şi în 
mod deosebit, şi mai mult pentru monahi, este o preocupare, este preocuparea de zi 
cu zi. 


Trăirea prezenței, cum spunea părintele Arsenie Papacioc, sau cum spunea 
părintele nostru Iachint, “eu mă silesc să îl am pe Dumnezeu înaintea ochilor“. 
Când unul din părinți i-a zis că “uite, astăzi eu am reuşit să citesc câteva catisme 
sau un acatist acolo“, sau se plângea că nu a reuşit să le citească, părintele a zis 
acest cuvânt, “eu mă silesc să îl am pe Hristos înaintea ochilor“. Şi dacă îl ai pe 
Hristos înaintea ochilor, ai absolut totul. 


Dragii mei, facă Bunul Dumnezeu ca această zi de duminică şi această sărbătoare a 
Sfintei muceniţe Filoteia să ne fie nouă spre întărire în râvna şi dragostea noastră 
către Dumnezeu. Nimeni să nu dea înapoi. Şi mulțumim şi părinților slujitori, şi 
părintelui Meletie |lerod. Meletie Shattahi, din patriarhia Antiohiei, Siria - n.n.] 
care a venit. L-aţi văzut în zilele trecute, pe treizeci, şi pe întâi, l-aţi văzut la 
Patriarhie cu părintele loan, și acum a venit aici la noi, și astăzi am liturghisit 
împreună şi am rostit şi ectenii şi cântări, așa cum aţi auzit, în limba arabă. 

Să-1 pomenim şi să ne rugăm pentru ei, căci şi ei la vremea lor s-au rugat pentru 
noi, căci acolo în Siria, care este şi care a fost un leagăn al creștinismului, acolo 
este mormântul Sfântului loan Botezătorul, acolo este casa lui Anania, acolo este 
turnul unde a fost închis Sfântul apostol Pavel, coşniţelele în care el a fost slobozit 
din turn şi lăsat în afara zidului, şi stâlpul Sfântului Simeon Stâlpnicul, de care aţi 
auzit şi care este zugrăvit aici, la baza acestui stâlp din partea stângă a dumnea- 
voastră - dreaptă a noastră - stâlpul Sfântului Simeon, locul unde a trăit Sfânta 
muceniţă Tecla, muntele ce s-a despicat să îi facă ei loc ca să nu fie prinsă de tatăl 
ei, izvorul Sfintei Tecla, şi atâtea, şi atâtea locuri, acolo, sfinte. 


Să ne rugăm pentru creştinii care sunt acolo, care trec acum prin clipe destul de 
grele. Știţi foarte bine, Patriarhia noastră a făcut apel în primăvara acestui an, căci 
acolo de mai bine de un an de zile sunt grele încercări, şi cum am mai amintit aici, 
mitropolitul Pavel de Alep, nici acum nu se ştie nimic de el, de un an şi ceva de 
când a fost răpit, de când a fost luat de către necredincioşi, de către păgâni. Ei sunt 
mucenici, foarte mulți dintre ei sunt mucenici. 


Cunosc cazuri de mărturisiri când tineri, care au fost obligați să se lepede de 
credința creştină, şi speriați de moarte, au zis crezul acela musulman. Şi când a 
văzut că tot degeaba este, că i-au zis musulmanii: “voi, creştinii, vă întoarceţi 
înapoi la Hristosul vostru“, el atuncea a început să rostească iarăşi Crezul. Şi 
rostind Crezul, Simbolul Credinței noastre, aşa s-au năpustit asupra lui şi i-au luat 
zilele - şi aceasta acum, în vremurile acestea, ale noastre! Deci aceasta e situația 
reală cu creștinii noştri ortodocşi. Şi acolo ei sunt puţini la număr. Noi suntem 
majoritari, dar acolo ei sunt puțini la număr, 5-7 %, mai mulți nu sunt. De aceea să 
vă rugaţi pentru ei, pentru patriarhul loan dimpreună cu întregul Sfânt Sinod şi toţi 
creştinii din Biserica Siriei, pentru că sunt frații noştri. Și nu numai din Siria, ci şi 
din celelalte țări arabe, musulmane, unde creştinii sunt prigoniţi. Dar să ştiţi că nu a 
fost perioadă în istoria noastră a creştinismului când să nu sufere într-o anumită 
zonă, într-un anumit colț al pământului, creştinii, urmașii lui Hristos. 


Facă Bunul Dumnezeu ca să ne întărim cu toţii în râvnă şi în dragoste și să fim 
uniți! Un popor dacă este unit, este tare. Un popor dacă este unit, atunci este tare în 
faţa potrivnicului, căci şi Hristos este acolo, în unitate. Acolo este Dumnezeul 
nostru, unde sunt doi sau trei - a zis El. Dar, altminteri, atunci când ne silim mai 
mult şi ne unim inimile şi cugetele noastre! În această putere care vine de la 
Hristos stă toată virtutea și tot urcuşul nostru. 

Facă Bunul Dumnezeu ca noi toţi să reuşim să urcăm, și pace, şi bucurie tuturor, 
Inger păzitor, şi Dumnezeu Preabunul să asculte rugăciunile noastre, ale tuturor! 
Amin! [...] 

Sfânta muceniţă Filofteia a trăit în sec. al XIII-lea, în sudul Dunării. Nu se ştie cu 
exactitate dacă provenea din neam de români sau de bulgari. A fost martirizată la 
doar 12 ani de tatăl său. 

În şedinţele Sinodului BOR din 1950, s-a decis generalizarea 
cultului Sfintei Filofteia de la Argeş, pomenită la 7 decembrie. În tradiția 
populară este numită Poitra lui Nicolae. 


“Această icoană a fost zugrăvită ca semn de mulțumire intru cinstirea numelui, 
faptelor şi minunilor făptuite de Sfânta Filofteia familiei... A adus vindecări 
într-un mod absolut miraculos, mi-a adus spor în casă, recunoaşterea oficială în 
arta iconografică... Acestea toate şi multe altele stau mărturie că şi astăzi cei ce 

se apropie de racla cu moaştele Sfintei şi cu inima curată îi cer ajutorul nu 
rămân neascultaţi şi fără de ajutor” (Călin Bogătean) 


De peste 600 de ani, Tara Românească este vegheată de Sfânta Muceniţă 
Filofteia, aflată la Curtea de Argeş. Binefacerile sale sunt nenumărate. 


.... lată doar câteva dintre ele. Despre viaţa ei scurtă, de doar doisprezece 
ani, se ştiu multe. Viaţa sa a fost repede alcătuită de cei care au cunoscut-o, 
probabil în special datorită minunilor pe care le-a săvârşit imediat după martiriul 
său. 


Un copil închinat lui Dumnezeu 


Despre Sfânta Filofteia se ştie că a trăit la începutul sec. al XIII-lea, la sud de 
Dunăre, în oraşul Târnovo. Acest oraş era în acea vreme capitala Țaratului 
româno-bulgar. Nu se poate afirma cu exactitate de ce naționalitate era. Datorită 
vitregiei timpurilor, s-au înregistrat mai multe migrații ale locuitorilor de pe cele 
două maluri ale Dunării. Unii reveneau la locul de baştină, alţii rămâneau în satele 
adoptive. Chiar şi întemeietorii Țaratului româno-bulgar, frații Petru şi Asan, erau 
doi români stabiliți în Târnovo. s-a născut în jurul anului 1206. 
Numele său se traduce prin * ”, Acest lucru l-a demonstrat 
scurta ei viaţă. 


Următoare poruncii iubirii 


Mama  Filofteiei a fost o creştină evlavioasă, care a învăţat-o iubirea de 
Dumnezeu şi de aproapele, milostenia, postul şi rugăciunea. A murit însă de 
tânără, lăsând-o pe Filofteia orfană la o vârstă fragedă. Pentru a face faţă 
greutăților pe care le presupunea creşterea unui copil, tatăl său a decis să se 
recăsătorească. Tradiţia spune că noua soţie nu era un om al rugăciunii şi al 
milosteniei. Nici cu Filofteia relaţia nu era foarte bună, mai ales când fetiţa se 
ducea la biserică, se ruga şi îşi arăta mărinimia sufletului. A început să o persecute, 
trimiţând-o la diferite munci grele. În acelaşi timp, se pare că încerca să îl întărâte 
şi pe tată împotriva copilei sale. 


Martirizată la doar 12 ani 


Una dintre îndatoririle Filofteiei era cea de a-i duce mâncare tatălui ei, care muncea 
la câmp. Pe drum însă, întâlnindu-se cu oamenii săraci, care îi cereau măcar un 
colţişor de pâine, nu o lăsa inima să treacă nepăsătoare mai departe. Astfel, ea le 
dădea din mâncarea tatălui său. Lucrul s-a repetat, astfel încât tatăl, rămânând mai 

mult flămând, şi-a certat soţia. Aceasta însă s-a apărat, spunându-i că Filofteia este 
vinovată, căci împarte mâncarea la săraci. Mânios peste fire, tatăl s-a pus la pândă 
şi, surprinzând-o pe Filofteia în timp ce făcea milostenia obişnuită, a aruncat spre 
ea cu barda ce o purta la brâu. Tânăra Filofteia a fost grav rănită la un picior. În 
urma acestei răni şi-a încredinţat sufletul Domnului, la vârsta de doar 12 ani. Era în 
anul 1218. 


Trupul făcător de minuni 


Înspăimântat de fapta sa, tatăl a încercat să îi ridice trupul, pentru a o înmormânta. 
Dar Dumnezeu a proslăvit-o, iar trupul ei a devenit atât de greu, încât nu l-a putut 
clinti, deşi a chemat şi pe alţi oameni în ajutor. Îngrozit de această minune, l-a 
chemat pe Arhiepiscopul de Târnovo. Acesta a venit însoţit de un alai de preoţi şi 
credincioşi, citind mai multe rugăciuni de dezlegare, pentru a putea duce trupul 
Sfintei în catedrala din Târnovo. Sinaxarul spune că, nedorind să meargă acolo, 
trupul s-a lăsat greu ca prin minune. Astfel, ierarhul a început să rostească 
numele mai multor oraşe, aflate de o parte şi de alta a Dunării. Când a fost 
pronunţat numele Cetăţii de Argeş, trupul s-a făcut dintr-o dată uşor, Filofteia 
arătând în ce casă dorea să fie dusă. 


Aducerea la Curtea de Argeş 


Istoria arată însă că moaştele Sfânta Filofteia au fost duse inițial la Târnovo, unde 
au rămas până în anul 1393. În acel an, Țaratul bulgar a fost ocupat de turci, care 
au şi ars oraşul. Pentru a le feri de profanare, moaştele au fost duse la Vidin, unde 
au stat puţin timp, probabil până în 1396. După înfrângerea armatelor creştine la 
Nikopole, crescând ameninţarea turcă, moaştele au fost oferite domnitorului Ţării 
Românești, Mircea cel bătrân (1386-1418). Acesta le-a aşezat în vechea ctitorie 
domnească, cu hramul “Sfântul Nicolae”, de la Curtea de Argeş, pe atunci 
catedrala mitropolitană. În acest fel se explică şi alegerea zilei de 7 decembrie 
drept zi de pomenire (imediat după ziua hramului). După construirea noii biserici 
de către Neagoe Basarab, sfinţită la 15 august 1517, moaştele au fost aşezate aici a 
doua zi, când s-a făcut şi proclamarea canonizării Sfântului ierarh Nifon al 
Constantinopolului (prima canonizare la noi). 


Ocrotitoare a românilor 


Moaştele au rămas la Curtea de Argeş până în 1893, când, datorită stării 
avansate de degradare a bisericii, au fost mutate în bisericile “Sfântul 
Gheorghe” şi “Adormirea Maicii Domnului” - Olari, din aceeaşi localitate. În 
timpul primului război mondial, datorită mutării frontului în apropierea acestei 
localităţi, moaştele au fost duse în paraclisul Mănăstirii Antim din Bucureşti. După 

terminarea războiului, au fost readuse la Curtea de Argeş, iar din 1949 se află în 
paraclisul acestei mănăstiri. Pelerinii care au trecut de-a lungul timpului pe la racla 
Sfintei Muceniţe Filofteia au lăsat mărturii atât despre numeroasele minuni care se 
săvârşeau aici, cât şi despre evlavia de care se bucură în rândul credincioşilor de 
pretutindeni. Datorită acestei cinstiri deosebite, în şedinţele Sinodului Bisericii 
Ortodoxe Române din 28 februarie 1950 s-a decis generalizarea cultului Sfintei 
Muceniţe Filofteia în întreaga ţară. 


Casa românească a Sfintei Filofteia 


Biserica “Sfântul Nicolae” Domnesc de la Curtea de Argeş este cel mai vechi 
monument păstrat în Țara Românească. Construcţia a fost începută de domnitorul 
Basarab I, dar, trecând la cele veşnice în 1352, lucrările au fost continuate de 
urmaşii săi, Nicolae Alexandru şi Vladislav Vlaicu. Biserica uimeşte prin 
dimensiunile mari pentru epoca sa, poate şi fiindcă a fost destinată să fie catedrală 
mitropolitană. Stilul este cel bizantin de cruce înscrisă, caracteristic dinastiei 
bizantine a Comnenilor, iar pictura impresionează prin sobrietate. În biserică se 
mai pot vedea şi unele picturi ulterioare, aparţinând stilului brâncovenesc. În 
apropiere, în sec. al XVI-lea, domnitorul Neagoe Basarab a construit actuala 
Catedrală episcopală. 


Racla în care se află moaştele Sfintei Filofteia a fost restaurată în anul 2004. S-a 
drapat lemnul cu catifea roşie, s-au aurit piesele din argint, s-a reaurit capacul, s-au 
schimbat picioruşele de sprijin, confecţionate din aluminiu. În plus, s-au înlocuit 
bucăţile deteriorate din lemnul de chiparos, păstrându-se totuşi inscripţia: “Acest 
sicriu de chiparos s-au făcutu de Hagji loan Pitiş din Ploieşti la a treia venire a 
sfintelor moaşte în Ploieşti în trei ani pe rându. Prin rugăciunile săvârşite de 
norodu la întâmpinarea Sfintelor moaşte Dumnezeu S-au milostivitu şi în aceşti 
trei ani 1867, 1868 şi 1669 şi au fost foarte multă abundență în rodirea 
pământului.” 


Poitra lui Nicolae 


Întrucât Sfântul Nicolae se bucură de o importanţă deosebită în cadrul panteonului 
popular, şi sărbătoarea sa este una pe măsură. Ea durează trei zile, începând din 
ajun (5 decembrie) şi se prelungeşte până a doua zi, pe 7 decembrie. Ciuda sau 
Poitra Sfântului Nicolae este astfel cea de-a treia zi de prăznuire a Sfântului. Sfânta 
Filofteia este considerată ocrotitoarea copiilor şi a tinerilor, şi în special a fetelor, 
pe care le ajută să se căsătorească şi să aibă o viaţă liniştită. Considerată o soră 
îndepărtată a Sfântului Ilie, cinstirea ei constituie o garanţie a ploilor mănoase de 
peste an. De altfel, Sfânta Filofteia este numită “aducătoarea de ploi”. Istoria 


Ar Dr De De Dr de De Dr Dr De De e Dr De dr Dr De De e de dr fr A A 


Xp XP XP XP 3 2 De e 30 IE 3 2 2 2 2 E 30 E 30 IE De DP E IE IE E E XX 


Te De de De Dr De De De De De De dr Dr de De De de De Dr Dr De de de dr drd 


consemnează mai multe procesiuni cu moaştele Sfintei pe timp de secetă, iar 
tradiția spune că prin mijlocirea ei în faţa lui Dumnezeu a plouat, iar roadele au 
fost bogate. Sărbătoarea Sfintei Filofteia se ţine şi pentru a fi feriți de diferite boli 
şi necazuri atât noi, cât şi animalele noastre. Chiar şi viile sunt protejate de mană 
sau de filoxeră în urma rugăciunilor Sfintei Filofteia. 

Adrian Cocoşilă - Sfânta muceniţă Filofteia, o sfântă de numai 12 ani 


Pe 7 decembrie, Biserica Ortodoxă o prăznuieşte pe Sfânta muceniţă Filofteia, o 
sfântă de numai 12 ani. Aceasta a trăit în sec. al XIII-lea, în sudul Dunării. Nu se 
ştie cu exactitate dacă provenea din neam de români sau de bulgari. Moaştele sale 
se află, de la sfârşitul sec. al XIV-lea, la Curtea de Argeş. În şedinţele Sinodului 
BOR din 1950, s-a decis generalizarea cultului Sfintei Filofteia de la Argeş. 
Numele său se traduce prin "iubitoare de Dumnezeu". 


Martirizată la doar 12 ani de tatăl său 


Din informaţiile cu privire la viaţa sa, cunoaştem că una din îndatoririle Filofteiei 
era aceea de a-i duce mâncare tatălui ei, care muncea la câmp. Însă, Filofteia 
întâlnea în drum mulțime de săraci şi, fiind milostivă împărțea din ea săracilor, 
atrăgând nemulţumirea şi reproşul părintelui. Într-una din zile, tatăl descoperă 
fapta ei şi orbit de furie scoate o bardă pe care o avea la el şi loveşte pe fată la 
picior. Tânăra Filofteia a fost grav rănită la un picior. În urma acestei răni şi-a 
încredinţat sufletul Domnului, la vârsta de doar 12 ani. 

Aducerea moaştelor la Curtea de Argeş 


Istoria arată că moaştele Sfintei Filofteia au fost duse iniţial la Târnovo, unde au 
rămas până în anul 1393. În acel an, Țaratul bulgar a fost ocupat de turci, care au şi 
ars oraşul. Pentru a le feri de profanare, moaştele au fost duse la Vidin, unde au stat 
puţin timp, probabil până în 1396. După înfrângerea armatelor creştine la 
Nikopole, crescând ameninţarea turcă, moaştele au fost oferite domnitorului Țării 
Românești, Mircea cel bătrân (1386-1418). Acesta le-a aşezat în vechea ctitorie 
domnească, cu hramul "Sfântul Nicolae", de la Curtea de Argeş, pe atunci 
catedrală mitropolitană. În acest fel se explică şi alegerea zilei de 7 decembrie 
drept zi de pomenire (imediat după ziua hramului). După construirea noii biserici 
de către Neagoe Basarab, sfinţită la 15 august 1517, moaştele au fost aşezate aici a 
doua zi, când s-a făcut şi proclamarea canonizării Sfântului ierarh Nifon al 
Constantinopolului (prima canonizare la noi). 


Moaştele au rămas la Curtea de Argeş până în 1893, când, datorită stării avansate 
de degradare a bisericii, au fost mutate în bisericile " Sfântul Gheorghe” şi 
"Adormirea Maicii Domnului” - Olari, din aceeaşi localitate. În timpul primului 
război mondial, datorită mutării frontului în apropierea acestei localităţi, moaştele 
au fost duse în paraclisul Mănăstirii Antim din Bucureşti. După terminarea 
războiului, au fost readuse la Curtea de Argeş, iar din 1949 se află în paraclisul 
acestei mănăstiri. 


Moaştele Sfintei Filofteia sunt întregi, într-o raclă de argint aurit. Există un 
blestem prin care sunt afurisiţi (blestemaţi) cei care ar îndrăzni să înstrăineze 


chip să urmezi! Și să fii blagoslovit! 1791, mai 10." (Mitropolitul Cosma Popescu 
al Ungrovlahiei 1787-1792) 


Sfânta Filofteia în tradiția populară 

Sfânta Filofteia este considerată ocrotitoarea copiilor şi a tinerilor, şi în special a 
fetelor, pe care le ajută să se căsătorească şi să aibă o viaţă liniştită. În tradiţie, 
Sfânta Filofteia este o soră îndepărtată a Sfântului Ilie. Astfel, ea mai este numită şi 
"aducătoarea de ploi”. Istoria consemnează mai multe procesiuni cu moaştele 
Sfintei pe timp de secetă, iar tradiția spune că prin mijlocirea ei în faţa lui 
Dumnezeu a plouat, iar roadele au fost bogate. 

Adrian Cocoşilă - Sfânta Filofteia 

Sfânta muceniţă Filofteia este sărbătorită pe 7 decembrie. Este una dintre cele mai 
tinere sfinte din calendarul ortodox, având în vederea că ea a trecut la cele 
veşnice pe când avea doar 12 ani. Numele sau este de origine 
grecească şi înseamnă "iubitoare de Dumnezeu. A trăit la începutul veacului al 
XIII-lea în oraşul Târnovo (Bulgaria). Mama sa era o persoană evlavioasă. De la ea 
a învăţat câtă bucurie aduce dragostea faţă de Dumnezeu şi aproapele. Deşi mama 
sa moare, Filofteia nu va uita niciodată îndemnurile ei de a iubi neîncetat. 


Potrivit tradiției, Sfânta Filofteia dăruia zilnic săracilor din mâncarea pe care 
trebuia să o primească tatăl ei la câmp. Orice sărac care îi ieşea în cale era hrănit. 
Din acest motiv, tatăl rămânea uneori fără hrana îndestulată. Aflând de la cea de-a 

doua soţie că Filofteia împarte mâncarea săracilor, se hotărăşte să o urmărească. O 
vede împărțind hrana celor sărmani şi neînţelegând milostenia, îşi loveşte fiica cu 
securea la un picior. Atât de grav a rănit-o, încât şi-a dat sufletul. Avea numai 12 
ani. 


Moaştele Sfintei Filofteia la Curtea de Argeş 


Moaştele Sfintei Filofteia au rămas la Târnovo până în 1393, anul în care Țaratul 
bulgar a fost ocupat de turci. Pentru a le feri de profanare, moaştele au fost duse la 
Vidin, iar după câţiva ani i-au fost oferite lui Mircea cel bătrân (1386-1418). 
Acesta le-a aşezat în vechea ctitorie domnească, cu hramul " Sfântul Nicolae", de 
la Curtea de Argeş, pe atunci catedralâ mitropolitană. 


Sunt persoane care susţin că moaştele muceniţei au venit direct din locul în care 
ea a fost martirizată de tatăl ei. Potrivit acestei versiuni, trupul Sfintei Filofteia 
nu a putut fi ridicat decât numai după pomenirea numelui cetăţii Curtea de 
Argeş. Însă, potrivit studiilor recente, moaştele ei au venit în Ţara Românească 
după ce au stat o vreme în Vidin. În timpul primului război mondial, moaştele 
Sfintei Filofteia au fost duse în paraclisul Mănăstirii Antim din Bucureşti, iar 
după terminarea războiului au fost readuse la Curtea de Argeş. Din 1949 ele se 
află în paraclisul acestei mănăstiri. 


Cultul Sfintei Filofteia 


Cinstirea Sfintei Filofteia a fost la început locală. În şedinţă din 28 februarie 1950, 
Sfântul Sinod al Bisericii Ortodoxe Române a hotărât generalizarea cinstirii ei în 
toată ţara. Slujba proclamării acestei generalizări a avut loc în octombrie 1955, la 
Curtea de Argeş. 


Sfânta Filofteia în tradiția populară 


Sfânta Filofteia este considerată ocrotitoarea copiilor şi a tinerilor, şi în special a 
fetelor, pe care le ajuta să se căsătorească şi să aibă o viaţă liniştită. În tradiţie, 
Sfânta Filofteia este o soră îndepărtată a Sfântului Ilie. Astfel, ea mai este numită şi 
"aducătoarea de ploi”. Istoria consemnează mai multe procesiuni cu moaştele 
Sfintei pe timp de secetă, iar tradiţia spune că prin mijlocirea ei în faţa lui 
Dumnezeu, a plouat şi roadele au fost bogate. 

Florian Bichir - Sfânta muceniţă Filofteia de la Argeş 


FILOFTEIA 


În calendarul sfinţeniei creştine, la 7 decembrie este pomenită Sfânta Muceniţă 
Filofteia, ale cărei moaşte se găsesc de şapte veacuri la Curtea de Argeş. $/ânta 
Filofteia a devenit o adevărată ocrotitoare a Țării Româneşti. Moaştele ei sunt 
venerate atât de credincioşii din partea locului, cât şi de creştini din alte zone ale 
țării, care pornesc în pelerinaj spre prima capitală a Ţării Româneşti. Mii şi mii de 
argeşeni, în superbe costume naționale, vin să-şi plece genunchii la racla ce 
adăposteşte moaştele Sfintei Filofteia. Pomenirea ei a fost rânduită, îndată după 
ziua Sfântului Nicolae, întrucât moaştele ei au stat secole în şir în Biserica 
Domnească din Curtea de Argeş, care are hramul Sfântului Nicolae (6 
decembrie). 


Moaşte oferite lui Mircea cel Bătrân 


Am ajuns la Curtea de Argeş pe o ploaie măruntă, ce părea a ne spăla toate 
păcatele. Ghid binevoitor ne-a fost însuşi Prea Sfinţitul Calinic al Argeşului şi 
Muscelului, legat indisolubil de măreaţa catedrală voievodală a lui Neagoe 
Basarab. Cărturar pasionat, Prea Sfinţitul s-a dedicat din 2002 restaurării 
catedralei, ca un nou Meşter Manole, după 135 de ani (ultima restaurare se făcuse 
sub domnia Regelui Carol). Episcopul locului, Calinic, ne-a copleşit cu date, 
istorii, poveşti necunoscute... 

Moaştele Sfintei muceniţe Filofteia au fost aduse în Țara Românească în anul 
1393, când tărâmul bulgar de la Târnovo a fost ocupat de turci. Se pare că de 
aici au fost duse pentru scurt timp la Vidin, fiind păstrate, probabil, până în 
1396. Pentru a nu fi profanate, au fost oferite domnitorului Mircea cel Bătrân 
(1386-1418), care le-a aşezat în Biserica Sfântul Nicolae (domnească) din 
Curtea de Argeş, pe atunci catedrală mitropolitană, ctitorie a domnitorilor 
Basarab I şi Nicolae- Alexandru, fiul său. Moaştele Sfintei au rămas acolo până 
în 1893, când, din pricina stării de degradare în care ajunsese acest lăcaş de cult, 
au fost mutate în bisericile Sfântul Gheorghe şi apoi Adormirea Maicii 
Domnului - Olari, din aceeaşi localitate. În timpul primului război mondial, 
când o bună parte din ţară era ocupată de trupe Străine, au fost duse în 
paraclisul Mănăstirii Antim din Bucureşti. După încheierea războiului au fost 
readuse la Curtea de Argeş, dar de data aceasta în măreaţa biserică ctitorită de 
Neagoe Basarab. 


Impământenită de veacuri, canonizată în 1950 


„Din 1949 au fost mutate în paraclisul din incinta acestei biserici, unde se găsesc 
şi azi“, spune P.S. Calinic, care s-a apucat şi de restaurarea Palatului voievodal, 
palat în care a trăit încă doi ani, după stingerea Regelui Carol I, Regina Elisabeta. 
„Zilnic, timp de doi, ani s-a dus la mormântul Regelui“, precizează vlădica. 


Principalele momente ale mutării moaştelor Sfintei Filofteia de la Târnovo la 
Vidin şi apoi la Argeş au fost zugrăvite pe coloana de pe latura nordică a fațadei 
altarului Bisericii Domneşti din Curtea de Argeş, unde pot fi admirate şi în zilele 
noastre. 


„La 28 februarie 1950, Sfântul Sinod al Bisericii noastre a hotărât generalizarea 
cultului unor Sfinţi ale căror moaşte se găsesc în ţara noastră, între care şi 
Sfânta Filofteia de la Argeş. Slujba specială închinată acestei generalizări a avut 
loc în octombrie 1955, la Curtea de Argeş, în prezenţa Patriarhului Justinian şi a 
numeroşi ierarhi români şi Străini, invitaţi acolo, precum şi a numeroşi clerici şi 
credincioşi“, spune P.S. Calinic. 


„Iubitoare de Dumnezeu “ 


Reputatul academician pr. Mircea Păcurariu susține că după anumite ştiri privitoare 
la viaţa ei, muceniţa s-a născut pe la începutul veacului 13 în oraşul Târnovo, care 
pe atunci era capitala „Imperiului româno-bulgar“ întemeiat şi condus o vreme de 
Asăneşti, români de neam. 1 s-a dat din botez numele Filofteia, care în greceşte 
înseamnă iubitoarea de Dumnezeu, lucru pe care îl va dovedi cu fapta în cursul 


Ar Dr De De De de De Dr Dr De De De Dr De Dr De De De e de dr fr A A 


Xp PP IP IP IP 3 E II II II II E E E E E XXX 


Tie De de De Dr Dr De De De De De dr Dr De De De dr De Ar Dr De de de dr drd 


Xp XP XP IP 3 3 E 2 e 30 E 3 2 2 2 2 E 30 E IE IE 2 E DD XX 


scurtei sale vieţi pământeşti. „„Se spune că şi mama viitoarei sfinte era româncă 
de neam, din sudul Dunării şi o femeie foarte evlavioasă. De la ea a deprins 
prunca Filofteia dragostea de Dumnezeu şi de aproapele, faptele de milostenie, 
rugăciunile, postul şi alte virtuţi care trebuie să împodobească sufletul unui 
adevărat creştin“, susține pr. prof. Păcurariu. Dumnezeu a chemat la Sine pe 
vrednica sa mamă, Sfânta Filofteia rămânând astfel orfană. Cu încredere în 
Dumnezeu, a rămas în casa părintească, respectând toate cele ce învățase de la 
mama ei, trăind mai mult pentru Hristos şi pentru cei aflaţi în suferinţă. 


„Tatăl ei s-a recăsătorit, luându-şi o femeie cu o viaţă cu totul diferită de cea a 
primei Sale soţii. Era firesc atunci ca această femeie să n-o iubească pe Filofteia, 
obişnuită cu rugăciunea, cu postul şi cu mila faţă de aproapele. Drept aceea, s-a 
pornit cu multa ură împotriva acesteia, mai ales când se ducea la biserică sau 
când se ruga şi făcea fapte de milostenie. În acelaşi timp, căuta să întărâte şi pe 
tatăl blândei copile împotriva ei. Dar toate vorbele de ocară, bătăile şi muncile la 
care o puneau tatăl şi mai ales mama ei vitregă n-au putut s-o abată de la 
virtuțile care îi împodobeau sufetul, mai ales de la faptele milosteniei“, se 
menţionează în viaţa Sfintei. 


Milostivenia Sfintei de 12 ani 


Milostenia este una dintre marile calităţi ale Sfintei Filofteia, cu ale cărei moaşte 
s-au făcut nenumărate procesiuni în ţară împotriva secetei. „De multe ori când 
ducea mâncare tatălui ei la câmp, o parte din ea o dădea unor oameni săraci. 
Într-una din zile, pe când avea 12 ani, tatăl se hotări să afle el singur adevărul; 
o urmări pe fetiţă şi văzând că, într-adevăr, împarte mâncarea cu săracii, într-un 
moment de mânie, luându-i necuratul minţile, a aruncat asupra ei cu barda, 
rănind-o grav la picior. Sângele se scurse repede din trupul firav al fetiţei de 
numai 12 ani, care muri pe loc.,, Era 7 decembrie 1218. 


Tradiţia susţine că, înspăimântat de uciderea propriei sale copile, tatăl a încercat 
să-l ridice trupul, spre a-l înmormânta. Dar Dumnezeu a îngreuiat în aşa fel trupul, 
încât nici tatăl ucigaș, nici alţi oameni n-au putut să-l ridice. Îngrozit, a alergat la 
arhiepiscopul cetăţii Târnovo, istorisindu-i toate cele întâmplate. Acesta, împreună 
cu mai marii cetăţii, cu preoţi, călugări şi mulțime de credincioşi, s-au îndreptat 
spre locul în care se afla trupul neînsufleţit al tinerei Filofteia. Toţi s-au încredinţat 
că erau în faţa unei minuni dumnezeieşti. Ierarhii şi preoţii aflaţi acolo au săvârşit 
slujba prohodirii ei, după care au încercat să-i ridice cinstitul trup, spre a-l duce în 
catedrala arhiepiscopală din Târnovo. Abia la rugăciunile ierarhului şi ale preoților, 

trupul sfintei a putut fi ridicat şi depus cu cinste în catedrala ortodoxă din Târnovo, 
devenită apoi loc de pelerinaj. 


Sinaxarul sfintei susține că sfinţii slujitori au început să spună numele unor oraşe, 
biserici şi mănăstiri din dreapta şi stânga Dunării, spre a vedea dacă nu se uşurează 
trupul sfintei, la rostirea vreunuia din ele. Când s-a rostit numele oraşului Curtea de 
Argeş, deodată trupul s-a uşurat şi a putut să fie ridicat. A fost înştiinţat de îndată 
domnitorul român de la Argeş de dorinţa sfintei Filofteia, ca cinstitul ei trup să fie 
adus în ţara sa. A fost întâmpinat la Dunăre de domnitor, ierarhi, preoţi, călugări şi 
credincioşi, cu rugăciuni, cântări duhovniceşti, lumânări şi tămâie. Sicriul cu trupul 
ei a fost dus apoi la Curtea de Argeş, unde emană milostenie, vindecare şi bunătate 
ca o nestemată a ortodoxiei. 


(Lumea Credinței, anul II, nr. 12 (17) Decembrie 2004 - Ajutoare de sus) 

Pr. Sever Negrescu - La fetiţa Filofteia n-a venit Moş Nicolae 


Românii, sârbii şi bulgarii sunt fii ai Dunării; s-au legat de Dunăre cum se leagă 
noul născut de apa din cristelniță când se botează în numele Sfintei Treimi şi n-au 
mai plecat de lângă ea, de cele mai multe ori făcându-şi daruri durerile şi bucuriile, 
uneori chiar sfinţii. 


Cu 800 de ani în urmă, la sudul Dunării, în vechea capitală a Bulgariei, Târnovo, se 
năştea o fetiță. Părinţii ei s-au bucurat mult. Era frumoasă ca un îngeraş, sănătoasă 
şi vioaie, legată cu inimioara de dragostea lui Hristos prin Taina Sfântului Botez şi 
prin purtarea de grijă a mamei. Mama, mama şi iar mama... Împlinise doar 10 
anişori Filofteia noastră când mama ei a plecat la ceruri. Tatăl s-a recăsătorit şi 
noua mamă a copilei a urât-o dintru început pentru puritatea, faptele şi tăria 
credinţei ei: ba că mergea prea des la biserică, ba că-şi împărțea hăinuţele copiilor 
săraci şi orfani... Tatăl blând de altădată a început să se lase ispitit de satana; îşi 
certa şi îşi bătea fetiţa tot mai des, o trăgea de codițe pentru a o îndepărta de la 
faptele cele bune: rugăciunea, fecioria şi milostenia. 


Fetiţa noastră nu se tulbură. Avea un suflet mare, atât de mare încât abia mai 
încăpea într-un trup aşa plăpând. În acest suflet, buna ei mamă, care acum o privea 
din cer, sădise atâta milă, încât fecioara de 12 anişori ajunsese deja mama săracilor, 
orfanilor, văduvelor şi bolnavilor din cetate. 


Într-o zi pe la amiază, tatăl, orbit de răutate şi invidia mamei vitrege, a stat la pândă 
ca un ucigaş de sfinți. Filofteia a ieşit pe poarta cetăţii. Era îmbrăcată într-o cămaşă 
lungă, albă, ţesută de buna ei mamă. Aerul curat se încălzise prea mult arzând 
pământul. Florile torceau molcom a rugăciune, a îngenuncheat, a dezvelit coşuleţul 

cu merinde şi a început să împartă copiilor flămânzi: ia şi tu, ia şi tu, să fie pentru 
sufletul mamei mele! Deodată pământul s-a cutremurat, parcă dintr-o cumplită 
beznă a istoriei a ieşit el, tatăl (nevrednic de acest grad). Copiii au fugit speriaţi, 
umplând orfelinatele tuturor timpurilor. Filofteia noastră a rămas dreaptă ca o 
sfântă lumânare. Tatăl a aruncat cu barda. Tăiată la picior, în scurtă vreme, din 
cauza rănii, Filofteia şi-a dat sufletul în mâinile lui Hristos, iar smeritul ei trup s-a 
prăbuşit într-o cumplită încleştare cu pământul. 


Arhiepiscopul de Tâmovo a ieşit cu tot poporul din cetate, cu lumânări aprinse în 
mâini, încercând să ridice trupul proslăvit. Doar când a fost pomenit numele 
mănăstirii Curtea de Argeş, moaştele fecioarei Filofteia s-au făcut uşoare ca îngerii 
şi au fost aşezate în raclă, spre închinare, ajungând astfel în ţara noastră. 


Ne întrebăm: de ce? Poate pentru că Dunărea este o Fecioară. Sau dacă Filofteia s- 
a născut chiar în zidurile mănăstirii Curtea de Argeş? „Manole, Manole, zidul rău 
mă strânge, trupuşoru-mi frânge, copilaşu-mi plânge". 


Poate am uitat să ne iubim copiii, poate nu mai avem copii, poate n-am fost 
niciodată copii! Sau poate aşa vrea Dumnezeu, ca sfinţii să-şi aleagă neamul! 


În fiecare zi de 7 decembrie, când Sfântul care a avut milă de cele trei fecioare încă 
n-a plecat din lume, să ne amintim că la fetița Filofteia n-a venit Moş Nicolae. 
Motivul? N-aş vrea să-l divulg. Suntem sau alţii vom fi, părinţi! 


(Preot Sever Negrescu, Prolog din proloage. Lecturi patristice dintr-un calendar 
uitat, Editura Doxologia, Iaşi, 2011, pp. 57-59) 

Prof. Univ. Dimitrios Gonis - Sinaxar - Cuvioasa Filoteea de la Argeş, 
următoare a vieţii cuviosului Amoun, nitriotul 


Sfânta muceniţă Filofteia - frescă de loan Popa, Mănăstirea Afteia, Judeţul 
Alba, 


În afară de cuvioasa Filoteea din Atena, cinstită cu osebire de Biserica Greciei, mai 
există şi o altă sfântă cu acelaşi nume, cinstită în special de către creştinii ortodocşi 
din România, dar şi de către popoarele slave, mai ales de bulgari, cu toate că 
această a doua cuvioasă Filoteea a trăit în Asia Mică bizantină, mai precis în 
cetatea Polivoto din provincia Pamfiliei. Până de curând necunoscută de creştinii 
ortodocşi din Grecia, cinstirea ei lipseşte din viaţa liturgică a bisericii greceşti. 
Acest lucru este ciudat, însă există explicaţii. 


Cuvioasa Filoteea de la Argeş face parte din acea categorie de sfinți ale căror 
moaşte au luat calea uitării în vremuri grele. Năvălirile continue ale turcilor în 
interiorul Asiei mici, i-au obligat pe locuitorii Polivotului să migreze în estul 
Traciei, aducând moaştele sfintei împreună cu ei. 


Exploatând căderea Imperiului Bizantin sub jugul cruciaților în cea de-a patra 
Cruciadă (1204), bulgarii au adus din Tracia ca pradă de război moaştele cuvioasei 
Filoteea de la Argeş, aşezându-le în capitala celui de-al doilea stat bulgar (1186- 
1393), adică la Târnovo. După căderea oraşului regal al bulgarilor în mâna 

otomanilor (1393), pentru moaştele cuvioasei a început o nouă peripeţie. La 
iniţiativa consilierilor bisericeşti şi politici ai conducătorului Vidinului, moaştele 
cuvioasei au fost aduse cu cinste şi fast în capitala micii formațiuni statale a 
Vidinului, pentru a fi cinstite de către locuitorii ortodocşi ai acestui stat bulgar în 
fruntea căruia se afla împăratul loan Sratimir, fiul ţarului loan Alexandru (1331- 
13710); 


Șederea moaştelor cuvioasei Filoteea în Bulgaria a pricinuit scrierea a două texte 
despre viaţa acesteia. Ultimul patriarh al Bisericii bulgare, Eftimie (1375-1393), 
înainte de căderea Târnovei în mâna otomanilor (1393), fiind un cunoscător 
desăvârşit al limbii greceşti, a compus în limba bulgară (veche) textul cu titlul 
„Viaţa şi petrecerea cuvioasei maicii noastre Filoteea”. După mutarea moaştelor 
cuvioasei la sediul Mitropoliei de la Vidin, Mitropolitul de atunci, Ioasaf, a 
contribuit la scrierea cu titlul „Elogiu cu minunile şi viaţa cuvioasei şi prea măritei 
noastre maici Filoteea”. 


Mutarea sfintelor moaşte şi compunerea celor două texte de mai sus în limba 
bulgară au dus la pierderea textelor greceşti. Nu s-a păstrat nici cea mai mică urmă 
a cuvioasei în textele liturgice, mai ales pentru că cinstirea ei era la început limitată 
la Asia mică şi nu s-a înfăptuit niciodată trecerea ei în Sinaxarul Patriarhiei 
Constantinopolului. 


Cinstirea deosebită a moaştelor cuvioasei Filoteea de către bulgari nu a fost un 
lucru suficient pentru ca ele să rămână în Bulgaria. Vidinul a fost ocupat de 
otomani în 1396, iar moaştele cuvioasei, în condiţii care nu se cunosc, au fost 
exilate în nordul Dunării. În cele din urmă au ajuns la Curtea de Argeş, unde se 
află şi în ziua de azi. Acolo s-a întâmplat ceva foarte curios: pentru că mutarea 
moaştelor cuvioasei nu a fost însoţită de textul cuprinzând viaţa ei scris de 
patriarhul Eftimie, a fost creat local un nou text cu viaţa sfintei care nu avea nici o 
legătură cu viaţa ei adevărată. 


Sfânta este reprezentată ca muceniţă, care s-a născut şi a trăit în Târnovo, capitala 
celui de-al doilea stat bulgar (1186-1393), fiind omorâtă chiar de tatăl ei datorită 
marilor ei virtuţi a filantropiei şi a milosteniei. La fel, alegerea oraşului Argeş ca 
loc de închinare la moaştele ei este descris ca fiind ales de însăşi sfânta, prin semn, 
în chip minunat. 


Al patrulea capitol al vieţii cuvioasei Filoteea are o importantă specială, deoarece 
face referire la viața Avvei Amoun egipteanul, la căsătoria lui şi la împreună- 
hotărârea de a trăi în feciorie cu soția lui. De exemplul Avvei Amoun s-a folosit 

Filoteea pentru a-şi determina soţul, cu numele Constantin, să urmeze această viaţă 
pământească întru feciorie. 


Conţinutul acestui capitol este următorul: „Când a împlinit vârsta de paisprezece 
ani, fără voia ei, au silit-o la cununia trupească. Soţul ei, evlavios fiind şi 
asemănându-se întru toate cu Filoteea, avea vârsta de şaptesprezece ani. Fata, 
„casnică a lui Dumnezeu”, când a realizat că era deja căsătorită fără voia ei, nu ştia 
ce să facă pentru a se păstra neîntinată şi, din tot sufletul ei, din inimă, înălța 
neîncetat rugăciuni către Domnul: «Doamne Dumnezeule, îndreaptă privirea ta cu 
milă spre smerită roaba ta şi dă-mi putere să-mi ţin nepătată fecioria mea, până 
când mă vei chema lângă tine». 


ŞI astfel rugându-se în fiecare clipă, stăpânită de tristeţe, a găsit momentul potrivit, 
atunci când s-a aflat împreună cu bărbatul ei şi s-au închis în cămară: a căzut la 
pământ şi a început să plângă nemângâiată, udând pământul cu lacrimi şi lovindu- 
se peste față cu mâinile şi zicând: «Vai mie, vai mie, ce mi s-a întâmplat! 
Deschide-te, pământule şi înghite-mă pe mine, ticăloasa, de vie!» 


Văzând-o plângând nemângâiată, Constantin, soţul ei, cu durere a ridicat-o de la 
pământ şi a întrebat-o despre pricina plânsului ei neîncetat. 


Aceasta cu greu a încetat să mai plângă şi înlăturând orice ruşine, i-a spus: 
«Domnul meu, iată-mă în întregime sub stăpânirea ta. Dacă mă aştepţi, dacă mă 
asculți şi primeşti cuvântul meu, sufletele noastre o să le mântuim şi altora o să fim 
de ajutor». 


Acela i-a spus: «Grăieşte orice doreşti şi alungă din tine orice îndoială şi frică». 


lar de Dumnezeu iubitoarea i-a zis: „Când am citit cărțile sfinte am găsit o veche 
istorie: 


O fată evlavioasă s-a căsătorit cu un bărbat numit Amoun, din părinți evlavioşi, cu 
rădăcini nobile. Când a venit vremea să se unească cu mireasa, acela într-un mod 
gingaş şi cu voce caldă i-a spus: „Soţie prea dorită, cunoşti ispita bărbătească?”, 
primind răspuns: „Nu domnul meu, în nici un fel nu cunosc”, aşa că a început a-i 
vorbi soției: „Ascultă-mă cu atenţie şi o să îți descriu toate care vor fi să ni se 
întâmple dacă ne unim unul cu celălalt. Tu pentru mine vei ajunge pricina multor 
griji, iar ţie îți vei pricinui tristeţe şi chinuri fără număr. Când vei zămisli în 
pântecele tău, o să te stăpânească dureri de nerăbdat, mâncarea n-o să-ţi mai placă, 
iar visele tale or să fie junghiuri şi tunete. Când va fi să naşti, vei fi cuprinsă de 

neputinţă şi de suspinuri, de contracţii, pe scurt, moartea sigură te aşteaptă. Vei 
privi încoace şi-ncolo şi n-o să găseşti pe nimeni să te ajute. Dacă vei naşte cu 
bine, o să fii stăpânită de lupte şi dureri fără număr, cum ar fi alăptarea, înfăşarea 
pruncului, spălatul, hrănitul, oboseala şi alte nenumărate griji: pentru bărbat, pentru 
stăpânire, pentru biserici şi haine. Dacă cel pe care-l vei naşte se va dovedi fără de 
minte, vei împovărată cu îndoită tristeţe; capac peste toate vei avea grijă pentru 
zestre. Dacă ne va ajunge sărăcia, mai bună ar fi moartea , ne mai voind o astfel de 
viaţă. Ascultă-mă, îţi dau un sfat bun: să trăim în curăţenie această scurtă viaţă, 
pentru a dobândi viaţa veşnică, unde nu este nici durere, nici întristare, nici suspin. 
Nu există acolo nici întuneric, nici stele, nici vară, nici primăvară, nici răcoare, nici 
arşiţă, ci numai lumină şi bucurii. Acolo este Hristos, Pomul Vieţii, unde se bucură 
toți sfinţii, cinstiți fiecare după măsura curăţiei lor. Să-i imităm, aşadar, să ne 
străduim şi noi să îi ajungem. 


Auzind soţia cele spuse de către soţul ei, cu ochii plini de lacrimi i-a răspuns: 
„Dacă aceste lucruri, domnul meu, se petrec aşa şi lumea are o astfel de viaţă, iată 
eu sunt pregătită întru toate să te ascult. Fă, deci, cum doreşti. Eu deloc nu voi 
merge mai departe cu voia mea”. Şi aşa cei doi, după ce s-au înţeles unul cu 
celălalt, şi-au făcut jurământ, petrecând viaţa lor în feciorie şi curăţenie. lar după ce 
a trecut destulă vreme, după bună învoire, au hotărât să se despartă de lume şi să 
trăiască în singurătate (monaxiâ), deoarece le era teamă ca nu cumva cineva dintre 
oamenii cei răi şi imorali să îi înşele şi să îi îndrepte spre patimă şi împreună cu 
trupul, să piardă şi sufletul. 


Sfătuiți fiind de Antonie cel mare, au ajuns până la muntele Nitriei. Acolo, în 
pustie, şi-au construit o colibă sărăcăcioasă unde au rămas mulţi ani, rugându-se 
adeseori cu îngenuncheri şi obosind trupul cu post şi priveghere. Diavolul însă, 
care urăşte binele, pentru că nu răbda fecioria şi virtutea sfinților lui Dumnezeu, îi 
dădea gânduri ispititoare femeii, iar aceea suferea mult şi se chinuia neîncetat. lar 
când prea înţeleapta şi iubitoarea de Hristos mireasă şi-a dat seama de ceea ce 
suferă, cu înţelepciune şi judecată 1-a mărturisit şi fericitului Amoun, rugându-l să 
zidească pentru ea o colibă mică deosebi, care a şi făcut. Astfel trăind cu totul 
optsprezece ani, şi-au păstrat până la sfârşit curăţia şi fecioria. După ceva timp, 
fericita a adormit întru binecuvântatul somn şi s-a mutat lângă Hristos, lucru pe 
care şi-l dorea foarte mult. lar virtuosul Amoun, vegheat de Duhul Sfânt, a mai 
trăit şi el câteva zile şi a adormit întru Domnul. Antonie cel mare, deşi se afla la 
mare depărtare de acela, cale de cincisprezece zile, i-a văzut sufletul mutat de 
îngeri la cer. 

«Dar şi mulţi alţii au trăit o asemenea viaţă prea binecuvântată. Dacă şi noi am face 
ca ei, am primi plată asemenea lor. Acum doresc să îți dau sfatul meu, stăpâne şi 
soţ al meu: să trăim în curăţie şi aşa vom păstra nepătate trupurile noastre. Pentru 
că nu va fi deloc folositoare plăcerea noastră vremelnică şi nici prea mult timp nu 
vom trăi, ci din nou în ţărână ne vom întoarce. Să trăim cu frică de Dumnezeu şi să 
luăm bunătăţile cele făgăduite împreună cu toţi cei care se tem de Domnul». 


Auzind Constantin acestea de la soţia sa, i-a zis: «Dacă aş putea să cred că tot ceea 
ce spui este adevărat, cu bucurie aş face-o, dar mă tem ca nu cumva să fie ceva 
înşelător şi să ne facem de râs». 


Dar ea i-a răspuns: «Jur pe Dreptul Judecător, cel Care va judeca vii şi morții. 
Adevărul ţi-am spus că voi păstra trupul meu neatins până la sfârşitul vieții mele, 
chiar dacă aş îndura de nenumărate ori moartea». 


lar acela, crezându-o că mărturiseşte adevărul, s-a supus de îndată sfatului ei şi au 
trăit în feciorie şi curăție pe temeliile jurămintelor amândurora”. 


XR 


Atunci când cititorul termină lectura atentă a textului despre această viaţă, va fi 
rugat să răspundă la următoarele întrebări de bază, care apar spontan: 


a) Care au fost sfintele cărţi pe care le-a citit cuvioasa Filoteea, în care a găsit 
naraţiunea despre Ava Amoun? 

b) Fragmentul din Avva Amoun se găseşte în Viaţa alcătuită de autorul grec sau a 
fost introdusă în varianta bulgară a Vieţii scrise de patriarhul Eftimie ? 

c) Care este relația dintre textul lui Eftimie şi sursa primară a fragmentului din 
Avva Amoun ? 


Răspunsul la prima întrebare este relativ simplu. Este cunoscut faptul că narațiunea 
despre Avva Amoun din Nitria este cuprinsă în Istoria Lausiacă a lui Paladie, 
lucrare scrisă în anul 420. Sunt dator să menţionez că cel care a compus Viaţa 
cuvioasei Filoteea a avut la îndemână varianta scurtă şi nu cea extinsă a textului 
Lausiac. 


Viaţa pe larg a Avvei Amoun conţine descrierea a patru minuni: 

a) Vindecarea tânărului ieşit din minţi. 

b) Moartea cămilei unui vizitator care a refuzat să-i aducă Avvei Amoun un vas 
mare de lut. 

c)Trecerea minunată a râului Lykos de către obştea monahului Teodor. 

d) Vederea înălțării la cer a sufletului Avvei Amoun de către Sfântul Antonie cel 
mare. 


În descrierea pe scurt a Avvei Amoun sunt menţionate ultimile două minuni. De 
menţionat că descrierea vieţii Avvei Amoun o fac, fiecare în stilul său, istoricii 
bisericeşti Sozomen şi Socrate. Sozomen este foarte apropiat de textul lui Paladie, 
de multe ori copiindu-i cuvintele şi frazele, cu excepția faptului că Sozomen 
adaugă în textul lui şi minunea vindecării copilului ieşit din minţi (alături de 
minunea trecerii râului şi a vederii înălțării sufletului la cer a Avvei Amoun de 
către Sfântul Antonie). 


Cele de mai sus nu sunt valabile pentru Socrate. În principal, acesta alcătuieşte un 
text propriu, din care lipseşte biografia cronologică şi alte elemente. În orice caz, 
dependenţa lui de Istoria Lausiacă este un element cunoscut, deoarece şi acesta 
relatează numai două minuni (a trecerii râului şi a vederii înălțării sufletului Avvei 
Amoun la cer). 


In cele din urmă, nu cred că textele celor doi istorici bisericeşti sunt cunoscute de 
către Eftimie, însă textele lui Paladie erau cunocute şi accesibile, deoarece au fost 
traduse în slavona veche în cadrul Patericului Slavon, fiind larg răspândite. [...] 


La a doua întrebare, răspunsul este greu de dat, deoarece până astăzi textul original 
grec al Vieţii cuvioasei Filoteea nu a fost găsit. Se bănuiește că Eftimie a căutat 
textul şi l-a adus în Târnovo, unde a elaborat traducerea sau adaptarea Vieţii 
cuvioasei Filoteea în bulgara medievală. Acest lucru a condus, printre altele şi la 
dispariția din limba greacă a Vieţii sfintei. Astfel, nu e cu putinţă să comparăm cele 
două texte. Totuşi, luând în considerare că evenimentele cununiei Filoteei cu 
Constantin şi al deciziei lor să trăiască în feciorie formează elementul central al 
Vieţii, trebuie să acceptăm că această naraţiune aparţine originalului grec. 


Răspunsul la a treia întrebare este cu putinţă să fie dat atunci când se compară 
istoria din Lavsaikon (varianta scurtă) cu textul Vieţii cuvioasei Filoteea a lui 
Eftimie, menţionat mai sus. Principalele diferenţe între cele două texte sunt destule 
şi le întâlnim în următoarele puncte: 

a) Eftimie omite anul căsătoriei lui Amoun (la vârsta de 22 de ani). 

b) La Paladie, după ceremonia cununiei lui, Amoun vorbeşte cu soţia sa, vrând să o 
determine să îşi păstreze fecioria după nuntă şi să trăiască separați în locuri 
diferite. Pentru a-şi întări cuvântul şi a-i da o şi mai mare importantă, el foloseşte 
citate ale apostolilor şi ale Mântuitorului, dar şi propriile lui cuvinte despre feciorie 

şi curăţie. La sfârşitul cuvântării lui, i-a propus soţiei să trăiască cu totul separat, 
însă aceasta a preferat să rămână în aceeaşi casă, dar în paturi diferite. 


In textul lui Eftimie, conţinutul cuvântării lui Amoun către soţia lui ia o formă mai 
extinsă şi se transformă într-un pamflet împotriva căsătoriei şi într-un elogiu al 
fecioriel. 


Amoun descrie în detaliu suferinţele căsnciei: 

Grija pentru soţie, suferinţa şi mâhnirea din cauza lui. 
Problemele cu sarcina şi cu naşterea. 

Îngrijirea, creşterea şi hrănirea copiilor. 

Grija pentru diverse lucruri. 

Tristeţe în cazul în care copilul ar fi fără de minte. 
Grijă pentru asigurarea zestrei copilului. 

Sărăcie. 


Amoun îşi încheie cuvântul cu propunerea de a trăi în curăţie, pentru a moşteni 
viaţa viitoare. 


c) Paladie însă ne precizează exact câtă vreme au trăit cei doi împreună în aceeaşi 
casă, în paturi diferite: optsprezece ani, pe când Eftimie vorbeşte simplu despre 
şederea împreună a celor doi „vreme îndelungată”; la fel, Paladie oferă şi alte 
amănunte, precum acela că meseria lui Amoun era aceea că făcea balsamuri. 

d) Paladie scrie în Lavsaikon, că, la propunerea soţiei sale, Amoun pleacă de acasă 
pe muntele Nitriei, unde îşi construieşte o chilie, în vreme ce soția rămâne acasă. 
Eftimie scrie că ei au decis de comun acord să plece de acasă şi să trăiască în 
pustie, iar la sfatul Sfântului Antonie cel mare s-au stabilit pe muntele Nitriei într-o 
colibă săracă pe care au construit-o, iar la sfatul soţiei sale, pentru a evita ispita, 
Amoun a construit o colibă separată pentru ea şi aşa şi-au continuat separat viaţa 
lor ascetică. 

€) În timp ce Paladie menţionează cu precizie timpul pe care Amoun I-a petrecut în 
deşert (22 de ani) şi constată că Avva şi-a văzut soția de două ori pe an, Eftimie 
menționează numai optsprezece ani de viaţă în pustie. 

f) În Istoria Lausiacă se menţionează doar adormirea lui Amoun, în timp ce Eftimie 
vorbeşte despre moartea amândurora într-un interval scurt de timp. 

g)Există de asemea diferenţe la numărul de minuni enumerate la sfârşitul descrierii 
narațiunii. Paladie prezintă pe scurt două minuni (trecerea râului Lykos, vederea 
înălţării sufletului Avvei Amoun la cer), în timp ce Eftimie face referire numai la a 
doua minune. 

Aceste diferenţe observate în cele două texte nu ascund vreun şiretlic din partea 
biografului cuvioasei Filoteea. Narațiunea despre Avva Amoun nitriotul, desigur, 
este un exemplu clasic pentru acele cupluri care doresc să-şi petreacă căsnicia în 
curăţie şi feciorie. Într-adevăr, acesta este unul dintre cele mai vechi exemple în 
acest sens. Pentru biograful cuvioasei Filoteea nu au importanţă detaliile vieţii 
Avvei Amoun, ci mesajul transmis de cuvintele lui, viaţa lui şi răsplata divină 
(sufletul său s-a înălţat la cer, să se bucure de Împărăţia viitoare). Iar acest mesajul 
este transmis într-un mod exemplar de Filoteea soţului ei Constantin. Mai ales 
descrierea extinsă a suferințelor vieţii conjugale şi a caracteristicilor pozitive a 
vieţii întru sfinţenie şi curăţie. Desigur, în viaţa Filoteei s-au inversat rolurile 
persoanelor protagoniste. În naraţiunea despre Avva Amoun, iniţiativa o are soţul, 
în timp ce în viaţa cuvioasei Filoteea, iniţiativa o are soţia. Acest lucru nu este un 
paradox, deoarece „cei ce suferă” preiau iniţiativa de a ieşi din impas, iar în acest 
caz impasul este constrângerea exercitată de rude pentru a se căsători. În naraţiunea 
despre Avva Amoun, victimă a constrângerii a fost bărbatul (deoarece era orfan), 
spre deosebire de Viaţa cuvioasei Filoteea, unde victima a fost femeia („iar când a 
împlinit 14 ani, în ciuda propriei ei voințe, au legat-o cu căsătoria trupească”). 


Mesajele transmise de Amoun soţiei sale şi de Filoteea soţului ei sunt tratate în 
mod similar de către destinatari. Soţia lui Amoun a fost de acord cu sugestia 
soţului ei de a trăi în timpul căsătoriei în feciorie şi castitate, dar i-a cerut soţului ei 
să îi dea învățăminte practice pentru punerea în aplicare a cererii, dar atunci când 
Amoun a hotărât ca „fiecare dintre noi să rămână singur”, ea a reacționat, spunând: 
„să rămânem în aceeaşi casă, dar în paturi diferite”. 


Reacţia sotiei arată nu numai disponibilitatea ei de a lupta împotriva ispitelor, dar 
şi respectul pentru instituția căsătoriei şi încrederea ei în puterile ei sufleteşti. 
Acestea nu se aplică, însă şi la Constantin: auzind povestea despre Amoun şi 
cererea soţiei sale de a trăi în curăţie, el s-a îndoit de cuvintele ei şi s-a temut 
pentru viitor, bănuind că în spate se ascundea o „eroare” care îi va face de râs. 
Filoteea, pentru a risipi îndoielile şi temerile lui Constantin, a făcut un jurământ 
tocmai pentru a-l asigura de adevărul spuselor ei, convingându-l pe Constantin. 


În acest fel, Filoteea şi Constantin nu numai că au imitat exemplul Avvei Amoun şi 
al soţiei lui, dar şi starea celor dintâi oameni, Adam şi Eva, de dinainte de cădere, 
atunci când viaţa lor era îngerească, feciorească, în vreme ce însoţirea trupească a 
fost o consecinţă a neascultării lor. 

Sfântul patriarh Eftimie, de Târnovo - Adevărata viaţă a Sfintei Filofteia de la 
Târnovo 


Viata 


[1] Prăznuită în întreaga Biserică Ortodoxă, dar mai cu seamă în România, 
Bulgaria, Serbia, pe data de 7 decembrie. Alcătuire a Sfântului Eftimie, patriarhul 
slăvitei cetăţi Târnovo (n.tr.). 


Patria acestei fericite cuvioase a fost cetatea Molivot din ţara Pamfiliei. Părinţii ei 
se numeau loan Patrichie şi Irina, oameni de viţă nobilă, care petreceau necontenit 
în frica lui Dumnezeu, cercetând ziua şi noaptea dumnezeieştile locaşuri, hrănind 
pe cei flămânzi şi dând cele de trebuinţă oamenilor ce aveau nevoie de milă. Însă 
dorinţa lor cea mare era să aibă un copil. Şi nu s-au înşelat aceştia întru nădejdile 
lor, rugându-se într-adins şi vărsând lacrimi fierbinţi din destul. Astfel s-a născut 
sfânta şi au numit-o Filofteia, umplându-le inimile lor de nespusă bucurie. Şi au 
înălţat atunci către Dumnezeu cântări de mulţumire. Trecând însă trei ani, fericita 
Irina a părăsit pe soţul şi pe copila sa, mutându-se în locaşurile cele veşnice. 


Iar loan Patrichie a rămas în mare mirare, căci copila, încă de la naştere, nu primea 
lapte de la maica sa şi nici de la altă femeie. Însă ea a fost hrănită, în chip minunat, 
de Dumnezeiasca Pronie, fund ferită de orice rău. Ajungând la vârsta de şase ani, 
Filofteia a dorit să înveţe sfintele cărţi. Şi într-atâta s-a deprins cu învăţătura, că a 
învăţat pe de rost întreaga Scriptură. Astfel că toți se minunau, iar vestea despre 
aceasta s-a răspândit până departe. Şi mult a sporit ea şi întru înfrânare, că toată 


Ar Dr De De De de De Dr De De De e Dr De dr Dr de De e de dr fr Ar A 


Xp XP XP IP 3 Ie A e E 30 IE 3 2 2 2 E E 30 E 30 3 De DP E IE E E E XX 


Die De de De Dr Dr e De De De De Dr Dr De De De dr De Dr De de de de dr drd 


Xp XP XP IP 3 3 DE 2 E 30 E 3 2 2 2 2 E 30 E IE IE 2 E 2 E E XX 


săptămâna o petrecea fără de hrană, şi doar sâmbăta şi duminica - după ce se 
împărtăşea cu Dumnezeieştile Taine — gusta doar pâine şi bob muiat, iar după 
aceea din nou începea să-şi tină pravila, îndelednicindu-se ziua şi noaptea cu Legea 
Domnului şi săturându-şi sufletul său cu Scripturile cele sfinte. Când a ajuns la 
vârsta de 14 ani, în ciuda voii sale, fata a fost dată după soţ, spre legiuită nuntă. 
Logodnicul său, Constantin, era un tânăr de neam nobil şi întru toate asemănător 
Filofteiei, fiind de aproape 17 ani ca vârstă. 


Iar iubitoarea aceasta a lui Hristos, văzându-se căsătorită împotriva voii sale, era în 
mare nedumerire, întrebându-se prin ce faptă de isteţime să-şi poată păzi fecioria şi 
din toată inima şi sufletul înălța către Domnul stăruitoare rugăciuni: 

— Doamne, Dumnezeule, ia aminte la smerenia mea şi dăruieşte-mi putere, ca să-mi 
păzesc fecioria până mă vei chema la Tine! 


Astfel se ruga în fiecare ceas, fiind cuprinsă de nespusă întristare. Şi aflând vreme 
potrivită, fund ea logodită, iată, cu Constantin şi aflându-se amândoi zăvoraţi în 
odaia de nuntă, a căzut îndată la pământ şi a început să plângă nemângâiată, 
stropind cu lacrimile sale pământul, iar cu palmele bătându-şi faţa şi strigând: 
„Vai, vai, cum să mai îndur? Pământule, crapă şi mă înghite pe mine de vie, cea 
vrednică de dola!”” 


Privind-o Constantin, cu mare greutate a ridicat-o de la pământ şi a început s-o 
întrebe despre pricina acestei tânguiri fără de mângâiere. lar fecioara, abia oprindu- 
se din plânsul său şi lăsând la o parte orice ruşine i-a spus: 

- Stăpânul meu, iată, eu mă aflu fără doar şi poate în mâinile tale. Însă dacă aştepţi 
şi asculți sfatul meu, pe care ţi-l voi da, noi amândoi ne vom salva sufletele noastre 
şi vom ajunge pricină spre pilda multora. 


Iar el i-a zis atunci: 
- Lasă orice îndoială şi teamă şi spune ce vrei să-mi spui! 


Atunci iubitoarea de Dumnezeu i-a spus lui: 

- Citind Dumnezeieştile Scripturi, am aflat o veche poveste, în care se spun 
următoarele: „O oarecare evlavioasă fecioară a fost dată după soţ. Acesta se numea 
Amun şi era de neam ales. Când a sosit ceasul ca fecioara să meargă la casa soţului 
său, Amun i-a spus cu glas liniştit şi plin de umilinţă astfel de cuvinte: „lubita mea 
soţie, ai cunoscut oare ispită bărbătească? 


Aceasta i-a răspuns: „Nu, stăpânul meu, nu am cunoscut nicicum una ca aceasta.” 

Atunci Amun i-a spus: „„Ascultă-mă cu luare aminte şi eu îţi voi spune cu de- 
amănuntul tot ce se va întâmpla dacă vom avea însoţire unul cu celălalt! Mie îmi 
vei face mulţime de griji, iar ţie întristare nemăsurată şi chin necontenit. În afară de 
aceasta, când vei rămâne grea, te vor cuprinde dureri aproape de nerăbdat, în aşa 
fel că nici hrană nu vei putea cu dulceaţă să o mănânci, iar fii tăi vor fi 
împunsăturile şi oftatul. Şi când va fi să naşti, câte neputinţe vei întâmpina, câte 
gemete, câte dureri ale naşterii. Într-un cuvânt, vei fi cuprinsă de moartea cea fără 
de nădejde şi îți vei îndrepta ochii tăi în toate părţile şi nu vei afla pe nimeni ca să 
dolatry. Dar şi dacă vei naşte cu bine, te vor cuprinde grijile cele fără de număr şi 
muncile: să alăptezi pe prunc, să-l scalzi, să-l înfeşi, să-l porţi de grijă — treburi 
nesfârşite! Însă şi de bărbat să te îngrijeşti, de rânduielile casei, de biserică, de 
haine. lar dacă se naşte cu vreun beteşug pruncul, vei fi cuprinsă de îndoită 
întristare. Or, mai mult decât atât — socotește şi grijă de dolat! Şi dacă ne cuprinde 
cumva sărăcia, vom începe să ne dorim moartea mai mult decât această viaţă. De 
aceea ascultă-mă pe mine, care îți vreau binele: Să trăim în feciorie în această 
scurtă viaţă, ca să moştenim viaţa cea de dincolo, unde nu este durere, nici 
întristare şi nici suspin. Acolo nu este nici întuneric, nu sunt nici stele; nu este nici 
vară, nici dolatry; nici iarnă, nici arşiţă; ci numai lumină, numai bucurie. Acolo 
Hristos este pomul vieţii din care toţi sfinţii se îndulcesc după vrednicia lor, fiecare 
după cum s-a curăţit pe sine. Să ne asemănăm şi noi lor, străduindu-ne să 
dobândim una ca aceasta!” 


Auzind astfel de cuvinte, logodnicei i s-au umplut ochii de lacrimi şi i-a spus lui: 
„Stăpâne, dacă aşa stau lucrurile şi dacă astfel este viaţa în această lume, eu sunt 
gata să te ascult întru toate. Fă, aşadar, după cum voieşti; eu nu mă voi împotrivi 
voii tale”. 


Îndată ce s-au învoit unul cu altul şi au întărit aceasta cu jurământ, au vieţuit din 
acel ceas în feciorie şi în curăţie. Şi trăind acolo vreme îndelungată, iarăşi cu 
împreună învoială au hotărât să se îndepărteze puţin de lume şi să trăiască mai în 
singurătate, întrucât se temeau ca nu cumva vreun oarecare om cu năravuri rele şi 
stricat să-i ademenească, să-i întoarcă spre patimile cele trupeşti şi să-şi piardă 
astfel sufletele din pricina trupului. La sfatul marelui Antonie, au mers la Muntele 
Nitriei şi şi-au zidit acolo o colibă sărăcăcioasă în pustie, petrecând mulţi ani în 
acel loc în închinăciuni, post, priveghere şi rugăciune. Şi astfel şi-au înfrânat ei 
trupurile lor. Însă diavolul, care urăşte tot binele şi nu poate să rabde multă vreme 
curăţia şi virtutea plăcuţilor lui Dumnezeu, a aşezat în femeie gânduri pătimaşe şi 
suferea ea mult şi necontenit pătimea. A fost însă mireasa înţeleaptă a lui Hristos, 
căci văzându-se în astfel de patimi, plină de multă înţelepție, a mărturisit toate 
fericitului Amun, stăruitor rugându-l ca să-i ridice o colibă ceva mai departe. El a 

împlinit rugăciunea soţiei sale şi astfel au petrecut vreme de 18 ani, păzind până la 
capăt deplina curăție. Puțin după aceasta, a adormit fericita în pace şi a mers la 
Hristos, pe Care L-a iubit. 


Cuviosul Amun, care era sălaş al Sfântului Duh, a mai stat puţine zile după ea şi şi- 
a aflat apoi sfârşitul, iar sufletul lui a fost dus de către îngeri la ceruri, fiind văzut 
de Sfântul Antonie cel mare, care se afla atunci cale de cincisprezece zile 
depărtare”. 


Și mulți alţii s-au arătat cu asemenea vieţi, cărora şi noi dacă ne vom asemăna vom 
primi plata asemenea lor. Şi acum să-ţi fie bun sfatul meu, stăpâne şi soţ al meu, şi 
să petrecem în curăţie, păzindu-ne trupurile noastre întru feciorie. Căci nu există 
folos trainic din plăcerile acestea de scurtă vreme; căci fie şi vreme îndelungată de 
am trăi, tot în ţărână ne vom întoarce. Astfel, haide să ne învoim să petrecem în 
frica de Dumnezeu, ca să primim bunătăţile pregătite împreună cu toţi cei care s-au 
temut de Domnul! 


Auzind cuvintele ei, Constantin spuse: 
-Aş crede că toate câte ai spus sunt adevărate şi cu bucurie le-aş împlini. Insă mă 
tem să nu întâmpinăm vreo oarecare ispită şi să nu putem a ocoli certările. 


La acestea, fecioara 1-a răspuns: 

— Mă jur pe Dreptul Judecător, Care va judeca viii şi morţii, că mărturisesc 
adevărul: până la sfârşitul vieţii îmi voi păzi trupul în feciorie, fie şi de aş răbda de 
o mie de ori moartea! 


Și crezând el că cele spuse sunt adevărate, îndată s-a supus sfatului ei şi cu 
jurământ au întărit aceasta; iar de atunci au petrecut în feciorie şi în curăţie. 


lar după o vreme, Constantin a fost ales în rânduiala clericilor. După aceea, la puţin 
timp, tatăl fericitei Filofteia şi-a dat obştescul sfârşit. lar ei s-au sălăşluit acolo, 
împlinind toate poruncile lui Dumnezeu: pe săraci hrănind, pe cei goi îmbrăcând, 
iar de la biserică zi şi noapte nedând înapoi. Și toţi urmau pilda vieţii lor celei bune 
şi primeau mare folos din aceasta. Au petrecut ei în acest chip vreme de aproape 
şase ani, apoi Constantin a murit. Şi i-a făcut îngropăciune fericita după cuvenita 
rânduială şi a înălțat cântări de mulţumire către Dumnezeu. Şi aflând vreme 
potrivită, a slobozit pe toți slujitorii şi toate slujnicele, iar averea şi bogăţia sa le-a 
împărțit celor săraci şi neputincioşi, după cum este spus: Risipit-a, dat-a săracilor; 
dreptatea să rămâne în veacul veacului [Ps. 111, 8.]. Şi multă bogăţie a cheltuit 

pentru biserici şi mănăstiri, înfrumuseţându-le din destul. Iar în cele din urmă a luat 
cu sine pe o slujnică şi astfel a ieşit din casa sa. 


lar lângă oraşul Molivot era un iezer, în mijlocul căruia se afla un ostrov. Acolo s-a 
sălăşluit preacuvioasa, şi-a ridicat o chilie şi petrecea departe de orice tulburare, 
înfrânându-şi trupul cu post şi priveghere, întru rugăciune şi a dormit pe pământul 
gol. Şi astfel se nevoia ea împotriva patimilor, încât şi pielea i se lipise de oase. 
Însă diavolul, urătorul de bine, nu a răbdat multă vreme ca ea să rămână neispitită. 
Și a înălţat împotriva fecioarei felurite războaie, venind când cu înfricoşări, când 
cu mulţime de vedenii care să-i tulbure inima, închipuindu-se în şerpi şi în fiare 
spre a o înfricoşa. lar ea necontenit avea în gură cuvintele cele din Psalmi: 
Depărtaţi-vă de la mine toţi cei ce lucraţi fărădelegea! [Ps. 6, 9.] 


Iar într-o noapte, pe când sta după obiceiul său la rugăciune şi îşi înălța către cer 
mintea şi mâinile sale, locul a pornit să se cutremure pe neaşteptate, iar de afară a 
început să se audă tulburare mare şi strigăte, ca şi cum ar fi sosit vreun împărat. Şi 
se chinuiau unii să deschidă uşa, iar alții încercau să doboare coliba, strigând: 

— Puneţi mâna îndată, prindeţi-o şi azvârliţi-o în iezer! 


Atunci iubitoarea de Dumnezeu a înţeles că aceasta este lucrare diavolească şi a 
adăugat rugăciune peste rugăciune: „lisuse Hristoase, Unule-Născut, Cuvinte al 
Tatălui, Care ai binevoit să Te întrupezi din femeie, ca să tămăduieşti călcarea 
poruncii de către femeie, luând fire omenească din Preacinstita Fecioară 
Născătoare de Dumnezeu, ia aminte la mine, smerita roabă a Ta, care s-a sălășluit 
aici pentru dragostea Ta! lată, vrăjmaşul, începătorul răutăţii, răcnind ca un leu m-a 
înconjurat şi caută să mă înghită. Căci a luat obiceiul a se năpusti mai cu seamă 
asupra firii femeieşti şi să o acopere cu ruşine, pricind împotriva noastră vină şi 
făcându-ne batjocură. Însă Tu, Care ai răsărit în chip nespus din Fecioara Maria şi 
în acest chip ai binecuvântat firea femeiacsă şi ai luat de la noi deplin vina de care 
era cuprinsă, trimite-mi şi mie, netrebnicei, ajutorul Tău, ca să se întoarcă ruşinarea 
asupra capului său şi toată puterea vrăjmăşească să fie făcută de batjocură! Ca să 
fii Tu binecuvântat în vecii vecilor! Amin!” 


Și însemnându-se cu semnul crucii, îndată toate vedeniile s-au risipit. lar ea n-a 
mai contenit să cânte şi s-aducă slavoslovii lui Dumnezeu până dimineaţă, 
adăugând nevoinţe peste nevoinţe şi suişuri peste suişuri în inima sa. Şi cum ar 
putea fi arătate izvorul lacrimilor ei, neîncetatele sale suspine, tăcerea cea 
minunată, necontenitele rugi, mulţimea plecărilor genunchilor, multa nepătimire, 
dragostea către Dumnezeu, vieţuirea cea îngerească şi multe altele asemenea, care 
grăiesc de dumnezeiasca sa iubire? 

Vieţuind astfel, şi în trup asemănându-se îngerilor celor fără de trup, Domnul nu a 
lăsat mai mult ca să-i fie ascunsă viaţa sa, ci s-a răspândit vestea despre ea în tot 
acel ţinut şi slava ei se purta pretutindeni şi toţi prea slăveau pe Dumnezeu pentru 
Filofteia. Mulţi oameni plini de credinţă alergau la ea, iar cuvioasa îi întărea cu 
dumnezeieşti cuvinte. Atunci rătăcirea cea păgânească încă mai stăpânea pe mulți 
şi capiştile demonilor erau întotdeauna pline de miresmele cele jertfite idolilor şi 
de tămâieri. Şi multe mii de mărturisitori erau ucişi, iar cei credincioşi se plecau în 
mijlocul furtunilor şi al tulburărilor [De aici se poate deduce că Sfânta Filofteia a 
trăit la putină vreme după Sfântul Antonie cel mare (+ 356), datorită faptului că în 
vremea vieţuirii ei mai erau încă mulți păgâni şi idolatri (n.tr.).]. Acestea se 
petreceau aproape în fiecare zi. 


Filofteia auzea, se umplea de multă întristare şi îi învăţa pe toţi cei care o cercetau 
din Dumnezeieştile Scripturi, izbăvindu-i de rătăcirea cea păgânească. Primise şi 
darul de a tămădui pe cei bolnavi, mulți neputincioşi şi idolatri primind din partea 
ei vindecare. Şi cunoscând Filofteia, Dumnezeiasca Scriptură desăvârşit şi 
cuvântând ea cu teamă de Dumnezeu, pe toţi îi atrăgea spre înţelepciunea cea 
dumnezeiască, precum un magnet atrage fierul. 


O femeie, fiind grav bolnavă, a venit într-una din zile la Filofteia. Pieptul acesteia 
era mâncat de o oarecare boală şi multe cheltuieli făcuse prin doctori, însă nici un 
folos nu primise. lar iubitoarea de Dumnezeu, văzând-o suferind, a durut-o sufletul 
şi s-a milostivit de ea. 


Îndată s-a pus sfânta la rugăciune cu multe lacrimi, spunând: „Doamne 
Atotţiitorule, cruţă zidirea Ta şi nu o lăsa mai mult să se chinuiască!”” Şi luând 
puţin untdelemn de la sfânta icoană a Maicii lui Dumnezeu, a uns sânul femeii şi a 
însemnat cu semnul crucii pe deasupra, şi astfel, în scurtă vreme, a trimis-o 
sănătoasă acasă. 


După ce a trecut o vreme şi vestea despre această minune s-a răspândit 
pretutindeni, un om pe nume Eftimie, având un beteşug la picior, a venit pe ostrov 
la sfântă ca să primească tămăduire. Fericita, luând aminte la el, l-a întrebat de 
pricina acestei neputinţe. lar cel beteag îi arăta piciorul său rănit şi vărsa lacrimi. 


Atunci, această preabună între femei, fericita Filofteia, l-a întrebat precum 
odinioară Hristos pe cel slăbănog: 


-Vrei tu oare să te faci sănătos? 


Iar el i-a răspuns: 

— Vreau, doamna mea, mult doresc aceasta! Fie-ţi milă de mine, nefericitul! Cred 
că orice ai cere tu, îţi va fi dat de Dumnezeu. 


Fericita i-a spus atunci celui beteag: 

— lată, tu suferi din pricina limbii tale. Ea ţi-a fost dăruită de Dumnezeu ca să-i 
aduci Lui slavoslovii şi laude. Iar tu ai folosit-o spre deşertăciuni, glume şi cuvinte 
murdare. Fă legământ că de acum nu vei mai avea îndrăzneală spre asemenea 
lucruri! Dar şi de către nebuniile cele păgâneşti — slujbe şi învățături — te vei 
lepăda, precum şi de acele cuvinte hulitoare şi filosofări care îți vatămă mintea! lar 
Domnul meu te va tămădui degrabă. 


Acesta, pe loc şi cu bucurie, a făgăduit să împlinească cele poruncite şi a făcut 
legământ că de atunci înainte nicicând nu-şi va mai îngădui astfel de fapte. Atunci 
sfânta s-a atins de piciorul bolnav, chemând prea sfântul nume al lui Hristos; iar 
peste câteva zile l-a trimis sănătos la casa lui. 


EI a plecat plin de bucurie, slăvind şi dând mulţumire lui Dumnezeu. Şi această 
minune s-a auzit pretutindeni şi toţi oamenii slăveau pe Dumnezeu şi înălţau laude 
de mulţumire. 


Iar fericita nu se înălța nicicum la asemenea minuni, ci întotdeauna lua aminte la 
cuvintele lui David, ori mai degrabă ale Sfântului Duh: Nu nouă, Doamne, nu 
nouă, ci numelui Tău se cuvine slavă! [Ps. 113, 9.] Şi neîncetat spăla-voi patul meu 
cu lacrimile mele [Ps. 6, 7.]. Şi avea înaintea ochilor săi înfricoşătorul şi groaznicul 
Divan al Judecătorului celui nemitarnic, pe nemilostivii îngeri şi acele vămi de 
chin şi ruşinea celor păcătoşi, iar în cele din urmă amarnica hotărâre: Duceţi-vă de 
la Mine, blestemaţilor! [Mat. 25, 41.] Astfel, în glasul suspinelor sale, uita să-şi 
mănânce pâinea sa [Ps. 101, 5.]. 


Și după ce s-a ostenit în acest chip multă vreme, petrecându-şi viaţa sa, şi-a 
prevestit sfârşitul. Şi având obiceiul să se îngrijească mult de dogmele Bisericii 
Ortodoxe, povăţuită de Duhul Sfânt, a hotărât plină de înţelepciune să nu lase 
Biserica nici după moartea sa fără purtare de grijă, întărind-o întru vieţuirea cea 
după dogmele dreptei credinţe. De aceea a chemat la sine pe toţi clericii Bisericii 
din acele locuri şi le-a grăit lor cuvinte sfinte, ca mierea cea curgătoare. 


Le-a spus, deci, lor: 

— A sosit vremea mutării mele de aici. Pentru aceasta am socotit cu dreptate să 
luaţi aminte la Predanie şi la cele hotărâte de dreapta credinţă a Sfinţilor Apostoli 
şi a Dumnezeieştilor Părinţi. Căci, după cum este cu neputinţă să meargă cineva 

drept dacă nu are ochi, tot astfel este cu neputinţă să trăiască după voia lui 
Dumnezeu acela care nu păzeşte cucernicia. Cunoaşteţi că dreapta credinţă este 
lucrul cel mai de căpetenie al vieţii noastre. În stăruința lor de a ne-o lăsa şi fără de 
pată, Sfinții Apostoli au răbdat moartea în felurite chipuri. Pentru aceasta şi voi 
trebuie cu frică şi cu cutremur să o păziţi dola şi neîntinată, şi să păstraţi 
neclătinate predaniile bisericeşti şi să nu vă lăsaţi aplecaţi încoace şi încolo de 
felurite vânturi. Chiar şi de ar împrăștia vrăjmaşul vieţii noastre, diavolul, 
necuratul şi întinatul pretutindeni, străduindu-se să strice credinţa noastră cea 
dreaptă. Căci Domnul lisus Hristos Şi-a vărsat sângele Său pentru ea şi nu lasă 
Biserica să fie nimicită până în sfârşit. Şi-l va da ei ajutor, şi-l va fi hărăzit să iasă 
biruitoare. 


Eu, sărmana, am fost crescută întru cucernicie încă din copilăria mea şi am primit 
dreapta credinţă de la părinții mei ca pe o comoară de mare preţ. Pentru aceasta vă 
rog, ca şi căpetenii sfinţitoare ale Bisericii, să nu uitaţi Predania Sfinţilor Prooroci 
şi Apostoli, după cum marele Pavel îi scrie lui Timotei: Fiule Timotei...cele ce ai 
auzit de la mine...acestea le încredinţează la oameni credincioşi care vor fi 
destoinici să înveţe şi pe alţii [II Tim. 2, 2.]. Vouă vi se cuvine să ţineţi dreapta 
credinţă şi să nu vă ţineţi nicicum de basmele cele omeneşti. Fie şi de mii de ori să 
ne ocărască, fie şi de mii de ori să ne hulească, însă niciodată minciuna nu va birui 
adevărul, nici răutatea nu va stăpâni peste înţelepciune! Căci ei mărturisesc numele 
dumnezeirii în zidire, în oameni — 0, necurăție! — în pomi, în pietre, în pisici, în 
câini şi nu se ruşinează în a cugeta că zidirea s-a născut prin sine însăşi şi nu 
înţeleg, cele necugetate — în răutatea lor cea necurată şi în filosofia lor — că totul a 
fost adus din neființă întru fiinţă de către Unul Adevăratul Dumnezeu, Care a făcut 
cerul şi pământul cu toate cele văzute şi nevăzute. lar dumnezeii care nu au făcut 
cerul şi pământul vor pieri [ler. 10, 11.]. Asemenea lor să fie cei ce fac şi toţi cei ce 
se încred în ei [Ps. 113, 16; 134, 18.]. Zicând că sunt înţelepţi, au ajuns nebuni. Şi 
au schimbat slava lui Dumnezeu Celui nestricăcios cu asemănarea omului celui 
stricăcios şi al păsărilor şi al celor cu patru picioare şi al târâtoarelor [Rom. 1,22- 
23.]. Să vadă cei vrednici de unde s-au ivit trupurile cele cereşti şi făpturile cele 
pământeşti care viețuiesc în văzduh şi în ape, dar mai cu seamă de unde s-au ivit 
încă cele dintâi — cerul şi pământul, văzduhul şi firea apelor! Cine le-a unit şi le-a 
despărțit! Care este părtăşia lor una către alta, împărțirea şi învoirea! Cine le mişcă 
şi le conduce! Cum o stihie potrivnică după fire aleargă împreună cu o alta fără 
vătămare în plinătatea acestei lumi! Cum fiinţează şi se înţeleg fără să se sfătuiască 
şi să vorbească! Toate acestea sunt lucrarea Dumnezeieştii Pronii. Şi ei au lăsat pe 
Ziditorul, şi au cinstit şi au slujit făptura în locul Făcătorului şi în zadar se rătăcesc 
şi se îndrăcesc împotriva credinţei noastre blagocestive şi împotriva blagocestivilor 

creştini care o ţin, cărora le aşează necruțătoare chinuri şi-i constrâng să se lepede 
de dulcele nume al lui Hristos. 


Nu luaţi aminte la înfricoşările lor, chiar dacă vă conduc spre chinurile de pe roată, 
spre cazanele clocotinde, spre sabie ori spre foc şi nu vă temeţi de înfricoşările lor! 
Pe noi ne aşteaptă o altă viaţă şi un alt veac neîmbătrânitor, în care prorocii 
dănţuiesc, iar apostolii se bucură împreună cu cetele preacuvioşilor postitori, cu 
îngerii şi arhanghelii, cu mucenicii şi cu toţi sfinţii. Aceasta întotdeauna cugetaţi, 
aceasta scrieţi în inimile voastre! Luaţi aminte asupra voastră şi asupra întregii 
turme peste care Dumnezeu v-a aşezat pe voi păstori şi învăţători, ca să vă păziţi şi 
pe voi curaţi şi fără de pată! Toate cele frumoase şi iubite din lume se vor împrăştia 
precum praful şi vor fi uitate, singură virtutea va dăinui în veacul veacului. De 
aceea, străduiţi-vă să vă păstraţi pe voi curaţi şi să scoateţi turma încredinţată vouă 
la păşunea cea dătătoare de viaţă, iar Stăpânul tuturor, văzând stăruința voastră, vă 
va învrednici pentru osteneli de răsplată şi vă va face vrednici de Împărăţia Sa! 


Și după ce a grăit toate acestea înaintea clericilor Bisericii şi după ce le-a întărit 
inimile, i-a lăsat slobozi, poruncindu-le să vină din nou după patru zile. Atunci, 
preacuvioasa Filofteia s-a zăvorât în chilia sa fără să mai guste hrană şi a petrecut 
acele zile în privegheri, lacrimi şi mulţime de închinăciuni. lar într-a patra zi, aşa 
cum spusese mai înainte, din nou a venit la ea adunarea bisericească şi s-au îndulcit 
de scumpa ei învăţătură. Şi iarăsi i-a învăţat din destul şi le-a deschis inima tuturor 
către frica de Dumnezeu. 


Iar când s-a făcut seară şi a simţit că 1 se apropie ceasul morţii, i-a îndemnat pe toţi 
la rugăciune, spunând: 

-Vremea despărțirii mele s-a apropiat [II Tim. 4, 6.] şi e de trebuinţă să vă osteniţi 
împreună cu mine o vreme! Nădăjduiesc cu tărie că prin rugăciunile voastre voi 
primi şi eu milă în ziua înfricoşătoarei Judecaţi a Dreptului Judecător, în ceasul cel 
straşnic! 


ŞI multe altele asemenea a spus înaintea sfinţitului cler. lar ei, auzind acestea, s-au 
îndurerat cu inima şi au înălţat vaiet cu suspine, însă preacuvioasa făcea semn cu 
mâna şi nemângâiatul dola al tuturor, spunând: 

— Nu vă tulburaţi sufletele voastre, stăpânilor şi domnilor, căci încă sunt cu voi şi 
voi petrece vremea cu voi cât voieşte Domnul! Pentru aceasta, privegheaţi 
împreună cu mine şi îndreptaţi către Domnul rugăciuni de mulțumire! 


ŞI abia ce s-au oprit din vorbit şi au început să se roage, într-un glas înălțând 
cântare pentru cuvioasa. Şi pe când cântau, ea şi-a dat duhul său lui Dumnezeu. Şi 

plânsul a oprit cântarea şi s-a făcut nu plângere şi tulburare, iar vaietele umpleau 
văzduhul. Când au aflat de cele întâmplate, toți din împrejurimi oftau şi împreună 
plângeau pierderea cea de obşte. Cu cucernicie au pregătit atunci trupul spre 
îngropare şi plini de cuvioşie, l-au cinstit cu cântări de îngropăciune şi l-au aşezat 
în biserica precinstitei Maici a lui Dumnezeu, care se mai numeşte şi Sfânta Sofia, 
unde preacuvioasa săvârşea nemaiauzite, prea slăvite şi nenumărate minuni care, 
dacă am purcede să le povestim cu de-amănuntul, nu ne-ar fi de-ajuns nici măcar 
un an. Însă pentru a nu întinde mai mult cuvântul vom pomeni doar puţine din 
acestea, care vor fi de ajuns pentru cei înţelepţi ca să primească şi celelalte ca 
adevăr. 


Un bărbat de rang înalt şi slăvit, pe nume Navcratie, din oraşul Amoreea, a fost 
numit de împăratul din acea vreme voievod al Eladei. Şi 1 s-a întâmplat lui ca să 
poarte lupte cu agarenii cei fără de Dumnezeu şi după ce amândouă părțile s-au 
ciocnit, după neştiutele judecăţi ale lui Dumnezeu, întreaga lui armată a fost 
biruită: unii dintre ostaşi au fost ucişi, iar alţii au fost luaţi prizonieri şi duşi în 
Sicilia. Împreună cu aceştia a căzut în robie şi un stratilat (general-n.n.), pe nume 
Artavan, din oraşul Filomelia. Răpiţi de necredincioşi, ei au fost închişi într-o 
temniță întunecată şi păzită cu multă luare-aminte. Astfel, fiind ţinuţi acolo, cei 
închişi erau în mare nedumerire, încât nu ştiau ce să mai facă. Şi cuprinşi de 
întristare multă chemau ajutorul Atotputernicului Dumnezeu şi al plăcuţilor Lui 
celor mai apropiaţi. Atunci Artavan şi-a adus aminte şi de Sfânta Filofteia şi a 
început să le povestească lor despre prea slăvitele minuni ale acesteia, precum şi 
faptul că primise darul de a tămădui felurite neputinţe şi boli. Când Navcratie a 
auzit aceasta, inima lui s-a aprins şi a început din tot sufletul său să cheme ajutorul 
acestei cuvioase. Și pentru că se umpluse el cu dumnezeiască râvnă şi se aprinsese 
fierbinte de credinţă, nu s-a putut mai mult să ascundă aceasta, ci a ridicat pe toţi la 
osârdnică rugăciune stropită cu râuri de lacrimi. 


Și într-un suflet chemau ajutorul iubitoarei de Dumnezeu Filofteia, spunând: 

— Rudenie şi roabă a lui Hristos, neîntinată mireasă, porumbiţă, sălaş al Duhului 
Sfânt, dacă vei lua aminte cu milostivire către noi, smeriţii şi deznădăjduiţii, şi ne 
vei slobozi din această înfricoşătoare temniță şi noi vom glăsui despre 
nenumăratele tale minuni cu mare glas şi le vom propovădui, iar în cealaltă vreme 
a vieţii noastre care ne-a mai rămas vom trăi întru curăţie şi neîntinare. O, prea 
cuvioasă maică, nu ne trece cu vederea, căci plini de amar pătimim în această 
temniţă! Şi întreaga noapte au petrecut în asemenea rugăciuni şi în lacrimi amare, 
oftând din adâncul inimii. lar când au sfârşit ei privegherea de toată noaptea, s-au 
aşezat să se odihnească şi să dea mângâiere prin somn trupului. 

Și îndată ce au adormit, li s-a arătat lor preacuvioasa şi le-a bucurat inimile cu 
mângâietoare cuvinte, spunându-le: 

— Rugăciunea voastră a fost ascultată şi Dumnezeu nu a trecut cu vederea 
suspinurile voastre. Mergeţi în pace şi vă întoarceţi la casele voastre, dând 
mulțumire lui Dumnezeu, Care vă slobozeşte din lanţurile celor legaţi în obezi [Ps. 
67, 7.]. 


Ei s-au deşteptat plini de bucurie şi au văzut că lanţurile de fier zăceau alături, iar 
temniţa era larg deschisă. Şi au înţeles că vedenia este adevărată şi îndată au văzut 
temnița deschisă. lar straja dormea de parcă era moartă, astfel că au ieşit 
neîntrebaţi. Însă, mai înainte de a se întoarce la casele lor, au mers pe acel ostrov 
ca să mulțumească preacuvioasei. Şi îndată ce au împlinit aceasta toţi, s-au întors la 
casele lor şi au povestit tuturor prea slăvitele minuni ale Preacuvioasei Filofteia. 


După ce vestea s-a răspândit pretutindeni, un lepros plin de credinţă şi de fierbinte 
osârdie a venit la biserica prea cuvioasei maici, cerând milostivirea ei şi cu 
stăruitoare rugăciuni şi cu dese închinări se ostenea pe sine prin multe nopţi de 
veghere şi post, şi neîncetat petrecea în dumnezeiasca biserică a cuvioasei. 


lar fericita, văzând osârdia lui şi boala lui trupească, îndată s-a aplecat spre 
milostivire şi i s-a arătat în vis paracliserului bisericii, poruncindu-i acestuia să-l 
ungă cu untdelemn de la sfânta icoană a Preacinstitei Maici a lui Dumnezeu peste 
tot trupul. Şi, desteptâdu-se din somn, paracliserul a împlinit porunca. Și nu după 
multe zile l-a trimis pe el sănătos la casa lui, ca să prea slăvească pe Dumnezeu şi 
să-l mulţumească Lui şi plăcutei Sale cuvioase. 


Și a trecut vreme îndelungată, şi s-au petrecut acolo multe minuni. 


Împărăţia grecească a slăbit într-o anume vreme întru totul, iar cei ce ţineau 
sceptrul au căzut în grele necazuri. Şi aflând vreme prielnică, râmlenii 
[Participanţii la cea de-a IV-a Cruciadă, care au întemeiat în Peninsula Balcanică 
un imperiu latin, după care au cucerit Constantinopolul stăpânindu-l între 1204 şi 
1261 (n.tr.).], s-au aruncat îndată plini de cruzime asupra împărăției greceşti şi i-au 
adus acesteia necazuri cu neputinţă de purtat. În acea vreme împărăţia bulgărească 
se întărise mult şi cu silnicie stăpânea toate împrejurimile. În părţile Bulgariei 
stăpânea atunci prea blagogestivul şi slăvitul ţar Caloian [Ioniţă Caloian — 1197 - 
1207 (n.tr.).]. Văzând acesta împărăţia grecească slăbită într-atâta, s-a năpustit şi el 
şi a robit şi a pustiit multe cetăţi şi sate. Şi adunând tot ce afla în cale, strămuta în 
slăvita lui cetate Târnovo — şi a strămutat tot poporul şi toate animalele în ţara sa. 
Săvârşind aceasta, a auzit şi despre minunile Preacuvioasei Filofteia şi inima lui s-a 

înfierbântat foarte mult. Robind acele părți, a mers şi acolo unde se aflau cinstitele 
moaşte şi s-a umplut de nespusă bucurie, lăudând pe Dumnezeu şi mulțumindu-l 
Lui plin de osârdie sfântă. A căzut înaintea cinstitelor moaşte ale preacuvioasei, le- 
a udat cu lacrimile sale şi le-a sărutat plin de cucernicie. Apoi a poruncit să se 
slujească priveghere de toată noaptea şi a dat milostenie din destul celor nevoiaşi. 
Dimineaţă s-a slujit Dumnezeiasca Liturghie, la care a luat parte şi ţarul, plin de 
multă bucurie, împreună cu întreaga lui oaste. Şi a luat buna hotărâre să strămute 
moaştele sfintei în împărăţia sa. Însă a binevoit ca să împărtăşească acest gând ce-l 
avea şi sfetnicilor şi voievozilor săi. lar aceştia, auzind cele spuse, au strigat că 
într-un singur glas: „Inima regelui în mâna Domnului! [Pilde 21,1.] Țarule fă 
îndată ceea ce ai în gând! Noi credem că dacă vei împlini această hotărâre, mare 
folos vei da sufletelor noastre, dar şi împărăţia şi cetatea noastră va primi folos din 
destul!”? 


ŞI după multe zile, ţarul a poruncit ca moaştele preacuvioasei să fie strămutate în 
slăvita cetate Târnovo cu multă cinstire şi cucernicie. Pentru aceasta au fost 
hotărâți 300 de ostaşi aleşi, în frunte cu un conducător de seamă pe nume Teodor, 
om bun şi cinstit, blagogestiv şi credincios, viteaz întru războaie şi frumos la 
înfăţişare. Doar că la ochiul stâng avea o albeaţă de foarte mulți ani şi multă 
cheltuială pe la mulţi doctori făcuse şi nenumărate griji avea din pricina aceasta, 
căci nici un folos nu primise. Și luând şi de la ţar porunca de pe urmă, după ce şi-a 
adunat întreaga oaste, s-a îndreptat îndată către moaştele sfintei plin de osârdie şi 
din tot sufletul său le-a sărutat vărsând mulţime de lacrimi, cerând să primească 
milă pentru ochiul vătămat. Şi aprinzându-se de fierbinte credinţă a luat mâna 
stângă a sfintei şi a aşezat-o pe ochiul său. ŞI, o, minune! De îndată vătămarea 
ochiului său parcă s-a topit şi el cu ochii săi a văzut limpede strălucirea luminii 
soarelui şi s-a bucurat foarte de minunea cea slăvită a tămăduirii vederii lui. 


Această minune s-a răspândit pretutindeni şi toţi slăveau pe Dumnezeu şi pe 
Preacuvioasa Filofteia. lar Teodor, cu întreaga lui oştire, a luat cinstitele moaşte ale 
iubitoarei de Dumnezeu şi a pornit plin de bucurie, ca după o mare biruinţă precum 
bucuria cea de odinioară a dumnezeiescului părinte David, de dinaintea chivotului 
din cort. Atunci, la această strămutare, Dumnezeu a arătat multe şi felurite 
tămăduiri care este cu neputinţă să fie povestite cu de-amănuntul pentru cei 
credincioşi, ci doar cu credinţă să primească ei aceasta şi să râvnească după virtute. 


Apropiindu-se de Târnovo şi aflând patriarhul despre sosirea sfintei, a adunat el pe 
toţi clericii Bisericii şi întreg poporul şi a ieşit în întâmpinare cu făclii, cădelnițări 
şi tămâieri şi plin de evlavie a sărutat cinstitele moaşte ale preacuvioasei şi cu 

osârdie din adâncul inimii, cu lacrimi şi cu frângere a spus aceste cuvinte pline de 
bucurie: 

- Adevărată roabă a lui Hristos, sălaş al virtuţii şi sălăşluire a Sfântului Duh, 
locuitoare în pustie, cum ai zburat tu dinspre răsărit şi ai ajuns până la noi, 
smeriţii? Bine ai venit la noi şi nu doar să ne cercetezi, ci să rămâi întotdeauna cu 
noi şi să înveţi pe cei neînvăţaţi ca să urmeze dumnezeieştile tale cărări şi să 
râvnească la curăţia ta cea dăruită de Dumnezeu! Trupul tău să rămână aici, ca 
zălog, căci cu duhul ştim că te îndulceşti de frumuseţea cea cerească şi priveşti nu 
ca printr-o oglindă sau în ghicitură pe Preadulcele lisus, ci faţă către faţă [I 
Cor.13,12.] şi vorbeşti cu EI nu prin cineva, ci tu însăţi şi curat Îi aduci Lui 
rugăciunile tale pentru oameni! Roagă-te pururea pentru noi, turma ta, ca să ne 
săvârşim întru pace viaţa noastră, întru toată cuvioşia şi bunăvoință! [I Tim.2,2.] 
Nu înceta să ne cercetezi şi să veghezi asupra noastră, să ne ocroteşti, să ne ajuţi şi 
să ne povăţuieşti ca să ne păzim de năvălirile vrăjmaşului! Căci credem că orice 
vei cere de la Dumnezeu, EI îţi va dărui ţie. Şi mult ne bucurăm noi şi ne veselim 
că te-am câştigat pe tine ca pe o mare ocrotitoare. 


Și îndată a luat moaştele ei şi le-a aşezat în slăvita cetate Târnovo, în biserica 
Preacinstitei Născătoare de Dumnezeu Maria numită Temniska, unde se află până 
în zilele noastre şi săvârşeşte minuni mari şi fără de număr tuturor celor care vin 
către această cuvioasă cu credinţă şi dragoste [După căderea Bulgariei sub robia 
turcească, moaştele prea cuvioasei Filofteia au fost duse la Vidin, iar de aici în 
Țara Românească, în cetatea Curtea de Argeş, unde se află până în zilele noastre 
(13-44) 2 


Ar Dr De De Dr de De Dr De De De e Dr Dr dr De de De e de dr fr A A 


Xp PP IP IP 2 E e e 30 E 3 2 2 2 2 E 30 E 30 IE 2 DE DP E E E E XX 


Die De de De Dr de e De De De De Ar Dr De De De dr De Dr Dr dr de de dr dr d 


Xp PP IP 3 3 DE 2 E 30 E 3 2 2 2 2 E 30 30 30 IE 2 E 2 XX 


Sărbătoarea Sfintei muceniţe Filofteia la Curtea de Argeş 


“Să pomenim, cu ajutorul lui Dumnezeu, numele lui lisus Hristos, să cerem să vină 
în inima noastră, în sufletul nostru, în casa noastră, să pomenim numele Maicii 
Domnului, numele sfinților a căror nume îl purtăm fiecare şi a sfinţilor la care 
venim să fim în comuniune la rugăciune cum a fost şi astăzi cu Sfânta Muceniţă 
Filofteia. Vă mulţumim din toată inima pentru solidaritate ortodoxă românească”, a 
spus în cuvântul de învățătură Înaltpreasfinţitul Părinte Arhiepiscop Calinic, după 
cum informează TRINITAS TV. 


“Sfânta Filofteia a rămas în istoria Bisericii prin actele de milostenie pe care le-a 
făcut şi prin iubirea jertfelnică pe care a avut-o față de Dumnezeu şi față de 
aproapele. Cei doi sfinţi, Sfântul Ierarh Nicolae şi Sfânta Muceniţă Filofteia, ne 
îndeamnă pe fiecare dintre noi ca să ne luăm crucea şi să îl urmăm pe Mântuitorul 
lisus Hristos pe drumul acestei vieţi şi să căutăm să ne împodobim sufletele noastre 
cu alesele virtuţi creştine şi mai ales cu toată fapta cea bună”, a spus Preasfinţitul 
Părinte Visarion. 


“Noi, din Episcopia Caransebeşului, ne-am bucurat astăzi venind la Curtea de 
Argeş, venind şi în acest an la invitaţia Înaltpreasfinţitului Arhiepiscop Calinic ca 
să slujim Sfânta Liturghie şi să ne închinăm cu evlavie purtând în inimile noastre 
pomelnicul tuturor preoţilor şi credincioşilor din Episcopia noastră, rugând-o pe 

Sfânta Filofteia să mijlocească pentru mântuirea noastră înaintea Tronului 
Preasfintei Treimi”, a spus Preasfinţitul Părinte Episcop Lucian. 


“Mulţumim  Înaltpreasfinţitului Părinte Arhiepiscop Calinic al Argeşului şi 
Muscelului pentru dragostea părintească şi pentru bucuria cu care ne primeşte de 
fiecare dată aici în Reşedinţa Arhiepiscopală. Pentru credincioşii care vin să se 
închine şi să se roage la moaştele Sfintei Filofteia nici un efort nu este prea mare 
având în vedere darurile pe care Dumnezeu le revarsă asupra noastră prin lucrarea 
sfinților bineplăcuţi Lui”, a spus Preasfinţitul Părinte Paisie, lugojeanul. 


“La toate pelerinajele din ţara noastră şi la Sfânta Parascheva şi la Sfântul Dimitrie 
Basarabov, ca şi aici la Curtea de Argeș la pelerinajul la moaştele Sfintei Muceniţe 
Filofteia, credincioşii vin cu multă dragoste, răbdare şi credinţă. Această putere de 
a îndura frigul vine din harul lui Dumnezeu, din credința pe care o poartă în 
suflet”, a spus Preasfinţitul Părinte Emilian Lovişteanul. 


Moaştele Sfintei Muceniţe Filofteia au fost depuse încă de aseară în fața Catedralei 
Arhiepiscopale într-un spațiu special amenajat. Temperatura scăzută nu a fost o 
piedică în calea pelerinilor veniți să ceară de la Bunul Dumnezeu împlinirea 
rugăciunilor prin mijlocirea Sfintei Filofteia. 


Sfânta Muceniţă Filofteia ocrotește de peste 600 de ani Arhiepiscopia Argeşului şi 
Muscelului, sfintele moaşte fiind aduse în Biserica Mitropolitană din Curtea de 
Argeş în anul 1396, în timpul domniei lui Mircea cel bătrân. Este ocrotitoarea 
tinerilor, a copiilor, grabnic ajutătoare a celor aflați în diferite suferințe trupeşti şi 
“aducătoare de plo'”. 


Din anul 1949 racla cu sfintele moaşte se află în paraclisul arhiepiscopal, urmând 
să fie mutată în viitorul apropiat în noua catedrală, închinată Sfintei Muceniţe 
Filofteia, care se construieşte foarte aproape de ctitoria domnitorului sfânt Neagoe 
Vodă Basarab. 


Sursa: basilica.ro 

Sfânta Filofteea între două tradiţii diferite: Muceniţă sau cuvioasă? A fost 
Sfânta căsătorită? 


[Elementele provin din vechea viaţă a Sfintei pe care a redactat-o Cuviosul Eftimie 
de Târnovo (pomenit pe 20 ianuarie) în urma cererii călugărițelor din Mănăstirea 
Temniska din Târnovo; din acest motiv în tradiţia bulgară sfânta este cunoscută ca 
Sfânta Filoteia de la Temniska] 


Sfânta Filoteia era originară din Molivoto Pamfiliei (mai degrabă este vorba despre 
Polivoto din Frigia Salutaria) şi era fiica unei familii înstărite. La vârsta de 14 ani 
s-a căsătorit cu un bărbat îmbunătăţit şi a izbutit să-l convingă să trăiască o viaţă de 
înfrânare. Puțin mai târziu, soţul ei a devenit preot, iar Filoteia a continuat să 
trăiască în lume îngrijind cu dragoste de săraci şi de cei ce pătimeau. După moartea 
soţului ei, şi-a eliberat robii, şi-a împărțit averile şi s-a retras cu o singură slujnică 
într-o insulă din lacul de lângă patria ei, unde a înfruntat multe ispite de la demoni 
şi a tămăduit cu rugăciunea ei mulți leproşi. 


Cunoscându-şi de mai înainte sfârşitul, i-a chemat pe toţi să se păzească de toate 
ereziile. Apoi s-a retras în singurătate, a petrecut patru zile cu post şi rugăciune şi 
şi-a încredinţat sufletul ei Domnului, după ce mai înainte a dat ultimele porunci 
credincioşilor care se adunaseră în jurul ei. 


Moaştele ei au fost aşezate apoi cu prăznuire în Biserica din Molivoto, unde au 
săvârşit multe minuni. Mulţi ani mai târziu, după ce sfântul ei trup a fost adus în 
Tracia, aflând de aceasta, ţarul imperiului româno-bulgar loaniţă Calolian (1197- 
1207) s-a dus să i se închine şi a hotărât să aducă sfintele moaşte cu toate onorurile 
cuvenite în capitala lui, la Târnovo. La puţin timp după cucerirea Târnovei de către 
turci (1393), ţarul Straţimir le-a adus la Vidin, reşedinţa Patriarhiei Bulgariei 
[această aducere a fost condusă de Mitropolitul Ioasaf de Vidin, ucenicul Sfântului 

Eftimie de Târnovo]. Un an mai târziu (1396), Vidinul a căzut în mâinile turcilor şi 
cinstitele moaşte au fost duse la Curtea de Argeş, sub domnia voievodului Ţării 
Românești Mircea cel bătrân (între 1396 şi 1404) . 


Potrivit studiilor recente, se pare că aducerea moaştelor a avut loc în timpul 
stăpânirii turceşti. Pentru că Viaţa pe care a redactat-o Sfântul Eftimie s-a pierdut, 
o altă tradiţie referitoare la sfântă s-a răspândit la Curtea de Argeş şi a fost scrisă în 
sinaxare. 


Potrivit acestei tradiţii, Sfânta Filoteia s-a născut în Târnovo, într-o familie de 
creştini evlavioşi. Maica ei evlavioasă a murit prematur. Puțin mai târziu, tatăl ei s- 
a căsătorit cu altă soţie, care o chinuia pe fiica ei vitregă. Cu toate acestea, Filoteia 
îndura toate relele-pătimiri cu răbdare şi a înaintat în virtute. Când era de 
doisprezece ani, mama ei vitregă a trimis-o să ducă mâncare tatălui ei care lucra în 
țarină. Pe drum însă a întâlnit săraci şi le-a împărțit cea mai mare parte din 
mâncare. Seara, tatăl ei s-a întors acasă, foarte ostenit şi înfometat şi a întrebat-o pe 
femeia lui de ce i-a trimis atât de puţină mâncare. Ea i-a răspuns că i-a trimis o 
cantitate suficientă şi că vinovată era Filoteia. După ce acelaşi lucru s-a repetat în 
zilele următoare, tatăl ei s-a ascuns ca să vadă ce făcea fiica lui cu mâncarea. Când 
a văzut-o împărțind mâncarea săracilor, nu a putut să-şi stăpânească mânia, şi-a 
prins copila, a legat-o cu o funie şi a lovit-o cu securea în picior. Sângele a început 
să-i curgă şuvoi, iar Filoteia şi-a încredinţat sufletul ei Domnului. Tatăl criminal a 
încercat să-i ridice trupul ca să-l ascundă, dar nu putea pentru că trupul ei fusese 
învăluit de o slavă luminoasă şi se făcuse mai greu chiar decât plumbul. 
Conştientizându-şi fapta, a alergat în Târnovo ca să se predea autorităților. 


Fiind înştiințat de acestea, Mitropolitul s-a dus la locul unde se afla trupul 
împreună cu mulţi clerici şi o mulţime de oameni, ca să-l aducă în Catedrală. Toate 
încercările s-au dovedit în zadar. Au hotărât atunci să enumere toate Catedralele 
cunoscute din lumea creştină şi din Bulgaria, în speranţa că sfânta va face vreun 
semn. Pentru că trupul ei a rămas greu şi neclintit, au enumerat Sfintele Catedrale 
din Ţările Române, iar când au rostit numele nou construitei Biserici de la Curtea 
de Argeş din Ţara Românească, moaştele sfintei au devenit deodată uşoare şi toţi 
au recunoscut în acest fapt voia sfintei de a fi dusă acolo. 


L-au informat printr-o scrisoare pe voievodul Radu I (1375-1377) care s-a grăbit să 
vină cu toată curtea sa şi cu mulțime de popor la malurile Dunării ca să preia 
moaştele şi să le aşeze în biserica lui. 

Moaştele se află astăzi în Catedrala lui Neagoe Basarab. A se vedea monahul 
Patapie şi A.B. lovnc, Cuvioasa Filoteia de la Argeş (în greacă), Atena 2004]. 
Pentru minunile sfintei, Mânăstirea Curtea de Argeş a fost şi este unul din cele mai 
mari locuri de pelerinaj din România. 


(traducere: Frăția Ortodoxă Misionară „Sfinţii Trei Noi Ierarhi”, 
sursa: „Noul Sinaxar al Bisericii Ortodoxe”) 


Moaştele cuvioasei Filofteea de la Curtea de Argeş. Sfânta Filofteea — 
muceniţă de doar 12 ani? 


Tuturor ni s-a predicat, unii au citit, iar alţii au auzit în slujba Sfintei Filoteea că 
cea cinstită de argeşeni ca “sfântulița” este o fetiţă de doar 12 ani, care a fost ucisă 
de tatăl său, pentru că aceasta îi împărțea la săraci mâncarea trimisă de soția sa de-a 
doua şi mama vitregă a Filoteei. 


In racla de la Curtea de Argeş însă, cei care se uită cu atenţie observă că mâna 
sfintei este acolo unde ar trebui să fie picioarele “copilei de 12 ani”, iar acea mână 
este o mână de femeie în vârstă şi nici pe departe nu seamănă cu mânuţa unei fetiţe 
de 12 ani. 


De altfel, cei care au văzut-o pe “sfântulița” argeşenilor dau mărturie şi susţin: 


99) 


"racla e prea mică” şi “picioarele sfintei sunt pe lângă corp... spre cap”. 


Pornind de la informaţiile de mai sus, suntem îndreptățiți să dăm crezare 
monahului cărturar Patapie athonitul, bibliotecarul Schitului Kavsokalivia din 
Sfântul Munte Athos, care demonstrează într-o lucrare de-a sa că “sfântulița” de la 
Curtea de Argeş este Cuvioasa Filoteea din Pamfilia, care cu pace s-a săvârşit, la 
adânci bătrâneţi, a cărei viaţă a fost scrisă de către Sfântul Patriarh Eftimie al 
Târnovei şi a fost tradusă în ultimii ani şi în limba română. 


Arhiepiscopia Argeşului ar trebui să facă lumină în acest caz şi în consecinţă, să 
procedeze cu înţelepciune şi discernământ la zugrăvirea unei icoane conforme 
vieţii autentice, la aşezarea moaştelor într-o raclă pe măsura rămășițelor făcătoare 
de minuni, precum şi la realcătuirea slujbei, acatistului şi sinaxarului Sfintei 
Filoteea spre restabilirea adevărului, mişcaţi fiind spre aceasta de porunca a 9-a din 
Decalog, ca şi de cuvintele înfricoşătoare ale Domnului: “Adevărat, adevărat vă 
spun vouă; că pentru orice cuvânt deşert pe care-l vor rosti fiii oamenilor, vor da 
seamă în ziua judecăţii!”. 

Mădălina Mihăilă - Muceniţa care a ales să vină la Curtea de Argeş - Taina pe 
care o poartă Sfânta Filofteia 


Moaştele Sfintei Filofteia au fost aduse la Curtea de Argeş în vremea domniei lui 
Radu (Negru) Vodă. Cu privire la viaţa ei există o taină, deoarece sunt nişte 
nepotriviri în consemnările despre biografia acestei sfinte care a devenit şi 
ocrotitoarea românilor. 


Ctitoria "Sfântul Nicolae Domnesc" (Argeş II), ce şi-a păstrat funcția de primă 
biserică a ţării începând cu 1359, când ia ființă prima mitropolie a Ţării Româneşti, 
observăm că dimensiunile sale depăşesc necesitățile unei capele şi sunt mult mai 
adaptate ceremoniilor şi slujbelor ce implicau participarea unui cler numeros, pe 
care îl presupune o reşedinţă sau un scaun mitropolitan, mutat în 1517 la 
Târgovişte şi în 1668 la Bucureşti. După mai puţin de o jumătate de veac de la 
întemeiere, în timpul domnitorului Radu (Negru) Vodă (1377-1383) sunt aduse cu 
mare cinste şi aşezate aici moaştele Sfintei muceniţe Filofteia, ca nişte daruri de 
preţ, potrivit unui Cuvânt de laudă ce însemnează viaţa acestei protectoare a 
ţaratului bulgar. 


Patriarhul Eftimie, mitropolitul loasaf şi arhidiaconul Paul de Alep 

Există însă o taină asupra acestui subiect, din cauza unor nelămuriri sau lipsei de 
legătură între datele cuprinse în viaţa Sfintei Filofteia, scrisă de patriarhul Eftimie 
de Târnovo şi cea a mitropolitului loasaf de Vidin, pe de o parte şi tradiţia orală de 
la noi, consemnată în 1656, de arhidiaconul Paul de Alep, însoțitorul patriarhului 
Macarie al Antiohiei, în călătoriile acestuia prin Țările Române, Ucraina şi Rusia, 
pe de altă parte, între acestea şi viaţa descrisă de mitropolitul grec Neofit, în anul 
1746. 


Potrivit Sfântului Patriarh Eftimie, care însemnează viaţa acestei protectoare a 
țaratului bulgar, prăznuită în toată Biserica Ortodoxă pe data de 7 decembrie, dar 
mai cu seamă în România, Bulgaria şi Serbia, moaştele au fost aduse tocmai din 
Vidinul cucerit de turci, după ce o vreme au stat în marea biserică din Târnovo. 


Legat de strămutarea moaştelor Sfintei Filofteia, ca şi cele ale Sfintei Parascheva 
din Epivat de la Târnovo la Vidin, avem un cuvânt de laudă rostit la 28 mai 1395, 
zi în care Sfânta Filofteia este serbată pentru prima dată ca ocrotitoare a cetăţii Dii 
(Vidin), de către mitropolitul Ioasaf, înscăunat, după cum se pare, de însuşi 
patriarhul Eftimie. Acest fapt este confirmat în 1479 de o copie a manuscrisului, 
cuprinsă într-un Panegeric al Mănăstirii Râla. Titlul complet este "Cuvânt de laudă 
şi parte din minunile şi viaţa preacuvioasei şi întreit-fericitei maicii noastre 
Filofteia" şi pe lângă datele haghiografice, sunt relatate împrejurările istorice şi 
sosirea mitropolitului de Vidin la Târnovo, episodul cererii sfintelor moaşte şi cel 
al strămutării lor. La puţină vreme, aşa cum am spus, în 1396, are loc şi căderea 
cetăţii Vidin, moment în care urmele mitropolitului loasaf se pierd. Unii istorici 
sunt de părere că a trecut Dunărea în Țara Românească, luând cu sine şi moaştele 
Sfintei Filofteia, ce vor fi întâmpinate, probabil, de Mircea cel bătrân, alături de 
Mitropolitul Atanasie al Severinului şi aşezate în Biserica Domnească de la Curtea 
de Argeş. Primele mărturii sigure despre prezenţa moaştelor la Curtea de Argeş 
datează, însă, abia din a doua jumătate a secolului al XVII-lea şi aparţin lui Paul de 
Alep, în textele slave nefiind consemnată deloc sub forma în care o avem azi şi nici 
în scrierile româneşti. 


Copila sfântă a ales să treacă Dunărea la noi 


În varianta tradiţională, din viaţa Sfintei Filofteia, cuprinsă în volumul "Vieţile 
Sfinților" pe luna decembrie, aflăm că, nici după multe rugăciuni şi nici la porunca 
arhiepiscopului şi arhiereilor veniţi să ridice trupul unei copile martirizate de tatăl 
ei, n-au reuşit creştinii să-l mute şi nici măcar să mişte, voind Dumnezeu să prea 
mărească pe robii Săi. Înţelegând că nu este rânduit a merge în cetatea sa, au 
început a pomeni către sfânta numele multor locuri, pornind de la Constantinopol 

şi până la ţinuturile aflate dincolo de Dunăre. Au pomenit multe târguri şi mănăstiri 
de prin munţi şi nu s-a clintit până ce, în treacăt şi fără nădejde, au zis de Biserica 
Domnească despre care vorbim şi îndată s-a făcut mai uşoară decât greutatea 
firească a unui om. Astfel, a fost înștiințat prin scrisoare Radu (Negru) Vodă că 
bunăvoirea sfintei este de a locui pe pământ românesc şi au întâmpinat-o cu făclii 
aprinse, cu tămâie şi cântări de psalmi şi doxologii, înfrumuseţând reşedinţa cu 
acest chip făcător de minuni, venit să lumineze şi să îndrepteze credinţa unui neam. 


Prezenţa moaştelor a determinat mai ales după transferul în biserica lui Neagoe 
Basarab (1512-1521) în prima parte a secolului al XVII-lea, nu doar un anume 
prestigiu, ce depăşea hotarele, aşa cum se întâmpla la reşedinţa voievodală din 
Suceava, unde erau aduse, în 1402, de la Moncastro (Cetatea-Albă) la Sfântul 
Gheorghe - Mirăuţi, relicvele Sfântului loan cel nou, ci şi dezvoltarea unui întreg 
cult şi a unei bogate iconografii ce se poate citi în pronaosul Bisericii domneşti 
"Sfântul Nicolae". lată cum cinstirea sfinţilor, cu implicaţiile sale pe plan cultural, 
literar şi artistic, devine, în Evul Mediu oriental şi occidental, un mod cu totul 
deosebit de a sublinia autoritatea instituţiilor eclesiastice. 

Studiile recente ale unor cercetători preocupaţi de acest subiect (D.R. Mazilu, Paul 
Cernovodeanu, pr. acad. Mircea Păcurariu) se pun în acord asupra faptului că 
moaştele Sfintei Filofteia au venit din Vidin în Țara Românească după un anume 
timp, şi nu direct din locul în care a fost martirizată de părintele ei, considerând 
adevărată varianta scrisă de Sfântul Patriarh Eftimie. 


Biserica "Sfântul Nicolae-Domnesc", o comoară arhitecturală 


Moaştele Sfintei Muceniţe Filofteia se află în capela sau paraclisul Mănăstirii 
Curtea de Argeş, lângă biserica episcopală ridicată cu mari sacrificii de Neagoe 
Basarab şi Doamna Despina, prin Meşterul Manole, ajutat de "nouă meşteri mari, 
calfe şi zidari”, potrivit legendei populare culese de Vasile Alecsandri şi 
inscripţiilor păstrate în biserică. Lucrările şi pictura au fost finalizate abia în 1526, 
de voievodul Radu de la Afumaţi (1522-1529), din punct de vedere constructiv 
aparţinând stilului bizantin, în timp ce, la exterior, elementele decorative sunt de 
influență armeană, persană, georgiană şi arabă, într-o perfectă armonie şi echilibru 

date între anii 1875 şi 1885 de restaurările conduse de arhitectul francez Andre 
Lecomte de Nouy. 


În urma cercetărilor arheologice întreprinse în 1969 la Argeş, în interiorul Bisericii 
"Sfântul Nicolae - Domnesc" din secolul al XIV-lea, s-au aflat vestigiile unui lăcaş 
din secolul al XIII-lea, numit Argeş I, cu trăsături evident legate de monumentele 
bulgare din jurul anului 1300. Temeliile păstrate sub pavajul naosului prezintă pe 
alocuri părți de ziduri cu înălțimi şi grosimi variabile, dispuse pe un plan tipic "în 
cruce greacă", cu altar poligonal în trei laturi la exterior, posibil circular în interior, 
cu un pronaos ce prelungeşte laturile naosului, având, pe cât se poate deduce din 
forma planului, un sistem de acoperire în semicalotă la altar, bolți semicilindrice în 
naos şi boltă semicilindrică transversală în pronaos, iar în partea centrală a 
edificiului, o turlă sau cupolă. 

Silviu Dascălu - Floarea sfântă din grădina Argeşului 


Toţi sfinţii sunt bineplăcuţi lui Dumnezeu şi ne dau răspuns bun cererilor noastre 
atunci când stăruim cu inimă curată în rugăciune. Însă Dumnezeu a rânduit ca în 
fiecare parte a ţării să existe câte un sfânt care să fie mai apropiat de sufletele 
noastre, ocrotind în mod deosebit eparhia în care se află. În zona Argeşului şi 
Muscelului, a fost rânduită să ne primească cererile cele de folos Sfânta Filofteia, 
prăznuită de Biserică în fiecare an pe 7 decembrie. 


Paşii pelerinului aflaţi în căutarea liniştii şi a unui răspuns bun la rugăciunile 
înălțate din inimă îşi pot găsi alinare în vechea ctitorie domnească de la Curtea de 
Argeş. O ctitorie încărcată de istorie, dar şi de legende, completată în plan 
duhovnicesc de veacuri bune de rugăciunile Sfintei Muceniţe Filofteia, ce a dorit în 
chip minunat ca în acest loc să îşi odihnească sfintele ei moaşte. 


Locul este unul deosebit, ce îmbie la rugăciune şi meditaţie, iar uşa paraclisului 
arhiepiscopal în care se află racla cu cinstitele ei moaşte este deschisă întruna de 
pelerinii ce vin să îi sărute mâna sfintei şi să îi ceară mijlocire. 

Chiar cu câteva zile înainte de cinstitul ei praznic, lumea venea necontenit şi îşi 
pleca genunchii în faţa sfintei, îi mulțumea pentru ajutor sau îi cerea sprijinul, 
plecând încredinţată de bunăvoința sfintei, care zâmbeşte, parcă, în semn de 
mulţumire pentru fiecare rugăciune adusă din inimă. 


Și pe chipurile tuturor credincioşilor se vedea o apropiere față de sfântă, o dragoste 
prietenească mărturisită de lumina chipurilor lor. 


Unii credincioşi şi-au făcut un obicei din a veni dimineaţa şi a citi Acatistul sfintei 
şi abia mai apoi merg acolo unde au nevoie. 


Despre binecuvântarea sfintei şi despre ce înseamnă prezenţa ei în această eparhie 
ne-a vorbit Inaltpreasfințitul Părinte Calinic, Arhiepiscopul Argeşului şi 
Muscelului. 


„Llubitoarea de Dumnezeu, Filofteia - numindu-se în limba Eladei, însorită şi 
scăldată în albastrul cerului - este o mare bucurie pentru argeşenii care o alintă 
cerându-i în rugăciune şi spunându-i «Sfântuliţa»! Când am ajuns la Argeş, cu 
slujirea statornică, am văzut, minunându-mă, marea apropiere față de Sfânta 
Muceniţă Filofteia a argeşenilor, dar mai ales a argeşencelor şi a pruncilor, pe faţa 
cărora se vădea un optimism dinamic, o bucurie sigură şi blândă. Trăiam o stare 
sufletească unică. Paraclisul, cu hramul Naşterii Maicii Domnului, este de aproape 
un secol locul în care Sfânta Filofteia străjuie Argeşul şi Țara Românească“, ne-a 
mărturisit Înaltpreasfinţitul Părinte Calinic. 


Văzând mulţimea pelerinilor ce se perindă la racla cu moaştele sfintei, nu puteam 
să nu ne întrebăm de unde vine această dragoste a credincioşilor față de sfânta 
muceniţă. 


Despre aceasta ne-a vorbit tot chiriarhul locului, IPS Părinte Calinic. 


„Fiecare dintre noi, pe cât ne ţin puterile, adresându-ne tainic şi în public purtării 
de grijă a lui Dumnezeu şi a sfinţilor Săi, primim degrabă sau cu oarecare 
aşteptare, răspuns la dorinţele noastre exprimate prin rugăciuni stăruitoare, cu 
credinţă, nădejde şi dragoste de Dumnezeu şi de zidirea Sa binecuvântată. Câtă 
bucurie şi neuitare ne-a cuprins atunci când am primit răspuns la rugăciunile 
noastre, scurte şi cu foc trimise către urechile şi inima lui Dumnezeu! Ne inundă o 
lumină blândă. Primim în inimă încurajare. Ne lipim viaţa noastră de Dumnezeu şi 
de sfinții Săi, devenim casnicii lui Dumnezeu, aşa cum ne încurajează Sfântul 
Pavel, apostolul neamurilor! Cei care am primit răspuns la rugăciunile noastre 

adresate lui Dumnezeu şi Sfintei muceniţe Filofteia ne arătăm recunoştinţa cu 
mulţumire către Domnul Dumnezeu, cât şi Sfintei Filofteia, prin care vine ajutorul, 
pentru că «Minunat este Dumnezeu întru sfinții Săi», prin care face minuni! Rămâi 
atât de impresionat, când auzi mărturisiri ale credincioşilor, de modul cum au fost 
ajutaţi de sfinţii lui Dumnezeu şi de Sfânta Muceniţă Filofteia. Însumi, să-mi fie 
iertată mărturisirea, am fost în grija lui Dumnezeu, prin Sfânta Muceniţă Filofteia, 
de la ruperea piciorului - din neatenţie - până la toate, absolut toate lucrările de 
aproape 30 de ani, de când sunt în Grădina Maicii Domnului (cele 5 biserici din 
parcul Mănăstirii Argeşului având hramul Maicii Domnului: «Buna Vestire, 
Naşterea Maicii Domnului, Adormirea Maicii Domnului, Intrarea în biserică a 
Maicii Domnului, Acoperământul Maicii Domnului») şi în grădina Sfintei 
Muceniţe Filofteia, unde veghează cu grijă pe cei care slujesc Biserica şi spațiul 
binecuvântat de istorie, cultură, duhovnicie“, ne-a mai explicat IPS Părinte Calinic. 


Un lucru frumos, ne-a mai mărturisit chiriarhul Argeşului şi Muscelului, este că 
dragostea credincioşilor pelerini a crescut şi creşte mereu faţă de sfântă, pe de o 
parte, atraşi de acest lucru minunat care este mucenicia unui prunc, dar şi de faptul 
că sfânta le răspunde cererilor. 


„Orice întâlnire între credincios şi sfântul la care ne spunem amarurile şi bucuriile - 
mai rare - este o întâlnire personală, tainică, harismatică. Mi-a fost dat, din 
milostivirea lui Dumnezeu, să veghez la căpătâiul sfinților: Calinic de la Cernica, 
Dimitrie cel nou, şi mai ales Sfânta Filofteia. În mod constant şi permanent, la 
Curtea de Argeş am văzut, înainte şi după 1989, aproape aceeaşi statură 
duhovnicească a creştinilor din Argeş, dar şi din alte părți ale ţării. Duhul 
secularizării suflă pe unde poate şi peste oricine este pe drumul acestei lumi. De 
noi depinde dacă ne lăsăm bântuiţi şi striviţi de duhul secularizării, care nu se 
vindecă decât prin întoarcerea noastră la izvoarele Ortodoxiei practice, la obârşia 
strămoşilor cu omenia şi frumuseţea cea dintâi“, ne-a mai explicat ierarhul 
Argeşului şi Muscelului. 


De 58 de ani străjer al sfintei 


Lângă racla cu moaştele Sfintei Filofteia am avut bucuria să întâlnim şi pe unul 
dintre monahii care străjuiesc aici de aproape şase decenii. Este părintele Clement 
Haralam, care împlineşte aproape un secol de viaţă. A intrat în mănăstire imediat 
ce a terminat războiul, în semn de mulţumire că Dumnezeu l-a ţinut viu în acele 
teribile clipe şi deşi este moldovean şi l-a avut duhovnic pe părintele Cleopa de la 
Sihăstria, chemarea Sfintei Filofteia a fost mai puternică, aşa că a venit la Curtea 
de Argeş. Şi din anul 1956 şi până în prezent, urmează zilnic aceeaşi rânduială, 

înălţând de dimineaţă rugăciuni la căpătâiul sfintei şi citind pomelnicele lăsate de 
credincioşi pentru a fi pomeniţi. 


„Nu sunt prea mulți ani“, ne spune părintele. Când e vorba de stat în preajma 
sfinţilor, niciodată nu e prea mult. Însă, în aceşti „puţini“ ani, a avut ocazia să vadă 
mii şi mii de chipuri împovărate de griji sau bucuroase că au primit ajutor, veniți să 
îi sărute mâna sfintei. Şi chiar dacă au fost şi vremuri mai tulburi, credinţa 
oamenilor şi nădejdea în protectoarea lor nu s-au împuţinat niciodată. 


La fel şi hramurile din perioada comunistă. Chiar dacă au fost vremuri tulburi, cu 
multe restricţii, oamenii veneau în continuare cu mare evlavie la sfântă şi i se 
închinau încredinţaţi că vor primi ajutorul sperat. 


„După ce a fost dat personalul afară de aici, am rămas episcopul, părintele stareţ şi 
eu. Şi zilnic eram aici de dimineaţa şi uneori până noaptea târziu, pentru că veneau 
oameni întruna să se închine. Au fost momente când veneam de la şase dimineaţa 
şi stăteam până la ora | noaptea. Închideam biserica aici şi mergeam dincolo în 
catedrală şi deschideam să intre lumea care venea mereu la biserică“, ne 
mărturiseşte părintele Clement. 


Procesiuni în mai multe eparhii din ţară 


Pentru că evlavia faţă de sfântă este mare, numeroase comunităţi de credincioşi din 
ţară au cerut Înaltpreasfinţitului Părinte Calinic ca cinstitele moaşte ale sfintei să 
meargă în procesiuni în mai multe oraşe din ţară. Chiar dacă, mărturiseşte 
Înaltpreasfinţia Sa, uneori a ezitat. Totuşi, Sfânta Muceniţă Filofteia a ajuns în 
Eparhia Râmnicului, în cea a Sloboziei şi Călăraşilor, a Bucureştilor, a Buzăului şi 
Vrancei sau în Arhiepiscopia Sibiului, toate aceste procesiuni desfăşurându-se cu 
binecuvântarea Preafericitului Părinte Daniel, Patriarhul Bisericii Ortodoxe 
Române. 


Și în fiecare dintre aceste locuri în care a mers, sfânta a fost întâmpinată cu 
dragoste şi smerenie de toţi credincioşii, numărul mare al celor care s-au alăturat 
procesiunii fiind o dovadă de netăgăduit a dragostei pe care credincioşii o au faţă 
de sfântă. 


De altfel, de-a lungul veacurilor, istoria consemnează mai multe fapte minunate ce 
au avut loc în urma procesiunilor cu sfintele moaşte ale Sfintei Filofteia. De multe 
ori, la vreme de secetă, racla cu cinstitele moaşte a fost scoasă în procesiune şi 

Dumnezeu s-a milostivit pentru rugăciunile venite din inimă şi a trimis ploaie 
acolo unde a fost nevoie. 


Programul hramului din acest an 


Și în acest an, credincioşii care au evlavie la Sfânta Muceniţă Filofteia sunt 
aşteptaţi la Curtea de Argeş pentru a participa la seria de evenimente dedicate 
praznicului sfintei. 


Sărbătoarea va dura şi de această dată mai multe zile şi va cuprinde mai multe 
evenimente. 


Începutul sărbătorii va fi în ajunul praznicului Sfântului Nicolae, Arhiepiscopul 
Mirelor Lichiei, pe 5 decembrie, la Biserica „Sfântul Nicolae“ Domnesc. Aici, 
începând cu ora 16:00 va avea loc slujba Privegherii, urmând ca sâmbătă, 6 
decembrie, să fie săvârşită Sfânta Liturghie arhierească tot la Biserica „Sfântul 
Nicolae“* Domnesc. După-amiaza, tot de la ora 16:00 va avea loc din nou slujba 
Privegherii, în cadrul căreia va avea loc şi procesiunea cu racla în care se află 
moaştele Sfintei Filofteia. Racla cu cinstitele moaşte va fi scoasă din paraclisul 
arhiepiscopal şi dusă spre Catedrala Arhiepiscopală, fiind aşezată în baldachinul 
din faţa sfântului locaş spre închinarea credincioşilor. 


A doua zi, pe 7 decembrie, în ziua de prăznuire a Sfintei Filofteia, vor avea loc 
dimineaţa Sfințirea mică a apei, Taina Sfântului Maslu şi Acatistul Sfintei 
Filofteia, urmând apoi Sfânta Liturghie arhierească săvârşită de un sobor de ierarhi. 


La aceste frumoase slujbe ne îndeamnă şi Înaltpreasfinţitul Părinte Calinic să 
participăm şi să aducem cinstire sfintei muceniţe. 


„Comoara sfinţeniei şi dreptei cumpăniri este în vatra noastră românească şi 
ortodoxă. Cu aceasta vă îndemn să vă apropiaţi de Biserica lui Dumnezeu şi 
sfinților Săi, printre care Sfânta Muceniţă Filofteia străluceşte ca o lumină şi 
mângâiere!“, a încheiat IPS Părinte Calinic. 


O viaţă pilduitoare a unei prunci muceniţe 


Sfânta Muceniţă Filofteia s-a născut la începutul veacului al XIII-lea în oraşul 
Târnovo. Fiind copilă încă, Dumnezeu a chemat la Sine pe vrednica sa mamă, 
rămânând astfel orfană. După o vreme, tatăl ei s-a recăsătorit. Între îndatoririle pe 
care mama vitregă le-a dat Filoteii se număra şi aceea de a duce tatălui său hrană la 

câmp. Pe drumul spre țarină, adeseori întâlnea oameni săraci, cărora copila le 
dădea din mâncarea tatălui său. Întâmplându-se acest lucru de mai multe ori, tatăl 
rămânea fără hrană îndestul. Întrebându-şi soţia ce se întâmplă cu bucatele, aceasta 
i-a răspuns că ea îi trimite cele trebuincioase, dar că Filofteia împarte mâncarea la 
săraci. Tatăl a urmărit-o şi văzând cum Filofteia împărțea săracilor din mâncarea 
pe care trebuia să i-o aducă, a scos securea pe care o purta la brâu şi a aruncat-o 
asupra fetei. A rănit-o grav la un picior, încât, după puţină vreme, fetiţa şi-a dat 
sufletul în mâna Ziditorului a toată făptura. 


Filofteia, în vârstă de numai 12 ani, şi-a dat viaţa în mâinile Domnului. Tatăl nu a 
putut să ridice trupul fiicei sale, întrucât era foarte greu şi nedumerit, a alergat la 
episcopul cetăţii. Acesta, însoţit de clerici şi mulțime de credincioşi, a înălțat 
rugăciuni către Dumnezeu şi a vrut să ridice trupul pentru a fi aşezat în catedrala 
cetăţii. Văzând că nu reuşesc, au înţeles că nu era voia sfintei să fie dusă în cetate 
şi au început să spună numele diferitelor cetăţi, biserici şi mănăstiri din dreapta şi 
stânga Dunării. Când au rostit numele Bisericii „Sfântul Nicolae“ de la Curtea de 
Argeş, trupul sfintei s-a făcut mai uşor. Voievodul Radu Negru a venit la Dunăre, 
înconjurat de episcopi, clerici şi mult popor, şi a aşezat moaştele Sfintei Filofteia în 
biserica de la Curtea de Argeş. 


În anul 1517, domnitorul Neagoe Basarab a ctitorit Mănăstirea Curtea de Argeş, în 
care a mutat moaştele sfintei, ele aflându-se astăzi în paraclisul bisericii Mănăstirii 
Curtea de Argeş. 

Cătălin Acasandrei - Cine sunt cei trei sfinţi copii ai României care 
sărbătoresc 1 iunie în Cer? 


Fiecare dintre noi am citit, măcar o dată, viaţa unui sfânt. Am văzut atunci că, 
indiferent dacă au trăit în primele secole creştine, mai târziu sau chiar în perioada 
contemporană, ceva i-a deosebit de noi, ceilalți. Sfinții sunt parte din acea 
„categorie” de oameni care şi-au lustruit fereastra sufletului pentru ca aceasta să 
devină transparentă pentru lumina, harul, iubirea şi milostivirea lui Dumnezeu. 


Ro e 


Sfântul Nicolae Velimirovici, unul dintre cei mai mari sfinți contemporani, spunea 
că sfinţii şi copiii Îi sunt dedicați lui Dumnezeu: „Copiii şi sfinţii sunt ai lui 
Dumnezeu. Ei sunt linia de demarcaţie dintre Împărăţia Cerurilor (existenţa plină 
de lumină) şi întunericul inexistenţei (Matei 18, 2-5)”. 


Într-adevăr, după cum citim şi în Vieţile sfinților, Dumnezeu cheamă pe sfinţii Săi 
din orice neam şi de orice vârstă, căsătoriţi sau monahi, bătrâni, tineri sau copii. 
Da, mulți copii au devenit sfinţi la vârstă fragedă fie pentru credinţa lor, pentru 
dragoste sau milostenie, fie mucenicind şi râvnind „râvna cea bună”. 


1. Unul dintre aceştia este Sfântul loan Valahul (12 mai), mucenicul care a trăit în 
Tara Românească în vremea domnitorului Matei Basarab. In toamna anului 1659, 
năvălind o ceată de turci pe Valea Oltului dinspre Ardeal, au făcut mari jafuri prin 

sate, în drum spre Dunăre, şi au luat în robie pe mulţi tineri nevinovaţi. Printre cei 
robiţi şi duși la Istambul a fost şi fericitul loan. Pentru că a refuzat să cadă în 
păcate trupeşti, a fost întemnițat şi supus la numeroase chinuri. Apoi, în ziua de 12 
mai 1662, a fost dus într-o margine a Constantinopolului, la locul numit Parmak- 
Kapi (Poarta Stâlpului), „aproape de Bezastani“ şi spânzurat. Nu împlinise încă 18 
ani. Trupul său a fost aruncat în apele Bosforului sau îngropat de creştini într-un 
loc rămas necunoscut, undeva în apropierea zidurilor marii metropole bizantine de 
odinioară. 


2. Sfântul Matei (16 august), fiul Sfântului domnitor Constantin Brâncoveanu, care 
avea numai 11 ani când şi-a jertfit viaţa pentru Hristos. În anul 1714, în Săptămâna 
Sfintelor Pătimiri ale Domnului, sultanul Ahmed al III-lea (1703-1730) a trimis 
mulţime de ostaşi care l-au luat pe Constantin Vodă împreună cu fiii săi şi i-au dus 
la Înalta Poartă Otomană din Constantinopol (azi Istanbul). 


Acolo au fost întemnițați şi chinuiți cumplit de otomani vreme de patru luni, fiind 
supuşi la nenumărate suferinţe în închisoarea Şapte Turnuri (Edicule). Pentru a nu 
fi pedepsiţi cu moartea, ei trebuiau să lase credinţa creştină, dar n-au voit să se 
lepede de Hristos. Astfel, în ziua sărbătorii Adormirii Maicii Domnului, 15 august 
1714, când drepteredinciosul domnitor Constantin Brâncoveanul împlinea vârsta 
de 60 de ani, a primit sfârşitul mucenicesc prin decapitare împreună cu fii săi: 
Constantin, Ştefan, Radu şi Matei, şi cu ginerele său, sfetnicul lanache. 

Îmbrăcaţi numai în cămăşi, bătuţi, torturați şi înfometați, cei cinci au fost aduşi în 
faţa sultanului Ahmed, care le-a cerut să renunţe la creştinism, pentru a-şi salva 
viaţa. În faţa acestei propuneri, Sfântul Constantin Brâncoveanu a răspuns, fără să 
mai stea pe gânduri: „De legea creştină nu mă las, căci în ea m-am născut şi am 
trăit, şi în ea vreau să mor!”. Pe fiii săi, domnitorul 1-a îmbărbătat cu următoarele 
cuvinte: „Fuilor, fiţi bărbaţi! Am pierdut tot ce aveam pe astă lume. Nu ne-au mai 
rămas decât sufletele. Să nu le pierdem şi pe ele, ci să le ducem curate înaintea 
feţei Mântuitorului nostru lisus Hristos. Să spălăm păcatele noastre cu sângele 
nostru!” 


3. Sfânta Filofteia (7 decembrie) s-a născut în marea cetate Târnov, mama ei trăind 
doar încă puţină vreme după aceea, cât să o înveţe pe copilă credinţa creştinească. 


Într-o zi, mergând ea după obicei să ducă tatălui ei mâncare la câmp, i-au ieşit în 
cale niște săraci şi flămânzi, ştiind că este o fire milostivă. Neavând altceva ce să le 
dea, sfânta le-a împărţit mâncarea pe care trebuia să o ducă tatălui ei. Într-una din 
zile, tatăl a urmărit-o şi, văzând că împarte mâncarea săracilor, a lovit-o cu toporul, 
cauzându-i astfel moartea. Sfânta avea aproape 12 ani când s-a mutat la Domnul. 
Moaştele Sfintei Filofteia se află la Curtea de Argeş, fiind aduse aici în vremea 
domniei lui Radu (Negru) Vodă. 


lată trei sfinți români care, fiind încă la o vârstă fragedă, s-au dedicat lui Dumne- 
zeu şi au intrat în Împărăția Cerurilor înainte de a ajunge la maturitate. Şi sunt 

mulți alții care nu au ocupat în timpul vieții scaune episcopale sau mitropolitane, ci 
au fost doar... mai aproape de braţele Lui. 


Însuși Mântuitorul, „chemând la Sine un prunc, l-a pus în mijlocul lor și a zis: 
Adevărat zic vouă! De nu vă veţi întoarce şi nu veţi fi precum pruncii, nu veţi intra 
în Împărăţia Cerurilor” (Matei 18, 2-3). Ca unii care „s-au întors” şi au răspuns cu 
smerenie şi ascultare chemării lui Dumnezeu, sfinţii nu sunt altceva decât nişte 
copii mai mari, cu o viaţă şi o curăţenie morală desăvârşită. Şi cât de departe 
suntem noi de ei... 

Gheorghe Anghel - Zece exemple de tineri şi copii care au devenit sfinţi 


Sfântul loan Valahul sărbătorit sâmbătă, 12 mai, şi-a jertfit viaţa pentru Hristos 
când încă nu împlinise 18 ani. Acesta nu este un exemplu singular, ci în istoria 
Ortodoxiei sunt foarte mulți copii şi tineri care au mărturisit pe Domnul cu preţul 
propriei vieţi. 


SR 5 e 


Sfântul loan este numit Valahul după locul naşterii sale, Valahia fiind vechiul 
nume al Ţării Româneşti. Mucenicul loan s-a născut în jurul anului 1644, în Olte- 
nia. 


Pe când a împlinit 15 ani, în contextul politic al vremii, sfântul a fost luat rob şi dus 
la Istanbul. Pentru că a refuzat să cadă în păcate trupeşti, a fost întemnițat şi supus 
la numeroase chinuri. 


Apoi, în ziua de 12 mai 1662 a fost dus într-o margine a Constantinopolului, la 
locul numit Parmak-Kapi (Poarta Stâlpului), „aproape de Bezastani“ şi spânzurat. 
Nu împlinise încă 18 ani. 


Trupul său a fost aruncat în apele Bosforului sau îngropat de creştini într-un loc 
rămas necunoscut, undeva în apropierea zidurilor marii metropole bizantine de 
odinioară. 

Sfânta Filofteia - martiră la 12 ani 


Această muceniță s-a născut în oraşul Târnovo, Bulgaria, din părinți creştini, 
oameni simpli. 


Într-o zi, mergând ea după obicei să ducă tatălui ei mâncare la câmp, i-au ieşit în 
cale niște săraci şi flămânzi, ştiind că este o fire milostivă. Neavând altceva ce să le 
dea, sfânta le-a împărţit mâncarea pe care trebuia să o ducă tatălui ei. Într-una din 
zile, tatăl a urmărit-o şi văzând că împarte mâncarea săracilor a lovit-o cu toporul, 
cauzându-i astfel moartea. 


Moaştele Sfintei Filofteia se află la Curtea de Argeş, fiind aduse în vremea 
domniei lui Radu (Negru) Vodă. 

Sfânta Filofteia. Foto credit: Robert Nicolae 


Sfântul Matei, fiul Sfântului domnitor Constantin Brâncoveanu 

În anul 1714, în Săptămâna Sfintelor Pătimiri ale Domnului, sultanul Ahmed al III- 
lea (1703-1730) a trimis mulțime de ostaşi care l-au luat pe Constantin Vodă 
împreună cu fiii săi şi i-au dus la Înalta Poartă Otomană din Constantinopol (azi 
Istanbul). 


Acolo au fost întemnițați şi chinuiţi cumplit de otomani vreme de patru luni, fiind 
supuşi la nenumărate suferinţe în închisoarea Şapte Turnuri (Edicule). Pentru a nu 
fi pedepsiţi cu moartea, ei trebuiau să se lepede de credinţa creştină, dar n-au voit 
să se lepede de Hristos. 


Astfel, în ziua sărbătorii Adormirii Maicii Domnului, 15 august 1714, când drept- 
credinciosul domnitor Constantin Brâncoveanul împlinea vârsta de 60 de ani, a 
primit sfârşitul mucenicesc prin decapitare împreună cu fiii săi: Constantin, Ştefan, 
Radu şi Matei, şi cu ginerele său, sfetnicul lanache. 


Imbrăcaţi numai în cămăşi, bătuţi, torturați şi înfometați, cei cinci au fost aduşi în 
fața sultanului Ahmed, care le-a cerut să renunţe la creştinism, pentru a-şi salva 
viaţa. In faţa acestei propuneri, Sfântul Constantin Brâncoveanu a răspuns, fără să 

mai stea pe gânduri: „De legea creştină nu mă las, căci în ea m-am născut şi am 
trăit, şi în ea vreau să mor!”. 


Pe fiii săi, domnitorul i-a îmbărbătat cu următoarele cuvinte: „Fiulor, fiți bărbaţi! 
Am pierdut tot ce aveam pe astă lume. Nu ne-au mai rămas decât sufletele. Să nu 
le pierdem şi pe ele, ci să le ducem curate înaintea feţei Mântuitorului nostru lisus 
Hristos. Să spălăm păcatele noastre cu sângele nostru!”. 


Fiul cel mai mic, Matei, avea numai 11 ani când şi-a jertfit viaţa pentru Hristos. 


Sfântul mucenic Neofit (21 ianuarie) 


Sfântul a trăit în secolul al treilea, în oraşul Niceea. 


Pe când avea 15 ani a refuzat să se supună poruncii împăratului Deciu de a jertfi 
idolilor, fapt pentru care a suferit multe suplicii. Au încercat să-l ardă, dar Domnul 
l-a păzit nevătămat în cuptor. Apoi a fost aruncat fiarelor sălbatice, însă acestea nu 
l-au sfâşiat. 

Atunci, un soldat l-a străpuns cu sulița şi Sfântul Neofit, în vârstă de 15 ani, a 
trecut la viaţa veşnică. 


Sfântul Fanurie a fost martirizat la vârsta de 19 ani 


S-a născut în Rodos din părinți păgâni şi bogaţi, fiind cel mai mare dintre cei 13 
frați. După moartea părinţilor, Fanurie a părăsit oraşul şi s-a dus în pustiu. 


Acolo, din voia lui Dumnezeu, a întâlnit un pustnic care i-a făcut cunoscută 
Evanghelia şi l-a botezat, sfătuindu-l să-l propovăduiască pe Hristos. 


Urmare a activităţii sale de propovăduire, sfântul a fost închis şi apoi adus înaintea 
unui guvernator păgân. Mărturisindu-și cu îndrăzneală credinţa a fost supus chi- 


nurilor și, în cele din urmă, ars în foc. 


Sfântul Chiric, mucenic al lui Hristos la 3 ani 

Sfânta ulita şi copilul ei, Chiric, au suferit moarte martirică în timpul persecuției 
pornite împotriva creştinilor de împăratul Dioclețian (286 - 305). 


Ei au fost prinşi şi aduşi în fața guvernatorului Alexandru, care a supus-o 
supliciilor pe Sfânta Iulita în speranţa că se va lepăda de credinţa ortodoxă. În timp 
ce sfânta era biciuită cu vine de bou, Sfântul Chiric, aflat în braţele guvernatorului, 
a început să plângă, fapt pentru care păgânul l-a ucis lovindu-l de treptele scau- 
nului de judecată. 


În cele din urmă, îndurând numeroase chinuri, Sfânta Iulita a trecut la Domnul 
primind moarte martitrică prin decapitare. 


Sfânta Chiriachi - ocrotitoarea Eparhiei Huşilor 

Împăratul Dioclețian a pornit prigoană împotriva creştinilor pe când Sfânta Chi- 
riachi avea 16 ani. Fiind pârâţi că sunt creştini, sfânta împreună cu părinţii ei au 
fost întemnițați. Pe părinţii ei i-au dus la Melitene în Armenia, unde au pătimit 
pentru Hristos din ordinul guvernatorului lustus, iar pe Chiriachi au trimis-o în 
lanţuri, la cezarul Maximian Galeriu (293-311), în Nicomidia. 


După ce a fost chinuită mai multe zile, soldații guvernatorului au scos-o în afara 
oraşului pentru a o decapita, însă sfânta a cerut voie să se roage. 


După ce s-a rugat, a povăţuit pe creştinii care îi urmaseră să mărturisească şi ei 
credinţa. Apoi, aşezându-se pe pământ, şi-a dat sufletul în mâinile lui Dumnezeu. 


Moaştele sfintei au fost îngropate cu evlavie de creştini, fiind cunoscute pentru 
darul facerii de minuni. 


Prin purtarea de grijă a episcopului lacob Stamati al Huşilor, în anul 1763, o mână 
a sfintei a fost adusă şi aşezată în biserica Mănăstirii Sfinţilor apostoli Petru şi 
Pavel din Huşi, ctitoria Sfântului voievod Ştefan cel mare, catedrala de astăzi a 
Episcopiei Huşilor, sfânta devenind ocrotitoare a acestei eparhii. 

Sfânta Marina 


Sfânta Marina s-a născut în Antiohia Pisidiei, fiind fuca unui slujitor al idolilor 
păgâni, anume Edesie. 


După ce a murit mama sa, Marina a fost încredințată unei femei dintr-un sat din 
afara oraşului, să o crească. Această femeie i-a descoperit credinţa creştină, astfel 
că Marina a început să îl propovăduiască pe Hristos. 


Implinind 15 ani, ea a fost adusă înaintea conducătorului oraşului, Olimvrie, care, 
auzind că ea nu se închină idolilor, a închis-o în temniţă. 


Fiindcă nu a vrut să se lepede de Hristos a fost bătută cu toiege, spânzurată pe un 
stâlp, arsă cu făclii şi aruncată cu capul în jos într-un vas plin cu apă. În cele din 


urmă a fost decapitată în ziua de 17 iulie a anului 304. 


Sfântul Mamant 

În timpul persecuțiilor din secolul al III-lea, părinţii sfântului Mamant au fost aduşi 
din provincia Gangara la guvernatorul Cezareei Capadociei, Faust, unul dintre 
aprigii prigonitori ai creștinilor. Fiind întemnițați, Rufina a născut pe Sfântul 
Mamant în închisoare, după care a fost ucisă de persecutori. 


La porunca lui Dumnezeu, o femeie pe nume Amina a luat în grija sa pruncul 
Rufinei. Ajungând la vârsta de 15 ani, Sfântul Mamant s-a remarcat ca și părinții 
săi în mărturisirea credinţei în Domnul nostru lisus Hristos. 


Fiind arestat de către delegatul împăratului Aurelian (270-275), un anume Demo- 
crit, a fost trimis în Egeea, unde se afla împăratul, pentru a fi judecat şi osândit 
chiar de acesta, deoarece făcea parte dintr-o familie nobiliară. 


Nevrând să renunțe la credință și mărturisind pe Mântuitorul lisus Hristos ca 
singurul Împărat al cerului şi al pământului, el a fost supus la chinuri şi a suferit 


moarte martirică în anul 275. 


Sfintele Pistis, Elpis şi Agapis 

Sfânta Sofia, care era văduvă, îşi creştea singură cele trei fiice, pe care le-a botezat pd 
după numele celor trei virtuţi creştine: Pistis (Credinţa), Elpis (Nădejdea) şi Agapis 2 


(Dragostea). 


=> 

Aflând despre ele că sunt credincioase, împăratul Adrian a dat ordin să fie aduse la 
palat împreună cu mama lor. Fetele, în vârstă de 12, 10 şi 9 ani, au refuzat să aducă 
jertfe zeiţei Artemis, şi atunci au fost ucise. 


După trei zile de rugăciune la mormântul lor, a murit şi mama lor. Din anul 1992, 
Sfânta Sofia este ocrotitoarea capitalei Bulgariei. 


|| 


Sfintele Pistis, Elpis şi Agapis. Foto credit: Basilica.ro | 

Mânăstirea Curtea de Argeş - Curtea de Argeş Monastery 

Cătălin Acasandrei - Mănăstirea Curtea de Argeş 


„loxologia.ro 


Mănăstirea a fost construită de Sfântul Voievod Neagoe Basarab (1512-1517) pe 
locul unei vechi mitropolii. Pictura interioară, realizată de zugravul Dobromir, a 
fost finalizată în anul 1526, în timpul domniei lui Radu de la Afumaţi. Între anii 
1875-1886, la inițiativa Regelui Carol I, biserica mănăstirii a intrat într-un amplu 
proces de restaurare, condus de arhitectul francez Andr6 Lecomte du Noiiy, 
discipol al lui Eugene Viollet-le-Duc. Conform specialiştilor, valoarea istorică a 
monumentului a fost diminuată în urma lucrărilor de restaurare, prin înlăturarea 
zidului fortificat din exterior şi prin demolarea vechii clopotniţe. În anul 1886 a 
început construirea palatului administrativ din latura de est a complexului. 


Din punct de vedere arhitectural, biserica este alcătuită dintr-un pronaos larg, 
contopit cu naosul, în care se află cei 12 stâlpi interiori. Aceştia susţin o turlă pe 
mijloc și două turnulețe laterale, care încununează colţurile vestice ale pronaosului. 
Pronaosul este scos în evidenţă în acest fel, deoarece îndeplineşte şi funcţia de 
necropolă. În faţa intrării se află un aghiasmatar a cărui cupolă se sprijină pe patru 
coloane din marmură, împodobite cu desene. 

Arhim. dr. Chesarie Gheorghescu - Mănăstirea Curtea de Argeş 


Mănăstirea Curtea de Argeş se află pe Bulevardul Basarabilor nr. 1, în localitatea 
Curtea de Argeş, judeţul Argeş, la 36 de kilometri N-V de Piteşti. Mănăstirea este 
ctitorită de Neagoe Basarab (1512-1517) şi are hramul Adormirea Maicii 
Domnului, prăznuit la 15 august. 


Monumentele de arhitectură şi de artă religioasă, precum şi cultura generală din 
epoca feudală din Țările Române, au rămas unice în istoria civilizaţiei noastre, 
pentru faptul că în esenţa lor aceste monumente şi această cultură, față de gândirea 
lumii antice, erau generate de o nouă şi superioară învăţătură despre Dumnezeu, 
despre om, despre viaţă şi despre lume în general, învăţătură inspirată din Sfânta 
Evanghelie şi propagată prin Biserică. 


Apărut la orizontul istoriei sale sub influenţa binefăcătoare a unei civilizaţii latino- 
bizantine, poporul român, în strânsă legătură cu Biserica - sprijnitoarea ideii de 
libertate şi independentă naţională, protectoarea artelor şi a culturii a ştiut să 
selecteze şi să reţină din această civilizație elementele care aveau o contingentă 
directă cu psihologia şi aspiraţiile noastre naționale. 


Prin urmare, mănăstirile şi în general monumentele istorice, artele aplicate, tiparul 
şi alte manifestări culturale ale epocii feudale de la noi, pe lângă importanţa lor 
religioasă, au avut totdeauna şi un rol naţional, cultural şi artistic pentru popor. 


Privită din acest punct de vedere, Mănăstirea Curtea de Argeş, care prin aşezarea şi 
farmecul ei natural, arhitectural şi artistic întrece în frumuseţe tot ce s-a făcut la noi 

până în secolul al XVI-lea, reprezintă o continuare a tradiţiei şi a vieţii religioase a 
poporului român, dar şi apogeul unei epoci înfloritoare în arhitectură şi artă. 


Mănăstirea Curtea de Argeş - de-a lungul vremii 


Ajungând Domn al Ţării Româneşti, Neagoe Basarab, scrie el însuşi într-una din 
pisaniile sale care se află pe faţada de apus a bisericii, că, găsind acea străveche 
biserică (adică vechea Catedrală a Mitropoliei de la Argeş) dărâmată şi neintarită, i 
s-au "deschis ochii inimii” şi a hotărât această biserică din temelie a o zidi şi a o 
înălța şi a o întări. 


De aici, de bună seamă, ştirea de faţă a trecut în mişcătoarea legendă populară a 
Mănăstirii Argeşului, în care de asemenea se vorbeşte despre: "Un zid părăsit.. Şi 
neisprăvit.. La loc de grindiş.. La verde-alunis.. Câinii cum îl văd.. La el se răped.. 
Și latră-a pustiu.. Şi urlă-a morţiu." 


Prin urmare, acum mai bine de 460 de ani, Neagoe Basarab (1512-1521), dornic de 
a-şi dovedi autoritatea, credinţa şi patriotismul, dar şi avuţia, hotăra zidirea acestei 
măreţe mănăstiri, menită să întreacă în frumuseţe tot ce se făcuse până atunci. 


Mănăstirea Curtea de Argeş, prin măreţia, perfecțiunea proporțiilor cât şi prin 
bogăția decoraţiei acesteia a găsit un puternic ecou în sufletul cântăreților populari 
care i-au învăluit obârşia în umbra legendei. Aşa cum glăsuieşte balada populară 
culeasă de Alecsandri, zidirea Mănăstirii Curtea de Argeş s-ar datora "Meşterului 

Manole", care împreună cu "nouă meşteri mari, calfe şi zidari" au lucrat cu multă 
trudă şi cu preţul unor mari sacrificii la ctitoria voievodului Neagoe Basarab. 


Acele ruine, aflându-le Neagoe Basarab, cu ajutorul unui ciobanaş, "din fluier 
doinaş", ar fi hotărât: "lată zidul meu! Aici aleg eu.. Loc de mânăstire.. Şi de 
pomenire" şi de îndată ar fi îndemnat pe meşterii ce-l însoțeau, zicându-le: "Curând 
vă siliți.. Lucrul de-l porniţi.. Ca să-mi ridicaţi.. Aici să-mi duraţi.. Mănăstire 
'naltă.. Cum n-a mai fost altă" ceea ce aceştia până la urmă, cu preţul vieţii lor, 
chiar au şi făcut. 


Mănăstirea Curtea de Argeş nu este însă o legendă: ea este expresia sentimentelor 
celor mai sincere ale poporului român despre jertfa lui, pe care a pus-o şi la baza 
acestei mănăstiri, după cum a pus-o şi la baza tuturor marilor opere de construcție 
din ţara noastră, în trecut şi prezent. 

Mănăstirea din Curtea de Argeş nu este numai un simplu locaş de închinare, ci este 
un simbol al jertfei poporului român. Zidirea mănăstirii a durat trei ani (1515- 
1517). Domnul Neagoe, care avea bune cunoştinţe despre arhitectura bisericească, 
a dat şi ideea planului bisericii şi sfaturi şi îndemnuri meşterilor, în fruntea cărora 
se distinge legendarul Manole. 


Tot Neagoe Voievod şi soția sa, Despina Doamnă, au procurat materialul cel mai 
bun pentru zidirea mănăstirii, precum şi metalele preţioase - aur şi argint - pentru 
împodobirea ei. Unele lucrări au fost continuate de ginerele şi urmaşul lui Neagoe, 
Radu de la Afumaţi (1522-1523 şi 1526-1529). 

Mănăstirea Curtea de Argeş a fost sfințită la data de 14-15 august 1517. La această 
slujbă, după descrierea făcută de Gavriil Protul de la Muntele Athos, a fost prezent 
însuşi Neagoe Basarab. În afară de domn, familia sa, curtenii şi boierii ţării, a fost 
de faţă Teolipt - Patriarhul Constantinopolului, însoţit de mare sobor, toţi 
arhimandriţii şi egumenul mănăstirilor din Sfântul Munte Athos şi tot "clerosul"” 
din Țara Românească, în frunte cu Mitropolitul Macarie (c.1513-c.1521) şi mult 
popor venit din aproape toate colţurile ţării. Marele sobor sărbătoresc al sfințirii 
bisericii se făcea în vechea reşedinţă a Domnilor munteni. 


"Pentru întâia dată un patriarh din Constantinopol, Teolipt, se afla pe pământul 
românesc; el era însoţit de episcopii de Sares, de Sarde, de Midia şi de Melenic. 
Mitropolitul Ţării Româneşti în acest timp era Macarie. Și el a venit cu egumenii 
manăstirilor existente. Se făcu de cu seara, la 14 august, vecernie şi colivă în 
ajunul hramului, apoi, spre seară praznic, după care călugării începură denii în 
cuprinsul de marmură, strălucitor de aur, al rnănăstirii celei nouă. Şi sfârşiră 
denia când se varsă zorile. ” 


"A doua zi, Neagoe însuşi aşeză la locurile lor icoanele scumpe dăruite de 
dânsul, pe când clerul, cu Patriarhul în frunte, se gătea de slujba cea mare a 
liturghiei după această târnosire de mână domnească. Până atunci un al doilea 
ospăț primi la mesele întinse pe pajişte toată boierimea la un loc cu, săracii de pe 
aceste locuri, cei mici, săraci, văduve, mişei şi cei neputernici". 


"Când oaspeţii plecară după iscălirea şi pecetluirea actului de fundaţie, rămase 
Stăpân pe cuprinsul mănăstirii Iosif, ca egumen cu bederniţa, ca arhimandrit şi 

deopotrivă cu cârmuitorul Tismanei, care şi ea îşi avea paivilegii mai presus de 
altă mănăstire încă din zilele Patriarhului Filotei (1364-1376). 


Prezenţa patriarhului de Constantinopol, a altor ierarhi, preoţi şi călugări de peste 
hotare, alături de mitropolitul ţării şi de clerici români, la sfințirea Mănăstirii 
Argeşului, a fost prilej şi chip de afirmare a unităţii Ortodoxiei, cum nu se mai 
văzuse încă. 


Mănăstirea Curtea de Argeş, aşa cum a ieşit din mâna meşterilor lui Neagoe 
Basarab, aparţine, în ceea ce priveşte linia ei arhitectonică, stilului bizantin, în timp 
ce elementele decorative ce-i împodobesc exteriorul, dezvăluie influenţe ale artei 
armene, persane, georgiene şi arabe. Cu toate acestea, aici totul alcătuieşte o 
perfectă şi armonioasă unitate. 


Mai târziu au venit însă peste această mănăstire multe necazuri şi primejdii. În 
iarna anului (1610-1611), Gabriel Bathory cu oastea lui, au jefuit din biserică şi din 
morminte tot ce era preţios, luând şi acoperişul de plumb şi cositoral bisericii, şi 
lăsând-o expusă la stricăciuni. Domnitorul Matei Basarab (1632-1654) a refăcut 
biserica şi a înzestrat-o, iar Şerban Cantacuzino (1678-1688), care îl numeşte pe 
Neagoe "strămoşul domniei mele", a întreprins de asemenea lucrări de restaurare la 
mănăstire. 

Războaiele dintre ruşi şi turci de la 1769-1774 şi 1787-1791 au adus Mănăstirii 
Curtea de Argeş alte jefuiri şi stricăciuni. Un cutremur la 29 octombrie 1802, apoi 
un foc, un alt cutremur la 28 ianuarie 1838, alte incendii în ianuarie 1866, la 23 
aprilie 1867 şi la 2 decembrie acelaşi an, au adus mănăstirii noi deteriorări şi 
pagube mari. 


Mănăstirea Curtea de Argeş, alături de orăşelul de lângă, între timp, au dobândit 
cinstea de reşedinţă episcopală, la anul 1793 luând fiinţă aici Episcopia Argeşului, 
care a funcţionat până în 1949, când s-a unit cu Episcopia Râmnicului Vâlcea. 
Figuri memorabile de episcopi au onorat această episcopie. Pe lângă buni păstori, 
ei au fost şi luminaţi patrioţi, unul dintre ei, îndeosebi Ilarion (1820-1823; 1828- 
1845), fiind sfetnic al lui Tudor Vladimirescu. 


Biserica mănăstirea Curtea de Argeş, între anii 1875-1885, a fost refăcută în forma 
de azi, după planul arhitectului francez Andre Lecomte de Nouy. Această refacere 
a despuiat în mare parte mănăstirea de ansamblul ei, prin înlăturarea marii cetăţi - 
parter şi etaj - cu măreaţa clopotniţă ridicată de Matei Basarab. 

Tot la Mănăstirea Curtea de Argeş, a funcţionat, cu mici întreruperi, timp de peste 


100 de ani, Seminarul teologic "Neagoe Vodă", continuat apoi de Seminarul 
Teologic Special pentru Transilvania până în anul 1977. 


Mănăstirea Curtea de Argeş - planul şi arhitectura bisericii 


Dacă privim din orice parte biserica Mănăstirii Argeşului, ea ne apare ca un 
ansamblu unitar şi armonios, un joc de linii, de înflorituri ingenioase în piatră, de 
lumini şi umbre răsfrânte care-i dau spontaneitate, supleţe şi eleganță. Această 
desăvârşită operă arhitecturală, culturală şi artistică, face ca biserica lui Neagoe şi 
Manole să fie melodia permanentă a unui cântec ieşit din pământul şi sufletul 
poporului român. 

Planul bisericii respectând tradiția cultului ortodox, cuprinde trei încăperi: altarul, 
naosul şi pronaosul, care se disting în două părți esențiale, privite atât din interior 
cât şi din exterior, o parte, în formă de trilob (trilobată), cu trei abside egale, 
cuprinde altarul şi naosul, după principiile de la Cozia. 


Mănăstirea Curtea de Argeş - pronaosul bisericii 


Partea a doua cuprinde pronaosul, de formă dreptunghiulară, supralărgit faţă de 
naos, care formează partea originală a acestei clădiri, şi care a servit de mausoleu 
ctitorului şi familiei sale. De formă dreptunghiulară, pronaosul cuprinde patru părți 
distincte: un vestibul dreptunghiular în faţa intrării, în continuarea acestuia, un 
spaţiu central pătrat, delimitat de 12 coloane, destinat credincioşilor, şi lateral, 
cuprinde între coloane şi zidurile mărginaşe, două compartimente, având o 
destinaţie specifică funerară: locuri de îngropăciune. 


Pronaosul e încununat cu trei turle: una mare - în ax, dar nu deasupra mijlocului 
încăperii, ci la limita ei estică, şi două turle mai mici, deasupra colţurilor de nord- 
vest şi sud-vest. 


XP PP PE IP IP IP 3 E II II II II E E E XX 
Xp e PP IP IP IP 3 E II II II 2 E E E E XX 


Ar De dr dr dr De Dr dr dr Dr Dr dr dr dr dr dr dr De de dr dr Ar A A 


Sie De de De Dr De de De De De De dr Dr De De De dr De dr Dr De de de dr drd 


Xp XP XP IP IP IE E 2 E 30 E 3 2 2 2 2 E 30 30 IE IE 2 E 2 E XX 


| 


a» we x — 


Turla mare de pe pronaos este octogonală numai la exterior, în interior fiind ca la 
bisericile mai vechi, cilindrică şi e deci acoperită cu o calotă sferică. Turlele mici - 
şi ele cilindrice în interior şi terminate în calote sferice - se sprijină, prin 
intermediul pandantivilor, fiecare pe câte un soclu constituit, pe două lături, de 
pereţii ce formează colţul respectiv al încăperii, iar pe celelalte două lături, de arce 
care leagă aceşti pereţi de cotloanele de colţ ale careului, central. Întreaga încăpere 
a pronaosului e luminată, atât lateral prin opt ferestre geminate ce străpung pereţii, 
cât şi de sus, prin ferestrele turlelor. 


Mănăstirea Curtea de Argeş - naosul bisericii 


Naosul se prezintă ca "o încăpere" cu planul în dreptunghi cu laturile lungi paralele 
cu axul edificiului, încununată deasupra părții estice de o turlă şi lărgită în dreptul 
acestei turle de două abside. Cele patru mari arce care, susţin turla - două 
longitudinale şi două transversale - sunt egale între ele şi determină un pătrat. 

Pe sub arcul ce formează latura dinspre est se face trecerea spre încăperea altarului; 
celor două arcuri longitudinale, de nord şi de sud, le sunt alipite absidele - identice 
ca formă şi dimensiuni cu absidele altarului - iar spre vest, dincolo de arcul ce 
încheie pătratul naosului, laturile de nord şi sud sunt prelungite prin două ziduri 
pline şi groase. 


Absidele naosului sunt mai înguste decât arcele cărora le sunt ailipite. Absidele 
sunt străpunse de câte trei ferestre, căpătând mai multă lumină, necesară în timpul 
slujbelor la străni. Turla de pe naos, atât la exterior cât şi la interior, este 
octogonală. Fiecare dintre cele opt feţe ale turlei este străpunsă, ca la Cozia şi 
Dealu, de câte o foarte înaltă şi îngustă fereastră. 


Mănăstirea Curtea de Argeş - altarul bisericii 
Incăperea altarului este compusă dintr-o absidă semicirculară la interior şi în cinci 


lături la exterior, precum şi dintr-o mică porţiune dreptunghiulară ce face legătura 
cu naosul. 

Trei ferestre înalte înguste, uşor lărgite spre interior luminează încăperea altarului. 
Deasupra fiecăreia dintre aceste, ferestre, se află câte o deschidere cilindrică de 
aerisire. Despărțirea între altar şi naos e făcută printr-o tâmplă - catapeteasmă - cu 

partea de jos din marmură şi cu cea de sus din bronz, datând de la ultima 
restaurare, din secolul al XIX-lea. 


Mănăstirea Curtea de Argeş - arhitectura exterioară a bisericii 


În exterior, biserica este aşezată pe o platformă pardosită cu lespezi de piatră, 
înălțată cu trei trepte deasupra solului şi mărginită de o balustradă de piatră nouă, 
cioplită însă după modelul celei vechi. Deosebit de artistic este realizată arhitectura 
exterioară a bisericii şi a parametrului ei bogat, săpat în piatră de Albeşti. 


În faţa bisericii, platforma aceasta se prelungeşte formând o curticică pătrată, în 
mijlocul căreia se înalță un grațios aghiazmatar. Croit în genul şi după modelul 
fântânilor decorative ce se găsesc în fața unor anumite moschee turcești, 
aghiazmatarul de la Curtea de Argeş a fost adoptat la biserica lui Neagoe ca loc de 
pregătire şi sfințire a apelor în ziua de Bobotează, precum şi ca altar de rugăciune 
în aer liber. 


Intrarea în biserică, unică, se găseşte în faţada dinspre Apus. Douăsprezece trepte 
de marmură conduc în faţa unei înalte arcade, prinse în chip de portal într-o ramă 
lată, împodobită cu o minuțioasă florală stilizată. Biserica se ridică astfel pe un 
soclu foarte larg şi înalt, depăşind cu mult proporțiile de la Dealu şi chiar pe cele 
relativ mai ample, ale unor mănăstiri moldoveneşti contemporane acesteia. 


La fel ca la Dealu, corpul bisericii la exterior este subîmpărțit în două registre 
inegale printr-un puternic profil, decorat aici în formă de torsada răsucită continuu 
şi într-un singur sens. Registrul de jos, mai înalt, e împărțit în panouri 

dreptunghiulare, în fiecare, panou e aşezată câte o rozetă sculptată, dintre care 
unele sunt ajurate şi servesc totodată şi de aerisire. 

Urmează apoi o cornişă puternică, acoperită cu un rând triplu de alveole - intrând 
format prin retragerea de la alinierea, unei clădiri - şi stalactite. Alte rozete-discuri 
se găsesc în punctele întretăiate ale arcelor şi peste aceste discuri se află câte un 
porumbel de piatră aurit. 


Deasupra cornişei şi asterialei, plăci de plumb amestecate cu cositor, aplicate pe 
extradosul bolților, formează învelitoarea bisericii. Patru baze pătrate susţin turlele 
octogonale. La baza turlei dominante de peste centrul navei se repetă motivul 
cornişei principale, compusă din alveole şi stalactite. 

Proporțiile şi disproporțiile acestor turle repetă gruparea de la Dealu într-o formă 
mai îmbogăţită. Turlele spiralice din faţă introduc un element arhitectonic instabil, 
impunând fațadei mişcări de rotaţie în viu contrast cu elementele predominante ale 
compoziției. 


Prin înfăţişarea cu totul nouă şi măreaţă a monumentului, prin calitatea 
materialelor puse în operă şi prin fineţea şi perfecțiunea lucrului, biserica 
Mănăstirii Curtea de Argeş reprezintă un monument deosebit de important în 
evoluţia arhitecturii de piatră a Ţării Româneşti. 


Mănăstirea Curtea de Argeş - pictura bisericii 


Neagoe Basarab începuse pictarea sfântului locaş cu un pictor de mare talent, pe 
nume Dobromir. Neagoe Basarab murind între timp, şi pictura fiind neterminată, 
urmaşul său la domnie, Radu de la Afumaţi, menţine ca pictor pe Dobromir, care a 
mai pictat şi Mănăstirea Dealu în 1515, Bistriţa-Vâlcea şi, începând din 1519, 
Mănăstirea de la Argeş, terminată în 1526. 

de piatră cu fraţii săi Petru, şi loan, morți de mici, ca şi Anghelina. Părinţii susţin 
cu câte o mână biserica, oferind-o cu cealaltă, iar copiii stau cu mâinile la piept în 
aceeaşi atitudine rugătoare. 


Radu de la Afumaţi - mai simplu îmbrăcat decât ctitorii principali, a fost zugrăvit 
în profil, susţinând biserica pe care a ctitorit-o cu Ruxanda, prezentată de cealaltă 
parte a tabloului votiv. Poartă plete bogate ce-i cad pe umeri, mustaţa lungă atârnă, 
barba e rasă, iar pe cap are coroana domnească împodobită cu perle şi rubine. 


Între Radu de la Afumaţi şi între doamna Ruxanda, sub biserica pe care o susţin în 
tabloul votiv, este aşezată inscripția slavonă scrisă, de Dobromir zugravul în 1526. 
Doamna Ruxanda este înfăţişată ca Doamnă a ţării, cu coroana pe cap şi îmbrăcată 
cu mantie de brocart cu mult aur. 


Mircea cel Bătrân - 1386-4418 - este singurul dintre voievozii noştri care, în afară 
de voievodul ctitor din Biserica Domnească din Argeş, poartă costum de cavaler 
după moda apuseană, de fapt tot de derivație din cel bizantin, toți ceilalți domnitori 
au adoptat costumul bizantin cunoscut, care s-a impus şi sub influenţa Bisericii 
noastre de rit ortodox ca şi aceea a Bizanțului. 

Radu Paisie (1535-1545) şi fiul său Marcu - Chipurile acestora au fost adăugate 
mai târziu, alături de ale ctitorilor principali, Radu Paisie fiind al doilea soţ al 
Ruxandei. Se crede că aceste portrete au fost zugrăvite la Curtea de Argeş, după 
1541, deci după zugrăvirea bisericii mitropolitane din Târgovişte, zugrăvită cu 
cheltuiala lui Radu Paisie. 


Mănăstirea Curtea de Argeş - chipuri de sfinţi 


Deisis - rugăciunea - în absida dreaptă din naos este zugrăvită scena Deisis care 
cuprinde trei chipuri: Maica Domnului, lisus şi Sfântul loan Botezătorul. 


Maica Domnului - este zugrăvită după erminia cunoscută, rugându-se la scaunul 
Mântuitorului, fiul său, pentru cei păcătoşi. Pe fondul albastru presărat cu stele, se 
proiectează chipul rugător al Sfintei Fecioare, cu capul uşor înclinat înainte, 
îmbrăcată în maforion roşu, cu aureola în jurul capului. 

Sfântul loan Botezătorul - este înfăţişat în formă tipică a Înaintemergătorului bine 
studiat din punct de vedere anatomic, figura slabă, încadrată de o barbă naturală, cu 
părul stufos ce-i cade în plete pe umeri. De umeri îi atârnă cele două mari aripi 
simbolice. Acelaşi cer albastru, împânzit de stele, formează cam trei părţi ale 
fondului pe care se află zugrăvit chipul sfântului. 


Alţi sfinţi şi cuvioşi - În absida de nord a naosului, în primul registru de jos, sunt 
zugrăviți Sfinţii Nestor, Dimitrie, Gheorghe şi Theodor Tiron. În registrele de sus 
din ambele abside ale naosului sunt prezentate scene din viaţă şi activitatea 
Mântuitorului lisus Hristos. 

Pe bolta absidei, altarului, registrul de sus, e zugrăvită Maica Domnului, cu 
Pruncul în faţă, în stare de rugăciune pentru toţi oamenii. În registrul de jos, altar, 
sunt prezentaţi, în veşminte, Sfinții Mari Dascăli şi Ierarhi. 

Minunatele fresce ale lui Dobromir şi colaboratorilor săi, din 1519-1526, nu mai 
împodobesc astăzi pereţii interiori ai ctitoriei lui Neagoe, căci în 1880 Lecompte de 
Nouy a degajat pereţii de pictură originală şi în locul lor au fost executate picturi 
noi, de fratele său, Jean Jules Antoine, mult inferioare faţă de pictura originală. 


Mănăstirea Curtea de Argeş - mormintele din pronaos 


În pronaosul bisericii se află mormintele ctitorilor principali: Neagoe Basarab 
(+1521), piatra de mormânt a monahiei Platonida - Doamna Despina - (+1554), 
soţia lui Neagoe Basarab, piatra de mormânt a Doamnei Stana (Sofronia) (+1531), 
fiica lui Neagoe Basarab şi soția lui Ștefăniță Vodă al Moldovei. 

Tot aici se află şi piatra de mormânt a voievodului Radu de la Afumaţi (+1529), 
soțul Doamnei Ruxanda, fiica lui Neagoe Basarab, cel ce în anul 1526 a pus de s-a 
zugrăvit biserica Mănăstirii Curtea de Argeş, precum şi mormintele regilor Carol | 
şi Elisabeta, Ferdinand şi Maria. 


Mănăstirea Curtea de Argeş - Moaştele Sfintei muceniţe Filofteia 


În capela-paraclis din centrul palatului se păstrează moaştele Sfintei muceniţe 
Filofteia. Istoria Mănăstirii Curtea de Argeş reprezintă o parte importantă din 
însăşi istoria Bisericii Ortodoxe Române, care în mod continuu, de-a lungul 
veacurilor, s-a identificat cu sufletul şi viaţa poporului român. 


Mănăstirea Curtea de Argeş - mănăstire cu rol duhovnicesc, patriotic şi cultural 


Mănăstirea Curtea de Argeş, alături de Biserica străbună a poporului nostru, a 
îndeplinit şi un rol patriotic: acela de a mobiliza conştiinţa poporului şi a ţării în 
faţa pericolului turcesc sau de orice soi. 


Stema Ţării Româneşti pe care domnitorii o imprimaseră pe fațada turnului 
clopotniţei vechii Mitropolii (demolată la ultima restaurare), şi care constă dintr-un 
dragon înfipt în spatele şi capul unui leu răcnind, care închipuia pe turci, reprezenta 
materializarea unei idei propagată prin Biserică: rezistenţa contra turcilor în plină 
expansiune şi a tuturor cotropitorilor străini. 

De fiecare dată, conducătorii ţării aveau înaintea ochilor, cu prilejul slujbelor 
dumnezeieşti oficiate aici în biserică, acest, stindard de luptă al unei ţări încă 
liberă. Vatră de lumină, şi potir al credinţei strămoşeşti, Mănăstirea Argeşului a 
luminat minţile şi a dălţuit nenumărate suflete, aprinzând în ele focul dragostei de 
Dumnezeu, de aproapele şi de ţară. 


Mănăstirea Curtea de Argeş, în decursul secolelor, a împrăştiat lumina şi cultura 
poporului român, şi a animat speranţele libertăţii naţionale şi religioase ale altor 
popoare ortodoxe. De aceea, ea are şi în prezent şi va avea mereu o deosebită 
însemnătate şi valoare istorică pentru noi toţi şi pentru Biserica Ortodoxă Română. 


Toţi vieţuitorii acestei mănăstiri n-au fost numai simpli săvârşitori ai formelor 
religioase, ci au fost şi traducători în fapte ai tuturor aspirațiilor spre mai bine, ale 
poporului. Căutând în acelaşi timp să se desăvârşească duhovniceşte, episcopii, 
preoţii, călugării şi toţi slujitorii care au ţinut vie flacăra credinţei şi a conştiinţei 
naţionale, în trecutul zbuciumat al istoriei, au fost şi traducători în fapte ai tuturor 
năzuinţelor spre mai bine ale poporului, bucurându-se şi suferind alături de el. 

Intrarea in curtea Mănăstirii Curtea de Arges 

După unele refaceri parţiale şi întregiri în timp ale ansamblului său, vătămată şi de 
un puternic incendiu, biserica a fost refăcută de arhitecţii Andre Lecomte du Nouy 
şi Nicolae Gabrielescu, în a doua jumătate a secolului al XIX-lea. Lucrările s-au 
finalizat în anul 1885, biserica fiind resfințită la 12 octombrie 1886. 


Biserica este aşezată pe un vast pavaj orizontal din blocuri de piatră. Pereţii 
exteriori sunt împărțiți în două zone suprapuse, demarcate printr-un brâu, care 
înconjoară biserica. În partea de sus, se află o suită de panouri semicirculare, în 
centrul cărora sunt fixate plăci decorative şi discuri în rozetă, la întretăierea 
arcurilor, aflându-se alte discuri mai mici, pe care sunt aşezaţi porumbei purtând în 
cioc câte un clopoțel. În interior, pictura în ulei aparţine pictorilor F. Nicolle, Ch. 
Renouard şi N. Constantinescu. 


Pe lângă panourile votive, mormintele ctitorilor, catapeteasma din marmură, bronz 
aurit şi onix, şi icoanele lucrate în mozaic, atrage mai cu seamă atenţia grupului 
celor 12 coloane, original ornamentate floral, reprezentând pe cei 12 Sfinţi 
Apostoli. 


De la „Fântâna lui Manole” se vede, spre apus, fosta Bolniţă a mânăstirii, mo- 
nument istoric, despre care un document existent scrie că „se găsea alături de 
biserica lui Neagoe Basarab încă din 1524”. 


Legende: 


1. Balada Monastirea Argeşului spune că meşterul Manole şi-a zidit în zidurile 
acestei magnifice mănăstiri soția (Ana), deoarece în mod inexplicabil tot cea ce era 
construit în timpul zilei se dărâma noaptea. 


Tot legenda dă o explicaţie şi pentru fântâna meșterului Manole: când domnitorul a 
văzut această măreaţă construcţie i-a întrebat pe cei zece meşteri dacă pot construi 
o mănăstire şi mai frumoasă decât aceasta. 


Aceştia răspunzând afirmativ, domnitorul, pentru a împiedica posibila construcție a 
unei mânăstiri mai frumoase, a poruncit ca schelele pe care erau urcați meșterii să 
fie dărâmate şi astfel cei „zece meşteri mari, calfe şi zidari” au rămas blocaţi pe 
acoperiş. Ei şi-au făcut aripi din şindrile şi s-au aruncat de pe acoperişul mănăstirii 
sperând să ajungă jos nevătămaţi, dar toţi au murit. În locul unde s-a prăbuşit 
meşterul Manole a apărut un izvor - fântâna meșterului Manole. 

2. O altă legendă povesteşte despre Sfânta Filofteia, o fată de 12 ani. Se spune că 
fata a fost trimisă de tatăl său cu mâncare, la niște muncitori. Însă, ea pe drum 
întâlnind nişte săraci, le-a dăruit lor toată mâncarea. De supărare, tatăl său când a 
aflat ce a făcut, a ucis-o cu un topor. Trupul fetei nu a putut fi ridicat decât în 
momentul pomenirii Mănăstirii Curtea de Argeş. Moaştele Sfintei au rămas la 
mănăstire până astăzi, ca loc de pelerinaj şi de închinare. 


Astfel, sfintele moaşte ale Sfintei muceniţe Filofteia fecioara au devenit pentru 
România o binecuvântare a lui Dumnezeu, iar pentru poporul român, izvor nesecat 
de binefaceri, de 8 veacuri ea ocrotind Curtea de Argeş şi pe credincioşii ortodocşi. 


https://romanianorthodoxmonasteriesandchurch.wordpress.com/category/leg 
ende-crestine-christian-legends/ 


Xp XP XP IP 3 IE E E 30 E 3 2 2 2 2 E 30 E IE IE 2 E 2 E E XX 
Xp PP IP IP 2 E 0 E 30 E 3 2 2 2 2 E 30 3 IE IE 2 E E E XX 


Ar Dr De De Dr de De Dr De De De e Dr Dr dr De de De e de dr fr A A 


Die De de De Dr de De De De De De Dr Dr de De De dr De Dr Dr De de de dr drd 


(Foto) Popas la ctitoria Sfântului voievod Neagoe Basarab de la Curtea de 
Argeş 


foto: Pr. Silviu Cluci 


Mănăstirea a fost construită de Neagoe Basarab (1512 - 1517) pe locul vechii 
mitropolii (1359). Pictura interioară, realizată de zugravul Dobromir, a fost 
terminată în anul 1526, în timpul domniei lui Radu de la Afumaţi. Ea este păstrată 
fragmentar în Muzeul Naţional de Artă din București. 


Reparată de câteva ori, biserica a fost restaurată (1875 - 1886) de arhitectul francez 
Andr6 Lecomte du Noiiy, discipol al lui Eugene Viollet-le-Duc, care i-a adus şi 
unele modificări care au diminuat valoarea istorică a monumentului. 


Construită din piatră fățuită şi profilată, biserica are un plan triconc, inspirat din 
planimetria bisericii Vodița II, reluat ulterior şi în alte construcții (mitropolia din 
Bucureşti, biserica fostei mănăstiri Cotroceni, mănăstirea Tismana etc.). 

(Foto) Cea mai veche ctitorie voievodală din Ţara Românească - Biserica 
Domnească din Curtea de Argeș 


foto:  loana Stoian 


Biserica „Sfântul Nicolae Domnesc” din Curtea de Argeș este ctitoria lui Basarab | 
(1310 - 1352), fund mai târziu continuată de Nicolae Alexandru (1352 - 1364) şi 
terminată odată cu pictura murală, păstrată în mare parte până astăzi, în timpul lui 
Vladislav 1 (1364 - 1377). 


Cele peste 300 de scene ale picturii originale din secolul al XIV-lea reprezintă unul 
dintre cele mai valoroase exemple de artă bizantină din sud-estul Europei. 


Pe unul dintre pereţi există o pictură unică în lume: Maica Domnului însărcinată. 


De asemenea, unele dintre fresce reprezintă scene din viaţa Sfintei Filofteia, ale 
cărei moaşte au fost aduse aici în 1396. 

Mihai-Alex Olteanu - Sfânta muceniţă Filofteia în iconografie 


Erminia picturii bizantine a lui Dionisie din Furna nu oferă indicaţii pentru 
zugrăvirea Sfintei muceniţe Filofteia de la Curtea de Argeş. Dionisie doar o 
menţionează pe Sfânta Filofteia ca făcând parte din ceata Sfintelor Muceniţe. 


Editorul din România al Erminiei a adăugat indicaţiile despre zugrăvirea Sfintei 
Filofteia în capitolul numit „Indici de persoane” (p. 293). 


Astfel, aflăm că Sfânta muceniţă Filofteia de la Curtea de Argeş trebuie zugrăvită 
sub chipul unei adolescente îmbrăcată în costum popular bulgăresc, purtând ie, ilic 
şi catrinţa lungă cu dungi verticale, ţinând în mâna dreaptă o Cruce, iar în stânga o 
ramură de finic. 

Did Adesea, Sfânta Filofteia este înfățişata ţinând în mâna stângă în locul ramurii de 
Jr finic, un coş cu merinde. In unele icoane, în coşul cu merinde se zugrăveşte şi 
Ar barda (securea) prin care a primit sfârşitul mucenicesc. Atunci când barda nu este 

zugrăvită în coş, ea este aşezată la picioarele sfintei. 

x De obicei, Sfânta muceniţă Filofteia de la Argeş este zugrăvită în cadrul pro- dr 
Îr gramului iconografic în registrul din naos, alături de alte Sfinte Muceniţe, dar şi în 
Ar icoana de hram de pe catapeteasmă, atunci când acesta este ocrotitoarea acelui e 

6 detalii despre 
Sfânta Filofteia 


S-a născut în cetatea Târnovo, 
Bulgaria 


A 


De mică a lost vietimă a violenței 
domestice 


SD EL: 


Olerea săracilor din mâncarea 
destinată tatălui ei 


A murit la 12 ani, fiind lovită de tatăl 
ei cu o bardă la picior 


Imediat după moarte, trupul ei s-a făcut 
nelirese de greu 


PIDPIE 


Trupul a putut [i ridicat la rostirea 

